
SLOVO O NASLOVU 


(de razliku od svih mojih prijašnjih knjiga, koje su dobijale naslove u toku 
nastajanja, ova knjiga je iznaslovljavana na kraju. Dogodilo mi se, po prvi 
put, da u biranju naslova sudjeluje jedna grupa dragih i uglednih bošnjačkih 
intelektualaca. Moglo je to ostati bez pomena, ali zbog zanimljivih rasprava 
koje smo vodili o naslovu, želim da ostane kratak zapis. 

Rukopis je rađen pod radnim naslovom ,,Islamandara", po jednoj rubrici 
u Defteru hefte. Čak sam ujednom momentu pomislio da bi taj naslov mogao 
ostati, ali su me odvratila sljedeća mišljenja: 1. Da nije primjereno islam 
stavljati u podsmješljiv kontekst, na šta sam odgovorio da ,islamandara" nije 
,islam", već je tandaranje po islamu; 2. Da ,islamandara" daje podsmješljivu 
i neozbiljnu konotaciju jednoj ozbiljnoj temi. Tako sam i odustao... Mada 
sam u uvodu pokušao objasniti neologizam ,,islamandara", i taj pasus ostaje 
na početku prvog poglavlja. 

Potom smo se zadali da ovoj knjizi nadjenemo novi naslov. Velikan našeg 
pjesništva je glasao za naslov , Fildžanska buržoazija", što uistinu pokriva 
otrov tog kleropolitičkog separatizma, odakle se pokušava na velikosrbe 
i velikohrvate svaliti, eto, nužnost da i Bošnjaci imaju jedan dio Bosne u 
kome će biti — bezbeli apsolutistički - svoji na svome. Ono što su Latići 
nazvali ,Zelenom buržoazijom", koja strahovlada sa monopolom na vjeru 
i šehide, ovako dobija političku konotaciju, kroz metaforu fildžanskog 
/ fildžanistanskog opredjeljenja za kusur Bosne. Fildžanska metafora 
pojavljivala se i u opcijama ,Fildžanska islamokratija" i ,Fildžanska 
klerokratija". 

Poznati akademik je smatrao da bi jedan od predloženih podnaslova 
mogao biti dovoljan za naslov. Njegov izbor je bio: ,Kako je ISLAMSKA 
ZAJEDNICA postala LEGLO KLEROPOLITIČKE MAFIJE kod Bošnjaka", 
odnosno, sadašnji podnaslov. U svojoj poruci je kazao: ,Ja nastojim 
da Islamsku zajednicu u cjelini, horizontalno i vertikalno, dijahrono i 
sinhrono - ne osuđujem za strahote koje rade ova dva vođstva na koja se 
treba usredsrediti." 

U opciji za naslov je bio i neologizam ,Krimislamizam", koji je skovan u 
jednom Defteru hefte. Nekad u nekoj reakciji iz Islamske zajednice je kazano 
da je moja riječ ,krimislamizam", navodno, blasfemična, jer vrijeđa islam. 
Ali, ,islamizam" nije islam, već višestruka zloupotreba islama! Kad se na 
,islamizam" doda prefiks ,krim" onda dobijamo označitelja za političko- 
-profitersku zloupotrebu islama. To je tema ove knjige. No, većina sudionika 
ove rasprave složila se da bi naslov ,Krimislamizam", iako tačan, mnoge 
zbunio ili odvratio od susreta sa knjigom. 

Ugledni profesor iz Islamabada je predložio naslov ,,Reisokratija", zbog 
moje knjige , Reisofobija", ali i zbog hronološkog kontinuiteta dvije knjige. 
Njega je u izboru podržala i poznata univerzitetska profesorica iz Sarajeva. 
No, složili smo se da je u ovom slučaju reis Kavazović tek marioneta 
kleropolitičke mašine, da taj i takav , reis" ne vlada nikakvim aparatom, da 
bismo govorili o ,,reisokratiji". 

Većina sudionika u raspravi zastala je kod neologizma ,,islamokratija", 
koji se u prijedlozima pojavljivao i kao naslov ,Gusari islamokratije". 
Arhitekta iz Beča je smatrao da riječi ,gusari" i kartel" važne za naslov i 
podnaslov, budući da sadržaj knjige implicira da je Islamska zajednica oteta 
i da funkcionira kao mafijaški kartel. Poznati radijski urednik je skovao 
verziju ,,Islamokradija". Sito i rešeto zanimljive rasprave nas je dovelo do 
dva konačna rješenja, mislili smo: ,, Fildžanska buržoazija" i(li) ,Gusari 
islamokratije". A onda će se u raspravu uključiti jedan advokat da kaže kako 
Gusari islamokratije" nikako ne mogu biti jači od same ,,Islamokratije". 
...UZ podnaslov koji to objašnjava. 

Ustanovili smo da se riječ ,islamokratija" po prvi put pojavljuje u Defteru 
hefte i da ove riječi nema u internet pretraživačima. Rečeno je da bi bilo šteta 
jednu novu riječ, koja je po značenju tačnija od riječi ,islamizam", utopiti 
u neku sintagmu i ne iskoristiti njen potencijal. Naime, islamizam je danas 
ili utopistička ideja ili krstaško pozorište (tipa Al-Kaide), ali islamizam 
ne može označiti realističan administrativni, kleropolitički aparat kakav 
je označen riječju islamokratija. Tim prije što ,islamokratija" značenjem 
pokriva kleropolitičke anomalije u Islamskoj zajednici, čije glavešine su 
(kao komesari u komunizmu) postale vladajuća korupcionaška i lobistička 
mreža u mnogim oblicima bošnjačkog političkog, društvenog, ekonomskog 
i kulturnog života. Količina moći koja je smještena pod krov islamokratskog 


II 


totalitarizma nad Bošnjacima, vodi retardaciji slobode i patriotizma. 
Imperativi se povijaju i prilagođavaju pod terorom apsolutizma, tako da 
svakovrsne zavjere nad Bošnjacima, od političkih do vakufskih, ili bivaju 
slavljene kao ,mudrost", ili se odvijaju pod zavjerom šutnje. Uzurpacija 
islama za islamokratske potrebe imanentno je nemoralan čin, na koji se 
slijedom logike kaleme razne anomalije. 

Centar problema je u Islamskoj zajednici, koja se odrodila od islama, 
domovine i naroda, te postala jednopartijski organ, dakle, sredstvo Stranke 
demokratske akcije i njenog prijestolonasljednika Bakira Izetbegovića. 
Namjesto da bude nadstranački, svenarodni autoritet, Islamska zajednica 
je pod reisovanjem marionetskog Kavazovića postala jednopartijsko 
sredstvo podložno manipulacijama. Kriminal je pogonsko gorivo svih 
procesa iz kojih su odstranjene kočnice bogobojaznosti i morala. A u tom 
svijetu mafije, ucjene su jezik komunikacije. Stoga smo kao prvi mogući 
podnaslov izabrali ovaj: ,,Kako je Islamska zajednica postala kartel (leglo 
/ jazbina) kleropolitičke mafije kod Bošnjaka". Onda smo razumjeli da je 
u osnovi djelovanja tog kleropolitičkog kartela - zavjera protiv Bošnjaka. 
Mnogostruka zavjera! Tim slijedom došli smo do konačnog podnaslova 
knjige ,, Islamokratija", koji glasi: 

Kako je Islamska zajednica postala leglo kleropolitičke zavjere protiv 
Bošnjaka. 

Toliko u ,Slovu o naslovu". A sada idemo u knjigu. 


Neka je slavljen Onaj Koji nam je omogućio ovo putovanje, 
a mi ga ne bismo bili sposobni obaviti sami. 

Prvo poglavlje 
ISLAMOKRATIJA U SLUŽBI ISLAMOFOBIJE 


Od potrage za mutavim reisu-l-ulemom do pretvaranja 
Islamske zajednice u kleromafijaški kartel 

B.d 
ta je islamandara? To je tandara-mandara po islamu. U islamandari 


se gromoglasno i bolno dodiruju svjetlosti vjere i brlog zloupotrebe 

vjere. Islam je omeđen pravilima, koja čuvaju nepreglednu slobodu i 
ljepotu svjedočenja da — političari, direktori, lovatori, snagatori, itd. nisu 
božanstva" - već je samo Allah Bog a Muhammed a.s. njegov Poslanik. 
Narod je ihahaj prije smislio izraztandara-mandara, da označi neki besmisao 
ili pojavu kojom se obesmišljava neupitna vrijednost. Riječ , islam" u dodiru 
sa riječju ,tandara" - kao da traži zaštitu, jer islam je Allahova Mudrost, 
a tandaranje i mandaranje pripada ugursuznim slojevima mentalnih 
aktivnosti. ..To je nešto kao puštanje vjetrova na usta, recimo. Upravo to 
se dogodilo kroz upad najgore sorte džilkoša u vrh Islamske zajednice, koji 
su pod Svjetlost Vjere zakamuflirali svoje gusarske porive! Islamandara 
ima ispravno semantičko opravdanje, budući da je Islamska zajednica 
uzurpirana od korupcionaške autokratske hobotnice, koja za račun svojih 
dejtonskih (velikosrpskih i velikohrvatskih) sponzora kompromitira vjeru 
u Bošnjaka, te od Islamske zajednice pravi leglo kriminala i maternicu 
bošnjačke kleropolitičke mafije. Islamandara je otud poput nekog akrepa 
koji se zamaskirao u uniformu islama, kako bi što manje naroda uvidjelo šta 
se događa. Jednostavno pitanje: A kome to odgovara da Islamska zajednica 
bude leglo kriminala, rasprodaje vakufa i pljačke naroda? — otkriva nam 
srpsko-hrvatske sponzore ovog rasula. Posljedice islamandaranja mnogo 
su šire od problema u Islamskoj zajednici, budući da strateško urušavanje 
moralne strukture i vakufskog uporišta bošnjačkog društva zakonomjerno 
vodi složenijim autodestruktivnim procesima među Bošnjacima, u odnosu 
na bosanskohercegovačku budućnost. 

Znamo da su jednakom revnošću i velikosrpski i velikohrvatski agresor 
zajmili rušiti džamije, iako tih 90-tih Bošnjaci nisu držali plaho do 
vjere i džamija. Oni koji zlomisle Bosni i Bošnjacima, to rade hitlerovski 
proračunato, strategijom koju projektuju inžinjeri genocida, pa jako dobro 
znaju da je islam uporište bošnjačkog etnokulturnog identiteta i moralnog 
sistema. Na taj stub bogobojaznosti i blagoslovlja naslanjaju se i mnogi koji 
nisu vjernici-praktičari, ali žive bošnjačku tradiciju, temeljenu na kulturi 
halala i dobrote. Ko rastrese vjeru u Bošnjaka, iščavrljio je onu najdublju 
žilu korijena u stablu! K tomu još znamo i da ne postoje perspektive 
da u susjedstvu utihne bošnjomrzluk, koji je ohrabren dejtonskim 
kompromisima, te možemo pretpostaviti veoma sofisticirane akcije čiji 

je cilj da islam kod Bošnjaka postane islamandara, na ovaj ili onaj način. 
Poislamandarenje Bošnjaka vodi razmuslimanjenju i razbošnjačenju naroda 
koji ni u vremenima primirja nije prestao biti žrtva raznorodnih oblika 
diskriminacije, ali i genocida ,,u rukavicama". Sistematsko omalovažavanje, 
po kome najbrojniji narod ima procentualno najmanje pozicija u državi, uz 
kontinuiranu medijsku i obrazovnu kampanju na planu gnječenja identiteta, 
zakonomjerno vodi odumiranju samopouzdanja i traženju izlaza izvan 
svoga narodnosnog i vjerskog bića. 

Vođe i vodonoše dejtonskog režima u prvi mah su ovaj plan realizirali 
kao agresivnu erupciju islamofobije u postratnom i tranzicijskom društvu, 
početkom 2000-tih, s ciljem stvaranja uvjerenja kod Bošnjaka da je islam 
uzrok svih nevolja, a da je odmicanje od islama put u evropsku budućnost. 
Iako je Islamska zajednica sa ogromnim zakašnjenjem pružila simboličan 
otpor pojavi islamofobije, ipak se teško moglo pretpostaviti da će dejtonski 
genocidisti imati tako sofisticiran plan da preotmu Islamsku zajednicu i u 
nju usade faktor unutarnjeg sagorijevanja. 

U tom kontekstu ćemo se prisjetiti jedne slutnje iz knjige ,,Reisofobija", 
koja je objavljena početkom 2010. godine, dakle, dvije i po godine prije 
izbora novog reisu-l-uleme, u septembru 2012. godine, otkada se može 
pratiti sunovrat Islamske zajednice. U zaključku ,Reisofobije" se kaže: 
,Bjesomučna kampanja protiv reisu-l-uleme (Cerića, op.a.), koja je eskalirala 
u toku 2009. godine, ukazuje na konačan cilj - dejtoniziranje bošnjačke 
politike i vjere u Bošnjaka, kako bi i politiku i vjeru zastupali razbošnjačeni 
i razmuslimanjeni Bošnjaci." 

Ova rečenica citirana je u tekstu pod naslovom ,,U potrazi za mutavim 
reisu-l-ulemom" koji je objavljen 24. februara 2012., na portalu Islamske 
zajednice www-.rijaset.ba. U tom tekstu je rečeno i sljedeće: ,,Ovo što predstoji 
je mnogo više od izbora za reisu-l-ulemu, to je izbor za retorički model koji 
će vladati u bošnjačkom društvu i od kojeg će ovisiti bošnjačka spremnost 
da se prepoznaju i zastupaju svoji interesi." 

Desetak godina poslije zjape ambisi otvorenih pitanja. U analizu okupacije 
vrha Islamske zajednice od strane obavještajnih struktura, s ciljem njenog 
urušavanja u brlogu kriminala i nepovjerenja, može se ući kroz više vrata. 
A najsigurnija su ona vrata koja imaju oblik knjige. Kao autor knjige ,Teror 
antiterorizma" iz 2008. godine, prvog istraživanja o fenomenu izmišljanja 
tzv. islamskog terorizma, i kao autor knjige ,,Reisofobija", iz 2010. godine, 

prvog istraživanja islamofobije u BiH - ne mogu zaobići vrijeme kojemu sam 
bio i svjedok i zapisničar. U ime ovih knjiga, postavljam sljedeća pitanja: 

Gdje je nakon 2012. godine nestala islamofobija iz Sarajeva?! Zašto tzv. 
građanski i kvaziljevičarski mediji više ne vrijeđaju vjerska osjećanja Boš- 
njaka? Kako je moguće da u prvom desetljeću ima, a u drugom desetljeću 
nema islamofobije? Dokazi postoje! Objavio sam stotine kolumni na ove 
teme i dvije knjige koje izučavaju ovaj fenomen — da je Sarajevo metropola 
islamofobije u Evropi. U maju 2013. godine održana je i prva naučna 
konferencija u Zenici, o islamofobiji i prevenciji islamofobije, na kojoj 
sam učestvovao sa radom na temu ,, Uloga sarajevskih medija u širenju 
islamofobije". Kako je moguće da je sve ovo postojalo, i islamofobija i 
otpor islamofobiji, i da je to, tek tako, najednom nestalo? Ne postoji sličan 
fenomen, i prirodno je da nas zanima — kako je moguće da jedna ekstremna 
pojava naprasno zgasne?t 

Šta se i kako dogodilo pa da se vrh Islamske zajednice nađe na istoj 
liniji sa dojučerašnjim kreatorima islamofobije? Kako je moguće, recimo, 
da Dževad Hodžić, prvi saradnik reisu-l-uleme Kavazovića, nadležan za 
kontakte s javnošću, istovremeno bude kolumnista lista iz kojeg su plasirane 
ogavne islamofobijske konstrukcije, kakva je ona gdje se Časni Kur'an 
naziva ,,kujanom" (psećom knjigom)? Ekipa koja je preuzela vrh Islamske 
zajednice, odmah je 2012. godine nastojala da posvjedoči promjene, a da od 
nekadašnjih islamofobijskih medija zadobije pohvale za reforme, za borbu 
protiv tzv. nasilnog ekstremizma kod Bošnjaka, i sl. Novog reisa Kavazovića 
frontalno hvale prononsirani islamofobi (Enver Kazaz, i dr.), a s druge 
strane prvi saradnici reisa Kavazovića trude se da budu ,,na liniji" promjena. 
Bilježimo jedan primjer, na koji sam reagirao tekstom pod naslovom 


Dževad je Dževadu Srbin 


Prvi saradnik reisu-l-uleme Kavazovića, profesor Fakulteta islamskih 
nauka i kolumnista , Oslobođenja" Dževad Hodžić je u , Oslobođenju" 
objavio kolumnu pod naslovom , Republika Srpska je ipak bolji dio Bosne 
i Hercegovine". On piše o obrazovanju, politici finansiranja univerziteta, 
ali, sve to ne smije biti razlog, ili povod, da jedan Bošnjak, ma koji Bošnjak, 
izgovori ovu sramnu rečenicu da je — , Republika Srpska bolji dio Bosne i 
Hercegovine". Budimo jasni i glasni: Normalan Bošnjak takvu rečenicu ne 

može izgovoriti! Bošnjak koji izgovori takvu rečenicu pristaje da se zaboravi 
Srebrenica i sva druga stratišta koja su ugrađena u temelje Republike srpske, 
koja, takva, genocidna, ne može biti ništa, a kamoli bolji dio naše drage 
domovine! ...Izuzev, ako ovaj Dževad neće da udovolji Miloradu Dodiku i 
velikosrpskim ideolozima koji upravo na takvim postavkama grade svoje 
poruke o ,neodrživosti Bosne i Hercegovine". A kada takva monstruozna 
izjava dolazi od prvog saradnika reisu-l-uleme Kavazovića, zaduženog za 
odnose sa javnošću, onda se to ispostavlja kao nacionalni problem. Naravno, 
reisu-l-ulema Kavazović se ni oko toga neće oglašavati, jer se on ne oglašava 
oko takvih stvari. Potvrdu karaktera ovakve jedne izjave možemo naći kod 
jednog drugog Dževada, onog koji se preziva Galijašević, a koji je šampion u 
blaćenju Bošnjaka i izmišljanju tzv. islamskog terorizma. Dževad Galijašević 
je u intervjuu za bijeljinsku, ekstremističku BNTV, također kazao da — 
,Republika Srpska pokazuje da je bolji dio BiH% Šta je ovaj Dževad ovom 
Dževadu? Srpski kolega, valjda. 


Sa ove distance može se podastrijeti još nekoliko logičkih šupljina. 
Recimo, gdje su nestale tzv. vehabije i tzv. paradžemati, nakon što su se 
pojavili tzv. migranti, lica bez identiteta koja ilegalnim putem ulaze na 
bošnjački životni prostor, a Islamska zajednica ih dočekuje, hrani i brani 
kao lažne ,muhadžire" i lažnu ,braću u vjeri"t Otvara im mesdžide, 
sakuplja zekat za njih, hrani ih u ,,Merhametu", dok se oni u halalu opijaju i 
drogiraju, teroriziraju i pljačkaju naš narod. Kako mogu biti tako ,,opasne" 
domaće tzv. vehabije i tzv. paradžemati, protiv kojih Kavazovićeva ekipa 
podiže hajku 2015. i 2016. godine, a nisu opasne hiljade lica iz Afrike i Azije 
koja kriju identitet, sklanjaju lica od objektiva, a za koje postoji sumnja da 
su pripadnici poraženog ISIL-a? Kako je moguće da te 2016. godine u istom 
frontu djeluju oteta Islamska zajednica i kreatori izmišljanja tzv. islamskog 
terorizma, dok zajedničkim snagama optužuju Bošnjake za tzv. nasilni 
ekstremizam? Od 2018. godine ta ista ekipa zajednički djeluje u naseljavanju 
ilegalnih migranata iz Afrike i Azije na bošnjački životni prostor! Dakle, gdje 
je nestala islamofobija? ... Pucali su, recimo, četnici na Vukovar dok ga nisu 
osvojili - je li tako? - pa što bi neko pucao na nešto što je zauzeo?! Samo pod 
pretpostavkom da je Islamska zajednica okupirana iznutra, u misiji samo- 
uništenja, moguće je objasniti fenomen prividnog okončanja islamofobijskog 
bjesnila u dejtonskom društvu. Mnoštvo je ovakvih pitanja, koja ukazuju na 

pretpostavku da su stratezi islamofobije ušli na čardak Islamske zajednice, 
odakle sada, bez ispoljavanja islamofobije, projektuju procese razgradnje i 
kompromitacije Islamske zajednice. ... Isti je cilj, druga su sredstva. 

Dejtonska islamofobija, dakle, nije sumanuti izljev mržnje, već je projekt 
pritiska za udaljavanje Bošnjaka od islama. Taj cilj danas se realizira kroz 
autodestruktivno urušavanje Islamske zajednice u mrežama kriminala i 
pljačke, sve pod kontrolom dejtonskih gospodara, pod čijim sponzorstvom 
se prodaju mezarja, krčme vakufi, otima sirotinjski hakk - i rađa kleropoliti- 
čka mafija u Bošnjaka. Valjda je jasno zašto su srpsko-hrvatske snage za 
interesirane da Islamska zajednice nema ugovor sa državom, da se raspusti 
u bezakonju, u kome transferi novca plutaju po najlon kesama i parergon 
blokovima"?! Sivi tokovi novca u Islamskoj zajednici, bez državne kontrole, 
logično vode urušavanju opreza i obzira, a nadasve bogobojaznosti, usljed 
čega će se na trpezi pred ,zinutim stražnjicama" naći i vakufi, i zekat, i vitre, 
pa i prodaja Bosne i Bošnjaka u projetu naseljavanja afro-azijskih migranata. 
Rasprodajom Allahovog Vlasništva ovaj kavazovićevski krimislamizam je 
dotakao dno, i pred Bogom i pred historijom, jer rasprodaje materijalno i 
duhovno uporište bošnjačkom opstanku. I ne samo to... Harčenje džabnih 
para, kao kod droge, kocke, prostitucije, neminovno vodi formiranju 
mafijaških klastera koji će korupcijom pravosuđa, hapšenjima i montiranim 
procesima, ali i ubistvima, terorom i zastrašivanjem - braniti slobodu da 
pljačkaju u ime vjere, pod agendom da je napad na njihovu pljačku, napad na 
Allaha. ... Kao što u ramazanskoj hutbi reče Izet ef. Čamdžić iz Zavidovića, 
onaj ko ne uplati zekat u Islamsku zajednicu, ,,objavio je rat Allahu", bez 
obzira što je takvo tumačenje lažno, i bez obzira na dokaze da zekat koji se 
uplati u Islamsku zajednicu ne ide sirotinji, već se troši na ogromne plate 
ogromne islamandaraške administracije. Bošnjačka kleropolitička mafija, 
dakle, ima pancir od dejtonske države, koja je ideološki usmjerena na 
autodestrukciju bosanskih atributa. No, taj projekat je jalov ako bošnjački 
faktor ne bude zaveden da se, moralno i patriotski, urušava iznutra. 

Zašto je moguć pakt Islamske zajednice sa šejtanom? Prvo, ne postoji 
nikakava društvena ili akademska kontrola nad vjerskim i političkim 
poslovima u Bošnjaka; drugo, kleropolitička mafija je uzurpirala štit 
vjere i nacije, uspomene na šehide i žrtve, pa kad neko nešto nezgodno 
upita to ispadne kao da je udario na Allaha i šehide, tobejarabi; treće, od 
1992. godine razmotava se izdaja bošnjačkih interesa, oličenih u odanosti 

ideji referendumske BiH, jer su se na tajkunskom i profiterskom prostoru 
bošnjačke kleropolitičke mafije omeđili kvazipatriotski interesi. Upravo 
taj redukcionizam bošnjaštva bio je i ostao velikosrpski i velikohrvatski 
separatistički interes, po logici da — bošnjački kleropolitički separatizam 
legitimira i gradi velikopsrpski i velikohrvatski secesionizam. Pogrešno je 
misliti da su Srbi i Hrvati bili protiv panislamističke renesanse u Bošnjaka, 
da su protiv klerikalizacije državnih atributa i svođenja Bošnjaka na 
trećinski legitimitet... Njihovi secesionistički projekti direktno se hrane 
klerikalizacijom bošnjaštva, jer muslimanisanje svega i svačega upravo 
opravdava velikosrpske i velikohrvatske argumente — da ne mogu živjeti u 
,džamahiriji%", , muslimaniji", ,teheranu", itd. Stoga hoćemo pretpostaviti 
da su neprijateljski obavještajci od početka imali partnere među bošnjačkim 
rukovodiocima, koji su, ili za pare,ili zato što su budale, ukidali bošnjačke 
perspektive. Dokaza je na pretek. Sve ovo govorimo kako bismo potkrijepili 
tezu o zainteresiranosti dejtonskih struktura za kriminalizam pod krovom 
Islamske zajednice. Ista obavještajna struktura koja je za srpsko-hrvatske 
interese klerikalizirala bošnjački armijski, politički i društveni front, danas 
je anagažirana na zaštiti kriminala u Islamskoj zajednici. To je taj dejtonski 
sigurnosni i pravosudni aparat koji neće ništa poduzeti da istraži krađu 
miliona maraka koje cirkulišu pod tezgama u Islamskoj zajednici, jer je 
njihov politički interes da se ovo kleropolitičko zlo nad Bošnjacima izrodi u 
mafiju koja će terorizirati i raseljavati bošnjački narod. A mafiji je, zar ne, 
svejedno, oni gledaju profit, koji se prebacuje u ,,bratske" banke, pa da se 
islamosicilijanci u rahatluku i bereketu na letećem ćilimu vozaju do kraja 
života, a i poslije. 

Kao što rekosmo, u knjigu ,Islamandara" ćemo ući kroz vrata knjige 
,Reisofobija" (2010), kako bismo uvidjeli da je projekt islamofobije, s ciljem 
razmuslimanjenja Bošnjaka, stacioniran pod krov Islamske zajednice. 
Seriju kompromitirajućih afera u mandatu reisa Kavazovića moguće je 
objasniti samo ovom logičkom pretpostavkom — da su kancelarije odakle je 
kreirana i podržavana islamofobija, sada useljene u ,,generalštab" područja 
koje je do 2012. godine napadano svim sredstvima. Budući da knjigu 
,Reisofobija" (2010) možete čitati na više web mjesta, ovdje ćemo preuzeti 
jedan ilustrativan dio: 

Iz ,,Reisofobije" 


Mediji oblikuju svijest, proizvode sliku stvarnosti, a medije oblikuje karakter 
ekonomske i političke moći, koja se kroz dejtonske reforme apsolutizirala 
u velikosrpskom i velikohrvatskom pobratimstvu. S obzirom da ovo 
pobratimstvo ima profiliranu geneologiju, koja se zakonomjerno i isključivo 
formirala na ambiciji uništenja Bosne i Bošnjaka, dobivši Dejtonskim 
sporazumom nezvaničnu verifikaciju, ustanovljena je ideologija, s planom i 
programom. (...) Što bude više Bošnjaka spremnih da krivicu nađu u sebi, u 
islamskom korijenu svoga narodnosnog bića, to će biti lakše preoblikovati 
genocidnu agresiju u građanski rat, i otupiti pravo žrtve na satisfakciju, 
a čime bi pobratimi iz Karađorđeva morali zauzdati ambicije prisvajanja 
Bosne. (...) Stoga se konfrontacija Bošnjaka i islama nameće kao suštinska 
intencija dejtonskog režima, a carski rez te operacije jeste proizvodnja 
bošnjačke mržnje prema svome vjerskom poglavaru, odnosno, prema 
instituciji i hijerarhiji Islamske zajednice. 

Činjenica je da su Bošnjaci bivali žrtve genocida u kontinuitetu isključivo 
zbog svoje vjere, din islama, a ne zbog toga što su miroljubivi stanovnici 
Bosne. Zbog bošnjačke vjere je izostala i reakcija međunarodne zajednice, 
koja se u mnogim genocidnim epizodama iskazala kao saučesnik u zločinu. 
(Vidjeti razgovore povjesničara Tejlora Brenča sa američkim predsjednikom 
Bilom Klintonom o ,evropskim saveznicima koji su svoje mirovne snage 
pretvorili u štit srpskim vojnim snagama za potpuno rasparčavanje Bosne 
i Hercegovine", te o "francuskom predsjedniku Fransoa Miteranu koji je 
bio posebno bezobziran kada je rekao da muslimanskoj naciji nije mjesto 
u Evropi") Masovne grobnice i masovne šutnje danas su zamijenjene 
sofisticiranim specijalnim psihološkim ratom koji se vodi protiv Bošnjaka, 
i koji daje konkretne rezultate u smislu regrutiranja sve znatnije, još malo 
pa kritične mase Bošnjaka koji će islam, a ne velikosrpski i velikohrvatski 
fašizam, prihvatiti kao glavnog krivca za ratne strahote i poratna, dejtonska 
poniženja. 


Dejtonska islamofobija 


Samo kroz jedan kratak period sredinom 90-tih godina, u vrijeme agresije i 
neposredno poslije, dok je vlast u Sarajevu suvereno odlučivala o bošnjačkim 

pitanjima, Islamska zajednica nije bila izložena pritisku režima, nitije držana 
pod medijskom lupom. Izmišljanje islamske opasnosti je bilo okosnica 
velikosrpske i velikohrvatske propagande, ali su takve izmišljotine sve do 
2000-tih uglavnom držane izvan Sarajeva. Dva momenta su pogodovala, 
ali i koincidirala, useljavanju islamofobije u sarajevski medijski prostor: 
prvo, reforma i restruktuiranje javnog rtv sistema, čime je državna RTVBiH 
izuzeta iz kontrole bosanskih snaga i predata dejtonskim silama raspodjele; 
time su velikosrpska i velikohrvatska ideologija dobile državnu formu za 
promociju islamske opasnosti kao protuteže, a potom i uzroka, svemu što 
se dogodilo; drugo, refleksije 11. septembra su, u korelaciji s ambicijama 
nove vlasti SDP-Alijanse (2000-2002) da se izmišljanjem tzv. islamskog 
terorizma postane američki partner i miljenik, rezultirale rasplamsavanjem 
islamofobije na državnim rtv servisima, ali i po tzv. neovisnim medijima 
koji su sponzorirani izvan bosanskog duhovnog kruga; tada ustanovljeni 
mehanizam forsiranja islamofobije nije prevaziđen, niti je prokazan kao 
poluga nastavka agresije na Bosnu i na Bošnjake, već je ojačan i proširen, 
tako da danas otpor prema islamu egzistira kao demokratska norma i 
preporuka. U kadrovskoj hijerarhiji dejtonske Bosne uspostavljene su, 
dresurom autocenzure, nevidljive ali efikasne zapreke za Bošnjake koji idu 
u džamiju, ali su i otvorene poslovne šanse za Bošnjake koji će recitirati 
ili na druge načine podržati himnu probitka: reisu-l-uleme je..., vehabije 
su..., mudžahedini su... Tu dakako mislimo i na politiku koja egzistira od 
bošnjačkih glasova, na ono što obično zovemo ,,bošnjačkom politikom", a 
što je u godinama pometnje razasuto, razjedinjeno, isprepadano i na kraju 
upregnuto da šutnjom i odobravanjem služi nebosanskim gospodarima 
bosanske sudbine. 

Upravo je šutnja riječ oko koje ćemo privezati ovu uvodnu priču. 
Šutnja je preporuka svakome Bošnjaku koji računa na mrvice dejtonske 
milostinje, dok je progovor o bošnjačkoj potlačenosti grijeh koji se ne 
prašta, jer razotkriva privid demokratije, humanosti i mira, te pred 
antifašističku savjest postavlja realitet nastavka genocida nad Bošnjacima: 
raseljavanja, zastrašivanja, prisiljavanja na zaborav, ekonomskog i kulturnog 
minoriziranja... Od austrougarskih vremena na ovamo svi su režimi nad 
Bosnom bili obavezani da se pred diplomatskim sudijama prikažu kao 
baštinici ljudskih prava, pa bi im više smetao gubitak kontrole nad istinom, 
nego sama istina o potlačenim i proganjanim Bošnjacima. Stoga se više 

energije ulagalo u sankcioniranje onih koji istinu šire, nego onih koji takvu 
istinu proizvode. Kroz decenije taloženja bošnjačkog straha od istine o 
svome stradanju, u narodnim se umotvorinama čak iskreirala vrlina šutnje. 
Dala bi se načiniti lista rijetkih Bošnjaka koji su stradavali samo zato što 
su se usudili primijetiti razliku između režimskih proklamacija o ljudskim 
pravima, a evo i demokratije, i realiteta u kome je najbrojniji bosanski narod 
u kontinuitetu bivao marginaliziran i ponižavan. Reisu-l-ulema Mustafa ef. 
Cerić je o bošnjačkoj potlačenosti govorio obimnije, izdašnije, upornije i 
nepokolebljivije nego svi bošnjački političari zajedno, a nerijetko i više nego 
svi akademski autoriteti u Bošnjaka zajedno. On nije kriv što se bošnjački 
političari bave svime, samo ne zaštitom naroda kojeg navodno predstavljaju, 
i što danas postoji jedva desetak bošnjačkih autora koji govore istinu, bez 
ikakve ovodunjalučke računice. Reisu-l-ulema Cerić nema kad čekati 
da se bošnjački političari smiluju da rade svoj posao i zarade svoje plate, 
jer je bošnjačkom narodu potrebna pomoć, makar u vidu javno iskazane 
solidarnosti i razumijevanja. Ako bi se porušilo ili potkopalo i to posljednje 
utočište istine u Bošnjaka, onda bi karakter istine preuzela laž, koja već živi 
u medijskoj okupaciji, a nastanjuje se, nažalost, i u duhovnim sojenicama 
mnogih Bošnjaka. 

(..) Krajnje efekte agresivne medijske operacije razmuslimanjenja 
Bošnjaka, zastrašujuće je naslutiti, tim prije što se već danas u svakodnevnici 
može osjetiti rastući fenomen islamofobije u Bošnjaka. Teško je vjerovati 
da bi u neravnopravnoj medijskoj utakmici mogli pobijediti slabiji, kao 
što decenijama već ne pobjeđuje i ne obavezuje istina o palestinskoj 
žrtvi. Ono što se može raditi na planu zaštite bošnjačkog identiteta, kroz 
odbranu autonomnosti i integriteta bošnjačkih autoriteta, jeste priku- 
pljanje, obrada i prezentacija podataka koji svjedoče o anticivilizacijskom 
profilu medija u Sarajevu, koji u ime svojih velikosrpskih i velikohrvatskih 
sponzora nastavljaju zločin nad Bosnom i Bošnjacima. Cilj je da se 
zapadni sponzori, među kojima je najveći broj čestitih pobornika slobode 
i demokratije, upozore na saučesništvo u nastavku zločina nad Bošnjacima, 
i da se odbiju od podrške projektima koji se lažno predstavljaju kao 
promotori multikulture, tolerancije, zajedništva. Jer, nema bosanske 
paradigme bez slobodnog i u slobodi konstitutivnog islama, bez 
jednakopravnih i neisprepadanih Bošnjaka, bez ambijenta u kome će slobode 
jednih biti građene slobodama drugih. Taj princip grubo se krši isključivošću 

dejtonskih medija u Sarajevu koji su antiislamski diskurs uspostavili kao 
kompas svoje realizacije. (...) 


Ka dejtonizaciji vjere u Bošnjaka 


Islamofobija je u toku 2009. postala dnevna pojava. U prvim dejtonskim 
godinama medijski napadi na instituciju Islamske zajednice i reisu-l-uleme 
događali bi se povremeno, u mjesec jednom, dvaput, iondabiseo tome pisalo i 
pričalo danima. U 2009. godini je analitičko reagiranje na ove napade gotovo 
izgubilo smisao, time što su se napadi događali svakodnevno. Tako smo se 
u ratu prestali ibretiti nad agresorskim granatama. Medijsko granatiranje 
islama u našoj zemlji zahtjeva uspostavu dnevnog biltena, kakav je u ratu 
izdavao Klinički centar, s podacima o broju ubijenih i ranjenih. .. "Danas su 
muslimani u Bosni i Hercegovini proveli relativno miran dan, jer nije bilo 
ozbiljnijih napada na Islamsku zajednicu i reisu-l-ulemu, izuzev što je na 
jednom lokalnom radiju ponovo čitana tzv. bager-dova, kojom se ismijavaju 
muslimanske svetinje..." Svi napadi u toku 2009., od onih s početka godine, 
koji su povezani s pravosudnim i medijskim zločinom oko Gluhe Bukovice, 
pa do posljednjih, vezanih za tzv. sheme Rafija Gregorijana za satanizaciju 
Bošnjaka, smjenjivali su se dnevnom dinamikom. Dok biste napravili 
analizu jednog slučaja, izbio bi drugi, a zapravo isti, jer su samo izmišljani 
i dograđivani povodi da se u centru medijske pažnje postavi reisu-l-ulema 
Mustafa ef. Cerić, kao glavna smetnja ambiciji dejtonskog ukalupljivanja 
Islamske zajednice. Ako dejtonska medijska mašina može iz dana u dan 
bestidno proizvoditi problem gdje problema nema, da li to znači da odbrana 
treba iz dana u dan pisati jedan te isti tekst o Islamskoj zajednici koja ima 
pravo da brine o bošnjačkom narodu i o reisu-l-ulemi koji ima pravo da 
slobodno misli i govori?! U raznih naroda srce ima razne vene, pa kad jednu 
začepiš, njenu funkciju preuzme ona druga, a u Bošnjaka srce ima samo 
jednu venu, Islamsku zajednicu, i kad tu venu začepiš, začepio si vrijeme 
u Bošnjaka. Otud se sva sila sjatila na tu jednu tvrđavu bošnjačkog života, 
za koju se valja boriti, koliko god se činilo dosadno ponavljati iste priče i 
braniti se od istih optužbi. Bošnjaci nisu stigli ni historiografski i muzeološki 
obraditi posljednju krvavu stranicu svoje povijesti, ovu genocidnu agresiju 
od 1992. do 1995., a uletjeli su u nastavak te agresije, što nameće obavezu da 
se usred borbe prave analize onoga što se događa. 

(Iz knjige , Reisofobija", Tuzla, 2010.) 

Vidjeli smo kako se u ,Reisofobiji" objašnjava ta korelacija između 
društenog ambijenta u kome je islamofobija sredstvo za razmuslimanjenje 
Bošnjaka i dejtonskog interesa da Bošnjaci ,,napuste poziciju žrtve" (što je 
proklamacija SDA), te odustanu od prava na satisfakciju. A da bi savremeni 
čitalac imao mogućnost usporedbe islamandarskog ambijenta u kome su 
najveći islamofobi postali najglasniji advokati ganga reisa Kavazovića, 
zavratit ćemo se na 2009. godinu, da na konkretnim primjerima vidite to 
što je bilo pa ga najednom nema. U nastavku ću nas podsjetiti na prilog koji 
sam priredio za novogodišnje izdanje magazin ,,Saff" (čiji sam kolumnista 
bio od 2003. do 2016. godine), a riječ je o izboru islamofobijskih nasrtaja 
u toku 1430./2009. Tekst je nosio naslov ,Godina medijskog granatiranja 
islama", i takođe je uvršten u knjigu ,,Reisofobija". 


Godina medijskog granatiranja islama 


KARDINALNI PULJIĆ Na samom početku godine vrhbosanski nadbiskup 
kardinal Vinko Puljić je u emisiji "60 minuta" rekao da je reisu-l-ulema 
Cerić govorio neistinu kada mu je putem jedne lokalne televizije čestitao na 
rezidenciji od 5.000 kvadrata. Urednik ,,SB" Senad Av. je tada napisao da je 
kardinal Puljić , iscipelario reisa Cerića", a urednik ,,60 minuta" Bakir Ha. je 
Puljićeve riječi iskoristio da poruči kako je ,,reis Cerić obični lažov". Ubrzo 
je kardinal Puljić bio aktivni sudionik u kreiranju jedne druge neistine i 
uvrede na račun sarajevskih muslimana. Tokom višednevne posjete SAD-u 
kardinal Puljić je kao gost na Univerzitetu Georgetovn u Washingtonu 
održao predavanje o temi "Međureligijski dijalog i suživot u poslijeratnom 
Sarajevu", gdje je govorio protiv , muslimana iz Sarajeva koje on ne poznaje 
od djetinjstva". "Postoji jedan mentalitet koji nije naš izvorni iz BiH, taj 
utjecaj postoji. Puno ih ne poznajem, ali znam da ih zovu vehabije. Nisu oni 
muslimani koje znam iz svog djetinjstva. O tome vrlo rijetko govorim, jer 
brzo dobijem prijeteća pisma", rekao je kardinal Puljić. 

MUFTIJA KOSI RAFALNO Banjalučke "Nezavisne novine" su početkom 
2009. objavile opasne optužbe na račun muftije Edhema Čamdžića. "Svjedok 
koji zbog straha za sopstveni život ne želi da mu se otkrije identitet, ispričao 
je 'Nezavisnim" da je 10. septembra 1995. godine pred Čamdžića dovedeno 
osam ili devet vojnika Vojske RS", kaže svjedok opisujući pojedinosti. Tvrdi 
da je Čamdžić tada izveo iz stroja najmlađeg vojnika i natjerao ga da klanja. 
"Nedugo zatim mu je iz neposredne blizine pucao u glavu", kazao je svjedok. 

Prema njegovim riječima, među preostalim zarobljenim vojnicima u tom je 
trenutku zavladao strah, ali samo nakon nekoliko trenutaka Čamdžić ih je 
sve pokosio rafalom iz automatske puške. "Nezavisne novine" su objavivši 
laži o muftiji Čamdžiću ovog uglednog Bošnjaka stavile na odstrijel, i nikad 
se za to nisu izvinule. 

MIRZINI ,KUJANI" U dejtonskim medijima je zavladala kreativna 
utrka u vrijeđanju islamskih vrijednosti, a jedan od šampiona je bio 
sarajevski karikaturista Mirza Ibrahimpašić čije je blasfemične karikature 
objavilo "Oslobođenja" od 13. februara 2009. godine, na strani 2 i 3. Na 
jednoj od spomenutih karikatura vide se mala djeca koja pod rukom nose 
knjige na kojima piše "Kujan" umjesto Kur'an. Ovakav način ismijavanja sa 
Allahovom Knjigom još nije zabilježen u našoj zemlji. 

GOJKO U GLUHOJ O pravosudnom i medijskom zločinu nad Gluhom 
Bukovicom mnogo je govoreno, a vrijedi se prisjetiti da je čak i umjereni 
kolumnista "Oslobođenja" Gojko Berić sebi dao za pravo da kao nemusliman 
kaže da su muslimani iz Gluhe Bukovice ,vjerski zatucani". Federalna 
televizija je mjesecima vodila sramnu kampanju protiv Islamske zajednice 
u BiH, a posebno protiv institucije imama, kvalifikacijama, tipa: "Vratimo 
se bludu i HODŽAMA BLUDNICIMA koje reis Mustafa Cerić štiti na svaki 
mogući način." U iživljavanju nad ljudskom tragedijom najdalje je dobacio 
Senad Av., koji je napisao: "Na vanrednoj press-konferenciji povodom 
presude hodži iz Gluhe Bukovice osuđenom za pedofiliju, reis Mustafa 
efendija Cerić najavio je da će vrlo skoro nesretnu djevojčicu — žrtvu 
pedofilije osobno ispipati. Pardon, ispitati." 

ISMIJAVANJE MEVLUDA Proslavljena je 300. emisija ,,60 minuta", a s 
proslave u jednoj kafani je na YouTube procurio snimak na kojem urednik 
Bakir Hadžiomerović pjeva blasfemičnu pjesmu "Sad sam s mevluda", a 
oko njega u transu skaču njegovi saradnici Avdo Avdić, Damir Kaletović, 
Duška Jurišić, Sanjin Bećiragić i drugi. Inače, pjesmu koju je pjevao Bakir 
Hadžiomerović i pijano društvo snimila je grupa "Dvadesetorica" koji su 
poznati po pjesmama kao što je "Drugar Ibrahim, prva brada do vrata, ima 
sina od 4,5 i tjera ga da klanja, u tržnom je centru opasan s dvije bombe, 
ima četiri žene". Tekst pjesme "Sad sam s mevluda" može se pronaći na 
internetu. 

VEHABIJE IZ PRNJAVORA Jedan od islamofobičnijih događaja ove 
godine zbio se u Republici Srpskoj kada je bivši vojnik Ratka Mladića, 

novinar "Glasa Srpske", Goran Manuaga objavio seriju lažnih dokumenata 
i informacija da se Bošnjaci iz Prnjavora naoružavaju. "Naoružavanje 
pripadnika vehabijskog pokreta i bošnjačkog stanovništva na prostoru 
Republike srpske, kao i prikupljanje novca za njihovo djelovanje, ubrzano 
je u posljednje tri godine", piše banjalučki "Glas Srpske" pozivajući se na 
nekakve dokumente za koje ne navode izvor. Kasnije se pokazalo da u ovoj 
kampanji ima umiješane prste i Dževad Galijašević kojeg su prnjavorski 
Bošnjaci otvoreno optužili za ovu aferu. Naravno, na kraju se dokazalo da 
je sve bila čista laž. 

MARKO BLATI HADŽIJE Već rasplamsana antiislamska atmosfera bila 
je razlog što se književnik Marko Vešović osokolio i u Parlamentu Federacije 
BiH izrekao veoma teške i nedopustive optužbe na račun muslimana. Marko 
Vešović je citirajući narodnu priču o slijepcu-prosjaku i hadžiji, te povezujući 
Nedžada Brankovića, bivšeg premijera Vlade FBiH, s ovom pričom, ostavio 
poruku da su hadžije lopovi. 

ŠAMPION ISLAMOFOBIČNE GLUPOSTI Ubjedljivo najgluplji način 
iznošenja islamofobičnih laži iskazao je banjalučki list "Fokus". Autor Majsto- 
rović piše: "Selo Sjenina, na samoj granici dobojske i gračaničke opštine, 
jedno je od važnijih uporišta vehabija u BiH. Naime, konvoji puni oružja do 
ovog sela stižu s područja Gračanice, mostom preko rijeke Bosne. 'Fokusov" 
izvor otkriva scenarijum prebacivanja oružja: mostom prvo prođe automobil, 
u kojem nema oružja. Oni koji su u tom automobilu imaju zadatak da izvide 
teren, odnosno da provjere ima li s druge strane mosta policije ili neželjenih 
posmatrača. Kada to urade, vrate se preko mosta i daju znak za prolaz. 
U akcije, navodi naš izvor, ne nose mobilne telefone, a sva komunikacija 
obavlja se rukama, pogledima, nekim drugim znakovima. Isto tako, poslovi 
se ne dogovaraju telefonom, već isključivo elektronskom poštom." 

"BOGAMBER" IZ TUZLE U jedinom evropskog gradu u kojem 
komunizam vlada u kontinuitetu šest i kusur decenija postoji rok grupa 
"Bogamber'",, čiji je sam naziv blasfemična asocijacija na Pejgambera. Ova 
je grupa 2009. godine izdala album s uvredljivim sadržajem za islam i 
muslimane. ,Naporno radimo kako bismo u najboljem svjetlu ocrnili vjeru 
i preuzeli tron svetogrdnika koji nam po prirodnom pravu i pripada" — kažu 
tuzlanski svetogrdnici. 

SVINJA U USTAVU Otvaranje BBI centra, i činjenica da u ovom 
poslovnom objektu nema alkohola i svinjetine, bilo je povod desetinama 

priloga u dejtonskim medijima, a najdalje su otišli političar Ivo Komšić koji 
je tražio preispitivanje ustavnosti odluke da u jednom javnom objektu nema 
svinjetine, te Senad Av. koji je napisao: "Izetbegovićeva mladomuslimanska 
grupa potpuno je opravdano osuđena '83. — čim su preuzeli vlast, otpočeli 
su projekat islamske BiH čiji je spomenik BBI Centar." 

MAGDIJEVA KRV Konačno ishodište bjesomučnog širenja islamofobije 
u Bosni i Hercegovini je ubistvo Magdija Dizdarevića. Magdijeve ubice i 
njihovi medijski indoktrinatori nisu se zadovoljili samo njegovim ubistvom, 
već su otišli korak dalje. Za sve su okrivili vehabije - "koji su napali mladiće 
koji su mirno sjedili u obližnjem kafiću". 

ISLAM, A SEKULARAN Visoki predstavnik Valentin Inzko u intervjuu 
za katolički časopis "Svjetlo riječi"", pored čitavog niza nebuloza o 
Bošnjacima i islamu, rekao je i sljedeće: ,,Ima različitih ljudi koji su vjernici, 
ali taj bosanski islam za mene je sasvim prihvatljiv i sekularan." 

RADIKALNI OMBUDSMENI Islamofobičnoj karavani priključili su se 
i ombudsmeni Federacije BiH koji su u svom godišnjem izvještaju o radu 
i stanju ljudskih prava u Federaciji Bosne i Hercegovine za 2008. i prvu 
polovinu 2009. godine vrh Islamske zajednice označili da je - "radikalan, 
klerikalan te da isti vrše pritisak na medije". 

INKRIMINACIJA ŠERIJATA Na kraju navodimo neprimjerenu zloupo- 
trebu termina šerijat od strane sada već bivšeg tužitelja Suda BiH, Drewa 
Engela koji se osmjelio da tumači i na neprimjeren način upotrebljava 
šerijat. Reagiralo je Vijeće za fetve Rijaseta IZ: "Želimo ukazati na 
neprimjerenu i neprihvatljivu (zlo)upotrebu termina šerijat u optužnici, kao 
inkriminirajućeg elementa." 

(Iz knjige , Reisofobija", Tuzla, 2010.) 


Šta se događa nakon objavljivanja knjige ,,Reisofobija"? Proći će godinu 
dana a da ova knjiga nije naišla na znatnije interesovanje od strane same 
Islamske zajednice. Činjenica da mnogi medžlisi i stotine hodža nisu bili 
zainteresirani za aspekte odbrane islama i zaštite vjerskih osjećanja, ukazuje 
na nekoliko mogućih razloga: možda su već principom autocenzure postali 
žrtve tog islamofobijskog režimskog ambijenta, pa su odlučili da gledaju 
pridase, use i u svoje kljuse?, možda su odveć razumjeli da je , islam" profit, 
a ne vjera?, možda su smatrali da nema težinu kad neko ,,sa strane", ko nije 
na platnom spisku Islamske zajednice, ustaje u zaštitu Islamske zajednice 

i vjere u Bošnjaka? Ta indolentnost je tim glasnija kad se zna da te 2010. 
godine u punom zamahu aktivno djeluje Služba za odnose s javnošću 
Islamske zajednice, koja objavljuje reakcije na islamofobijske ispade. Služba 
redovno na stranici www.rijaset.ba objavljuje i prenosi moje kolumne, ali 
i informacije o mojim predavanjima i gostovanjima. Valjda bi trebala da 
zavlada atmosfera solidarnosti u medžlisima, da svi budemo jedno u otporu 
islamofobiji, namjesto što, recimo, na promociju ,,Reisofobije" u Visokom, 
rodnom mjestu Mustafe Cerića, nije došao ni jedan hodža. 

Rijaset je 11. marta 2009. godine donio Odluka o uspostavljanju Službe 
za odnose s javnošću, a za rukovodioca je postavljen Ekrem Tucaković. Cilj 
Službe je bio, kako je rečeno, "uspostava principa, procedura i standarda 
u odnosima s javnošću u cilju ujednačenog predstavljanja zvaničnih 
stavova Islamske zajednice, a radi postizanja boljeg razumijevanja između 
Islamske zajednice i javnosti, te davanja informacija o radu i aktivnostima 
Islamske zajednice". Tucakovićeva Služba je tek godinu-dvije dinamično 
reagirala na islamofobijske ispade, da bi bila ugušena odmah po instaliranju 
marionetske figure reisa Kavazovića i njegove obavještajne družine. No, i u 
tom periodu, islamska inteligencija je ostala izvan ovih pojava, od vrha, do 
džemata. 

Evidentna je pojava da se u prvoj dekadi 21. stoljeća islam nije branio 
u tekstovima i istupima uposlenika Islamske zajednice, već su te javne 
odbrane dolazile ponajviše iz mojih kolumni. Nećete naći na stranicama 
, Preporoda" otpor protiv konkretnih događaja pri izmišljanju tzv. islamskog 
terorizma i pri požaru islamofobije, kakav tih godina svjedoče ,Jutarnje 
novine", ,,Ljiljan", ,Walter" i,,Saff". Godinama je Imad Al Husin nevin ležao 
u zatvoru, pod optužbom da je ,,sigurnosna prijetnja", hapšeni su nevini 
ljudi, ali, time se nisu bavili tumači vjere. (Onoga koga zanima ovaj period, 
moje knjige u PDF-u, kao i tekstove iz ovih novina, može pronaći na stranici 
www.fatmiralispahic.ba) 

Sve do 2013. godine, i prve naučne konferencije o islamofobiji (, Uzroci 
i prevencija islamofobije"), koju je organizirao Islamski pedagoški fakultet 
u Zenici, nema izrazitijeg otpora autora iz Islamske zajednice. Valja 
primijetiti, eto, da tu naučnu konferenciju nije organizirao ni Rijaset, 
ni ,krovni" Fakultet islamskih nauka u Sarajevu. Valja primijetiti da od 
desetine profesora sa FIN-a nema ni jednog da na stranicama dnevne i 
periodične štampe autorski, imenom, ustaje protiv dejtonske islamofobije. 

Ti najugledniji islamski učenjaci u Bošnjaka, bezbeli su poslužili kao loš 
primjer muftijama, glavnim imamima i hodžama, tim administrativnim 
ćelijama Islamske zajednice, koji su ustuknuli pred obavezom da pruže 
otpor pojavi koja udara na čast muslimana. Napose, ponovit će se to desetak 
godina poslije, kada će ista ta struktura odšutjeti na stotine dokaza o 
kriminalu pod krovom Islamske zajednice. ...Kao da se sami sebe ne tiču! 
Doduše, odšutjet će i tzv. daije, šejhovi, oni koji su zamalo u percepciji svojih 
fanova" dosegnuli sakralni nivo, a nisu u stanju na konkretnim izazovima 
ovog vremena posvjedočiti univerzalnost islama. Haman su arheolozi. 
...-Izuzetak je hafiz Fuad Abdullah Seferagić koji je u više navrata, na svojoj 
popularnoj Facebook stranici, prenosio objave Deftera hefte. 

Tek godinu dana poslije izlaska , Reisofobije", Islamska zajednica u 
aprilu 2011. godine objavljuje ,,Prvi izvještaj o islamofobiji, diskriminaciji 
i netoleranciji na području Islamske zajednice u BiH od 2004. do 20115, 
a Izvještaj je sačinjen, gotovo prepisan, tragom istraživanja i primjera iz 
knjige ,,Reisofobija". Naredne godine, u martu 2012., Islamska zajednica 
objavljuje ,,Drugi izvještaj o islamofobiji (januar — decembar 2011.), s 
očitim ciljem da godišnjim izvještajima stavi do znanja islamofobima da se 
odsad sve bilježi i distribuira na relevantne adrese, kao konkretan dokaz o 
institucionalnom vrijeđaju vjerskih osjećanja u Bošnjaka. Treći izvještaj se 
nikad neće pojaviti, jer je sa instaliranjem marionetskog reisa Kavazovića 
kula Islamske zajednice oteta, pa se islamofobija našla unutar zidina 
osvojene tvrđave. 

U odnosu na indolentnost autora iz odgojno-obrazovnih ustanova 
Islamske zajednice, posebno glasovitih profesora koji se nisu hvatali u klinč 
s ovom temom, valja reći da su osnivanje Službe za odnose s javnošću, te 
publikovanje Izvještaja o islamofobiji, djelo nekolicine saradnika reisu-l- 
uleme Mustafe ef. Cerića, koji je ove aktivnosti pokrenuo i kako bi sebe 
zaštitio od bjesomučnih medijskih napada. 

Na ovom mjestu u knjizi, trenutak je da u dvije-tri rečenice objasnimo tu 
besmislenu usporedbu bivšeg i novog reisu-l-uleme, budući da islamofobijski 
napadi na Cerića jesu ,reisofobija", a argumentirane kritike na račun 
marionetskog Kavazovića i njegovih šefova nisu ,reisofobija". To šta se 
događalo sa Mustafe Cerića nakon odlaska sa pozicije reisu-l-uleme posebna 
je priča, ali, činjenice kazuju da je reis Cerić bio sve što reis Kavazović 
nije, i obratno. Reis Cerić je bio suveren i odvažan govornik, samouvjeren 

intelektualac, odveć iskaljen u ratu da kao reisu-l-ulema bude nezavisan i 
slobodan u svjedočenju istine o genocidu nad Bošnjacima. Reis Cerić nije 
minimizirao žrtve genocida u Prijedoru i nazivao ih ,žrtvama ratnog 
zločina", on nije kazao da su genocid u Srebrenici ,,počinili neodgovorni 
pojedinci" on nije progonio tzv. paradžemate i tzv. vehabije, on nije počinio 
svetogrđe pretumbavanjem ezana kako bi se nekom dodvorio, on nije slavio 
kad se uhapse nevini Bošnjaci pod optužbom da su tzv. islamski teroristi, 
on nije sazivao bošnjačke uglednike da potpisuju sramnu tzv. Zajedničku 
izjavu o nasilnom ekstremizmu, on nije bio ičim ucijenjen da bi prihvatao 
takve projekte kakav je sponzorisanje promigrantske mafije i trgovine 
ljudima, on nije sudjelovao u rasprodaji mezaristana i zaštiti islamandaraške 
mafije, napose, reis Cerić nije nikad toliko srozao instituciju minbera i 
hutbe, pa da agituje za svoje stranačke šefove, koji su stranački uzjahali 
Islamsku zajednicu i smandrljali je u očima vjernika. Zato je ta usporedba 
neizvodljiva, bez obzira što se reis-emeritus Cerić poslije trudio da, iz ko 
zna kojih razloga, bude advokat reisa Kavazovića pred činjenicama (zaštita 
pedofilije, prodaja vakufa, krađa zekata, itd.) koje nikako ne mogu biti za 
odbranu i koje svakako mogu biti za kritiku. 

Šta se dogodilo sa dr. Mustafom Cerićem, pokušao sam objasniti u 
kolumni koju sam objavio 31.10.2015. godine, pod naslovom 


Kako je Mustafa Cerić zijanio bošnjačku krunu 
(odlomak) 
Dr. Cerić nije razumio da je bošnjačku krunu imao na glavi, da je 
bošnjačka kruna tamo gdje je on bio, a ne ovamo gdje je krenuo, i krunu 
izgubio, kad je postao obični kandidat. 


Postoje istaknuti pojedinci koje proizvede historija, i postoje istaknuti 
pojedinci koji proizvode historiju. Mislio sam da je dr. Mustafa Cerić jedan 
od onih koji proizvode historiju. (...) 

Poslije sam shvatio da je dr. Mustafa Cerić ipak proizvod historijskih 
tokova, a da on nije ličnost koja može nositi teret historijskih izazova i 
iskušenja. Neko ko je kapacitet, ne može praviti pogrešne procjene, i ne može 
dozvoliti da bude izmanipuliran od najbližih saradnika, koji u njegovom 
porazu vide šansu za sebe. U tome je ključ ove tragične priče. 

Pokušao sam pomoći dr. Ceriću pred izbore, savjetujući ga da se povuče 
u ime jedinstva, da sačuva svoj historijski značaj od sebe samoga, i da 

prione na projekte Svjetskog bošnjačkog kongresa. Evo, opet ću pokušati da 
dr. Ceriću kažem, kako ja vidim, šta je za njega najbolje. 

Prvo šta treba dr. Cerić razumjeti, a i mi s njime, da on, dr. Mustafa 
Cerić, više nikad u životu neće biti reisu-l-ulema. Neće postati ni član 
Predsjedništva BiH, makar izbori bili svake hefte. A neće biti ni evropski 
muftija. Jedina šansa da se dalje ne sramoti u opsesiji da zasjedne na nekakvu 
funkciju, jeste da se bavi malim, finim hajrovima. Čak i to njegovo djelovanje 
po fejsbuku, gdje se naklapa u diskusijama sa raznim svijetom, djeluje 
neozbiljno. Namjesto da gradi i vodi svjetsku bošnjačku mrežu, lider tog 
projekta, kao kakav pubertetlija, objavljuje lajkove i antilajkove po fejsbuku. 
Veoma su upitni i stavovi koje dr. Cerić objavljuje po tom fejsbuku, kao da 
je nečiji igrač, pa nam poručuje: ,Ja sam Čarli", dok se sav muslimanski 
svijet zgražava nad islamofobijom u Francuskoj, pa nam sugerira da se u 
Zvorniku dogodio teroristički napad, potpirujući tako režiranu odmazdu 
nad bošnjačkim povratnicima. (Doduše, i muftija Zukorlić je govorio da 
teroristički napad u Zvorniku nije slučajan".) Dalo bi se štošta još analizirati 
u tim fejsbučkim istupima dr. Cerića, ali iz poštovanja prema onih 20 
godina, što je bio na čelu Islamske zajednice, mi to ne činimo. 

Za mene osobno postoje dvojica likova koji se zovu dr. Mustafa Cerić. 
Prvi je reisu-l-ulema dr. Mustafa Cerić čije djelo iznimno poštujem i 
branim. O tome sam mnogo pisao. Nakon reisu-l-uleme Čauševića, reisu-l- 
-ulema Cerić je sigurno najhrabrije branio bošnjački narod. Stvorio je jedan 
retorički model odvažnog govora o svojim interesima. Nema sumnje da su 
njegovih 20 godina na čelu Islamske zajednice jedna historijska gromada 
koju treba trajno poštivati, uzimati kao uzor, braniti od svih, pa i od dr. 
Mustafe Cerića. 

Drugi lik pod imenom dr. Mustafe Cerića je jedna tragična figura, čovjek 
koji se nije snašao nakon silaska sa pozicije reisu-l-uleme, kada je pokazao 
neočekivanu, tragičnu i tužnu opsjednutost dunjalukom i potrebom da 
nešto važno bude. Ovaj drugi lik koristi resurse onog prvog lika, i u ime 
njegovih zasluga radi stvari koje ne bi smio raditi. ...Nije svako jednako 
otporan na iskušenja. Nije dr. Mustafa Cerić kriv što nije razumio, što nije 
imao snage, što mu nije dato, što je pao tamo gdje bi trebalo suvereno daleti. 
On može biti kriv samo ako ne razumije da svojim dunjalučkim ambicijama 
ugrožava uspomenu na jednog od najvažnijih reisu-l-ulema u bošnjačkoj 
povijesti. (31.10.2015.) 

Prije nego što uđemo u pregled tema koje svjedoče urušavanje Islamske 
zajednice u brlogu obavještajnih čengela, prodaje vakufa, kriminala i krađe 
para od zekata, vitara i kurbana, a koje su obrađivane u televizijskom 
magazinu Defter hefte, moramo se još koji čas zadržati na toj razdjelnici 
perioda, prvo, kada smo predosjetili da će cilj dejtonskih antibošnjakista biti 
okupacija Islamske zajednice iznutra, a drugo, kada je postalo bjelodano da 
Kavazovićeva marionetska ekipa direktno radi protiv jedinstva, sigurnosti 
i časti bošnjačkog naroda. Ovaj proces ponovo moram hroničarski 
posvjedočiti kroz nekoliko svojih kolumni iz tog perioda. 

Nakon što je prvi saradnik reisu-l-uleme Kavazovića kazao da je ,,Repu- 
blika Srpska bolji dio Bosne i Hercegovine", kao logičan korak ispostavlja se 
gostoprimstvo za negatora genocida Aleksandra Vučića u Potočarima, i to 
u povodu 20. godišnjice genocida u Srebrenici. Objavio sam 14. jula 2015. 
godine kolumnu pod naslovom "Jahanje bošnjačke žrtve", iz koje donosim 
nekoliko pasusa koji svjedoče o intenciji Kavazovića i Islamske zajednice da 
minimiziraju čast bošnjačke žrtve. 


Jahanje bošnjačke žrtve 


Premijeru Srbije Aleksandru Vučiću — koji negira genocid u Srebrenici — 
morao je biti zabranjen dolazak na svetu bošnjačku zemlju. Bošnjačka 
politika, Islamska zajednica, Majke Srebrenice, Načelnik Srebrenice... — svi 
oni su imali dovoljno razloga da premijeru Srbije otkažu gostoprimstvo 
i da time odbrane dignitet istine o genocidu nad Bošnjacima. Pružanje 
gostoprimstva nekome ko negira taj genocid, nedolično je prema žrtvama 
genocida, prema istini o genocidu, i to se nema čime pravdati. Kakva je 
to ,ruka pomirenja" od nekoga ko negira genocid u Srebrenici? Tu ruku 
poniženja morali su odbiti bošnjački čelnici! Morali su poručiti premijeru 
Srbije da ne dolazi, da ne uznemirava dostojanstvo bošnjačke boli. Ali, u 
mnogih Bošnjaka ima taj neki srpski feler, ta strast da se bude otirač za srpske 
opanke. U skladu sa tim samoponiženjem, po kojem se Vučićev dolazak u 
Srebrenicu smatra nečim uzvišenim, uslijedila je kazna: Bošnjački se prvaci 
sad izvinjavaju Srbiji! Mediji bruje od bošnjačkog pokajanja i poniznosti. 
Žrtvu genocida više niko i ne pominje, jer: žrtva je Aleksandar Vučić. Žrtva 
su njegove naočale. Te naočale više vrijede od svih ukopanih bošnjačkih 

kostiju. E, upravo toliko košta ovo dopuštenje da Aleksandar Vučić dođe 
u Srebrenicu! U nastojanju da se izigrava tolerancija, po cijenu negiranja 
genocida, bošnjački je narod doživio zasluženu sramotu, jer je Aleksandar 
Vučić postao centralna tema dženaze u Potočarima. A da Aleksandra 
Vučića nije bilo u Potočarima, ne bi ga niko napao tom nepostojećom 
cipelom i tim nepostojećim kamenom, i ne bi bilo ove zastrašujuće slike 
u kojoj bošnjačka žrtva na koljenima kleči pred srpskim dželatom i traži 
oprost. Samo dva mjeseca prije bošnjački je narod doveden u ponižavajuću 
poziciju da spusti zastave na pola koplja žaleći smrt zvorničkog policajca, 
koji je ubijao po Srebrenici. Nikako da se razumije da svako samoponiženje 
otvara lanac novih poniženja. Evo, spustili su Bošnjaci zastave u povodu 
pogibije tog zvorničkog četnika, a onda su dodatno poniženi, jer su puhali 
u jedra odmazdi koja je uslijedila prema bošnjačkim povratnicima. ...Da 
sad ne citiramo sve one bošnjačke prvake koji su o događajima u Zvorniku 
govorili jezikom srpske propagande, kao o tzv. terorizmu, tzv. vehabizmu, 
i sl. Evo, upustili su Bošnjaci Aleksandra Vučića u Srebrenicu, priredili su 
sumanuto gostoprimstvo nekome ko negira genocid nad Bošnjacima, pa im 
je napravljena takva zvrčka da danas žale za Vučićem, dok bošnjačke žrtve 
žive na margini medijskog i političkog interesovanja. 

Strašno je poniženje koje su bošnjački čelnici priredili bošnjačkoj žrtvi, 
bošnjačkom narodu, kada su Aleksandra Vučića upustili u Potočare, da 
napravi cirkus koji je napravio. Strašno je što mu se sada ovi čelnici izvinjavaju 
u ime Bošnjaka. Teško je povjerovati da u Bošnjaka uopće ima ljudi koji na 
Aleksandra Vučića — negatora genocida — gledaju sa simpatijama. ...I još mu 
se izvinjavaju. Muftija Zukorlić, koji je prvi ,u ime svih Bošnjaka" pozvao 
Vučića u Srebrenicu, sada poručuje kako ,,želi da Vučić ne poklekne, da 
ostane uspravan i nastavi priču o istorijskom pomirenju sa Bošnjacima". 
Evo kako muftija Zukorlić od jedne četničke vucibatine, vrijedne prezira, 
pravi bošnjačkog heroja! Imamo neizmijerno poštovanje prema Majkama 
Srebrenice, ali nam je teško prihvatiti sljedeću izjavu: , Ovo nije bio napad 
na Vučića, nego napad na nas, na žrtve, na naše dostojanstvo". Bakir 
Izetbegović je danima ganjao Vučića da mu se izvine, a kad mu je to pošlo 
za rukom, onda je rekao da je Vučić, haman, dobar čovjek. Mnogo je tu bilo 
poniznih izjava prema ovom ološu koji negira genocid u Srebrenici. (...) 

Sve je svakome pametnom jasno, izuzev ovim Bošnjacima koji se 
izvinjavaju Vučiću, tom bezobzirnom provokatoru, koji je zloupotrijebio 

bošnjačku političku retardiranost pa došao u Srebrenicu da negiranjem 
genocida nad Bošnjacima na licu mjesta ponizi bošnjačku žrtvu. Ne bi mu 
to pošlo za rukom da su Bošnjaci imali političku i društvenu elitu koja drži 
do narodnog dostojanstva i koja je spremna Aleksandru Vučiću i svakome 
ko negira genocid poručiti: Sikter! 

(Saff, 14. juli 2015.) 


E, to je ta slutnja sa kraja ,Reisofobije", kada se govori o nametanju 
pasivnog retoričkog modela, kako Bošnjaci ne bi znali ili smjeli zastupati 
svoje interese! Do 2015. godine otkrit će da Islamska zajednica, kroz usta 
reisa Kavazovića, pravi neke nerazumne i uvredljive poteze, kakvi se prije 
nisu mogli zamisliti. Kroz nekoliko događaja (ubistva u Zvorniku i Rajlovcu, 
hapšenje nevinih ljudi u akciji ,Rez", itd.) Islamska zajednica pokazuje 
spremnost da u zloduhu velikosrpske propagande, i u stilu sigurnosnog 
dunđera Dževada Galjaševića, izmisli tzv. islamski terorizam kod Bošnjaka. 
Ipak, nije se moglo naslutiti da bi Islamska zajednica posegnula za činom 
izazivanja nasilja među Bošnjacima, kakav je zaprijetio sa proglasom da tzv. 
paradžemati moraju biti zatvoreni kao sigurnosna prijetnja. 

Udbaškom progonu tzv. pardžemata (po totalitarnoj maksimi daje ,,svako 
kriv dok mu se krivica ne potvrdi") prethodilo je usvajanje tzv. , Zajedničke 
izjave o nasilnom ekstremizmu", 04.12.2015. godine, koju su, kako javlja 
HINA, usvojili ,,čelnici najvećih bošnjačkih stranaka i Islamske zajednice 
(IZ) uBosnii Hercegovini". Anadolija javlja daje reis Kavazović, kao inicijator 
sastanka i dokumenta, kazao da su se ,,danas sastali da jošjednom potvrdimo 
svoju opredijeljenost na istrajavanju na putu dobra, da kao odgovorni ljudi 
u bošnjačkom narodu kažemo da nasilje i teror nisu naš put, put kojim ide 
naš narod". Rekao je i da ,prema onima koji nasilje upotrebljavaju država 
treba i mora djelovati vrlo odlučno". Iz ovoga bi se dalo zaključiti da (k)od 
Bošnjaka postoji taj , teror" i da postoje oni koji ,upotrebljavaju nasilje". 
Drugo oko u najdražoj bošnjačkoj glavi, član Predsjedništva BiH Bakir 
Izetbegović je tim povodom kazao da "BiH nažalost nije zaobišao fenomen 
radikalnog tumačenja islama koji je rezultirao nasilnim ekstremizmom", 
što bi značilo da imamo konkretne rezultate tog ,rezultiranja'. On je 
dodao: "Proteklih godina sa tendencijom intenziviranja vršeni su napadi 
na policijske stanice, vojnike, policajce, povratnike i američku ambasadu u 
Sarajevu i neki od njih su rezultirali ranjavanjem i smrtnim posljedicama 

za ljude. Moram priznati da nismo na vrijeme prepoznali obim opasnosti. 
Ovaj put se moramo suprotstaviti svakom obliku radikalizma, nasilnog 
ekstremizma i terorizma." ..Jakako, Bakir Izetbegović govori o Bošnjacima, 
a ne o velikosrpskim i velikohrvatskim ekstremistima. Iako, u godinama 
poslije, bačena je sumnja na motive i dokaze oko tragičnih događaja koje 
je naveo Bakir Izetbegović. Primjerice, ubistvo dva vojnika u kladionici, na 
Rajlovcu, koje je pripisano ,vehabiji", koji, eto, ide malo na namaz, a malo na 
kockanje, interno je dešifrovano kao zločin iz ljubomore jednog narkomana. 
I tako redom. 

Usvajanjem tzv. Zajedničke izjave, potpisane od 37 kojekakvih ,,bošnja- 
čkih lidera", a koja je kojekuda predstavljena kao ,jedan od najvažnijih 
događaja u bošnjačkoj povijesti", pripremljen je teren da se pred oči javnosti 
izvede krivac. Počelo se šuškati da su to džemati, njih nekoliko desetina, koji 
egzistiraju izvan sistema Islamske zajednice, a koje je islamofobična javnost 
označila kao tzv. vehabijske ili selefijske. Dogodilo se tako da su ,novi 
muslimani" nakon puškometa islamofoba, došli na puškomet Islamske 
zajednice. 

U vjerskim krugovima počelo se uz kahvu i kadaif šaptati da će se 
tražiti zatvaranje ovih džemata, što je zvučalo nevjerovatno, u neku ruku 
nezamislivo, s obzirom da je sloboda vjere zagarantirana Ustavom i da 
niko nema prvo priječiti nekome da džematile klanja gdje mu je volja. Kako 
priječiti slobodu vjeroispovijesti grupi ili pojedincu? S kojim pravom ga 
podvesti pod krivicu i kaznu, bez pravne procedure? Zato je zvučalo poput 
sumanute podvale, dezinformacije, da u Islamskoj zajednici neko planira 
takav udar na ljudska prava muslimana, čija je krivica, k'o biva, što hoće 
da imaju svoj džemat. Naravno da krivice nema, osim u namjeri da se za 
,nasilni ekstremizam", tzv. islamski terorizam i sl., optuže nedužni ljudi, 
kako bi se udovoljilo projektu izjednačavanja krivice. 

Osamnaest dana nakon potpisivanja tzv. Zajedničke izjave uslijedit će 
Akcija ,Rez", koju je 22. decembra 2015. godine realizovala Federalna 
uprava policije po nalogu Tužilaštva BiH. Specijalci, sa maskama na licu, 
praćeni kamerama javnog rtv servisa, upali su u spavaće sobe nedužnim 
ljudima, preplašili djecu, sve kako bi se dobio antiteroristički filing tog 
brutalnog udara na ljudsko dostojanstvo. Novinarska profesija u BiH teško 
da se ikad našla u takvim fekalijama, kao tada, kada je bila u funkciji nasilja 
nad nedužnim ljudima i njihovim porodicama. Uhapšeno je 11 osoba, koje 

je Tužilaštvo sumnjičilo za planiranje terorističkog napada, koji je, tobože, 
trebao biti izveden u Sarajevu za Novu 2016. godinu. Svi uhapšeni su ubrzo 
pušteni na slobodu, ali se nikad niko nije izvinuo njihovim porodicama, 
niti je izrazio suosjećanje sa ženama i djecom, sa nedužnim očevima, koji 
su terorisani u ime izmišljanja tzv. islamskog terorizma. Islamska zajednica, 
naravno, nije nikada izrekla osudu ovog vandalskog čina. 

A da je vrh Islamske zajednice upleten u ovaj događaj, koji je fingiran 
između tzv. Zajedničke izjave (04.12.) i proglasa o tzv. paradžematima, doka- 
zuje i saopćenje iz Tužilaštva, koje objavljuje da su osumnjičeni uhapšeni za 
planiranje terorističkog napada, ali i za — , kršenje Zakona o slobodi vjere, 
pravnog položaja crkava i vjerskih zajednica u BiH, budući da su se okupljali i 
obavljali vjerske obrede u mesdžidu koji nije bio pod okriljem Islamske zajed- 
nice u BiH i u kojem je pronađena tabla sa simbolima tzv. Islamske države". 
Ovo isto će za 20-tak dana izgovoriti i reis Kavazović!!! ...Iako u Zakonu 
o slobodi vjere nigdje ne piše da je inkriminisano ,,okupljanje i obavljanje 
vjerskih obreda u mesdžidu koji nije pod okriljem Islamske zajednice"! 

Dotadašnje vratolomije marionetskog reisa Kavazovića ipak nisu izlazile 
iz verbalnih okvira, sa kojima smo se mogli slagati ili ne slagati, tipa, 
pomjeranja ezana ili minimiziranja genocida, kroz izjavu da su , genocid 
počinili neodgovorni pojedinci...$ ali, udar ne džemate, na nedužne ljude, 
prijetio je da se izrodi u ozbiljno ugrožavanje muslimana od strane Islamske 
zajednice. Moguća brutalna policijska akcija, po uzoru na akciju ,,Rez", od 
24.12.2015. godine, s ciljem pečačenja džemata, ili ugrožavanje porodica, 
kada bi Babo ustao da zaštiti svoju djecu od policijskih kundura - moglo je 
rezultirati krvoprolićem. Sa ove vremenske distance očito je da su hapšenje 
nedužnih jedanaest ljudi i zastrašivanje njihovih porodica bili u funkciji 
podrške Kavazoviću i Islamskoj zajednici da upute vjerodostojnu, siledžijsku 
prijetnju tzv. paradžematima, da se moraju povinovati zakonu sile. 

Pokušao sam barem skrenuti pažnju na opasnost koja se kotrlja iz Islamske 
zajednice. Na nekoliko adresa objavio sam pjesmu, posvećenu usvajanju tzv. 
Zajedničke izjave o nasilnom ekstremizmu, bezbeli, kod Bošnjaka. Stihovi: 
,Zaraza se širi poput side / Uskoro će hapsiti mesdžide", trebali su poslužiti 
kao upozorenje da dio bošnjačke javnosti kritički gleda na tu mogućnost da 
Islamska zajednica krene u ,,/hapšenje mesdžida". 

OJ, elito, selami te Tito 


Sastale su u Bošnjaka glave 
Da narodu haber hudi jave 
Pravdamo se za ono što nismo 
Vehabije nisu naše pismo 


O zlu šuti bošnjačka elita 
Niti smije za pravdu da pita 
Kad se hapse najbolji sinovi 

I u ponos zabijaju klinovi 


Razvio se bajrak baliluka 
Potvora je sada preporuka 
Zaraza se širi poput side 
Uskoro će hapsiti mesdžide 


Maglu zbore prvi u Bošnjaka 
Dok narodu ponestaje zraka 
Gmižu, puze, jada se ne srame 
A četnici oštre svoje kame 


Oj, elito, selami te Tito 
Malo Draža i njegova straža 
Oj, elito, sjeme rastresito 
Ko te dade da nam ovo rade 


(06.01.2016.) 


HAA 


Kako je u mome radu odumiralo printano novinarstvo, što samo po 
sebi, a što usljed medijskih blokada, pojavio se Facebook, koji sam pokasno 
otkrio, i od čije estrade sam dugo bježao. Opirao sam se da svoj tekst ubacim 
u taj brlog masovnosti, računajući da će biti obezvrijeđen u mnoštvu 
raznoraznih objava. Nužda zakon mijenja, pa sam tako u jednom periodu 
koristio Facebook kao jedini način objavljivanja tekstova. Za godinu-dvije 


37 


to usmjerenje će splasnuti, ali, će ostati brojni tekstovi koji mi sada pomažu 
da povežem vrijeme u kome sam zbog tekstova zglajzao od miljenika do 
otpadnika (iz) Islamske zajednice. Jakako, najmanje sam bitan ja u ovoj 
priči, bitne su priče, crtice, zapažanja koje sam u tom periodu ostavljao 
na svome Facebook profilu. Ovi zapisi pomažu nam da rekonstruišemo 
hronologiju događaja. 


HAA 


Između potpisivanja tzv. Zajedničke izjave protiv terorizma i obzna- 
njivanja hajke na tzv. paradžemate, dogodit će se teroristički napad na 
povratnike u Janji, a atmosfera patriotske gnjecavosti ,, naših lidera" može se 
iščitati iz mog Facebook statusa, objavljenog 7. januara 2016. godine. 


Hoće li Kavazović i Izetbegović klanjati džumu u Janji? 


Šta može biti preče od najprečeg - da se sutra, na džumi, u Janji, pojave reisu- 
-lI-ulema Husein Kavazović i član Predsjedništva BiH Bakir Izetbegović i da 
tako - konkretno - stanu u zaštitu bošnjačkih povratnika koji su izloženi 
četničkom terorizmu?!! S njima bi mogli na džumu doći isvi oni "najugledniji 
Bošnjaci", onih 37, koji su nedavno potpisali "zajedničku izjavu" o borbi 
protiv terorizma. Eh, evo im prilike da svoju iskrenost pokažu na djelu! 
Neće biti, valjda, da za sve njih terorizam ima samo tzv. islamski predznak, 
a da je terorizam u Janji tek "napad" ili "incident"?! Bujrum, bošnjački 
antiteroristi, iznajmite autobus i na džumu u Janju, pa nam iz Janje pošaljite 
novu "zajedničku izjavu!!! U protivnom... (07.01.2016.) 


AA 


Početkom Nove 2016. godine Islamska zajednica objavjuje da je postojanje 
paradžemata (tada javnost prvi put čuje ovu nemuštu kovanicu) - ,,koji nisu 
u sastavu Islamske zajednice, suprotno Zakonu o slobodi vjere i pravnom 
položaju crkava i vjerskih zajednica u BiH kao i Ustavu IZ-e". Dakle, Islamska 
zajednica ponavlja stav Tužiteljstva, izrečen u povodu spektakularnog 
hapšenja 11 nedužnih ljudi! Niko ne navodi dokaz o navodnom kršenju 
Zakona o slobodi vjere, jer bi tek tada pred javnost iskočila činjenica da 
niko nema monopol na vjeru, budući da bi takav monopol bio u koliziji za 
imperativom slobode vjeroispovijesti. 

U tom aktu reisu-l-ulema Kavazović traži da se paradžemati uključe 
u legalne područne džemate Islamske zajednice. Po prvi put čujemo i da 
postoji, dakle, legalni i ilegalni džemati, iako taj ,legalizam" nije nigdje i 
ničim definiran. Rečeno je da to podrazumijeva zatvaranje objekata u 
kojima se ,,nelegalno organiziraju vjerski obredi koje ne predvode legalni 
i legitimni vjerski autoriteti dekretirani od strane Islamske zajednice". 
Po prvi put čujemo, opet, da postoje legalni i nelegalni ,vjerski obredi". 
Rečeno je da je rok za gašenje tzv. paradžemata kraj februara 2016. godine. 
A na kraju je izrečena i konkretna prijetnja i ucjena: , Ukoliko neko od 
predstavnika paradžemata ne prihvati zahtjev za njihovim gašenjem i 
zatvaranjem nelegalnih objekata, ostat će izvan pravnog okvira IZ u BiH i 
suočit će se sa svim posljedicama vaninstitucionalnog djelovanja na vlastitu 
odgovornost." Kakve posljedice, dakle, može snositi neko ko ne klanja u 
registrovanom, već klanja u neregistrovanom džematu? Gdje piše da je to 
zabranjeno? Nigdje! No, u kontekstu pozorišne antiterorističke halabuke, 
koju su stvarali dejtonski mediji, podržavajući napad Islamske zajednice na 
tzv. paradžemate, dalo se pretpostaviti da bi u slučaju odbijanja ultimatuma 
o ,gašenju i zatvaranju nelegalnih objekata", moglo doći do brutalne 
policijske akcije, nasilja i krvoprolića. 

Zavladala je mučna šutnja, pogotovo u kontekstu friških slika hapše- 
nja nedužnih ljudi, za koje je rečeno da su htjeli pobiti stotinu ljudi u to- 
ku novogodišnje noći. Tu šutnju prokinuo sam kolumnom pod naslo- 
vom , Antivehabijska revolucija", koja je objavljena 15.01.2016. godine, i koja 
je imala blizu hiljadu podjela na Facebooku, te desetine hiljada komentara. 


Antivehabijska revolucija 


+ Zatvaranje tzv. paradžemata neće ništa razriješiti, osim što će: prvo, 
razbuktati podjele među Bošnjacima, drugo, otvoriti okvir za represivno 
djelovanje velikosrpskih policijskih snaga protiv svake grupe Bošnjaka 
koja može biti optužena da je tzv. paradžemat. ? 

Zatvaranje tzv. paradžemata, po naredbi Islamske zajednice, jedan je od 
najdramatičnijih događaja u bošnjačkoj povijesti. Razni su režimi rušili i 
zatvarali džamije, ali nikada se takav zulum nije mogao vezati za Islamsku 
zajednicu, kao što se — očito usljed nesporazuma — vezuje danas. Štaviše, 
neki ugledni Bošnjaci zagovaraju da se ovaj posao obavlja uz asistenciju 
organa sigurnosti — ,jer oni su ti koji imaju kompetencije", a što bi značilo 

da policija mandali i pečati tzv. paradžemate i hapsi one koji se u njima 
zateknu. Da li slutimo kamo se sve može otkotrljati ova grdna priča? 

Nadvila se teška isumorna slutnja, kao 1945. godine, kada su bošnjački agenti 
Partije i Udbe prognonili, hapsili, pa i likvidirali one Bošnjake koji su držali do 
vjere i običaja. Pa ni tada se Islamska zajednica nije našla u iskušenju da bude 
servis i za kakvu represiju nad Bošnjacima. Svaki čestit Bošnjak volio bi da 
naredba o zatvaranju tzv. paradžemata bude realizirana u tišini, bez posljedica, 
neovisno od pitanja: da li je to ispravno ili nije? Ali, sam događaj nema veze 
sa vjerskim pitanjima, već sa stvaranjem ambijenta u kome će velikosrpski 
represivni aparat imati odriješene ruke da hapsi i maltretira Bošnjake pod 
optužbama da su organizirani u tzv. paradžemate. U tome i jeste dramatičnost 
ovog događaja. Čini se da reisu-l-ulema Husein ef. Kavazović ne razumije ušta 
se upustio, kada je pristao da Islamska zajednica bude instrument velikosrpske 
obavještajne kuhinje i agenture. Nije tako davno ministar sigurnosti Dragan 
Mektić najavio ovo što sada radi Islamska zajednica! 


Bratoubilački ponor 


Prirodna je strepnja svakog čestitog Bošnjaka da se Islamska zajednica 
ne strese i rastrese, prirodna je želja da ostane jedinstvena, kao kičmena i 
najstarija bošnjačka institucija. Takav osjećaj trebao bi prvi baštiniti svaki 
Reisu-l-ulema. Zato se sa biranim riječima i sputanim osjećajima dotičemo 
ove teme o zatvaranju tzv. paradžemata, jer slutimo da ovaj slučaj trenutno 
ima više rušiteljskog, nego graditeljskog potencijala. Sama činjenica da 
jedna vjerska zajednica zatvara mjesta na kojima se moli Bogu, mogla bi biti 
presudna da se iskreni vjernik opredijeli protiv policijskog metoda Islamske 
zajednice. Nema te islamske adrese koja bi mogla skovati nebulozni izraz 
,paradžemat", a da ne podstakne podjelu među muslimanima, samim tim 
što jedan džemat smatra ispravnim, a drugi neispravnim, a što je jednako 
nebulozno kao kad bi neko rekao: moja vjera je dobra, a tvoja nije. Islamska 
zajednica je u pravu u pogledu nastojanja da jedinstvo bude što čvršće, ali 
su joj metodi pogrešni. Pogrešna je šutnja u kojoj se odvija ovaj gigantski 
zahvat, jer Bošnjaci odoše u konflikt, a niko ih ne zaustavlja, niko im ne 
objašnjava šta se događa. 

Ispravan je motiv Islamske zajednice da se suzbije djelovanje tzv. 
tekfirdžija, onih što nagovaraju našu djecu da idu u Siriju. U to ne treba 

sumnjati, i to treba podržati. Ako takvih ima, onda je obaveza svakoga da 
ih u tome zaustavi. Zasad, mi znamo da je jedan broj Bošnjaka, nažalost, 
otišao u tu sirijsku papazijaniju, gdje ne mogu pomoći ni vjeri, ni Siriji, ni 
Bosni, ni Bošnjacima. Zato je korisno odvraćati ljude od te budalaštine. Ali, 
ključno je pitanje: da li je zatvaranje tzv. paradžemata adekvatan odgovor na 
ovo pitanje? Niti su tzv. paradžemati uzročnik ovih odlazaka u Siriju, niti će 
njihovo ukidanje razriješiti problem! Vrijedi li taj potez Islamske zajednice 
ovog mučnog utiska koji će ostati u narodu, ove sumnje da Islamska zajednica 
šuruje sa velikosrpskim agentima u dejtonskoj državi? Istovremeno, niko 
u dejtonskoj Bosni ne traži ukidanje Četničkog ravnogorskog pokreta i 
rastjerivanje 30.000 uniformisanih četnika. Islamska zajednica je pristala 
na podvalu da je problem u tzv. paradžematima, a nije problem u realno 
opasnom četničkom terorizmu. Hapse se čestiti muslimani, zatvaraju se 
džemati, a četničke jedinice marširaju naoružane i spremne. 

Jedini pozitivan efekat koji Islamska zajednica može za sebe isposlovati 
— jeste da SIPA i druge velikosrpske policijske i medijske agenture pohvale 
reisu-l-ulemu Kavazovića kao svog saveznika. Zar su vrijedne te velikosrpske 
pohvale, u odnosu na strepnje, zbunjenosti i pokude običnog naroda? Može 
li neko pronaći makar još kakvu korist od zatvaranja tzv. paradžemata? — 
ako smo saglasni sa jednostavnom logikom da nikakav fizički prostor, neka 
soba u kojoj se klanja, ne može biti uzročnik odlazaka u Siriju. Kako soba 
može biti kriva i za šta!!? Pa valjda je kriva glava što je u sobi, a glavu ne 
pravi soba, već je pravi duh dijaloga, razgovora, ubjeđivanja. Eto, zatvorit 
će se 64 tzv. paradžemata, pa će one glave, što im je u glavi odlazak u Siriju, 
otići na neko šesto mjesto i misliti kako misle. ...Ako se s njima ne bude 
razgovaralo. Teško je uopće razabrati toliku količinu plitkosti u Islamskoj 
zajednici, i onima koji aplaudiraju ovoj budalaštini — da se vjeruje kako će 
zatvaranje nekakvog prostora uticati da se promijeni sadržaj u nečijoj glavi. 

Ako je logički jasno da zatvaranje tzv. paradžemata neće imati nikakvog 
efekta u borbi protiv tzv. islamskog terorizma — jer terorizam nije soba — onda 
je još jasnije da se radi o okviru za velikosrpske represije nad Bošnjacima. 
Legitmitet koji je antivehabijskoj revoluciji dala Islamska zajednica, već je poja- 
čao podjele u Bošnjaka, zaoštrio te animozitete prema tzv. vehabijama, a koji 
se godinama serviraju od velikosrpskih medijskih i obavještajnih krugova. Zar 
nam nije dovoljno upratiti medijske naslove u kojima se poručuje daje — ,,Reisu- 
-l-ulema objavio rat vehabijama" — a što na društvenim mrežama rezultira otvo- 

renim bošnjačkim porukama (samo)mržnje prema Bošnjacima koji nose 
bradu?! Ovaj ozvaničeni obračun Islamske zajednice sa tzv. vehabijama, 
otvorio je bratoubilački ponor, jer je traumatizirani Bošnjak konačno shvatio 
da su ,,brade i nogavice" krive za sve naše nevolje. Nesputano se širi mržnja, 
zagovara se protjerivanje tzv. vehabija, traži se njihovo hapšenje, iako niko 
ne odgovara — a zašto bi neko bio kriv zbog svoga ljudskog prava da izgleda 
kako mu se prahne, i da vjeruje kako mu je ćeif?! Napose, a gdje je ta krivica 
tzv. vehabija? ... Osim što nam se s vremena na vrijeme ovdje instaliraju 
beogradski igrači poput MuameraTopalovića ili Mevlida Jašarevića, da za 
pare, ili neki drugi interes, počine zlo, koji će postati batina za Bošnjake. 
Zatvaranje tzv. paradžemata upecalo je Bošnjake u sopstvenu mrežu, gdje 
je progon jednih muslimana u ime drugih muslimana legitimiran pečatom 
Reisu-l-uleme. S druge strane, eruptirale su poruke netrpeljivosti prema 
reisu-l-ulemi Kavazoviću. Duhovni lider Bošnjaka nema šansu da se zadugo 
davraniše od uvjerenja velikog broja Bošnjaka da mu nije mjesto tamo đe mu 
jeste prijestol. Da li zatvaranje tzv. paradžemata vrijedi ove cijene? 


Tačka sukoba 1 interesa 


Važno je razumjeti da velikosrpska kuhinja u Bosni, ili cionistička kuhinja 
u Siriji ili Palestini, operiraju sa zavadom među muslimanima kao svojim 
glavnim oružjem, i to tako što se određeni cilj prikaže u jednom svjetlu, 
a realizira u drugom. Eto, Islamska zajednica je prihvatila da tzv. borbu 
protiv terorizma vodi kroz zatvaranje tzv. paradžemata, u tankoumnom 
uvjerenju da će to nešto razriješiti. Ništa to neće razriješiti, osim što će: prvo, 
razbuktati podjele među Bošnjacima, drugo, otvoriti okvir za represivno 
djelovanje velikosrpskih policijskih snaga protiv svake grupe Bošnjaka koja 
može biti optužena da je tzv. paradžemat. Ove dvije tačke su jedini, i to 
negativni efekat od zatvaranja tzv. paradžemata. 

Da li je moguće da reisu-l-ulema Kavazović uopće nije svjestan na kako 
tanakled je navučen od onih koji ga savjetuju, a koji su ga ubijedili da je problem 
u tzv. paradžematima i tzv. vehabijama, a ne, recimo, u mlitavosti i šićardžijskoj 
okoštalosti mnogih medžlisa i glavnih imama koji su svojim neradom 
dozvolili da se razviju paralelni, umnogome kvalitetniji i sadržajniji, tokovi 
muslimanskog vjerskog života? I šta će se dogoditi? Neće stradati tekfirdžije, 
odoše oni u šumu, u šupu, u rupu, stradat će ona blistava islamska energija koja 
se rađala izvan ugojenih i tromih institucija Islamske zajednice, a koja je bila 

uvijek željna da sebe ugradi u Islamsku zajednicu. Sva ta čestita i čista udruženja 
mladih Bošnjaka, kroz koja se prenosilo islamsko znanje i muslimanske vrline, 
a u kojima se i klanjalo, sada će se naći na udaru ove represije. Zbog kile mesa 
kolje se vo — što bi rekao narod, a to znači da će zbog par desetina tekfirdžija, 
kojima su se trebale baviti sigurnosne službe, a ne Islamska zajednica, biti 
pogašene brojne adrese na kojima se učilo o islamu, odgajalo u pozitivnim 
vrijednostima, i molilo Bogu. Sve to je reisu-l-ulema Kavazović mogao riješiti 
jednom jednostavnom rečenicom, koja glasi: Islamska zajednica nije policijska 
i obavještajna služba pa da se bavi otkrivanjem prekršilaca zakona, niti ima 
monopol nad ibadetom, pa da ljude spriječava da klanjaju gdje im se klanja. 

Pitanje tzv. paradžemata, dakle, prostora u kojima se vrše edukativne i 
vjerske aktivnosti, a koji su izvan institucionalne mreže Islamske zajednice, 
trebalo je rješavati na drukčiji način. Prvo bi se trebalo zapitati — a zašto su 
nastala ta udruženja i mesdžidi, ako je već Islamska zajednica adresa koja 
najmeritornije baštini vjeru u Bošnjaka!? E, ovo je najnezgodnije pitanje u 
cijeloj priči! To je tačka na kojoj su se susreli velikosrpski represivni interesi 
i interesi Islamske zajednice. Dejtonskoj policijskoj državi treba ma kakav 
legitimitet za nastavak represije nad Bošnjacima, a najbolji mogući okvir jeste 
onaj u kome Islamska zajednica upire prstom u nešto što je toliko rastegljivo 
da sve i svašta može biti proglašeno tim novim (anti)terorističkim pojmom 
koji se zove , paradžemat". 

A šta smeta Islamskoj zajednici? Postalo je možebit neprijatno gledati 
u krcate dvorane mladih Bošnjaka, koji dolaze da slušaju istaknute daije, 
da se napoje islamskog znanja i vrline, a sve to — koje li tragedije — nema 
veze sa Islamskom zajednicom. Što neko reče, da nije obaveza saslušati 
hutbu, narod bi pobjegao sa 77 posto džuma, na kojima imami drže lekcije 
iz vjeronauke za osnovnu školu. Na dosadnim hutbama, koje imami čitaju, a 
koje nemaju veze sa realnošću — najbolje se očituje intelektualni i patriotski 
kapacitet lidera u džematima. Pojam negativne selekcije, eliminacije boljih 
u ime gorih, osnovni je uzročnik činjenice da Islamska zajednica nije 
pokušala pod svoje okrilje staviti tzv. paradžemate, istaknute daije, sav taj 
izvor nove energije, jer bi ta pozitivna selekcija eliminirala mnoge trutove 
koji su Islamsku zajednicu razumjeli kao tajkunsku firmu, a islam kao 
izvor profita. Upravo ovi muslimani iz tzv. paradžemata čuvaju Islamsku 
zajednicu od velike sramote, jer šute o činjenici da im se ne dozvoljava da 
islamska predavanja organizraju u džamijama, već moraju sakupljati pare 

kako bi zakupili gradske sale i dvorane. A zašto Islamska zajednice neće 
da upusti omladinu u džamije, da slušaju predavanja hafiza Mrkonjića 
ili hafiza Gološa? Zato što bi neko, trom i mlitav, mogao biti ugrožen od 
ove rijeke islama! Ovakvih suštinskih pitanja je sijaset, a ni jedno od njih 
se ne može riješiti tako naivno, providno, plitko, kako bi to sada da riješi 
Islamska zajednica, tako što će iskoristiti podvalu o tzv. terorizmu kako bi 
se kutarisala konkurencije. E to je ona nečasna tačka na kojoj se susreću 
interesi velikosrpske policijske države i dembelanske Islamske zajednice. 
Obje strukture manipulišu nečim što ne postoji, kako bi ostvarili realne 
ciljeve: policijska država da teroriše Bošnjake, a Islamska zajednica da 
uspostavi oficirski monopol nad ibadetom i nad džematom. 

Islamska zajednica bi trebala da se bori za sve sposobne, vrijedne, 
požrtvovane muslimane, kojima je ahiret ispred dunjaluka, a duhovni ispred 
materijalnog interesa, namjesto što mnoge vrijedne islamske aktiviste tjera 
od sebe, u tzv. paradžemate, kako ne bi svojim radom ugrozili konfiguraciju 
hladovine. Tzv. paradžemati su apsolutno autorsko djelo Islamske zajednice, 
nastalo njenim gotovanlukom, neradom i konformizmom. 

Rješenje nije u ukidanju, već u ujedinjenju, ali ne na principu eliminacije 
popularnih daija i njihove mnogobrojne publike — kako se to sada želi 
uraditi — već na principu pozitivne selekcije, da oni koji su bolji, popularniji, 
slušaniji, budu cijenjeni kao nova energija Islamske zajednice. Ima li 
Islamska zajednica snage da mudro prevaziđe svoje slabosti? (15.01.2016.) 


HAA 


Tri dana poslije (18.01.2016.) ove kolumne, na nekoliko Facebook profila 
pozvao sam na ostavku reisa Kavazovića, a stihovana forma ovog proglasa 
trebala je da skrene pažnju na dramatičnost trenutka i da sugerira krajnju 
sankciju pravde za ličnost koja se usudila zloupotrijebiti poziciju Reisu-l- 
-uleme i instituciju Islamske zajednice da nanese štetu Bošnjacima. 


Reis Kavazović je zreo za ostavku 


Svi smo dužni čuvati jedinstvo Islamske zajednice 
Poštovati instituciju Reisu-l-uleme 

IZUZEV 

Ako Islamska zajednica i Reisu-l-ulema 

Postanu instrument za zavađanje i progon Bošnjaka 

A protuustavna naredba o zatvaranju tzv. "paradžemata" 
Koji niti su vlasništvo, niti ingerencija Islamske zajednice, 
Neće nikome donijeti ništa dobro 

Osim što će velikosrpskoj policijskoj državi 

Dati alibi za nova hapšenja i maltretiranja Bošnjaka. 

Za svaku suzu bošnjačkog djeteta, 

Kome dejtonski psi budu odvodili babu, 

Odgovoran će biti Reisu-l-ulema i njegovi mentori!!! 

Ako je neko kriv, za terorizam, za kršenje zakona, 
Krivcem treba da se bavi država, a ne Islamska zajednica. 
Zahvaljujući izgubljenom reisu-l-ulemi Kavazoviću, 
Islamska zajednica je postala parapolicijska agencija 

Za upiranje prstom i pravljenje haosa među Bošnjacima. 
Takva Islamska zajednica ne zaslužuje podršku Bošnjaka, 
jer proizvodi Oprez, Sumnju i Strah. 

Reis Kavazović je zreo da podnese ostavku. (18.01.2016.) 


HAA 


Otvoreni poziv na odbijanje protuustavnih metoda 
reisu-l-uleme Kavazovića i Islamske zajednice 
u pogledu naredbe o ukidanju tzv. paradžemata 


Svaki Bošnjak je u ime poštivanja Ustava Bosne i Hercegovine dužan da 
ignoriše naredbu Islamske zajednice o ukidanju tzv. paradžemata, jer se 
radi o protuzakonitom aktu koji ugrožava ustavno pravo na slobodu vjere i 
pravo na imovinu. 

Niko u Bosni i Hercegovini, pa ni Islamska zajednica, nema ovlasti da 
naređuje kako će se i gdje će se vjerovati, niti smije zatvarati nešto što nije 
imovina Islamske zajednice. 

Ustav Bosne i Hercegovine mora biti iznad svih državnih i društvenih 
subjekata! 

Islamska zajednica je dužna da se povuče iz ove protuustavne i 
destruktivne avanture, i da na drugi način - a ne policijskim represijama! - 
pokuša graditi integrativne imperative među Bošnjacima. 

Šejhovi/vođe tzv. paradžemata treba da angažiraju advokate da tuže 
svakoga ko ugrozi njihovo ustavno pravo na slobodu vjere i imovine. 

Državni subjekti su obavezni da štite Ustav BiH, kako u pogledu slobode 
vjere, tako i u pogledu sigurnosnih ingerencija, koje se ne mogu stavljati na 
teret ni jednoj vjerskoj zajednici - da obilježava i sumnjiči vjernike. 

Svako ima pravo da u svojoj kući i u svojoj avliji okuplja vjernike i da ima 
svoj džemat, kao što islamska zajednica ima obavezu da finim riječima - a 
ne represijama - nastoji taj džemat uključiti u svoju strukturu. (19.01.2016.) 


AA 


Istog dana (19.01.2016.) na mome Facebook profilu, u rubrici ,,Pisma, 
narodna", oglasio se Kerim Svrakić, koji je u startu detektirao razliku između 
starog i novog Reisa, odnosno, pitanje obavještajne instrumentalizacije 
Islamske zajednice. 


Pisma, narodna (116) 
- O samouništenju Islamske zajednice (REPLIKA) - 
Napisao: Kerim Svrakić 


Islamska zajednica, ponajviše zahvaljujući reisu-l-ulemi Huseinu 
Kavazoviću, danas je kula od karata. Prethodni reis prof. dr. Mustafa ef. 
Cerić, uspio je sačuvati IZ kroz turbulentna vremena, kada je u pitanju bio 
opstanak (R) BiH i bošnjačkog naroda. Ne samo da je sačuvana, IZ na čelu sa 
inteligentnim reisom Cerićem preuzela je brigu koliko je mogla o vitalnim 
stvarima za budućnost bošnjačkog naroda, pošto je autistična bošnjačka 
politika totalno zakazala. IZ je jedina bošnjačka institucija koja je djelovala 
na području čitave BiH. Većina porušenih džamija u genocidnom entitetu 
je obnovljena, a bošnjački povratnici izdani i prodani od zvanične politike. 
Bivši reis je branio interese i dostojanstvo svoga naroda, konstantno izlagan 
medijskim napadima i napadima bjelosvjetskih islamofoba. Današnjeg reisa 
upravo hvale islamofobi i tipovi kao što su Mile Dodik i Dž. Galijašević. 
Kako se desila fatalna greška da za novog reisu-l-ulemu bude izabran 
Husein Kavazović, ostaje zagonetka. Kavazović se okružio grupom ljudi, 
nekadašnjih doušnika SDB-a, a danas su isti dio novopečene skorojevićke 
elite, tajkuni i gangsteri. (..) Šta je sa Bošnjacima koji pored svojih očiju, 
pored činjenica o kriminalnoj IZ, politici koja izaziva vještačke sukobe među 
Bošnjacima, da fanatično brane reisa KavazZzovića i njegovu IZ kliku, koja je 

unizila našu Islamsku zajednicu i očigledno služi nekim tuđim interesima? 
Jesu li takvi "dio tala", ili su samo izmanipulisani!? (19.01.2016.) 


AK 


Kolumni,,Antivehabijska revolucija", kao ilustraciju januarskih događaja, 
prilažem i odlomak iz još jednog teksta. U januarskom broju zagrebačkog 
Journala, koji izdaje BZK ,,Preporod", a gdje sam imao kolumnu ,,Zemljo 
moja", objavio sam tekst u kojem kritički opserviram aktuelne događaje. 
U kontekstu protuustavne proslave ,,Devetog januara", kao tzv. Dana Rs, 
pišem tekst pod naslovom 


Proslava genocida nad Bošnjacima 
(odlomak) 


Par hefti prije ili poslije 9. januara poredat će se nekoliko znakovitih 
događaja koji u korelaciji otkrivaju svoja dodatna značenja. Prvo će, uz 
veliku pompu, reisul-I-ulema Husein Kavazović sazvati početkom decembra 
37 najuglednijih Bošnjaka, a što je noć prije bilo objavljeno na medijima, 
sa stanovitom historijskom misteriznošću. Uistinu se stekao utisak da će 
,bošnjački lideri", kako je ova grupa pozvanih imenovana, donijeti nešto 
historijski bitno. Donijeli su , Zajedničku izjavu" u kojoj se uopćeno govori 
o borbi protiv terorizma. Ova izjava se ubrzo našla na kušnji, kada je izvršeno 
nekoliko terorističkih napada na bošnjačke povratnike, zaključno sa napadom 
u Janju, kada je, baš uoči 9. januara, iz vaternog oružja pucano na džamiju u 
ovom povratničkom mjestu. Postavilo se pitanje da li će sutradan, 08.01.2016., 
reisu-l-ulema Kavazović i ,,bošnjački lideri" otići na džumu u Janju. Pa ne 
odoše. U to vrijeme se otkrila i najveća masovna grobnica, nakon Tomašice, 
jama u Kozluku, kod Zvornika, pa i tamo ne odoše bošnjački zvaničnici. 
Polovinom januara objavljena je naredba islamske zajednice da se do kraja 
februara imaju zatvoriti tzv. paradžemati, a riječ je o selefijskim džematima 
koji djeluju pri udruženjima, a koja su na stalnom medijskom udaru kao 
navodna legla terorizma i regrutni centri za Siriju. I oko ovoga se razvila 
debela polemika, sa pitanjima o ljudskim pravima na slobodu vjere i slobodu 
okupljanja koja garantira Ustav BiH. Nikada takva polemika nije vođena, 
recimo, o važnosti ukidanja Četničkog ravnogorskog pokreta, koji broji 
30.000 uniformisanih lica, niti je ikada, i jedan bošnjački duhovni ili politički 
zvaničnik ovaj podatak stavio u usta, a kamoli da je tražio reakciju države. 

Ipak, najteže je pala šutnja političkih i duhovnih lidera u Bošnjaka u 
povodu udara na ustavni i pravni poredak Bosne i Hercegovine, od strane 
velikosrpskog rukovodstva Rs i susjedne države. Ta šutnja je potpuno srodna 
ovoj šutnji koja prati terorističke napade na bošnjačke povratnike, na koje 
krivicu, u tom navaljivanju velikosrpske propagande da Bošnjake 
stigmatizira kao leglo tzv. islamskog terorizma. Ako bi jedna riječ trebala 
biti oznaka za uzroke i posljedice bošnjačke zagubljenosti u vremenima 
smutnje i iskušenja, onda bi ona glasila: kukavičluk. 

(Journal, Zagreb, januar 2016.) 


HAA 


Naporedo sa tekstovima koje sam objavljivao u tada još živim printanim 
medijima, te ih prenosio preko Facebook profila, mnoge objave su, zbog 
neposrednosti i direktnosti, date samo na Facebooku. Tako je i sa objavom 
od 21. januara 2016. godine, pod naslovom 


Kako je američka ambasadorica ponizila Islamsku zajednicu 


U mnogo medija su objavljeni naslovi da je američka ambasadorica Morin 
Kormak "pohvalila Islamsku zajednicu za suzbijanje ekstremizma i nasilja", 
a iz čega proizilazi da je pri Islamskoj zajednici bilo nekakvog ekstremizma 
i nasilja. Kaže se da je ambasadorica Kormak posebnu zahvalnost izrazila 
na ulozi Islamske zajednice u proteklim mjesecima na suzbijanju onoga što 
predstavlja problem svih nas, a to su ekstremizam i nasilje. 

- "Svi mi iz međunarodne zajednice zahvalni smo im na tome" - kazala 
je ambasadorica Kormak. 

Kad bi sad tebe koji ovo čitaš neko javno pohvalio i čestitao ti na tome 
što nisi pedofil ili nekrofil, jer si se izborio protiv pedofilije ili nekrofilije u 
svojoj glavi, jašta bi nego to osjetio kao uvredu i poniženje, pošto svakako 
nisi ni pedofil ni nekrofil, već si normalan čovjek! Kako onda Islamska 
zajednica može odšutjeti i uživati u pohvalama ambasadorice Kormak, kad 
joj se tom pohvalom implicira veza sa ekstremizmom i nasiljem? 

Pa evo i konkretno pitanje: Postoji li i jedan jedini dokaz da je ikada 
igdje Islamska zajednica u Bosni i Hercegovini imala ikakav ekstremistički 
ili nasilni atribut, čin, gest, tekst, i sl.? ... Za razliku od, recimo, Srpske 
pravoslavne crkve koja je eksplicitno blagosiljala zločin genocida, a i danas 

sponzorira udar na ustavno-pravni poredak Bosne i Hercegovine. ...Za 
razliku od Katoličke crkve u Hercegovini koja je ideološko leglo apartheida. 
Da li bi se američka ambasadorica Kormak usudila da patrijarha i biskupa 
upita za suzbijanje realnog ekstremizma - koje ambasadorica namjerno ne 
vidi! - kao što ovdje hvali Islamsku zajednicu za suzbijanje nečega što je 
(anti)teroristička izmišljotina? 

Zašto onda Islamska zajednica nama i sebi dozvoljava takvo (samo)poniže- 
nje da prihvata perfidnu optužbu za ekstremizam i nasilje? (21.01.2016.) 


HAA 


Islamska zajednica se potrudila da, pored velikosrpske obavještajne pod- 
rške hajci na tzv. paradžemate, obezbjedi i ,,bošnjački legitimitet", pa je anga- 
žirana gnjecava ,,Koordinacija bošnjačkih nevladinih organizacija", koja se 
inače pojavljuje kad god zatreba puhnuti u krila kleropolitičkom bratstvu 
IZ-SDA. Ovaj marionetski subjekt će 24. januara 2016. godine objaviti: 

"Poziv Islamske zajednice da se zatvore svi nelegalni džemati koji djeluju 
u Bosni i Hercegovini, pojedinci su shvatili kao priliku za širenje sukoba 
među Bošnjacima. Izražavajući svoju zabrinutost zbog pokušaja pojedinaca 
da, nadolijevanjem ulja na vatru, prodube međubošnjački sukob i prošire 
smutnju, kao i nesumnjivu odlučnost da stanemo u odbranu i dadnemo 
podršku Islamskoj zajednici Bosne i Hercegovine na čelu sa uvaženim Reisu- 
l-ulemom Huseinom ef. Kavazovićem, Koordinacija bošnjačkih nevladinih 
organizacija u saradnji sa Islamskom zajednicom izdaje sljedeće saopćenje 
za javnost. (...) Pozivamo sve medije u Bosni i Hercegovini i regiji da se 
suzdrže od nepotrebnog dramatiziranja situacije, dezavuisanja javnosti i 
izmišljanja informacija koje nisu potvrđene na terenu". 

Istog dana (24.01.2016.) napravio sam analizu ovog paranezavisnog 
proglasa i objavio status pod naslovom ,Nekoliko logičnih pitanja za 
nelogičnosti u saopćenju Koordinacije bošnjačkih nevladinih organizacija u 
vezi sa tzv. paradžematima"': 

1. Poziv Islamske zajednice da se zatvore svi nelegalni džemati... 

? Zar može džemat biti nelegalan? 

2. ..pojedinci su shvatili kao priliku za širenje sukoba među Bošnjacima. 
? Zar sukob nije pokrenula Islamska zajednica svojom protuustavnom 
naredbom da čini zulum, zatvara džemate koji niti su njeno vlasništvo, 
niti su u njenoj nadležnosti? 

3. Izražavajući svoju zabrinutost zbog pokušaja pojedinaca da, nadolijeva- 
njem ulja na vatru, prodube međubošnjački sukob i prošire smutnju... 
? Aha!!! Ko je zapalio tu vatru, ako već ,,pojedinci nadolijevaju ulje"? 

4. Pozivamo sve one koji na bilo koji način napadaju Islamsku zajednicu 

i vrijeđaju uvaženog Reisu-l-ulemu Huseina ef. Kavazovića, da pre- 
stanu sa tom neprimjerenom i neislamskom praksom... 
? Dali je moguće napredovati i graditi jedinstvo, ako će se suprotno 
mišljenje i argumentirana kritika smatrati ,,napadom", te razlogom 
da pojedinac koji kritikuje preko noći postane ,narodni izdajnik"? 
Kako ostvariti imperativ Učenja, ako su nam lideri i paralideri zaštićeni 
od kritike? 

5. Posebno naglašavamo da se problem oko paradžemata ne može uzi- 

mati kao dokaz i ne daje nikome za pravo da, na osnovu postojanja 
takvih džemata, izjavljuje da je terorizam svojstven samo Bošnjacima 
i muslimanima. 
? Pa zašto onda Islamska zajednica ulazi u ovu avanturu, ako ne zbog 
besmislenog prihvatanja svoje nepostojeće odgovornosti za ,terorizam 
koji je svojstven SAMO Bošnjacima i muslimanima"? Zar smo u ovom 
pozorištu dvojnog morala zaboravili da se tzv. paradžemati zatvaraju 
zbog Sirije, a ne zbog kasnije izmišljene brige o jedinstvu (koje se silom 
gradi)? 

6. I ova akcija je dokaz da su Bošnjaci razuman i pametan narod... 

? Dali to znači da bi u protivnom — da nije ove avanture Islamske za- 
jednice - Bošnjaci mogli ostati trajno nerazuman i nepametan narod? 

7. Pozivamo sve zainteresovane strane da daju svoj doprinos rješavanju 

ovog problema, a ne njegovom pogoršanju. 
? Ko je stvorio problem, oni koji postavljaju logična pitanja, ili Islamska 
zajednica, a sada i Koordinacija bošnjačkih nevladinih organizacija, 
koji uporno srljaju da se bave nečim čime se trebaju baviti državni or- 
gani sigurnosti? Za čiji račun? 


Na kraju, Koordinacija bošnjačkih nevladinih organizacija bi dala dopri- 
nos jačanju slobode i jedinstva u bošnjačkom narodu da je Islamsku zajedni- 
cu i reisu-l-ulemu Kavazovića kritički zaštitila od gluposti koje prave, a 
koje nemaju nikakve veze sa bošnjačkim nacionalnim interesima. Od ovog 
cirkusa samo će profitirati oni koji Bošnjake tjeraju u nepostojeću krivicu. 

Nevladine organizacije treba da svjedoče kritičku slobodu jednog naroda, 
a ova bošnjačka udruženja — nažalost — svjedoče: malo kadaif, a malo 
sevdidžan. (24.01.2016.) 


HAA 


Početkom februara 2016. godine nahrupilo je u bošnjačku javnost 
toliko zbunjujućih događaja, da se običan Bošnjak teško mogao upustiti 
u pretpostavku da je oteta Islamska zajednica, sa marionetskim reisu-l- 
-ulemom Kavazovićem, faktor nesigurnosti i izazivanja smutnje. Reagirao 
sam kolumnama, tv reportažama, išaretima u Defteru hefte (koji je tada 
objavljivan na vjerskoj MTV Igman), a pokušao sam i jezikom poezije 
doprijeti do javnosti, kako bih upozorio da se događaju pojave pred kojima 
moramo biti oprezni. Pjesmu ,Probudi se Reisu-l-ulemo" objavio sam 
8. februara, u jeku frtutme oko tzv. paradžemata i oko lakrdije o hidžabu. 


PROBUDI SE REISU-L-ULEMO 


Selam Reise od Šehera 
Jesi P rahat od devera 
Da li spavaš mirne snove 
Dok te narod krikom zove 


A što ćemo išta kriti 
Narod nema ko da štiti 
Pa se uzda u svog Reisa 
A Reis blehne u nebesa 


Kad se hidžab Bosnom brani 
Narod prate odabrani 
A Reis sebe tu ne broji 
Kao da i ne postoji 


Dok Bošnjake terorišu 
I na vjeru dok kidišu 
Reis tad pravi kataklizmu 
Piše laž o terorizmu 

Narod žrtva sad je krivac 
Reis je dobar i naivac 
Pa će dalje narod štemat 
I ukidat paradžemat 


Ko to Reisu naređuje 
Ko nam narod isljeđuje 
Ko nam kičmu to savija 

Reisu šutnju ko navija 


Probudi se Reisu-l-ulemo 
Zlo je ovo pregolemo 
Narod hoće da se zna 
Gdje ti srce pripada 
(08.02.2016.) 


AK 


Kolumna ,,Antivehabijska revolucija" je objavljena 13. januara, a dva 
dana poslije su me pozvali iz jednog od tzv. paradžemata, iz nezavisnog 
džemata Gračanica kod Živinica, sa željom da se obrate javnosti. Nisam bio 
u prilici da ih snimim za svoju emsiju Defter hefte, koja se tada još emitirala 
na MTV Igman, budući da je ova televizija imala interesnu relaciju prema 
Islamskoj zajednici. Druga strana priče ipak se mogla čuti preko mog 
novouspostavljenog projekta ,,Eglen benet", koji se počeo realizirati kao 
dijaloška emisija o zabranjenim ili marginaliziranim temama. Tako je već 
17. januara objavljena reportaža pod naslovom ,,Fatmir Alispahić zijaretio 
tzv. paradžemat u Gračanici kod Živinica", a čime je u javnosti po prvi put 
data šansa , drugoj strani" da kaže svoju verziju priče. Video do danas ima 
oko 100.000 pregleda, a u tim danima je značio neku vrstu prekretnice u 
razumijevanju halabuke oko tzv. paradžemata, što je uznemirilo i uzjogunilo 
kreatore ovog plana u i oko Islamske zajednice. Na istoj platformi je nezavisni 
džemat Gračanica 1. februara objavio otvoreno pismo, pod naslovom ,,Ovo 
je ultimatum, a ne dogovor", a 8. februara ,,Eglen benet" odlazi u nezavisni 
džemat u Gornjem Rahiću, gdje pravimo reportažu pod naslovom ,,Zijaret 
nezavisnom džematu Gornji Rahić". Sutradan, 9. februara, i nezavisni džemat 
Gornji Rahić objavljuje otvoreno pismo, u video formi. Kroz obje reportaže, 

i kroz ova otvorena pisma, vidi se spremost tzv. paradžematlija na dijalog, 
ali ne po sistemu ucjene i ultimatuma. Valja razumjeti i povrijeđenost ovih 
ljudi, koji su na bigajri hak optuženi da sponzoriraju terorizam. 

Budući da sam se u javnosti već eksponirao kao jedini novinar koji 
je otišao da vidi šta o ovom ultimatumu Islamske zajednice misle u tzv. 
paradžematima, prihvatio sam profesionalni i patriotski imperativ da 
pokušam graditi most dijaloga između Islamske zajednice i tzv. paradžemata, 
odnosno, između tzv. paradžemata i javnosti. Zato sam prihvatio da sa 
svog maila (fatmiralispahiceyahoo.com) svim medijima, kao i Islamskoj 
zajednici, pošaljem otvoreno pismo Koordinacije nezavisnih džemata i da 
budem neka vrsta medijskog sevisa, kako bih pomogao razumijevanju i 
dijalogu. Sa mog maila je 19. februara 2016. godine poslato ovo pismo, uz 
popratnu poruku: ,,Poštovani, Zamoljen sam od Koordinacije nezavisnih 
džemata da na nekoliko medijskih adresa proslijedim ovo njihovo saopćenje. 
Vjerodostojnost možete provjeriti sa potpisnikom saopćenja Izetom 
Hadžićem, putem mobilnog 062 675 548. Srdačno." 


Koordinacija nezavisnih džemata 


Otvoreni poziv 
reisu-l-ulemi Huseinu ef. Kavazoviću na dijalog 
u povodu isteka ultimatuma za zatvaranje nezavisnih džemata 


DOLAZIMO U SARAJEVO 27. FEBRUARA 


Poštovani reisu-l-ulema Kavazoviću, 

Smatramo da se pitanje oko nezavisnih džemata - koje Islamska zajednica 
pogrdno naziva tzv. paradžematima - moglo raspraviti u zatvorenom krugu, 
bez medijske i političke pompe, ali nas niko ništa o tome nije pitao, već je 
Islamska zajednica izišla u javnost sa ultimatumom da se do kraja februara 
moraju zatvoriti nezavisni džemati. Svjedoci smo sa koliko agresivnosti su 
ovaj ultimatum pozdravili i podržali velikosrpski glasnogovornici, poput 
lažnog eksperta za tzv. islamski terorizam Dževada Galijaševića. Dok ovom 
zemljom paradira 50.000 naoružanih četnika, dok državni aparat ne vidi 
teror nad bošnjačkim povratnicima, dok ne znamo šta nas sutra čeka — 
poražavajuće je da se Islamska zajednica bavi ovakvim stvarima. Sve ovo 

pokazuje da Bošnjaci podhitno moraju otvoriti dijalog u svome interesu, a 
protiv očitih nastojanja da se zapodjene međubošnjački konflikt. 

Pošto od strane Islamske zajednice nema spremnosti na interni dijalog, 
mi smo prinuđeni uključiti javnost u naše iskreno nastojanje da se privede 
kraju ova afera koja je otvorena bez ikakvog razumnog interesa za Bošnjake. 
U tom smislu poštujemo rok koji je uspostavila Islamska zajednica, 
do kraja februara, i evo dolazimo u Sarajevo da pred licem javnosti po- 
nudimo dijalog, razumijevanje i jedinstvo na pozicijama dostojanstva i 
uvažavanja. 

Poštovani reisu-l-ulema Kavazoviću, prvo Vas molimo da nam ustupite 
neki od brojnih prostora Islamske zajednice kako bismo u pristojnom 
ambijentu mogli u subotu, 27. februara, u 11 sati, Vama i javnosti predstaviti 
svoje nezavisne džemate i uvjete pod kojima možemo postići dogovor. 
Ako nas već zovete da budemo dio jedinstva Islamske zajednice, onda je 
ustupanje prostora, poput sale Gazi-Husrev begove biblioteke, jedan logičan 
i razuman potez. Najgore bi bilo da dođemo u Sarajevo, i pored toliko 
prostora Islamske zajednice, sa novinarima razgovaramo na cesti. Takav 
ishod sigurno ne bi bio naše poniženje. 

Naš je cilj da i Vama i javnosti pokažemo da mi nismo ljudi koji bježe od 
dijaloga, reda i poretka, za razliku od cijele ove hajke u kojoj nas niko ništa 
nije pitao, a o nama je svako govorio, sudio i presuđivao. Za razliku od onih 
koji se plaše dijaloga i istine, pa bježe od nas, mi se ne plašimo, jer su nam 
namjere iskrene i čiste, samim tim što ne želimo nikoga i ništa ugroziti, kao 
što ne želimo niti da iko ugrožava naš rahatluk i one slobode koje ima svaki 
građanin Bosne i Hercegovine. 

Možda je baš hajr u ovom ultimatumu koji ste javno postavili, jer nas 
je to natjeralo da izađemo u javnost, da nas javnost upozna, kao domaćine 
koji žive od svog rada i koji ostvaruju pravo na slobodu okupljanja i slobodu 
vjeroispovijesti. Naša je želja da ne ostane ni jedno pitanje nejasno ili 
nerazrješeno, jer mi nemamo šta kriti, ni pred Vama, ni pred narodom. 

Godinama već, žrtve smo medijskog terorizma, bez prava da išta kaže- 
mo u svoju odbranu. Više ne želimo biti posmatrači koji će trpjeti laži 
i izmišljotine, već želimo aktivno braniti svoju čast, dostojanstvo, mir 
i slobodu, a time i pravo građana ove zemlje na istinu o svemu, pa i o nama. 

Zato 27. februara dolazimo u Sarajevo da svijetla obraza stanemo pred 
sve one koji bi se na kraju trebali stidjeti zbog laži i kleveta koje su bacili na 


54 


našu čast i dostojanstvo. Nadamo se, poštovani reisu-l-ulema Kavazoviću, 
da ćete lično biti na strani građanske hrabrosti, pravde i istine. 

U ime Koordinacije nezavisnih džemata 

Izet Hadzić 062675548 

Emir Čajić 

Bajro Kaljiković 

Mirza Arapčić 

(19.02.2016.) 


HAA 


U razmaku od sedam dana uslijedit će dva događaja koja po represivnom 
ispoljavanju podsjećaju na ,vremena kožnih mantila". Prvo će uslijediti 
etiketaški napad Islamske zajednice na mene, a potom i tuzlanske Biblioteke, 
u kojoj sam trebao održati stručno predavanje. Mediji su, dakako, u svojoj 
sluganskoj misiji, bili na strani represije, ne dozvolivši mi pravo da se branim 
od kleveta. 

Idemo redom! Iako je u popratnoj poruci jasno navedeno da sam 
zamoljen od Koordinacije nezavisnih džemata da na nekoliko medijskih 
adresa proslijedim ovo njihovo saopćenje", Islamska zajednica 23. februara 
svim medijima šalje saopćenje u kome se obraća meni, sa nizom konstrukcija 
koje zaobilaze dobru namjeru o uspostavi dijaloga i razumijevanja. Evo tog 
sadržaja: 


Sarajevo, 23. februar 2016. (MINA) - Na email adresu web-sajta Islamske 
zajednice u Bosni i Hercegovini je 19.02.2016. godine pristiglo saopćenje 
tzv. ,Koordinacije nezavisnih džemata" koje je javnosti dostavljeno putem 
adrese g. Fatmira Alispahića. S tim u vezi, g. Alispahiću je upućen i odgovor 
koji prenosimo u cijelosti: 


Gospodine Alispahiću, 

Na email adresu na web-sajta Islamske zajednice u Bosni i Hercegovini 
pristigao je email koji ste uputili u ime navodne ,,Koordinacije nezavisnih 
džemata", a u kojem pozivate reisu-l-ulemu Husein ef. Kavazovića da, 
27.02.2016. godine, obezbijedi neki od prostora IZ-e u Sarajevu u kojem bi 
predstavnici tzv. , Nezavisnih džemata" Reisu-l-ulemi i javnosti predstavili 
uvjete pod kojima se može postići dogovor. Niste nam objasnili u kom 

svojstvu se Vi ovdje pojavljujete: kao njihov član, predstavnik, pravni 
zastupnik, glasnogovornik, ili samo ,,poštar" koji prenosi tuđe poruke. 
Kako se, međutim, ni četvorica članova navodne ,,Koordinacije nezavisnih 
džemata" također nisu legitimirali na pravi način (bez predstavljanja, 
bez potpisa i bez adrese), mi Vam sugerišemo da u svojstvu u kojem se 
najkomotnije osjećate prenesete na Vama poznatu adresu ono što naše 
džematlije i šira javnost u našoj zemlji već odavno znaju. 

Gospodine Alispahiću, 

Islamska zajednica je svoju otvorenost pokazala pozivom svim 
skupinama koje su organizirane izvan institucionalnog okvira IZ-e, a koje 
nezakonito i nelegalno obavljaju poslove iz nadležnosti Islamske zajednice, 
da se uključe u institucije IZ-e i pristupe legalnim organima. Ovaj proces 
na terenu vode muftije i glavni imami, na pravnoj osnovi koja se temelji na 
Ustavu IZ-e u BiH, Zakonu o položaju crkava i vjerskih zajednica u Bosni 
i Hercegovini te drugim pravnim aktima Države i Zajednice. Islamska 
zajednica je ovim pokazala svoju otvorenost i spremnost da svi oni koji 
nisu članovi IZ, nakon učlanjenja steknu prava i preuzmu obaveze koje to 
članstvo podrazumijeva. 

Islamska zajednica će slijediti odluke svojih organa i provoditi ih na 
teritorijalnom principu. Za sve koji istinski žele razgovore ovo je jedini 
ispravan put. Islamska zajednica neće ni sa kim pregovarati o onome što je 
njena misija, zadaća, uloga i njen formalni i stvarni status u BiH a pogotovo 
ne sa nekim ko dovodi u pitanje njen institucionalni i islamski poredak 
na štetu muslimana u Bosni i Hercegovini. Tražit ćemo da svi takozvani 
,džemati" koji su osnovani mimo propisa i nadležnosti Islamske zajednice 
budu zatvoreni i oko toga neće biti pregovora ni sa kim pa ni sa Vama niti 
članovima navodne ,,Koordinacije". 

Gospodine Alispahiću, 

Šta znači Vaš zahtjev za susret i pregovore sa Reisu-l-ulemom u isto 
vrijeme kada se na web-portalima pojavio snimak obraćanja jednog od bivših 
članova tih paradžemata, izvjesnog Amira Selimovića, koji, navodno, boravi 
na ratištu u Siriji, u kojem on najavljuje svoj krvavi pohod na Baščaršiju, 
upućujući najmonstruoznije prijetnje reisu-l-ulemi Husein ef. Kavazoviću i 
muslimanima? Vi bi ste javnosti, također, trebali objasniti zašto u bilo kakvu 
vezu dovodite paradžemate sa četnicima, kao da koljače nevinih ljudi treba 
dijeliti po vjerskoj, nacionalnoj i ideološkoj ili bilo kojoj drugoj pripadnosti. 

Javnosti je trebalo objasniti ko nastoji ,zapodjenuti međubošnjački konflikt", 
kao i druga pitanja koja navodite u pismu, ali mi smo očekivali od Vas, prije 
svega, da jasno dignete svoj glas protiv nekompetentnog, avanturstičkog i 
senzacionalističkog tumačenja vjere od samozvanih i zlonamjernih misionara 
koji nam monstruoznim zloupotrebama odvode djecu na strana ratišta da ginu 
za tuđe ciljeve. To je najmanje što smo od Vas očekivali", stoji u odgovoru web- 
sajta Islamske zajednice upućenom g. Alispahiću. (23.02.2016.) 


HAA 


Istog dana uzvratio sam saopćenjem, kojeg nisu htjeli objaviti mediji Isla- 
mske zajednice, gdje je objavljen napad na mene, već je objavljeno na nekoliko 
portala, i na mojim Facebook profilima. Objavljujem tekst pod naslovom 


Islamska zajednica objavila poziv 
na linč mene i moje porodice 


Saopćenje Islamske zajednice od 23. februara je KRIMINALNI ČIN najgore 
vrste, jer se u njemu plasiraju otvorene laži i klevetničke konstrukcije. Ovo 
pismo doživljavam kao besramni poziv na linč, kojim je ugrožena moja 
sigurnost i sigurnost moje porodice. Stravično je da Islamska zajednica 
postaje adresa za linčovanje ma kojeg i ma kakvog bošnjačkog intelektualca. 
Cijelo pismo je upućeno na moju ličnost, a u povodu Saopćenja za javnost 
Koordinacije nezavisnih džemata koje je poslato sa moje e-mail adrese. 
Islamska zajednica svjesno plasira laž, jer ignorira činjenicu, koju mogu 
potvrditi svi mediji koji su dobili saopćenje, da sam prosljeđujući pismo 
Koordinacije nezavisnih džemata naveo sljedeću rečenicu: 

- "Poštovani, Zamoljen sam od Koordinacije nezavisnih džemata da 
na nekoliko medijskih adresa proslijedim ovo njihovo saopćenje. Vjero- 
dostojnost možete provjeriti sa potpisnikom saopćenja Izetom Hadžićem, 
putem mobilnog 062 675 548. Srdačno". 

S kojim se pravom Islamska zajednica obraća meni, kad ja nisam ni 
autor, ni potpisnik pisma, i s kojim pravom u svome saopćenju pravi užasne 
konstrukcije kojima huška policijsku državu na mene i moju porodicu?! Da 
ne bi bilo ikakve zabune, ipak ću reći: Ni jedan Bošnjak nije više od mene 
javno govorio protiv besmislenih odlazaka u Siriju! 

Veoma sam žalostan što je najstarija bošnjačka institucija postala mario- 

neta političkih trgovina i nacionalnih izdaja. (23.02.2016.) 


AA 


Kada sam se uvjerio da mediji Islamske zajednice, kao i mnogi drugi 
mediji (koji su objavljivali naslove, tipa: ,Paradžematima upravlja Fatmir 
Alispahić"), neće objaviti moje objašnjenje da nisam ja autor pisma, niti 
upravnik" Koordinacije nezavisnih džemata, da sam samo posrednik u 
pokušaju uspostavljanja dijaloga, svim medijima sam 24. februara uputio 
saopćenje pod naslovom 


Islamska zajednica je udarila na slobodu govora 


Islamska zajednica ODBIJA da objavi moj odgovor na njihov napad kojim 
su mi nanijeli veliku štetu, jer su me izložili na odstrijel policijskoj državi, 
kao nekoga ko je navodno "na čelu paradžemata" i ko podržava ekstremizam, 
iako su ZNALI da sam ja samo proslijedio saopćenje Koordinacije nezavisnih 
džemata, a to sam učinio kao novinar koji je pravio dvije tv reportaže o 
nezavisnim džematima (Iz G.Rahića i Gračanice). Islamska zajednica je 
izvršila udar na slobodu govora, jer je jednog novinara, koji je otišao da 
sasluša i drugu stranu priče, klevetnički optužila ne samo da je na čelu 
nezavisnih džemata, već i da podržava ekstremizam. U ovoj situaciji neće 
se pojaviti razna novinarska udruženja da zaštite novinara od bezočnog 
napada i manipulacije, samim tim što je LAŽ - nažalost - glavni argument 
Islamske zajednice i dejtonske zavjere protiv Bošnjaka. 

Saopćenje Koordinacije nezavisnih džemata moglo se poslati sa ma kojeg 
maila, a ja sam ga poslao sa svoga, računajući da ovo društvo ima kapacitete 
da novinarsku slobodu razumije kao normalnu stvar. Dogodio se opasni 
paradoks, da novinar koji je pravio reportažu o tzv. paradžematima postane 
glavni krivac, jer je očito bilo zamišljeno da se ne čuje mišljenje ključnog 
svjedoka, odnosno, ljudi iz nezavisnih džemata. Ovo Saopćenje Koordinacije 
sam proslijedio i kao radosnu vijest za sve nas, jer su nezavisni džemati 
ponudili rješenje i dogovor sa Islamskom zajednicom, a saznali smo, evo, 
da Islamska zajednica ne želi nikakav dogovor već ove ljude i njihovu dobru 
volju poistovjećuje sa teroristima iz Sirije. (24.02.2016.) 


AA 


Sutradan, dakle, 25. februara, bilo je zakazano moje stručno predavanje 

u Narodnoj i univerzitetskoj biblioteci u Tuzli, u povodu 50. godišnjice od 
objavljivanja ,Memoara Živka Crnogorčevića". Predavanje je dogovoreno 
nekoliko sedmica prije, na moju inicijativu, koja je rado prihvaćena. Od šta- 
mpani su plakati, poslate pozivnice. A onda, 24. februara, tuzlanska Bibli- 
oteka, odnosno direktor Edin Jahić, objavljuje da se predavanje otkazuje. 


Razlozi otkazivanja matineje u povodu 50. godišnjice 
od objavljivanja FMemoara Živka Crnogorčevića" 


Menadžment Narodne i univerzitetske biblioteke ,,Derviš Sušić" Tuzla 
otkazuje, za sutra najavljenu, matineju u povodu 50. godišnjice od 
objavljivanja , Memoara Živka Crnogorčevića" na kojoj je, između ostalih 
jedan od promotora trebao biti Fatmir Alispahić. 

Razlog otkazivanja navedenog događaja, su istupi u medijima Fatmira 
Alispahića, u vezi sa organizacijom paradžemata u Bosni i Hercegovini, u kojima 
se on predstavlja kao njihov zastupnik. Na takav način, gospodin Alispahić 
podržava vaninstitucionalne oblike organizovanja vjerskih zajednica čime 
direktno urušava Islamsku zajednicu u BiH, ali i državu i društvo u cjelini. 

Tim djelovanjem, želi da u našoj zemlji stvori vjerske zajednice ali i 
društvo koje nije kompatibilno sa našim društvom i državom već pripada 
nekim drugim podnebljima. 

Narodna i univerzitetska biblioteka ,, Derviš Sušić" Tuzla kao kulturno 
—- obrazovna ustanova koja pripada svim građanima, u svom radu i 
aktivnostima, neće propagirati osobe i stavove koji zastupaju ovakva 
djelovanja, kaže se u saopštenju za javnost menadžmenta NUB Derviš Sušić 
Tuzla. (24.02.2016., NUB Deviš Sušić/RTV7) 

HAA 

Ponovo sam uputio demanti, kojega nisu htjeli objaviti mediji koji su 
objavili saopćenje tuzlanske Biblioteke. U popratnom pismu sam 
naveo: , Poštovani, objavili ste saopćenje tuzlanske Biblioteke kojim se 
diskriminiraju moja građanska prava, a što će dobiti i sudski epilog, pa vas 
ljubazno molim da objavite moj odgovor. Hvala." 


Odgovor Fatmira Alispahića na saopćenje tuzlanske Biblioteke kojim 
se otkazuje predavanje o Živku Crnogorčeviću zbog navodne podrške tzv. 
paradžematima: 

Ovo je staljinistički udar na akademske slobode! 

Objavljeno je zvanično saopćenje tuzlanske Biblioteke da se otkazuje 
moje stručno predavanje, kao magistra književno-historijskih nauka, pod 
klevetničkim izgovorom da podržavam tzv. paradžemate. Ja sam još prije dva 
dana u mnogim sarajevskim medijima demantirao ove optužbe iz Islamske 
zajednice, jer sam rekao da sam dva nezavisna džemata posjetio kao tv 
reporter, s ciljem da javnost čuje i drugu stranu priče, te da to nema nikakve 
veze sa mojom eventualnom podrškom ovim strukturama. Tuzlanska 
Biblioteka je time svjesno plasirala laž koja, i kad bi bila istina, nema nikakvu 
pravnu težinu. Gdje to piše da onaj ko podržava tzv. paradžemate mora 
izgubiti građanska i ljudska prava?! Eto, tuzlanski gradonačelnik Jasmin 
Imamović je u toku rata, kao sekretar Općine, pravnom šutnjom podržavao 
klerofašistički list Zmaj od Bosne", u kome se pozivalo na ubistva lojalnih 
Srba i stvaranje tzv. islamske države, pa mu sve to nije smetalo da već 16 
godina vlada Tuzlom i da se predstavlja kao antifašista. Kakve veze ima 
književno-historijska struka sa nekakvom dnevno-političkom temom? 
Kakve veze ima Biblioteka sa poslovima Islamske zajednice i ukidanjem tzv. 
paradžemata? Samo u fašističkom poretku su i partija, i država, i društvo, i 
vjera - bili jedno te isto. A Tuzla danas, zahvaljujući 16-godišnjoj diktaturi 
lokalnog Staljina, živi kao otužni prostor diktature i jednoumlja. Za mene 
je ovo fašistički udar na naučne slobode, na slobodu akademskog života u 
jednom gradu, na slobodu i ljudska prava jednog intelektualca, kojemu se 
otkazuje već zakazano predavanje o memoarima tuzlanskog podnačelnika 
Živka Crnogorčevića, jednog od najvažnijih Tuzlaka u povijesti. Optužba 
o mojoj podršci tzv. paradžematima, kao nečemu što svjedoči navodni 
muslimanski ekstremizam, pada u vodu samom činjenicom da sam želio 
držati predavanje o autoru koji pripada srpskom kulturnom krugu, kao 
što sam prije nekoliko godina reafirmirao tuzlanskog pisca Radovana 
Jovanovića. Upravo ove godine sam iz zaborava otrgnuo muftiju Kurta i 
njegov herojski čin spašavanja tuzlanskih Srba i Jevreja. Besmislene su te 
optužbe na moj račun. 

Ovo nije prvi put da se u Tuzli krše moja građanska prava, po direktivi 
tuzlanskog gradonačelnika Jasmina Imamovića, koji je opsjednut 
patološkom mržnjom prema meni i mojoj supruzi. Ali, ovo je prvi put 
da se na ovaj način otkazuje već zakazana kulturna manifestacija. Vjerujem 
da će uskoro budućnost moje rodne Tuzle ugledati slobodnije dane. 

(25.02.2016.) 


HAA 


Tog 25. februara dogodit će se i verbalni napad na moju porodicufkoji 
sam zabilježio odmah ujutro, na Facebooku, pod naslovom: 


Za mene je međubošnjački sukob počeo jutros 


Optužujem reisu-l-ulemu Huseina Kavazovića i Islamsku zajednicu za 
nasilje koje sam doživio jutros sa mojom porodicom, jer smo bili izloženi 
prijetnjama N.N. lica, vozača bijelog golfa dvojke, koji je na semaforu 
napustio svoje vozilo, da bi me psovao kao "teroristu koji treba da ide u 
Siriju gdje mi i jeste mjesto". Smatram da je napad Islamske zajednice na 
moju novinarsku slobodu, da izvještavam iz nezavisnih džemata, uzrok 
ovom nasilju, jer sam označen kao lice koje predvodi tzv. paradžemate i 
koje podržava ekstremizam. Za mene je međubošnjački sukob počeo jutros, 
jer se ja više ne mogu osjećati sigurnim od kritične mase Bošnjaka koji su 
zahvaljujući reisu-l-ulemi Kavazoviću razumjeli da 50.000 četnika nisu 
nikakva opasnost za Bošnjake, već su im opasnost džemati u privatnim 
kućama. To je ono na šta sam upozoravao od početka - da plitkoumna 
politika Huseina Kavazovića služi tuđinskim interesima jer instalira 
međubošnjački sukob. Nisam siguran da se ispaljeni metak može vratiti u 
cijev. Možda, ako bi reis Kavazović podnio ostavku na mjesto koje mu po 
intelektualnim i moralnim kapacitetima ne pripada. (25.02.2016.) 


HAA 


Moju objavu o verbalnom napadu prenio je portal Saff.ba, što Elam 
smatrao licemjernim, budući da je ovaj portal hajcao hajku Islamske 
zajednice na mene, a meni nije dozvolio pravo na odbranu. Reagirao sam 
istog dana (25.02.2016.) sljedećim statusom: 


Poruka dugogodišnjim saborcima iz magazina "Saff" 


Evo zašto je licemjerno vaše kukumakanje... 


Lijepo je što vi kukumačete i osuđujete verbalni napad na mene, ali je ružno 
što niste htjeli objaviti ni jedno od moja dva reagovanja na klevete i etikete 
koje mi je nalijepila Islamska zajednica, a što je uzrokovalo atmosferu linča, 

jer ljudi misle da sam ja taj nekakav koji šalje našu djecu u Siriju i podržava 
ekstremiste. Dva dana ste kao glavnu temu na portalu držali bjelodanu 
klevetu Islamske zajednice, iako ste znali da to nema veze sa istinom: znate 
me lično, znate šta pišem, pa znate i da sam najviše od svih pisao i govorio 
protiv besmislenih odlazaka u Siriju. Vi sigurno znate da se u ovo ružno 
vrijeme zbog opasne klevete može izgubiti glava, završiti u zatvoru, doživjeti 
neprijatnost. Zna to i reis Kavazović, koji je dopustio da budem stavljen u 
kontekst krivičnog djela, iako sam samo obavljao svoj novinarski posao i 
svjedočio slobodu govora. 

Znatei to - da naše razilaženje nije suštinske, već metodološke naravi, jer ja 
smatram da se u jedinstvo treba pozivatilijepim riječima, a ne ultimatumima 
kako to rade reisu-l-ulema Husein Kavazović i njegovi felerični savjetnici. 
Zašto ste onda sebi dopustili takav profesionalni i moralni ponor da jednu 
klevetu protiv mene držite dva dana kao glavni naslov, a da ne želite objaviti 
moju odbranu od te klevete? 

U ovome što mi se jutros dogodilo, u onome što će se događati, vidim i 
vaš beščasni doprinos, a vidim i licemjerstvo, jer meni bi više koristilo da 
objavite moju odbranu od klevete, nego što objavljujete ovo kukumakanje 
zbog neprijatnosti koju sam pretrpio. Siguran sam da znate da su mi 
odbranu od klevete dozvolili i BHT, i Depo.ba, i drugi mediji koji mi nisu 
naklonjeni. Saff, u kome sam pisao 13 godina, stao je na stranu blaćenja svog 
nekadašnjeg kolumniste. I još nešto: možemo se ne slagati, ali to ne smije 
biti razlog da stvaramo atmosferu linča za onoga ko ne misli kao mi. 


Ovo je trijumf gluposti Ei 

RAZUMIO SAM... 

...da ranjeni bošnjački narod panično traži krivca u svojim redovima! 

Kako drukčije objasniti da kritična masa Bošnjaka ne vidi četnike, već 
vidi i progoni tzv. paradžemate, i strasno, sa uživanjem, mrzi Fatmira 
Alispahića?! 

To je završna faza genocida, kad žrtva počne gristi i izjedati samu sebe, 
progoniti istinu i uživati u lažima i obdmanama. 

Da li se ikada igdje ikakvom srpskom piscu dogodilo ovo što se meni 
dogodilo u Tuzli, da mi budu pred očima javnosti, i uz odobravanje javnosti, 
oduzeta građanska prava, da se na medijima objavi kako sam nepoželjan 

kao građanin, a da niko u tome ne vidi diskriminaciju i kršenje zakona!? 

A šta je moj grijeh? To što sam mjesec dana života i silnu energiju 
potrošio u pokušaju da Bošnjake upozorim da nam se pakuje građanski rat, 
da nam se sprema Sirija, jer je to jedini način da se legitmiziraju velikosrpski 
i velikohrvatski planovi. 

Nisam se ja uplašio njihovih planova, jer se oni znaju. Ja sam se uplašio 
kada sam vidio da u ovom planu učestvuju ljudi kojima Bošnjaci bezrezervno 
i nekritički vjeruju. 

Zato sam nam pokušao pomoći. 

I još se ne mogu načuditi - kako mnogi umni Bošnjaci ne vide poteze 
koji vode ka međubošnjačkim sukobima, progonima i tragičnim podjelama. 

Ako bih trebao uspostaviti dijagnozu, ona bi glasila: Ovo je trijumf 
gluposti. 

(26.02.2016.) 


AA 


A onda će se dogoditi nevjerovatan performans, da predavanje o Živku 
Crnogorčeviću bude održano selefijama u tuzlanskom tzv. paradžematu 
Kula". Budžetski i tzv. nezavisni mediji su ignorirali događaj, iako je i 
po kontekstu i po atraktivnosti mogao biti prvorazredna vijest. Nekoliko 
slobodnih medija je objavilo: 


U tuzlanskom ,,paradžematu"" Kula održano 
predavanje o Živku Crnogorčeviću 
Danas je (04.03.16.), poslije džume, u tuzlanskom ,,paradžematu" Kula 


mr. sc. Fatmir Alispahić održao predavanje o Živku Crnogorčeviću, tuzlanskom 
podnačelniku koji je umro 26. februara 1912., a 1910. godine je napisao 

svoje memoare, koji su objavljeni 1966. godine. Pedeseta godišnjica od 
objavljivanja ove vrijedne knjige bila je povod za Alispahićevu inicijativu, 
koju je prihvatila tuzlanska Biblioteka, da se ovo predavanje održi na 102. 
godišnjicu smrti Živka Crnogorčevića, u prošli petak. Predavanje je oglašeno, 
polijepljene su plakate, a onda je menadžment tuzlanske Biblioteke iznenada 
obavijestio medije da Alispahićevo predavanje otkazuje zbog njegove 
navodne podrške tzv. ,paradžematima". U međuvremenu je Alispahić 
dobio poziv od tuzlanskog nezavisnog džemata Kula da održi predavanje o 
, Memoarima Živka Crnogorčevića". (Radio Naša riječ) 


AA 

Potom će uslijediti događaj koji je najavljen u saopćenju nezavisnih 
džemata od 19. februara, poslatom preko mog e-maila, pod naslovom: 
Otvoreni poziv reisu-l-ulemi Huseinu ef. Kavazoviću na dijalog u povodu 
isteka ultimatuma za zatvaranje nezavisnih džemata: DOLAZIMO U 
SARAJEVO 27. FEBRUARA" Tog 27. februara, kako se saznalo, zbog 
smrti majke reisa Kavazovića, predstavnici nezavisnih džemata su 
odgodili dolazak, ali su u zakazano vrijeme, u 11 sati, pred Gazi Husrev- 
-begovu biblioteku došli novinari. Kako sam tog jutra snimao Defter hefte 
na Baščaršiji, došao sam i ja da vidim šta se događa. Moje prisustvo je 
iskorišteno da uz moju fotografiju bude objavljeno neobično neodmjereno 
saopćenje Islamske zajednice. 

"Niko sa vama neće u Sarajevu pregovarati niti će vam bilo koji prostor 
Islamske zajednice biti stavljen na raspolaganju u ovu svrhu. Vaša drskost 
i spremnost da obmanjujete javnost je vaša sramota. Vi i mentori koji vam 
pišu ovakva pisma na najperfidniji način pokušavate da Islamsku zajednicu, 
njene organe i vjerske autoritete, kompromitirate i uvučete u polemiku koja bi 
trebala da skrene pažnju sa problema i nevolja u koje uvlačite našu omladinu 
i njome manipulirate na najbrutalniji način" — rečeno je u saopćenju, a 
izvjesni Ismet Veladžić je u ime Islamske zajednice za Klix.ba potvrdio da — 
,nikakvog sastanka neće biti" i ,,daće se paradžemati zatvoriti" 


AA 


Dva dana poslije, 29. februara 2016. godine, napisao sam , Odgovor na 
najnoviji brutalni napad Islamske zajednice na moju ličnost: Islamska zajed- 
nica me 1992. proglasila četnikom, a sada me stavlja na odstrijel i dovodi u 

vezu sa teroristima". Tekst sam uputio medijima, sa popratnim pismom. 

- Poštovani, Obavještavam vas da su mi u Tuzli oduzeta građanska 
prava, po osnovu kleveta koje je protiv mene objavila Islamska 
zajednica. Moje stručno predavanje o tuzlanskoj Biblioteci je jav- 
no otkazano, uz obrazloženje da podržavam tzv. paradžemate 
i rušim državu Bosnu i Hercegovinu. Ovakva diskriminacija nije 
viđena ni u vremenima komunizma. Portal Islamske zajednice 
nije htio objaviti moj demanti na ove klevete, u kome je objašnjeno 
da sam radio novinarski posao. Moj demanti odbili su objaviti i 
neki drugi mediji, kao što su Faktor, Saff, Bnet, čime su se stavili 
su službu klevete. U međuvremenu je moja porodica doživjela 
verbalne prijetnje koje su inspirisane klevetama Islamske zajed- 
nice protiv mene. Objavljeno je potom još jedno saopćenje islam- 
ske zajednice, na koje evo odgovaram ovim tekstom koji šaljem u 
atačmentu. Apeliram na slobodu govora i pravo na istinu! 
Srdačno 


U prilogu: 


Odgovor na najnoviji brutalni napad Islamske zajednice na moju ličnost 
Islamska zajednica me 1992. proglasila četnikom, 
a sada me stavlja na odstrijel i dovodi u vezu sa teroristima 


Reisu-l-ulema Kavazović, dok je u toku rata bio muftija u Tuzli, 
sponzorirao je medijski projekat putem kojega je pozivano na ubijanje 
građana srpske nacionalnosti i na stvaranje ,,islamske države" 
na tlu Bosne i Hercegovine. 


Islamska zajednica bez ikakve razumne potrebe već drugi put zlonamje- 
rno i klevetnički moje ime dovodi u kontekst terorista u Siriji, a u povodu 
aktivnosti koje Koordinacija nezavisnih džemata vodi s namjerom postiza- 
nja sporazuma istavljanja pod krov Islamske zajednice. Uzalud sam Islamskoj 
zajednici poslao demanti na klevetu o mome navodnom zastupanju nezavis- 
nih džemata, u kojima sam boravio kao novinar, s ciljem da javnosti predsta- 
vim i drugu stranu priče. Portal Islamske zajednice već dva puta objavljuje 
napad na mene, ali mi ne dozvoljava da činjenicama demantujem te laži i 
klevete. To što je saopćenje Koordinacije poslato sa moje e-mail adrese, sastav- 

ni je dio novinarskog posla, u kome ja nemam šta skrivati, a mogao sam za 
pet minuta otvoriti lažnu e-mail adresu pa učiniti isto. Baš zbog ove činjenice, 
Islamska zajednica me u maniru komunističke propagande eetiketira i dovodi 
uvezusa prijetnjama iz Sirije reisu-l-ulemi Kavazoviću, koje su po mome uvje- 
renju naručene iz velikosrpske obavještajne kuhinje. Ko analitički pogleda 
izjavu izvjesnog ,, Amara Selimovića", vidjet će da taj terorist upravo prijeti 
nezavisnim džematima koji se žele susresti i razgovarati sa Reisu-l-ulemom. 

Klevete koje na moje ime upućuje Islamska zajednica nemaju uporišta u 
temi o kojoj se piše, jer se ne radi o meni, već o inicijativi nezavisnih džemata 
da se putem dijaloga i lijepe riječi, a ne putem ucjene i prisile, stave pod 
krov Islamske zajednice. Očito da je nekim ljudima u Islamskoj zajednici 
odmazda prema meni važnija od ovih uistinu važnih pitanja. 

Indikativno je to oficirsko siledžijstvo koje se upućuje prema nezavisnim 
džematima, a koje glasi: 


Vaša drskost i spremnost da obmanjujete javnost je vaša sramota. 
Vi i mentori koji vam pišu ovakva pisma na najperfidniji način 
pokušavate da Islamsku zajednicu, njene organe i vjerske 
autoritete, kompromitirate i uvučete u polemiku koja bi trebala 
da skrene pažnju sa problema i nevolja u koje uvlačite našu 
omladinu i njome manipulirate na najbrutalniji način." 

Samo iz ove rečenice vidi se velikosrpska policijska retorika, kojom se 
čin dobre volje, poziv na dijalog i iznalaženje rješenja, naziva ,,drskošću i 
obmanjivanjem javnosti", te se nadodaje čitav niz optužbi koje se nemaju 
čime dokazati. Tako drsko i ultimativno su sa Bošnjacima, pred početak 
rata, razgovarali oficiri JNA i čelnici SDS-a. Ovakav nasilnički jezik, kakav 
trenutno govori Islamska zajednica, ne pripada bošnjačkoj i muslimanskoj 
tradiciji. Slijedi čitav niz agresivnih optužbi, a oni koji pozivaju na dijalog i 
rješenje se označavaju terminima: licemjerstva, arogancije, bahatosti, fašizma, 
monstruoznosti, itd. Teško je normalnom pameću razumjeti kakve veze ima 
poziv na dijalog i rješenje, sa ovim etiketama kojima Islamska zajednica, u 
stilu velikosrpske agresivnosti, označava krivca, a bez ikakvih dokaza. 

Islamska zajednica je tako ove nezavisne džemate, koji žele integraciju 
na osnovama lijepe riječi i dogovora, optužila da su njihovi - ,,zločinci, koji 
se javljaju sa ratišta Bliskog istoka prijetnjama i porukama fašističkog i 
nasilničkog sadržaja, bili pripadnici nelegalnih džemata i da su oni proizvod 
te i takve ideologije". Nezavisni džemati također su optuženi da — ,zbog 

njihovih zlodjela i straha koji siju, pred ovim mostrumima bježe civili, 
žene i djeca, čija nedužna mrtva tijela plutaju morima i čije kosti raznose 
morski psi". Takve optužbe, ipak, moraju biti pokrivene debelim dokazima, 
jer poziv na dijalog i dogovor, apsolutno, nema nikakve veze sa tvrdnjom 
da nezavisni džemati imaju — ,nakanu da se islam i muslimani u Bosni i 
Hercegovini uvuku u jedan ovakav monstruozan projekat". 

Iz ovih agresivnih konstrukcija Islamske zajednice jasno se vidi da oni 
neće dijalog, neće rješenje, neće smirivanje situacije, već sve čine kako bi 
određene nezavisne džemate prepustili na već planirani odstrijel ministru 
četničke sigurnosti Draganu Mektiću, koji uz ideološku podršku Dževada 
Galijaševića, već čeka k'o zapeta puška da hapsi i maltretira Bošnjake iz 
nezavisnih džemata i njihove porodice, a ljudi su sve učinili da se zlo spriječi. 
Logična je želja svakog Bošnjaka da Islamska zajednica bude faktor mira i 
jedinstva, ali je opravdana sumnja da su Islamsku zajednicu, u znanju ili 
neznanju, okupirali velikosrpski oficiri. 

A što se tiče sljedećeg citata iz ovog saopćenja Islamske zajednice, u kome 
sam ja bez potrebe prozvan i etiketiran, imam potrebu lično odgovoriti. 
Citat glasi: 

- ,Za vrijeme agresije na Bosnu i Hercegovinu Islamska zajednica je 
odlučno i javno slala poruke u kojima je pozivala svoje vjernike da zaštite 
civile i vjerske objekte drugih religija. Jasno je i nedvosmisleno osuđivala 
zločince i zločine koji su rađeni u ime vjere." 

Ovo je tek djelomično tačno. Reisu-l-ulema Kavazović, dok je u toku rata 
bio muftija u Tuzli, sponzorirao je medijski projekat putem kojega je pozi- 
vano na ubijanje građana srpske nacionalnosti i na stvaranje ,islamske 
države" na tlu Bosne i Hercegovine. Ja sam prvi Bošnjak koji je ustao protiv 
ovog poziva na ubijanje građana srpske nacionalnosti, i zbog toga su me 
Husein Kavazović i Islamska zajednica u decembru 1992. godine proglasili 
,četnikom" i ,neprijateljem muslimanskog naroda". Nikada ne bih Hu- 
seina Kavazovića podsjetio da je u toku agresije podržavao revanšizam 
i fašizaciju kod Bošnjaka, da me on i njegovi savjetnici nisu ovako 
monstruozno izvrijeđali i doveli u kontekst kojem kao Bošnjak i musliman 
nikada ne mogu pripadati. 

mr. sc. Fatmir Alispahić 
(29.02.2016.) 

Već narednog mjeseca afera oko tzv. paradžemata se i razabrala i 
nadopunila novim događajima, utoliko što su, posebno na društvenim 
mrežama, razloženi elementi sudjelovanja Islamske zajednice u zavjeri protiv 
Bošnjaka. O tome sam pisao u februarskom broju zagrebačkog Journala, u 
kolumni pod naslovom 


Kome treba ,,Sirija" među Bošnjacima? 


Najteže je mirenje sa nemirom, to prihvatanje traume kao kontinuiteta 
u stvarnosti i budućnosti bošnjačkog života. Nema objektivnih razloga za 
ovoliko potresanje bošnjačkog života, svakako iznurenog raznim potresima, 
željnog mira i rahatluka. Ti potresi, oduvijek, dolaze iz vana, kao nastojanje 
da se destrukcijom bošnjačkog ugrozi stabilnost bosanskog. Nesumnjivo 
je nastojanje da se sirijski sindrom ubaci među Bošnjake, a da rezultira u 
najmanju ruku vjerskom i političkom razdijeljenošću bošnjačkog društva, 
a ko zna, možda sutra i nekim ozbiljnijim sukobima. Još od pokušaja 
februarskog državnog udara iz 2014. godine, kada su demonstracije 
nezadovoljnih građana iskorištene za piromaniju i nasilje, jasna je ambicija 
velikosrpskog i velikohrvatskog faktora da se destabilizacijom krajeva sa 
bošnjačkom većinom učvrste separatističke pozicije. Međunarodni faktor 
je u toku agresije na Bosnu i Bošnjake bio na strani zla, kao i 2014. godine, 
kada su lažni demonstranti, a zapravo teroristi, imali podršku zapadnih 
ambasada i fondacija. Zašto bismo danas vjerovali da velikodržavni i 
separatistički aparati Srbije i Hrvatske, uz podršku međunarodnog faktora, 
nemaju dugoročan plan disolucije Bosne i Hercegovine i njenog konačnog 
pretvaranja u geografski pojam?! Metodi dolaska do tog cilja mogu biti 
različiti, a jedan od najpouzdanijih je potpaljivanje bošnjačkih podjela i 
pretvaranje Bošnjaka u stalnu neuralgičnu tačku. Logički gledano: kako 
dokazati opravdanost velikosrpskog i velikohrvatskog separatizma ako 
se neće, na osnovu sirijskog sindroma u Bošnjaka, pokazati da je Bosna i 
Hercegovina neodrživa, te da Srbi i Hrvati ne žele biti žrtve tog zajedništva 
u tom haosu?! A budući da se mnoge političke predstave proizvode, kako 
bi se ostvarili realni ciljevi, za pretpostaviti je da dejtonski obavještajci 
predano rade, na potpaljivanju ,,Sirije" među Bošnjacima. Kad imate ovakve 
pretpostavke, onda na posve drukčiji način iščitavate one događaje koji 
nemaju uporišta u logici. 

KOME SMETAJU NEZAVISNI DŽEMATI Evo nam konkretnog 

analitičkog izazova! Kakav je interes morao natjerati Islamsku zajednicu 
i njenog poglavara reisu-l-ulemu Huseina ef. Kavazovića da obznane 
ultimatum nezavisnim džematima (koje oni nazivaju ,paradžematima") 
da se do kraja februara moraju zatvoriti, ili svoju imovinu uvakufiti, tj. 
predati Islamskoj zajednici, jer će se u protivnom naći na udaru sigurnosnih 
organa? Ultimatum Islamske zajednice dočekan je sa velikim odabravanjem 
od strane kompletne medijske strukture u BiH, kako od ekstremnih srpskih 
i hrvatskih medija, tako i od zvaničnih medija dejtonske države. Reisu- 
-lI-ulema Kavazović je ugodio svima. Jedino, niko ništa nije pita te tzv. 
paradžematlije, o razlozima zbog kojih su osnovali svoje nezavisne džemate, 
ni o tome šta misle o ultimatumu Islamske zajednice, pa se iz ove ilustracije 
očituje jednodimenzionalnost dejtonskog društva. Uistinu, sama činjenica 
da ni jedan medij nije pokazao interesovanje da čuje , drugu stranu", onu koje 
se tiče ukidanje tzv. paradžemata, a da su svi pravili opširne priloge na ovu 
temu, ukazuje na mutnu pozadinu cijele priče. Rijetke su teme u dejtonskoj 
stvarnosti koje istim očima vide i Bošnjaci i antibošnjaci, a tema o ukidanju 
tzv. paradžemata je upravo najviše slavljena od islamofobičnih medija koji 
su objavljivali bombastične naslove o tome kako je — ,,Reis krenuo u obračun 
sa vehabijama". A šta se događalo ,,na terenu"? 

Među Bošnjake se uvukla velika zebnja, još veća sumnja — da Islamska 
zajednica ne postane faktor podjela i sukoba. Niko ne kaže da je to tako, 
ali, sumnja je razumljiva, utoliko što je teško naći opravdanje za ovaj potez 
koji ponajmanje odgovara samim Bošnjacima. Geneza nastanka nezavisnih 
džemata upravo je vezana za netrpeljivost koja je u mnogim džematima 
iskazivana prema selefijama, koje ovdje zovu tzv. vehabijama, a zapravo 
vjernicima sa nešto dužom bradom, nešto kraćim nogavicama, nešto 
izraženijom potrebom da borave u džamijama i izvan namaskog povoda. 
Istina je da su mnoge konfliktne situacije razriješene upravo formiranjem 
nezavisnih džemata, u kojima su ovi vjernici našli utočište. Godinama već 
ne čuje se ništa o ,sukobu sa vehabijama" u džamijama, jer selefije, tako, 
imaju svoje nezavisne džemate u kojima klanjaju po svom, i nikome ne 
smetaju. To bi značilo da će ukidanje tzv. paradžemata otvoriti stare rane 
u oficijelnim džematima Islamske zajednice, ili da će ovi ljudi ostati bez 
mesdžida i prostora za molitvu. 


Veoma su upitne ingerencije Islamske zajednice da zatvara ili stigmatizira 

nekoga i nešto što nije njeno vlasništvo, i što po svim konvencijama o 
ljudskim pravima, o slobodi vjere i okupljanja, mora uživati ustavnu i 
zakonsku zaštitu. Ne može biti a da reis Kavazović nije znao da su objekti 
nezavisnih džemata vlasništvo ljudi koji su ih sagradili, te da ih niko ne 
može zatvarati samo zato što neće da budu dio sistema Islamske zajednice. 
A ako dođe do njihovog zatvaranja, na osnovu parapravnih argumenata, 
ako dođe do upotrebe sile, od strane policije koja bi nastupala sa muhurom 
Islamske zajednice, onda je veoma riskantna odgovornost koja bi se u 
tom momentu sručila na adresu Reisu-l-uleme. Zato je, velimo, ovaj potez 
ispunjem besmislom i rizikom, a što se vidjelo već u mnogim reakcijama na 
društvenim mrežama. 

Postoje tu dva logička problema. Prvi je da Islamska zajednica navodno 
te tzv. paradžemate zatvara zbog pitanja ingerencija nad tumačenjem 
islama, dok se cijeli slučaj u medijima tumači kao sigurnosno pitanje, jer su 
iz nekoliko džemata Bošnjaci odlazili na sirijsko ratište i tako kršili državni 
zakon o zabrani odlaska na strana ratišta. Islamska zajednica tvrdi da 
postoje 64 tzv. paradžemata, mada ne kaže koji su to, ali, zar treba da strada 
60-tak nezavisnih džemata zato što su iz njih nekoliko odlazili na sirijsko 
ratište?! Pa čak i tad, zar može biti kriv ikakav džemat za nečiji odlazak 
na sirijsko ratište?! Valjda je to pitanje individualne krivične odgovornosti, 
kojom treba da se bave sigurnosne službe i pravosudne institucije, a ne 
Islamska zajednica?! Reisu-l-ulema Kavazović ovu avanturu pravda riječima 
da će se tako znati da Islamska zajednica nema ništa sa tim džematima. 
Ali, svakako Islamska zajednica sa tzv. paradžematima nema ništa, pa 
zašto bi se pravdala, i zašto bi intervenirala, u prostoru gdje ne postoji njena 
odgovornost?! Drugi logički problem u ovoj priči je izjava Reisu-l-uleme da 
bi se imovina tzv. paradžemata trebala uvakufiti i predati na upravljanje 
Islamskoj zajednici, a što je problematično sa aspekta ideje i tradicije vakufa, 
koji su dobrovoljna kategorija, a ne nešto što se stiče u uvjetima ultimatuma. 

ŠEJTAN I TIKVE Bošnjaci su navikli da poštuju instituciju Islamske 
zajednice i Reisu-l-uleme pa su mnoge negativne pojave tolerirali u ime 
tog imperativa. Ali, izgleda da su ove nelogičnosti prevršile mjeru, jer se 
uz najbolju volju nije mogla kroz ruke propustiti tolika količina apsurda 
i nesumnjive štete za bošnjačko jedinstvo. Ultimatum o zatvaranju tzv. 
paradžemata otvorio je lavinu kritičkih tema o negativnostima u Islamskoj 
zajednici, od cijene dženaze koja iznosi 1.000 do 2.000 maraka, dok se u tzv. 

paradžematima sve obavi za 10-20 puta manje, pa do pitanja konkurencije i 
činjenica da daije (predavači) koji djeluju izvan sistema Islamske zajednice 
na svojim predavanjima okupe po hiljadu mladih ljudi, željnih znanja, dok 
bi mnogi vjernici pobjegli od dosadnih hutbi, da džuma nije obaveza. Svašta 
se slilo u društvenim mrežama u povodu ovog ultimatuma, tako daje i prije 
zatvaranja tzv. paradžemata Islamska zajednica izišla kao veliki gubitnik, 
dok je bošnjački narod osakaćen za još jednu podjelu, za još jednu sumnju 
— da je možda ovaj apsurd urađen po naredbi za nečije tuđe, samo ne za 
bošnjačke interese. 

Ultimatumu je prethodila tzv. Zajednička izjava o terorizmu, koju je 
na inicijativu Reisu-l-uleme potpisalo 37 bošnjačkih uglednika, a što je 
bilo kritički opservirano u kontekstu činjenice da se slična izjava nikada 
nije potpisala u povodu terorističkih napada na Bošnjake, ili u povodu 
ugrožavanja ljudskih prava bošnjačkih povratnika. S jedne strane se 
Bošnjaci ponižavaju i pravdaju za nepostojeću krivicu, za tzv. terorizam, a 
s druge strane Bošnjaci ne reagiraju na ugrožavanje bošnjačkih povratnika 
od strane istinskih terorista, Četničkog ravnogorskog pokreta. Sve to je 
pojačalo reflekse sumnjičavosti prema svemu što se događa, a zašta mnogi 
misle da ima drukčiju pozadinu od one koja se na površini prezentira. 

Tako će se usred priče o tzv. paradžematima potrefiti odluka Visokog 
sudskog i tužiteljskog vijeća o zabrani nošenja vjerskih obilježja u 
pravosudnim institucijama, a što će izazvati dosad najveće mirne prosvjede 
(šetnje) u gradovima sa bošnjačkom većinom, i to baš na 1. februar, Svjetski 
dan hidžaba. Previše koincidencije za ovu malu zemlju! Mnogima je palo u 
oči da samo u Sarajevu nije bilo prosvjeda za hidžab, tog 1. februara, te da 
je borba prepuštena asocijacijama Bošnjakinja. Pri tome nisu se čule neke 
jednostavne istine, da hidžab nije obilježje, već je osjećanje, a što je domen 
ljudskih prava i integriteta ličnosti, te kao takvo ne može biti zabranjivano. 

A onda će se, iznenada, oglasiti da će prosvjedi u Sarajevu biti organizi- 
rani 7. februara, u nedjelju, na drugu godišnjicu pokušaja državnog udara i 
instaliranja građanskog rata među Bošnjacima. I prošle godine, i ove godine, 
oni koji su spaljivali vladine zgrade u Sarajevu, Tuzli, Zenici, Bihaću, zaziva- 
li su reprizu prosvjeda, te ovaj barbarski čin nazivali ,,historijskim događa- 
jem". Da li je moguće da organizatori prosvjeda u Sarajevu, tog 7. februara, 
nisu znali da ovaj događaj, budući da bi moglo ispasti da se časnim prosvje- 
dima za hidžab sapire ili relativizira odgovornost za događaje od 7. februara 

2014. godine?! A ko su organizatori? Koordinacija bošnjačkih nevladinih 
organizacija, koja je samo koji dan prije bila kod Reisu-l-uleme da mu izrazi 
podršku u zatvaranju tzv. paradžemata! Ostala su da u zraku lebde pitanja — 
a zašto prosvjedi u Sarajevu nisu organizirani u ponedjeljak, 1. feburara, kad 
i drugdje, zašto na prosvjede nije izišao reisu-l-ulema Kavazović, zašto nisu 
organizirani makar u petak, ili subotu, već baš u nedjelju, tog 7. februara?! (...) 

Jer, uistinu je mnogo logičkih šupljina u događajima koji su obilježili prva 
dva mjeseca 2016. godine. Ko god da je sa šejtanom trgovao, zaboravio je o 
čiju se glavu razbijaju posađene tikve. Ishod je: nejedinstvo, nesigurnost, 
neizvijesnost u Bošnjaka, a te magle danas ima više nego ikada prije. Šta god 
da se postigne ovim potezima, od kojih ne moraju baš svi biti švercerski, 
ostat će posljedice na kolektivnoj stabilnosti bošnjačkog naroda. 

(Journal, februar 2016.) 


AA 


U rubrici ,Mali esej{ na Facebooku pokušao sam proniknuti u 
strukturalnu dimenziju prekompozicije bošnjačke intelektualne scene, 
jer sam uočio procese koji su vodili hapšenju slobode misli i retardaciji 
kulturalnih potencijala Islamske zajednice. Objavljujem tekst pod naslovom 


Ko je imame zatvorio u džamije? 


Bošnjaci su imali dva razvojna sloma, prvi, nakon odlaska Alije Izetbegovića 
sa političkog kormila, drugi, nakon odlaska dr. Mustafe ef. Cerića sa vjerskog 
kormila. Ti razvojni prekidi su rezultirali sputavanjem i blokiranjem energije 
koja je mobilizirala svenarodne potencijale oko Alije Izetbegovića i oko dr. 
Mustafe ef. Cerića. Teško je vjerovati da su se ovi prekidi bošnjačkog razvoja 
dogodili slučajno, i da iza njih ne stoji sofisticiran objavještajni plan. 

Nakon Alije Izetbegovića u Bošnjaka se nije pojavio političar koji 
je okupljao učene i sa njima se savjetovao. Alija Izetbegović se družio sa 
piscima, okupljao je nestranačke intelektualce, jer on nije imao komplekse 
inferiornosti, koje imaju svi, izuzev, možda, Harisa Silajdžića. 

Tvrdim da u toku rata Alija Izetbegović nije imao upornijeg i plodnijeg 
kritičara od mene, ali, uprkos tome, on je 2000. godine tražio da se sa mnom 
susretne i da mu u lice kažem šta mu zamjerim. To se i dogodilo na jezeru 
Modrac. 

Nakon njega, misiju povezivanja intelektualne energije u Bošnjaka je 

realizirao reisu-l-ulema dr. Mustafa ef. Cerić, otvorivši Islamsku zajednicu 
i džamije za ulazak svjetovne inteligencije, a čime je istovremeno i otvorio 
mogućnost da imami izađu iz džamija i postanu dio kulturne i društvene 
zbilje. To je bio začetak istinske duhovne revolucije u Bošnjaka, tog 
mobiliziranja naših intelektualnih potencijala i stvaranja jedinstvene snage 
koja će misliti budućnost Bošnjaka. Nažalost, novi reisu-l-ulema Kavazović 
ne samo da je rastjerao svjetovnu inteligenciju iz džamija, i od Islamske 
zajednice, već je iimame pohapsio i zatvorio u džamije. 

Trenutno na bošnjačkom horizontu ne postoji išta što nagovještava 
obnovu procesa koji su začeti, pa prekinuti, pod širinom ličnosti Alije 
Izetbegovića i dr. Mustafe ef. Cerića. (02.03.2016.) 


Nedžad Latić: Kako je Reis postao vjerski lider ateistima? 


U intervjuu na Depo.ba Nedžad Latić potvrđuje sumnje da je "hapšenje 
mesdžida" izvedeno s ciljem mogućeg konflikta među Bošnjacima, a iz čega 
LOGIČKI proizilazi da je reis Kavazović taj koji je pripremio teren za sukobe. 
Ništa se ne bi dogodilo da je Islamska zajednica živjela svoj, a nezavisni 
džemati svoj život. Na šta ovo liči? Neko ti upadne u kuću, da te opljačka, ti 
ustaneš da braniš porodicu i imovinu, a onda te optuže da si "vrlo agresivna 
i prilično osiona osoba", što Latić tvrdi za selefije. No, sve ovo su logičke 
operacije koje kolektivni bošnjački um, očito, ne može razumjeti. Zato se 
Bošnjacima povijest ponavlja. 

U Latićevom intervjuu je zanimljiva jedna rečenica u kojoj reisu-l- 
-ulemu Kavazovića imenuje za vjerskog lidera ateistima. Ne, nije on ništa 
pogrešno rekao! Bošnjaci dobijaju vjerskog lidera po ateističkoj, odnosno 
velikosrpskoj mjeri. Zato svi mediji koji su posljednjih godina širili 
islamofobiju i vrijeđali Bošnjake, danas podržavaju reisa Kavazovića. Nema 
slučajnosti. 

Evo legendarne Latićeve izjave: 

- Bit će dosta naguravanja između vehabijskih kolovođa i hodža. 
Mogući su i incidenti i personalni obračuni jer se radi o vrlo agresivnim i 
prilično osionim osobama. Ali, situacija neće eskalirati jer ogromna većina 
Bošnjaka, vjernika i ateista, stoji i podržava resiu-l-ulemu Kavazovića kao 

svog vjerskog lidera. 
(08.03.2016.) 


Vakat je za tačku - 


Nemam ja šta više reći. Bošnjaci su postali svoji progonitelji. Bošnjaci ne 
razumiju šta se događa i šta im se sprema. Bošnjaci nemaju moć elementarnog 
rasuđivanja. Ne razumiju jednostavno pitanje: A zašto reisa Kavazovića i 
Mirsada Kebu podržavaju velikosrpski mediji i policijske strukutre? A zašto 
reis Kavazović nije tzv. paradžemate rješavao izvan javnosti? A zašto se ne 
gnušamo kad Islamska zajednica kleveće nevine ljude da su teroristi? Sve su 
to logična pitanja od kojih bošnjački traumatizirani um bježi. Odgovor bi 
bio bolan, ali manje bolan od samoobmane. 

Narod koji nema snage za kritički dijalog - osuđen je na propast. Nema 
jedinstva u jednoumlju. 

Za mene je strašno saznanje da Bošnjak Bošnjaka progoni u nečijem 
antibošnjačkom interesu. Namjesto da je Bošnjak Bošnjaku preči od 
svakoga. 

Mnogo sam čega žrtvovao i mnogo energije survao u ovaj bošnjački 
mrtvaluk. Vakat je za tačku. 

Halal bilo. Tako se voli narod. (09.03.2016.) 


Da li se ovo dr. Mustafa Cerić ogradio od zloslutne šutnje 
Islamske zajednice? 


Ovog časa sam provjerio - možda griješim - ali, Islamska zajednica nije 
uputila javne riječi osude zbog divljanja četnika u Višegradu, niti javne 
riječi kritike zbog šutnje državnih organa, niti javne riječi solidarnosti sa 
prestrašenim bošnjačkim povratnicima. A svjedoci smo koliko je javnih 
riječi Islamska zajednica potrošila na velikosrpski progon tzv. paradžemata. 
Sramota je to, bezgranična i zloslutna. Pišem ovo u povodu teksta dr. 
Mustafe Cerića u kojoj se bivši Reisu-l-ulema ogradio od ovih što šute. Pa se 
pitam - da li se to ogradio i od ovakve ušutkane Islamske zajednice? Evo tog 

odlomka iz teksta dr. Cerića: - ,,Hoću da mislim da sam pri punoj svijesti 
i pameti. Ali, moja savjest ne može da shvati da su opasniji u našoj zemlji 
oni koji bi mogli počiniti nasilje od onih koji čine ili su počinili nasilje bilo 
fizičko ili psihičko. Ne mogu da prihvatim da se od jednih traži da se ograde 
od svojih zbog mogućeg nasilja, dok se od drugih ne traži da se ograde od 
svojih za počinjeno djelo nasilja." (15.03.2016.) 


HAA 


Ni jedan čovjek ne smije biti uhapšen zato što se moli Bogu!!! £ 


Tražim od Reisu-l-uleme da se ogradi od ovog FAŠISTIČKOG udara na 
ljudska prava muslimana, kojima se zabranjuje da klanjaju u svome privat- 
nom prostoru, koji je po svim svjetskim zakonima - neprikosnoven!!! 

Dragan Lukač, direktor Federalne uprave policije poručuje: 'FUP nema 
tu nadležnost da provjerava ko se i na koji način moli, ali imamo pravo da 
reagujemo ako se objekti koji nisu registrovani kao vjerske zajednice koriste 
kao bogomolje", kazao je Lukač. 

Komentar: Vi na to nemate pravo!!! Ne smijete dirati muslimanske kuće! 
Muslimani imaju pravo i obavezu da klanjaju gdje god hoće, a posebno u 
kućama koje su privatno vlasništvo. Nemojte se, Lukaču, igrati sa ljudskim 
pravima, jer ćete snositi krivičnu odgovornost. Ako ima neko ko krši zakon, 
uhapsite ga, ali, Vi ne smijete hapsiti Bošnjake koji se mole Bogu. 

Nijedan čovjek ne smije biti uhapšen zato što se moli Bogu!!! (11.03.2016.) 


HAA 


Čas logike: Zašto je afera sa tzv. paradžematima velikosrpski, 
a ne bošnjački interes? 


1. Zato što problem nije postojao dok ga u januaru nije policijskom 
retorikom promovirala Islamska zajednica; 

2. Zato što je problem stvoren i otvoren javno, namjesto da se rješava 
internim razgovorima; 

3. Zato što je Islamska zajednica dobila podršku velikosrpskih i islamo- 
fobijskih medija, koji u progonu tzv. vehabija traže argument za opra- 
vdavanje zločina nad Bošnjacima; 

4. Zato što se preko velikosrpske medije podrške - ,,ratu Islamske zajed- 

10. 


11. 


12. 


nice protiv vehabija" - preko izjava Dragana Mektića i Dževada Galija- 
ševića, odmah moglo vidjeti ko stoji iza ove besmislene i za Bošnjake 
opasne operacije; 

Zato što je Islamska zajednica dozvolila da bošnjački narod postane 
žrtva propagande, zbog koje više mrzi tzv. vehabije nego četnike, iako 
su četnici stalna prijetnja bošnjačkom opstanku; 

Zato što su nezavisni džemati rješenje a ne uzrok problema, jer su 
stvrdi"i,,mehki" muslimani živjelijedni pored drugih, a njihovo nasil- 
no spajanje će neminovno obnoviti stare i proizvesti nove konflikte; 
Zato što je Islamska zajednica poziv nezavisnih džemata na dijalog 
odbila, optuživši ove nevine ljude za odlaske u Siriju, čime ih je 
stavila na odstrijel Draganu Mektiću i policijskoj državi; valja uočiti 
da je stil saopćenja Islamske zajednice preuzet iz policijskog tv maga- 
zina ,,60 minuta", u kome su nevini ljudi optuživani i progonjeni; 
Zato što je Islamska zajednica dozvolila da se pitanje odlazaka u Siriju 
koristi kao argument pritiska, iako niko ne objašnjava kako neko ko 
je 3000 kilometara daleko od Bosne može biti veća opasnost od 30.000 
četnika koji su u Bosni; 

Zato što nezavisni džemati postoje godinama, ali u tim godinama 
velikosrpski obavještajci nisu vladali Islamskom zajednicom kao što 
vladaju danas; 

Zato što do danas niko iz Islamske zajednice nije objasnio: a zašto 
je hajka na nezavisne džemate bošnjački interes? Da li zbog Sirije ili 
zbog tzv. jedinstva? - budući daje Sirija daleko od nas, a da se jedinstvo 
ne može graditi silom, prijetnjom, zastrašivanjem i ucjenom; 

Zato što se ovako stvara podloga za međubošnjački konflikt koji 
će započetiivoditi drugi, jer će nakon upada policije u tzv. paradžemate 
neko iz Srbije poturiti bombu u neku džamiju, i za to će mediji optužiti 
tzv. vehabije, pa će onda neko iz Srbije noću pobiti nekoliko porodica 
iz tzv. paradžemata, a mediji će reći da se radi o odmazdi za poturenu 
bombu — čime će Bošnjaci biti upecani u izrežirani građanski rat, 
kome međunarodna zajednica teži još od 7. februara 2014., jer je to 
jedini način da se raspadne Bosna i Hercegovina; 

Zato što besmislena afera sa nezavisnim džematima jedino logičko 
uporište ima u stvaranju paralegalističkog okvira za velikosrpski pro- 
gon Bošnjaka, za lažnu borbu protiv izmišljenog tzv. terorizma, kao 


što je to bilo i 1992. kada su velikosrpske snage počinile genocid ,,bra- 
neći" goloruke Srbe od tzv. islamskih fundamentalista i ,,Alijinih 
džihad-ratnika". Historija nam se ponavlja, a još nismo pokopali svoje 
mrtve. (21.03.2016.) 


Skandalozna rečenica u hutbi u povodu Dana Armije RBiH 
% .Dokaz za to su teroristički napadi na našu Policiju i Armiju." 


Obradovao sam se kada sam čuo da će hutba biti na temu Dana Armije 
RBiH. Konačno da ne slušamo školske lekcije iz vjeronauke, već da čujemo 
nešto što se tiče našeg trenutka, a ogleda se u Kur'anu i Sunnetu. Poslije ću 
čuti da je ova hutba držana i u drugim džamijama. 

U jednom trenutku imam govori da su naša Armija i naša Policija naše 
dvije ruke. Naša Armija više ne postoji, a ni Policija nije više naša, ali, 
hajde, praznik je, 15. je april, pa neka malo optimizma. Govoreći kako naša 
Armija i naša Policija smetaju našim neprijateljima, imam reče, otprilike, 
parafrazirat ću, da su $..dokaz za to teroristički napadi na našu Policiju i 
Armiju". 

Kakvi odjednom teroristički napadi?! Ko su to naši neprijatelji? Naši 
stvarni neprijatelji su četnici. Oni su nam stalna prijetnja. Postrojavaju se. 
Uvježbavaju. Prijete. Ali, nisu četnici napadali... Jedina dva događaja koja se 
mogu vezati za ovaj kontekst, jesu tragični događaji u Zvorniku i u Rajlovcu, 
a koje je velikosrpska propaganda označila kao tzv. terorizam, iako se radi o 
posve drugim motivima. Zar su Nerdin Ibrić iz Zvornika i Enes Omeragić iz 
Rajlovca najveće prijetnje bošnjačkom narodu, naspram 30.000 četnika koje 
se u ovoj cirkularnoj hutbi uopće ne spominju? 

Zar je moguće da Islamska zajednica u hutbi u povodu časnog Dana 
Armije RBiH potura rečenicu koja je na talasnoj dužini velikosrpske 
propagande?!! Ko to podvaljuje Islamskoj zajednici? Ko je taj velikosrpski 
manijak koji piše ovakva saopćenja i huška Bošnjake na Bošnjake"?! 

Riječje o perfidnoj podvali koja treba da odvrati Bošnjake od realnosti iod 
realnih prijetnji i da Bošnjake nahuška na tzv. vehabije, na tzv. paradžemate, 
na tzv. terorizam. Zar se moglo dogoditi da cirkularna hutba ne tretira 
stvarnu opasnost po Bošnjake - tih 30.000 četnika koji se postrojavaju sa 
"našim" Oružanim snagama Bosne i Hercegovine, namjesto što se dva 

ubistva, koja su počinili Bošnjaci, prikazuju kao tzv. terorizam i kao najveća 
opasnost za Bošnjake. 

Koga su to velikosrbi ubacili u vrh Islamske zajednice pa da je u stanju 
proizvoditi ovako opasne smutnje?! Saznat će se, kad-tad. (15.04.2016.) 


HAA 


Možda će se nekad saznati ko je te 2016. godine uzjahao vrh Islanke 
zajednice, usmjerivši autodestruktivnu žaoku na važne tačke bošnjačkog 
bitka. Ko je mogao zamisliti hutbu, u povodu Dana Armije RBiH (15. aprila), 
u kojoj se sa minbera Bošnjaci optužuju za terorizam. Ne može biti da za 
tako važan iskorak ka samoponižavanju Bošnjaka nije znao reisu-l-ulema 
Kavazović, pa otud kao ironiju treba razumjeti intonaciju moje objave na 
Facebooku od 16. aprila 2016. godine. 


Hutba kojom su Bošnjaci optuženi za terorizam 


APEL da neko obavijesti uvaženog reisu-l-ulemu Kavazovića da je u 
džamijama čitana hutba u kojoj Islamska zajednica optužuje Bošnjake za 
terorizam, za rušenje Armije i Policije, čime Islamska zajednica tragične 
događaje u Zvorniku i Rajlovcu proglašava tzv. bošnjačkim terorizmom 
- a znamo da to nema nikakve veze sa terorizmom! - te skreće pažnju sa 
objektivne, velikosrpske, četničke opasnosti za Bošnjake. 

Ova skandalozna zloupotreba časnog Dana Armije RBiH, s ciljem da se 
Bošnjaci nahuškaju na Bošnjake, morala bi biti ALARM za sve patriote, a 
nadasve za uvaženog Reisu-l-ulemu - da je u Islamsku zajednicu ubačen 
velikosrpski agent koji perfidno potura podjele i konflikte među Bošnjacima. 

Treba tražiti objavljivanje hutbe, analizu, objašnjenje, i na kraju - 
IZVINJENJE - jer su povrijeđena patriotska i vjerska osjećanja Bošnjaka, 
koji nisu zaslužili da za Dan Armije RBiH budu ovako vrijeđani i ponižavani 
sa adrese koju smo smatrali posljednjom linijom naše odbrane. 

Ovu bolest treba liječiti sad, kritičkim otporom, da ne bi bilo još gore. 

Šutnja je saučesništvo! (16.04.2016.) 

Ko je na gubitku zato što Fatmir Alispahić (£. 
više ne može održati predavanje u džamiji? 


Moram na ovaj način odgovoriti nekolicini prijatelja koji su u sažaljenju 
konstatovali kako, eto, više neću moći držati predavanje u džamiji, jer sam 
u aferi oko tzv. paradžemata bio protiv ultimatuma Islamske zajednice. 

Znalo se to već 6. februara kada je otkazano već zakazano moje predavanje 
o bošnjačkom identitetu u jednoj džamiji u Zavidovićima. A dotad je bio 
objavljen samo moj tekst ANTIVEHABIJSKA REVOLUCIJA (13.01.2016.), 
jedna oprezna uputa da priča sa tzv. paradžematima uopće nije bošnjački 
interes. 

Evo, do danas je, elhamdulillah, reisu-l-ulema Kavazović promijenio miš- 
ljenje, odustao od ultimatuma i prepustio pitanje tzv. paradžemata državi. 
Tako i treba. Ako neko krši zakon, neka ga goni država, a ne Islamska 
zajednica! 

A što se tiče tih mojih predavanja... Pa jesam, od 2001. do 2015. održao 
barem stotinu predavanja baš u džamijama. I neću više. Jer moj narod je 
toliko bogat, da može i bez mene. (31.03.2016.) 


AA El 


Evo zašto ne postoji tzv. nasilni ekstremizam u Bošnjaka 


- Zašto što nije minirana križača iznad Mostara 

- Zašto što nije minirana tzv. crkva u avliji Fate Orlović 

- Zato što nije likvidiran ni jedan velikosrpski ili velikohrvatski zločinac 

- Zato što na prostorima sa kojih su etnički očišćeni Bošnjaci nije 
zabilježen ni jedan slučaj odmazde 

- Zato što nije izvršen nikakav napad na Četničku terorističku organi- 
zaciju i na njena sjedišta, postrojavanja i centre za obuku 

- Zato što nije zabilježen ni jedan slučaj prijetnje prema velikosrpskim i 
velikohrvatskim činovnicima koji maltretiraju bošnjačke povratnike 

- Zato što ne postoje ni tri udružena Bošnjaka koji bi na silu odgovorili 
silom, kada je riječ o slučajevima premlaćivanja i maltretiranja boš- 
njačkih povratnika (Prijedor, Zvornik, Janja...) 

- Zato što 37 tzv. bošnjačkih lidera koji su oblatili bošnjački narod za tzv. 
terorizam niko nije mrko pogledao 

- Zato što bošnjačke zastupnike u Parlamentu BiH koji su za pare prodali 

našu Sutorinu Crnoj Gori nije niko ni naružio, a kamoli šta više 
- Zato što nas tzv. bošnjački lideri godinama izdaju i prodaju, a nisu 
doživjeli nikakvu neprijatnost 
- Primjera je mnogo, ali generalno... Ne postoji ni jedna nepravda koju 
su otrpili ili trpe Bošnjaci, a da su na nju odgovorili silom, a kamoli tzv. 
nasilnim ekstremizmom. 
- Zato što su Bošnjaci mutavi za ma kakvu vrstu nasilja i ekstremizma 
Tragični događaji u Zvorniku i Rajlovcu nisu nasilni ekstremizam i ne 
mogu biti materijal za jednu ovako opasnu klevetu na čast i ponos bošnjačkog 
naroda. Neka se Islamska zajednica, reis Kavazović, SDA i Bakir Izetbegović 
dobro zamisle nad ovim što rade bošnjačkom narodu i bošnjačkoj žrtvi! 
Vrijeme je pravedan sudija. (24.04.2016.) 


HAA 


Priča o avanturi sa ukidanjem tzv. paradžemata mogla bi se završiti 
nekim od brojnih nemuštih izjava iz Islamske zajednice, gdje se vidi da više 
nisu agresivni i odlučni kao prije, već su odjednom tolerantni, u smislu da je 
to, navodno, dobra volja, pa ko voli nek" izvoli. 

Dovoljno je prisjetiti se naslova objavljenog 01.03.2016. na Fokus.ba 
Policija kreće u zatvaranje paradžemata", pa razumjeti ambijent represije 
koji je legitimiran bezočnom hajkom Islamske zajednice na nedužne ljude. U 
toj objavi da će policija progoniti tzv. paradžemate, stoji: ,, Agencija za istrage 
i zaštitu (SIPA), u suradnji sa entitetskim i kantonalnim ministarstvima 
unutrašnjih poslova, kreće u racije i zatvaranje paradžemata, koji su leglo 
vehabijskog pokreta i glavni organizatori odlaska bh. državljana na ratišta 
u Siriji i Iraku gdje ratuju pod zastavom zloglasnog ISIL-a. Izvori Dnevnog 
lista kažu da je SIPA potpuno spremna za racije i njihovo zatvaranje, a 
državni ministar sigurnosti Dragan Mektić javno je poručio: Oni koji 
nemaju suglasnost Islamske zajednice u BiH i nisu u njenom pravom okviru, 
bit će tretirani od strane sigurnosnih organa i kažnjeni." 

Već 26. aprila 2016. godine zvaničnici Islamske zajednice na bejan stavljaju 
sraman podatak — da je Islamska zajednica bila instrument u progonu 
nedužnih ljudi. Saznajemo to iz sljedeće moje objave na Facebooku: 

- Sarajevski muftija otkrio da Islamska zajednica radi po naređenjima 
iz vana. Evo neoprezne izjave muftije Ljevakovića u kojoj sintagma "DATA 
OBEĆANJA" govori sve: "Šta više da kažem. Bio je Sabor Islamske zajed- 

nica u BiH gdje su prezentirani rezultati razgovora sa predstavnicima 
paradžemata. Mi smo time ZAVRŠILI DATA OBEĆANJJA, svoj dio posla. 
Sada je na drugima da urade ono što je neophodno" — kazao nam je jučer 
prof. dr. Enes Ljevaković, sarajevski muftija. 

Dotad meni su bila zatvorena sva vrata Islamske zajedice, osim džami- 
jskih. Pronađen je krivac u onome koji je uzviknuo ,,Car je go!", a ne u 
,caru" koji je skinuo gaće. Carevi podanici, jakako, morali su biti na strani 
careve gologuzologije. Ipak, ja sam naivno vjerovao da postoje teme i oblasti 
koji su iznad tih personalnosti i epizoda, nešto što nas sve veže i obavezuje. 
Od redovnog kolumniste portala Islamske zajednice, nekoga ko je održao 
desetine predavanja u organizaciji Islamske zajednice, po džamijama i u 
raznim prigodama, postao sam osoba sa kojom je pokuđeno komunicirati. 
Dokaz tome je moja objava od 25.04.2016. godine. 


Važnija im je mržnja prema Fatmiru od ljubavi prema narodu 


Već mjesec-dva pokušavam uvezati nekoliko sagovornika koji bi otvoreno 
govorili o diskriminaciji i patnjama povratnika. Obratio sam se pismom 
Muftijstvu tuzlanskom, obratio sam se ,Prosvjetitelju$ obratio sam se 
Mutftijstvu mostarskom, i sa sve ti adrese dobio sam ili šutnju ili negativan 
odgovor. 

Prvo sam dva-tri-put kontaktirao jednog imama koji radi u okviru 
,Prosvjetitelja", i on mi je u četvrtak 21. aprila poslao sljedeću poruku: 

-.Selam Fatmire. Kako ste? Vezano za onu emisiju o kojoj ste govorili za 
Konjević Polje. Prosvjetitelj se do sada nije bavio tim pitanjem a ne bi da se 
miješa u nadležnost drugih." 

Ja sam mu odgovorio sljedeće: 

Alejkumu selam. Hvala na pitanju. Elhamdulillah. Dobro sam. Uz veli- 
ko poštovanje i Tebe i Prosvjetitelja, moram ti iskreno reći da sam zgađen 
ovakvim licemjernim odgovorom. Zar se ne možemo u interesu naroda 
izdići iznad ovozemaljskih marginalnosti? Naravno da se Prosvjetitelj 
bavio onim zašta ti kažeš da se nije bavio! Naravno da se Prosvjetitelj bavio 
pitanjem povratnika! A ovo bi trebala biti emisija o problemima povratnika. 
A tu ne bi ni bio uključen Prosvjetitelj, već bi samo preko Prosvjetitelja 
pronašli dva-tri povratnika koji će govoriti o svojim problemima. Ali, dragi 
moj prijatelju, znaš šta je najtragičnije u ovom tvom odgovoru? Sljedeće: 

Mržnja prema Fatmiru Alispahiću vam je važnija od brige za povratnike! E, 
sad, da li ti možeš ili ne možeš osjetiti da je to sramota - ja ne znam." 

Istog tog dana sam putovao u Mostar, u namjeri da pronađem dvojicu- 
-trojicu bošnjačkih sagovornika sa tzv. zapadne strane Mostara — a tamo je 
preko 8000 Bošnjaka — s ciljem da porazgovaramo o stanju ljudskih prava 
u velikohrvatskom ambijentu. Moji domaćini su kontaktirali Muftijstvo 
mostarsko, odakle je svim vjerskim službenicima zabranjeno da razgovaraju 
sa mnom. Potom sam ja kontaktirao imama na Balinovcu, povratničkom 
džematu, sa molbom da mi omogući kontakt sa nekoliko Bošnjaka koji bi 
htjeli govoriti o stanju ljudskih prava. Ovaj imam već je imao spremljen 
odgovor, pa me je upitao: 

- A otkud tebi pravo da bez dozvole snimaš našu džamiju i naše džema- 
tlije? 

- Poštovani efendija - odgovorim ja njemu — Vi ste mene pogrešno 
razumjeli, nisam ja htio snimati ni Vas, ni džamiju, ni džematlije, već 
sam Vas zamolio da mi u ime višeg interesa, a interes je da se istina čuje, 
preporučite neke sagovornike. 

Imam sa Balinovca je odbio da mi pomogne. Rekao je da ne želi u tome 
učestvovati. Potom sam razgovor o tzv. zapadnom Mostaru snimio sa 
nekoliko uglednih Mostaraca, koji su osvijetlili i taj fenomen šutnje i straha 
od borbe za svoja ljudska prava. 

S ciljem da se bavim diskriminacijom povratnika, obratio sam se prije 
15-tak dana i Muftijstvu tuzlanskom, od kojeg nikada nisam dobio odgovor. 
Evo mog pisma: 

- ,Selam alejkum, grupa nezavisnih intelektualaca pokrenula je tv dijaloški 
magazin EGLEN BENET, kako bismo mogli obrađivati teme za koje u aktuel- 
nom društvenom i medijskom ambijentu nema senzibiliteta, kao što su pitanja 
islamofobije, žrtava agresije, kockarnica, i sl. U tom cilju bismo željeli realizi- 
rati jedan muhabbet u vezi sa diskriminacijom bošnjačkih povratnika. Želimo 
vas zamoliti da nam nezvanično pomognete u realizacije emisije o diskrimi- 
naciji bošnjačkih povratnika i zastrašivanju kojemu su izloženiiimamii povrat- 
nici. Pretpostavljamo da možete obezbijediti dva ili tri gosta koja bi mogla 
kredibilno i slobodno govoriti na ovu temu. Srdačno, mr. Fatmir Alispahić" 

Kontaktirao sam privatno nekoliko lica iz Islamske zajednice koji 
porijeklom i radom gravitiraju u Podrinju — samo da mi preporuče 
sagovornike — ali su se ogradili opravdanjem da oni ne bi sada da se čuje da 

rade nešto sa mnom. U redu. 

Koja je riječ kojom bih ja označio ove događaje? Mutavost. A mutavost je i 
nezrelost. I nepamet. I primitivizam. Jer samo spoj ovih nakaradnosti može 
proizvesti takvu patološku mržnju prema nekom pojedincu, pa da mržnja 
bude važnija od ljubavi prema narodu. 

Napomena: Za one koji ne znaju zašto se ovo događa... Zato što sam 
se usudio dići svoj glas protiv kriminalnog nastojanja Islamske zajednice 
i SDA da bošnjački narod i bošnjačku žrtvu okleveću za nepostojeći tzv. 
nasilni ekstremizam. (25.04.2016.) 

AA 

U to vrijeme sam usljed medijske blokade maksimalno koristio Facebook. 
Uveo sam rubriku ,,Pisma, narodna", i objavljivao zanimljive poruke koje mi 
pošalju Facebook prijatelji. Rubrika je postala čitana, pa sam dobijao prave 
male eseje, te svakodnevno uređivao svoj veoma čitani profil. Tako sam 29. 
aprila 2016. godine objavio ,,Pisma, narodna (102)", pod naslovom 


Kako je Islamska zajednica upala u velikosrpsku zamku? 


Esselamu alejkum poštovani Fatmire. Sa posebnom pažnjom svakodne- 
vno pratimo dešavanja na relaciji Islamska zajednica -"paradžemati". Kako 
vrijeme prolazi sve nam postaje jasnije da su Islamska zajednica, a samim 
tim i reis Kavazović, naivno upali u velikosrpsku zamku. Pripajanjem 14 
"paradžemata" ona je ni kriva ni dužna postala "radikalna", jer u njenom 
sastavu postoje "radikali". Ako uzmemo da je svaki taj "paradžemat" 
imao minimum 10 pristalica, to je brojka od nekih 140 "radikala" unutar 
Islamske zajednice. Bilo što da se u budućnosti desi, za sve će biti odgovorna 
IZ, jer baš briga nekoga tamo da li je taj neko pripadao "paradžematu" ili ne. 
Umjesto da je Islamska zajednica šutke pokušala riješiti problem u svojim 
redovima, kao što bi to uradila svaka normalna porodica unutar svoje kuće, 
ona je dozvolila da se njenim problemom bavi "čaršija". Sada više nema 
nazad. Kako bi Islamska zajednica pokazala da nije "radikalna", dozvolila je 
blamažu sa ,KOPAHOM " srpskog vojvode Miće Ljubibratića. Dodvoravanje 
drugima je lično samoponižavanje, a to muslimanima nije potrebno! Sve 
postaje jasnije, ili je reis Kavazović toliko nesposoban da obavlja funkciju 
koju obavlja, okružen saradnicima-diletantima, ili unutar svoje strukture 
ima ubačenog srpskog "igrača" koji igra perfidnu igru sa ciljem zavađanja 

muslimana?! Dolazak direktora CIA samo usložnjava situaciju. Pitanje 
je vremena kada će početi nova hapšenja muslimana pod izgovorom da 
su prijetnja za nacionalnu sigurnost, dok će ravnogorski četnici negdje u 
hladovini uz krmetinu i flašu sve to da lijepo gledaju i da se naslađuju. Kada 
ćemo biti svjesni da mnogi rade na uništavanju islama u Bosni i Hercegovini 
na način da izazivaju unutrašnje sukobe među muslimanima? Zar nas 
šejtan toliko obrlatio da ne vidimo šta se dešava i šta nam se sprema? 
(29.04.2016.) 


HAA 


Tih dana centralni medijski događaj su bile pripreme za otvaranje 
obnovljene Ferhadije u Banjaluci, 7. maja, a kako su se počeli pojavljivati 
i neki neprimjereni sadržaji, koji su svjedočili samoponižavanje Bošnjaka 
u režiji Islamske zajednice, odlučio sam se reagirati jednim Facebook 
statusom, i jednom pjesmom, pod naslovom ,Otvaramo Ferhadiju — Radu- 
jemo Srbadiju". 

SKANDALOZNO: Islamska zajednica u Banjaluci organizira veliko- 
srpsku i pravoslavnu ,,Promociju KORANA" 

...Kao da je Kur'an tek odštampana knjiga, pa je treba PROMOVIRATI 
da javnost vidi o čemu se u toj knjizi radi. 

Koja bi to još vjera pristala da za svoju Svetu Knjigu oglasi , promociju" i 
stavije u rang sa svim drugim knjigama koje se tek objavljuju i promoviraju? 

Riječ je o još jednom besramnom samoponižavanju Bošnjaka pred 
velikosrbima, jer se , promovira KORAN" koji je 1895. na srpski jezik preveo 
srpski vojvoda Mihajlo - Mićo Ljubibratić, a koji se proslavio u borbi protiv 
Turaka, i koji je Bošnjake imenovao kao ,,isturčene Srbe". 

Time kao da se poručuje da Bošnjaci ne bi znali šta u Kur'anu piše da im 
Srbi nisu preveli Allahove Riječi, i kao da se pristaje na velikosrpsku tezu da 
su Bošnjaci, zapravo, poturčeni Srbi. 

Iako zagovornici banjalučke ,promocije Korana" ovo poltronisanje 
velikosrbima tumače kao reafirmaciju ,,bratske suradnje Srba i bosanskih 
Muslimana", kao ,,glasove dijaloga i dostojanstvenog susretanja vjera", valja 
se zapitati - a kakvo je to dostojanstvo u kome ti sebe potvrđuješ u tumačenju 
onoga koji te negira? Veliki bošnjački učenjak Muhamed Hadžijahić 
svojevremeno se zapitao: 

- Kakvi bi se to mogli postići pozitivni "nacionalno-politički efekti" kod 

katu 


njihove Svete Knjige, a (š)to je bio prevalirajući stav među bošnjačkim 
narodom, odnosno njihovom ulemom tog vremena? 

Treba dodati da se prevod pojavio na ćiriličnom pismu, a da je prevodilac 
koristio kršćansku teološku terminologiju (Gospod, djevice, anđeli, zavjet, 
prozba, slava). 

Bošnjačka ulema je decenijama ovaj tzv. prevod doživljavala kao 
antiislamski potez par exellence, da bi se evo dogodilo da Bošnjaci, pod 
komandom reisa Kavazovića i Bakira Izetbegovića, toliko uznapreduju 
da slaveći obnovu Ferhadije organiziraju i velikosrpsku/pravoslavnu 
,Promociju Korana", i to sa ,Gospodom, djevicama, anđelima i slavama". 
(26.04.2016.) 


HAA 


Otvaramo Ferhadiju — Radujemo Srbadiju 


Kada dođe Dan džamija 
Nema fesa ni šamija 
A na otvor Ferhadije 
Ima da se islam krije 


Otvaramo Ferhadiju 
Radujemo Srbadiju 
Ćirilicom KOPAH piše 
Ima islam da se briše 


Iz KOPAH-a sveci zbore 
Arhanđeli Vatre gore 
Četnički je ćilim metnut 
U glavu je Bošnjo zveknut 


Doći će nam i vojvode 
Da nas Bosne oslobode 
Sve po srpskoj da je mjeri 
Da smo Srbi turskoj vjeri 
Zalud su nam naše žrtve 

Glave su nam žive mrtve 
Duša nam je kao kladić 
Ko je bio Murat Badić 


(27.04.2016.) 


HAA 


Dramatičnu godinu, od aprila 2015. do aprila 2016. godine, analizirao 
sam u kolumni objavljenoj u zagrebačkom Journalu, pod naslovom 


Posrbljavanje bošnjačkog liderstva 
(odlomci) 


IZVINJAVANJE I PONIŽAVANJE ŽRTVE Ništa se ne događa samo od 
sebe, sve ima svoju genezu, pa tako i dejtonsko posrbljavanje bošnjačkog 
liderstva. Mogli bismo taj popularno nazvani ,,srbaliluk" pronaći i u širem 
historijskom dijapazonu i kontekstu, kao svojevrstan fenomen što srpske, a 
što bošnjačke traume identiteta, ali, zadržat ćemo se samo na dejtonskim 
relacijama. Opće poznato je da srpska i hrvatska politika u BiH imaju 
strateško usmjerenje, znaju šta rade, planiraju i realiziraju planove, dok 
su bošnjačka politika, akademska i društvena zbilja, zabavljene ličnim 
interesima, bez strateškog, institucionalnog i kolektivnog kompasa. 
U relaciji gdje su dvije rušiteljske politike u punoj aktivnosti, a jedna 
imanentno graditeljska u punoj pasivnosti, normalno je ishodište da se 
destrukcija podvuče pod atribute graditeljstva, bosnoljublja, tolerancije, 
pa ćete onda dobiti iznenađujući proizvod — da se budućnost Bosne gradi 
progonom bošnjačke žrtve, e, kako bi Srbi i Hrvati bili zadovoljni svojom 
zemljom Bosnom. 

Ako bi se tražila uporišna tačka sa koje je, i od koje je, krenula najdublja 
erozija bošnjačkog samopoštovanja, onda je to tragični događaj u Zvorniku, 
od 27.04.2015. godne, kada je 24-godišnji mladić Nerdin Ibrić ubio policajca 
Dragana Đurića, najvjerovatnije u ime osvete, jer se ubijeni policajac nalazio 
na spisku potencijalnih ratnih zločinaca koji su likvidirali Bošnjake po 
Srebrenici, a Ibrić je navodno imao informaciju da je Đurić ubio njegovog 
oca. Ipak, velikosrpski mediji su odmah objavili da je , ISIL napao Srbe u 
Zvorniku", a policijski zvaničnici su objavili da se radi o terorističkom činu 

iza kojeg stoje vehabije. Sve to bez ikakve istrage. Do dana današnjeg ostala 
je enigma — šta se dogodilo sa snimka sigurnosne kamere, za koji je rečeno 
da će biti objavljen, a na kome bi se trebalo vidjeti kako je ubijen policajac, a 
kako napadač. Pored činjenice da je u Federaciji BiH proglašen ,,dan žalosti" 
zbog ubijenog srpskog policajca, a zapravo ratog zločinca, nas zanimaju 
izjave bošnjačih zvaničnika, koje su išle ka potvrđivanju i legitimiziranju 
svega onoga što su plasirali velikosrpski mediji i centri političke moći. 

U trenutku kada se uopće nije znalo šta se dogodilo, a kada su srpski 
izvori navodili da je Nerdin Ibrić, tzv. vehabija, iza kojega neko stoji, evo šta 
izjavljuje najistaknutiji bošnjački političar Bakir Izetbegović... On , zahtijeva 
od nadležnih institucija da preduzmu sve neophodne aktivnosti i mjere u 
pravcu procesuiranja i najoštrijeg sankcionisanja svih osoba koje zagova- 
raju ili pripremaju ovakva krivična djela". Dakle, Bakir Izetbegović već zna 
da iza ubistva u Zvorniku stoje osobe ,,koje zagovaraju ili pripremaju ovakva 
krivična djela", on traži njihovo procesuiranje, na osnovu rekla-kazala 
pretpostavke, te legitimizira ono što će se koji dan poslije dogoditi sa akcijom 
Ruben", kada su specijalci Rs pretresali kuće bošnjačkih povratnika i 
uhapsili 31 Bošnjaka, koji su, tek godinu dana poslije, proglašeni nevinim, jer 
im nije pronađeno ništa što bih ih povezivalo sa terorizmom. Rijaset Islam- 
ske zajednice je također ,,najoštrije osudio kriminalni zločinački čin napada 
na policijsku postaju u Zvorniku". U tom bošnjačkom utrkivanju da se 
potvrdi velikosrpska verzija događaja, najhrabriji i najmudriji bio je glavni 
zvornički imam Mustafa Muharemagić koji je rekao sljedeće: "Najbolje je 
da se istraga provede do kraja i tada bi bila potpuna ukupna slika svega što 
se desilo, a kako ne bi griješili i prema ljudima i događajima". Šta je falilo 
Bakiru Izetbegoviću da dadne ovako odmjerenu izjavu, namjesto što je u 
apsolutnom kapacitetu rekao ono je trebalo velikosrpskom represivnom 
aparatu, koji je ovaj tragični događaj odmah iskoristio za maltretiranje 
Bošnjaka. 

Naredno poglavlje samoponižavanja Bošnjaka dogodit će se na 20. 
godišnjicu genocida u Srebrenici, kada je jednom od istaknutijih negatora 
genocida u Srebrenici, srbijanskom premijeru Aleksandru Vučiću, ukazano 
gostoprimstvo, a njegov dolazak i odlazak je u zasjenio 8372 žrtve genocida i 
sve što se u tom povodu trebalo čuti. Svi srpski mediji su govorili o ,,atentatu 
na Vučića", a niko iz Sarajeva nije smio proturječiti, kazati da se ne radi 
ni o kakvom ,atentatu", već o burnoj reakciji naroda na činjenicu da je 


87 


bošnjačka politika, na svetoj bošnjačkoj zemlji, ugostila ličnost kojoj tu 
nije mjesto. Bošnjački zvaničnici su se krenuli izvinjavati i moliti za oprost. 
Poznati događaj nećemo prepričavati, ali, hoćemo se prisjetiti reakcija. Kao 
što je poznato, Bakir Izetbegović je rekao da se stidi i uskoro je otišao u 
Beograd, tamo su mu na uvce svirali tamburice — kao da tema nije genocid 
u Srebrenici. Rijaset Islamske zajednice je odmah izdao saopćenje u kome je 
Cvijetom Srebrenice" - prikazano kao nešto najčasnije. Evo odlomka: 

?Na njegov rever stavile su cvijet Srebrenice, najčasnije sjećanje što u 
svojim rukama drže od dana kada im poubijaše srpski vojnici i policajci 
djecu i muževe. Dobio je cvijet iz ruke Hatidže Mehmedović, majke koja je 
izgubila cijelu porodicu i ostala sama da živi svoju samoću. Da, Hatidža je 
smogla snage da svojom rukom stavi cvijet i time je pokazala nepojmljivu 
veličinu i snagu nadilaženja ratnih izjava i aktivnosti srbijanskog premijera 
i sposobnost okretanja novih stranica u međusobnim odnosima." 

U ovom patetičnom veličanju nečega što su poslije mnogi označili činom 
nacionalne sramote i samoponiženja - ravnom mogućnosti da Jevreji 
odlikuju nekoga ko negira holokaust — postoji zamjena teza, jer se potencira 
da majka Hatidža ,,nadilazi" zlo, kao da je žrtva dužna da se pravda, namjesto 
da fokus bude na Vučićevoj ili velikosrpskoj nemoći da se izdignu iznad zla 
koje je u srpsko ime činjeno. 

ZLOUPOTREBA TRAGEDIJE U RAJLOVCU Tragični događaj u Rajlo- 
vcu, od 18.11.2015., kada je Enes Omeragić u kladionici ubio dvojicu 
pripadnika Oružanih snaga BiH, Amina Salkića (24) i Nedjeljka Radića 
(34), reprizirat će u konstrukcijama i u ishitrenim reakcijama događaj iz 
Zvornika. I ovdje će se unaprijed ,,znati" da je počinilac ubistva tzv. vehabija, 
da je prilikom krvavog pira uzvikivao , Allahu ekber", da se u posljednje 
vrijeme družio sa tzv. vehabijama i osobama arapskog porijekla, uslijedit će 
i hapšenja nevinih Bošnjaka, pod optužbama za terorizam, koja će svojim 
povlađivanjem velikosrpskim podvalama legimtirati tzv. bošnjački lideri. 

Primjerice, Emir Suljagić, zamjenik ministrice obrane BiH, tada je rekao: 
,Sve je izvjesnije kako je riječ o terorističkom napadu, jer je Omeragić 
povezan s osobama radikalnih vjerskih uvjerenja." Otvorile su se glomazne 
logičke rupe između nastojanja dejtonskih organa da tragediju u Rajlovcu 
prikažu kao tzv. islamski terorizam, i činjenica koje su izlazile na površinu. 
Ostalo je nejasno kakav je to tzv. islamista koji zalazi u kladionice, kakav 

je to narkoman koji je tzv. islamista, i obratno, kakav je to tzv. islamista 
koji, prema policijskim izvorima, izvršava samoubistvo, itd. Saznalo se 
putem društvenih mreža da je uzrok tragedije ljubomora, budući da je 
ubica, navodno, bio u vezi sa radnicom u kladionici. Ali, tzv. istraživačko 
novinarstvo se nije bivalo istraživanjem u interesu istine, već u interesu laži. 

Sve ove logičke provalije nisu spriječile Islamsku zajednicu da se bez 
ikakve potrebe pravda za događaj u Rajlovcu. Uz veliku medijsku pompu, 
najavljeno je da reisu-l-ulema Kavazović za 04.12.2015. zakazuje hitan i 
bitan razgovor sa najistaknutijim Bošnjacima. Najava događaja se pretvorila 
u estradnu papazijaniju: ko se nalazi a ko ne među liderima koje je izabrao 
Reisu-l-ulema? Moglo se čuti kako se radi o , historijskom događaju". Tada 
je 37 tzv. bošnjačkih lidera potpisalo , Zajedničku izjavu" kojom, između 
ostalog — , izražavaju odlučnost da se institucionalno, intelektualno, moralno 
i politički suprotstave svakom obliku radikalizma, nasilnog ekstremizma i 
terorizma". Nema sumnje da je , Zajednička izjava" odgovor na tragediju u 
Rajlovcu, jednako kao što nema sumnja da se tragedija u Rajlovcu ne može 
povezati sa tzv. islamskim terorizmom ili radikalizmom, već je jedna u nizu 
tragedija kakvih je bilo, i biće ih svud po svijetu. Jedina je razlika što je ova 
tragedija zloupotrebljena za još jednu pozorišnu predstavu o tzv. islamskom 
terorizmu, a što su sad tzv. bošnjački lideri pristali da budu dio produkcijske 
ekipe. 

Onako kako su neodmjerene izjave bošnjačkih zvaničnika u vezi sa 
tragedijom u Zvorniku legitimirale policijsku akciju ,,Ruben, i hapšenje 31 
nedužnog Bošnjaka i maltretiranje njihovih porodica, tako je , Zajednička 
izjava" tzv. bošnjačkih lidera o borbi protiv terorizma legitimirala akciju 
,Rez", 22.12.2015., kada je 100 specijalaca, praćeno tv kamerama, izvršilo 
napad na bošnjačke kuće i uhapsilo 11 Bošnjaka. Osumnjičeni su, po 
riječima Marine Zović, iz Federalne uprave policije za - , krivična djela 
terorizma, finansiranja terorizma, podstrekavanja i pripremanja krivičnog 
djela, kao i navođenje osoba na odlazak na strana ratišta". Glasnogovornik 
Tužilaštva BiH Boris Grubešić je kazao da je — ,,bitno istaći da se pretresi 
vrše i u naseljima u blizini mjesta Rajlovac, gdje se desio teroristički napad 
u kojem su ubijena dva vojnika Oružanih snaga BiH" - što je svojevrsna 
glupost — kao da jedno s drugim ima ikakve veze!? Iz ovoga se vidi da 
su hapšenja 11 Bošnjaka nasilu vezano sa ubistvima u Rajlovcu. Mediji su 
prenijeli izjavu državnog tužioca Dubravka Čampare koji je rekao: , Grupa 

radikalnih islamista, koji su početkom sedmice uhapšeni u Sarajevu 
planirali su smrtonosni napad u glavnom gradu Bosne i Hercegovine 31. 
decembra s namjerom da ubiju što veći broj ljudi", a mediji su objavili da su 
namjeravali ubiti okruglo stotinu ljudi. Reisu-l-ulema Kavazović je takođe 
dao izjavu koja je bila u duhu medijske atmosfere, rekavši da zakon moraju 
poštovati ,,i oni koji bi aktom sile i nasilja provodili neke svoje hirove u ovoj 
zemlji". Niko poslije nije objasnio kako su i zašto su tako opasni tipovi, tih 
11 ,terorista", pušteni na slobodu poslije nekoliko dana, jer bi to potegnulo 
pitanje odgovornosti, i neozbiljnosti, svih onih koji su nevinim ljudima 
presudili na neviđeno. 

BOŠNJAČKA ŽRTVA POSTAJE KRIVAC Narednih pola godine će uslije- 
diti nekoliko deklaracija od strane tzv. bošnjačih lidera, u kojima se osuđuje 
tzv. nasilniekstremizam, a koje se pozivaju na događaje u Zvorniku i Rajlovcu. 
Dotad se već moglo znati da se u Zvorniku i Rajlovcu nisu dogodili napadi 
tzv. vehabija, već da je velikosrpska propaganda, u interesu prebacivanja 
krivice na bošnjačku žrtvu, zloupotrijebila ove tragične događaje. 

Prvo se dogodila cirkularna hutba, koja je pročitana u svim džamijama, 
u povodu Dana Armije RBiH, a u kojoj stoji sljedeći sporni pasus: ,,Armija i 
policija su naše dvije ruke koje treba da otklone zlo od nas kad god se ono u 
bilo kojem obliku pojavi. Jasno vam je stoga, zašto su se na meti terorističkih 
napada našle baš ove dvije državne institucije." 

Budući da nije bilo nikakvih napada na Policiju i Armiju, osim onog u 
Zvorniku i Rajlovcu, ima se zaključiti da je Policija Republike srpske, u kojoj 
rade ratni zločinci, koji su ubijali Bošnjake u Srebrenici — ta naša ruka koja 
će od nas otkloniti zlo. Armije RBiH odveć nema, osim u uspomenama, 
Oružane snage BiH se postrojavaju sa četničkom paravojskom, a u hutbi 
nam se preporučuje da bi takva ,,armija" trebala biti ta naša druga ruka koja 
nas štiti. Nejasno je — zašto je i kome je trebala ovakva rečenica u hutbi u 
povodu Dana Armije RBiH?! 

Baš 15. aprila dogodit će se i samooptužujuća izjava lidera SDA Bakira 
Izetbegovića koju je dao na Samitu Organizacije islamske saradnje u Istan- 
bulu, a kojom je oblatio Bošnjake za ,,nasilni ekstremizam" i ,terorizam". 
Izetbegović je rekao: ,Bosna i Hercegovina je pogođena fenomenom 
radikalnog tumačenja islama, što je rezultiralo nasilnim ekstremizmom 
i terorističkim činovima u posljednjih nekoliko godina." Izetbegović je 
probleme bošnjačkog naroda sveo na nepostojeći tzv. terorizam, namjesto 

da iskoristi medijsku pozornost i kaže kako su bošnjački povratnici izloženi 
stalnom terorizmu, zastrašivanju i diskriminaciji. Krajem aprila je slična 
formulacija o tzv. nasilnom ekstremizmu u Bošnjaka izišla i sa Sabora 
Islamske zajednice. 

Nakon otvaranja Ferhadije, 07.05., reisu-l-ulema Kavazović je posjetio 
Mađarsku, na poziv premijera Viktora Orbana, i tamo je održao govor u 
kome su bila dva problematična momenta, prvi, getoiziranje genocida nad 
Bošnjacima na prostor Srebrenice, drugi, vezivanje terorizma za Bošnjake. 
Na društvenim mrežama je problematiziran ovaj govor reisu-l-uleme 
Kazvazovića, sa pitanjem — da li je ovo bilo potrebno? Evo prvog citata: 
"(Bošnjaci) su žrtve najtežih zločina počinjenih u Evropi nakon Drugog 
svjetskog rata, žrtve zločina genocida u Srebrenici i teških zločina u drugim 
bosanskohercegovačkim sredinamax, a iz koga se vidi da reisu-l-ulema 
Kavazović jasno, nedvosmisleno, razdvaja žrtve Srebrenice od svih drugih 
bošnjačkih žrtava. Evo drugog citata: ,,U okrilju Islamske zajednice, krajem 
prošle godine, istaknuti predstavnici bošnjačkog političkog, kulturnog 
i vjerskog života u Sarajevu su potpisali Zajedničku izjavu o nasilnom 
ekstremizmu. Kao neposredne razloge svoga čina naveli su zabrinutost 
usljed terorističkih akcija u Bosni i Hercegovini..." Reisu-l-ulema, dakle, 
misli da su se u Zvorniku i Rajlovcu dogodili teroristički napadi koji imaju 
veze sa tzv. radikalnim islamom. Zašto se osjećati prozvanim na terenu gdje 
te uopće nema? To što velikosrpska propaganda zlupotrebljava tragedije, nije 
razlog za pravdanje. Bilo bi normalno odšutjeti na stvari, pojave i događaje 
koji nemaju nikakve veze sa Islamskom zajednicom. 

Nažalost, u bošnjačkom narodu, u akademskoj i nevladinoj zajednici u 
Bošnjaka, ne postoje kapaciteti koji bi se mogli kritički nositi sa ovim izazo- 
vima. A kritikaje uvjet zdravljasvakog naroda, svake zajednice. Koto,i odakle 
to, može upozoriti bošnjačke duhovne i političke lidere da, možda, griješe? 
Niko, niotkle. Greška slobodno može postati mudrost, kritika slobodno 
može postati greška. Rezultat je tragičan: Bošnjačka žrtva postaje krivac. 

(Journal, Zagreb, maj 2016.) 


91 


Stradanje četnika - planetarna tragedija £| 
Skandalozno "pojašnjenje" reisa Kavazovića 


1. Kavazović je optužio branitelje Srebrenice da su počinili ratne zloči- 
ne nad Srbima oko Srebrenice; 

2. Kavazović je ubijene srpske vojnike poistovijetio sa civilnim žrtvama 
genocida u Srebrenici; 

3. Kavazović je pogibiju srpskih vojnika nazvao "planetarnom tragedi- 
jom", i stavio ih u istu ravan sa žrtvama genocida u Srebrenici; 

4. Kavazović je negiranje izmišljenih ratnih zločina nad srpskim civi- 
lima oko Srebrenice nazvao "balilukom" i "primitivizmom", a zapravo 
je to patriotski farz - jer srpski vojnici nisu bili srpski civili!!! - tako da 
je svaki patriota i antifašista dužan negirati laž kojom se nastoji 
relativizirati bošnjačka žrtva; 

5. Kavazović nije "vlahom" nazvao srbijanskog premijera Aleksandra 
Vučića - koji negira genocid u Srebrenici - već je pozdravio ideju da se 
ovom negatoru genocida u Srebrenici dodijeli časni i bijeli "Cvijet Srebrenice". 

Sve gore rečeno proizilazi iz sljedeće objave koju su danas sa frenetičnim 
oduševljenjem pozdravili Bošnjaci i Srbi: 

(...) Reis Kavazović je za "Avaz" je kazao da "i dalje misli da Srebrenicom 
ne mogu vladati oni koji negiraju genocid u Srebrenici, niti pak oni koji bi 
negirali zločine nad srpskim stanovništvom". 

- Tu sortu ljudi ja nazivam balijama i vlasima, primitivcima, jer drugo i 
nisu. Svaki Srbin ili Bošnjak koji se prema ovim planetarnim tragedijama 
odnosi ljudski, moja su braća i ja s tim nemam nikakav problem. (...) 
(26.05.2016.) 


Bio sam na iftaru u jednom "'paradžematu" £ 


Neko bi pobjeg'o od iftara u "paradžematu", neko bi otišao pa se ne bi time 
hvalio, a ja, evo, hoću da se zna da sam sinoć iftario kod braće, Allah da ih 
nagradi Svakim Dobrom. 

Jedna bliska osoba mi je rekla, kada sam rekao gdje ću na iftar - da tamo 
ne idem, da je opasno, da Sipa može upasti, a iz čega sam razumio količinu 
paranoje koja je usađena u naš narod. Rekao sam toj osobi da ću ići, kad 

bi glava sa ramena išla, jer neću i ne mogu da budem na strani dejtonskog 
fašizma i islamofobije zbog koje neki ljudi, za koje ne postoji nikakav dokaz 
da su krivi, treba da budu tretirani kao krivci i građani drugog reda. Ovo 
više nije stvar islama, "vehabija", "paradžemata", i sl. - već univerzalno 
pitanje Dobra i Zla. Kao što se 1939. moglo birati hoćemo li biti za Hitlera 
ili protiv Hitlera, tako danas biramo hoćemo li biti za islamofobiju ili protiv 
islamofobije, a koja je, u slučaju Bosne i Hercegovine, sredstvo za relativizaciju 
genocida nad Bošnjacima. Priča o tzv. paradžematima i o tzv. vehabijama nije 
sama sebi svrha, već se preko te podvale pokušava zamijeniti pozicija krvnika 
i žrtve. I zato je svaki antifašista dužan zaštititi slobodu svakog građanina, 
pa i selefija, da budu to što hoće da budu, jer su pred zakonom čisti, sve dok 
im se (individualna) krivca, eventualno, ne dokaže. Strašno je što živimo u 
paranoičnoj i kukavičkoj sredini koja se ne smije otvoreno suočiti sa ovim 
progonom ljudi koji nikome nikakva zla nisu nanijeli. Strašno je što je tzv. 
bošnjačka elita, poput bezumne stoke, upregnuta u progon svoga naroda! 
E, pa, i zbog toga sam otputovao na ovaj iftar, u jedno naše selo, među ove 
slobodne građane Bosne i Hercegovine, da svojim prisustvom svjedočim 
odanost demokratiji i humanizmu, a nadasve da svjedočim bogobojanznost, 
kojom pod noge stavljam bošnjačke strahove od raznih dejtonskih gulanfera. 
To je jedan razlog zbog kojeg ovo pišem. Šta je drugi, treći, četvrti? Vozeći 
se prema ovom "paradžematu", na nekih pola kilometra prije, ugledao 
sam novu džamiju, zaključanu, zamračenu, a prozori ove džamije u mene 
su gledali kao što zatvorenici gledaju kroz rešetke. Umjesto da tu vri od 
svjetla i vjere, a ono - mrak. U "paradžematu" je suprotna slika. Svijetlo 
je, namirisano, čisto, vedro, srdačno. Braća, poput pčela, vrijedno rade, 
pripremaju, tu su i djeca, razdragano trčkaraju, sve je puno ljepote i dobrote, 
u ime Allaha. Ne mogu da se ne upitam - zar je Islamska zajednica toliko 
bogata pa da se odrekne ove pozitivne energije, koja bi začas oživjela onu 
mrtvu novu džamiju? Zašto ta čista energija živi u ovom "paradžematskom" 
egzilu? Drugo šta sam pomislio... Kakav bi strašan grijeh bio, i kakva šteta, da 
se ostvarila velikosrpska direktiva o zatvaranju tzv. paradžemata do početka 
februara. Sve ovo što sam vidio da je živo, vedro, uspravno na Allahovom 
Putu, bilo bi mrtvo i potušeno, kao ona nova a mrtva džamija. Veličanstveno 
je bilo vidjeti Bošnjake koji se nisu preplašili od te velikosrpske hajke, koji 
su odbili da zatvore svoj džemat, i koji sada punim srcem svjedoče slobodu 
i ljepotu islama. Osjetio sam plodove pobjede, u ime Allaha, ali sam osjetio 

i tugu poraza - jer naš narod predstavljaju tzv. lideri koji su spremni da za 
velikosrpske račune i interese progone ove ljude i njihove porodice. U tome ih 
slijedi veliki broj Bošnjaka koji su nabijeđeni da je četnik jagnje, a "vehabija" 
da je vuk. Na tom bezumlju nema opstanka, pa se borba za Bošnjake upravo 
mjeri spremnošću svakog Bošnjaka da zaštiti svakog nedužnog Bošnjaka. 

Ako želite da baš uradite nešto za svoj narod, za našu vjeru, onda vam 
predlažem da zijaretite neki od povratničkih ili nezavisnih džemata, da 
odete tamo na namaz, i u ramazanu i poslije, jer su baš tu prve linije odbrane 
bošnjačke slobode i dostojanstva. 

Ako ne vjerujete meni, vjerujte četnicima, jer četnici nepogrešivo znaju 
šta je za Bošnjake bitno. 

(20.06.2016.) 


EI 
Pitanje za lahku noć (119) 


- Reisu-l-ulema Kavazović optužio Bošnjake za pad Srebrenice, 
te izjavio da pad Srebrenice - % nije najveća tragedija" — 


Ko je kriv za pad Srebrenice 2016., narod koji nije glasao, pa nas reisu-l-ulema 
Kavazović poziva da tom narodu ne halalimo, ili su krivi Islamska zajednica 
i reisu-l-ulema Kavazović, kao sponzori nesposobne i korumpirane politike 
SDA i Bakira Izetbegovića, koji su bili dužni njegovati narod, držati na okupu 
narod, mobilizirati narod, namjesto što su dopustili da se taj narod raspe 
i "sjedi kod kuće"? Da li je normalno da reisu-l-ulema Kavazović svaljuje 
krivicu na narod, namjesto da prihvati odgovornost vjerskih i političkih 
institucija u Bošnjaka koje su imale i sredstva i načine da sačuvaju narod? 
Hoće li taj narod ikada halilit baš njima za njihovu mutavost? 

Evo izjave reisu-l-uleme Kavazovića iz "Avaza": 

Reisu-l-ulema Islamske zajednice u BiH Husein ef. Kavazović kazao je za 
"Dnevni avaz", komentirajući ishod izbora u Srebrenici i pobjedu Mladena 
Grujičića, da "ono što se dogodilo, kada su u pitanju izbori, i nije najveća 
tragedija koja se mogla dogoditi". (23.10.2016.) 

U aprilu 2017. godine magazin ,,Dani" je, iz pera Ernada Metaja, pravio 
veliko istraživanje pod naslovom ,,Paradžemati godinu dana poslije", a od 
mene su tražili da odgovorim na nekoliko pitanja. 


Cilj je bio da se izazovu međubošnjački sukobi 


Gospodine Alispahiću da li Vas je iznenadilo da su izostale najavljene mjere 
države u obračunu sa paradžematima, jer prilično je jasno da ne možete 
nekome nametati kako će i u šta vjerovati? 

- Nisam iznenađen, jer država nije imala nikakve pravne mehanizme da 
se obračunava sa onim što je zagarantirano zakonom, a riječ je o slobodi 
vjeroispovijesti. Ja sam odmah upozorio da Islamska zajedica srlja u konflikt 
sa zakonom, a vjerovatno i sa islamom, jer oglašava ukidanje ljudskog prava 
na molitvu. Ako je iskreni cilj bio da se sankcioniraju baze za odlazak u 
Siriju, onda se to ne može raditi preko ukidanja ma kojeg mjesta za molitvu, 
već preko utvrđivanja konkretne odgovornosti za počinjeno krivično 
djelo. Ja sam odmah tvrdio da je Islamska zajednica uvučena u prljave 
obavještajne planove, čiji je cilj bio izazivanje međubošnjačkog sukoba, kao 
ključnog argumenta za velikosrpske i velikohrvatske tvrdnje da je Bosna i 
Hercegovina neodrživa. Trebalo je pokazati kako Bošnjaci ne mogu ni sami 
sa sobom, pa sukladno tome, Hrvatima treba tzv. treći entitet, a kojim se 
jača stabilnost Republike srpske. Mislim da je to u pozadini ove obavještajne 
igranke, kojoj je ukidanje tzv. paradžemata bilo samo pozornica. 


Po Vama šta smo konkretno dobili od najave ukidanja paradžemata do danas? 

- Dobili smo jednu veliku sramotu na obrazu Islamske zajednice, koja je 
u jednom momentu pokazala paralizu integriteta i nevjerovatnu ovisnost od 
obavještajnih centara moći, koji su pokrenuli hajku na tzv. paradžemate. Pri 
tome, činjenica je, državne instance nikada nisu prešle granicu zakonskog 
djelovanja, u onom smislu u kome jeste Islamska zajednica ultimativno 
tražila zatvaranje tzv. paradžemata i akciju države. Šta to znači? Islamska 
zajednica je huškala na kršenje zakona, a državne instance su ipak znale da 
ne smiju ukidati vjerske slobode. Zamislite paradoksa da se na istoj strani 
nađu samozvani ekspert Dževad Galijašević, koji za velikosrpske interese 
izmišlja tzv. kampove za teroriste, i reisu-l-ulema Husein ef. Kavazović, 
koji daje podršku očitoj obavještajnoj podvali?! Nekoliko mjeseci poslije, 
Islamska zajednica se ušutjela u svome debaklu, ali sramota se familijarno 

sakrila od pomena i odgovornosti. 


Kako vi gledate na tezu koja se plasira u javnost kako sve selefije nisu teroristi, 
ali svi teroristi jesu selefije? Jesu li oni zaista prijetnja BiH i miru u svijetu? 

- Ja sam 2008. godine objavio knjigu ,,Teror antiterorizma", sa podnaslo- 
vom ,,Knjiga o izmišljanju tzv. islamskog terorizma u BiH", u kojoj sam, već 
dotad, analizirao 100 slučajeva izmišljanja tzv. terorizma, od slučaja Sanela 
Sjekirice, poturanja bombe pod Stari most, pa do izvjesnog ,, mudžahedina 
Mladena" koji navodno ide da ispaljuje zolje na Papinoj sahrani. Zanimljivo 
je kako su organi sigurnosti i mediji uvijek oglašavali navodne terorističke 
opasnosti, namjesto da se ti poslovi obavljaju u tajnosti. Nevjerovanto je da 
imamo jedan tako ozbiljan fenomen, a da mu se ne pridaje analitička pažnja. Jer, 
problem izmišljanja tzv. islamskog terorizma zapravo je pojava koja direktno 
potkopava borbu protiv terorizma! Kome je, recimo, Dževad Galijašević 
nanio najveću štetu? Upravo borbi protiv terorizma, jer je skretao pažnju sa 
stvarnih problema. Borbe protiv terorizma nema bez mobiliziranosti cijelog 
društva, a kako da ujedinimo društvo, ako smo toliko puta slagani i prevarani 
u raznoraznim lažnim akcijama hapšenja i maltretiranja ljudi? Odgovor na 
vaše pitanje glasi: niti su sve selefije teroristi, niti su svi teroristi selefije. 


Šta je po vama stvrani sukob između IZ i selefija u BiH? 

- Mislim da ne postoji nikakav sukob, izuzev onoga što ovdje potenciraju 
velikosrpski, velikohrvatski i ko zna kakvi još sve obavještajci, a s ciljem 
da se bošnjačka žrtva genocida, i satisfakcija koja bi trebala iz toga proizići, 
relativiziraju, minoriziraju, a kroz simulakrum o Bošnjacima kao navodnoj 
terorističkoj prijetnji. Logika je to posve jasna. Postoje, naravno, razlike 
unutar islamskih učenja, ja nisam meritoran da o tome govorim, ali te 
razlike nisu ni blizu toliko velike i dramatične koliko nam se prikazuju, i 
koliko se žele iskoristiti za međubošnjačke konflikte. 


Može li po zakonima BiH se bilo kome osporavati kako će i u šta vjerovati? 

- Islamska zajednica je u hajci na tzv. paradžemate doživjela poraz u 
ime zakona BiH, koji baštine univerzalne konvencije o ljudskim pravima. 
Pokazalo se da su svi nemoćni u odnosu na zakon, koji garantira slobodu 
vjeroispovijesti, te nevinost svakog čovjeka dok mu se krivica ne dokaže. 
A šta je korist iz svega ovoga? Da su selefije, koje uglavnom gunđaju na 

dunjalučke zakone, doživjeli zaštitu upravo od demokratskog poretka sa 
kojima su zavadi, jer plediraju za islamski poredak. U jednom momentu su 
se tzv. paradžemati pozivali na zakon više nego iko drugi, i baš zbog toga 
su ostali zaštićeni u svome pravu da se Bogu mole gdje hoće, i kako hoće. 
Mudri stratezi bi od neprijatelja pravili saveznika, namjesto što se kod nas 
od saveznika proizvode neprijatelji. 


MUP RS je objavio spisak vehabijskih sela i naveo da u FBiH postoje dva 
kampa, vjerujeteli vi u ove navode ikako komentarištete da druge sigurnosne 
i obavještajne agencije nemaju informacije o kampovima? 

- Nije to prvi put da srpske sigurnosne i medijske strukture izmišljaju. 
Doskora su u Sarajevu imali svoje servise, ali, nešto se prelomilo posljednjih 
mjeseci što je veliki iskorak ka objektivnoj borbi protiv terorizma. Veliki 
događaj je pozivanje Tužiteljstva da se procesuira Dževad Galijašević za 
svoje izmišljotine. Valja primijetiti jedan fenomen — da se u ovim hajkama 
nikada nije išlo po mišljenje prozvane strane. Kada su se progonili tzv. 
paradžemati, niko nije otišao da te ljude upita ko su oni, šta oni misle o 
svemu... Prvi sam ja otišao i napravio dvije tv reportaže, što je promijenilo 
mišljenje javnosti. Zbog toga me je Islamska zajednica oglasila kao osobu 
koja navodno podržava da naša djeca ginu po Siriji, iako sam ja radio 
samo novinarski posao. Istina je da sam ja prvi govorio protiv odlazaka u 
Siriju, kada je Islamska zajednica sramno šutjela o toj pojavi. Evo i sada... 
Treba javno, otvoreno, pozvati MUP Rs i sve medije da se ode u ta navodna 
vehabijska sela i da se tamošnji stanovnici upitaju šta oni o tome misle. Onaj 
ko se plaši slobode dijaloga i argumenata, taj zapravo ima nečasne namjere. 
Mislim da u našoj zemlji neće biti efikasne borbe protiv terorizma dokle 
god se sa akademskom odgovornošću ne ponude odgovori o fenomenu 
izmišljanja tzv. islamskog terorizma, jer tek tada će biti moguće ugledati 
eventualne pojave koje su uistinu zloupotrebljavale islam kako bi se nanijela 
šteta Bosni, Bošnjacima i svima drugima. U borbi protiv terorizma treba 
graditi partnerstvo na istini i povjerenju, namjesto što smo dosad imali silne 
laži, konstrukcije, ucjene, pa čak i takve pojave da se Islamska zajednica 
uključi u jednu islamofobijsku aktivnost. (26.04.2017.) 


HAA 


Nije trebalo dugo čekati a da totalitarna kleropolitička mreža Islamske 

zajednice uspostavi ,fetvu" protiv nekoga ko se usudio proturiječiti 
direktivi o , hapšenju pardžemata". Kako to biva u orwellovskim sistemima, 
,ispareni" ljudi svoju ,isparenost", to nepostojanje u postojanju, uočavaju 
na svakom koraku, pred vratima koja su im prije bila prirodno otvorena. O 
tome svjedoči jedan moj zapis sa Facebooka, od 26. maja 2017. godine: 

- Islamska zajednica ZABRANILA moju emisiju na temu BAJRAM I 
RAMAZAN U SEVDALINCI, koja je trebala biti emitirana u rama- 
zanskom programu na jednoj kantonalnoj televiziji. Za mene je ovo 
jednak udar na moje akademske slobode i ljudska prava, kao kad mi je 
oduzeto pravo da doktoriram - jer me neki novi Staljini smatraju po- 
litički nepodobnim. Kakve veze Islamska zajednica ima sa mojom 
strukom, pa da mi smije osporavati akademske slobode, i dovoditi me 
u diskriminirajući položaj? GRDNO DOBA. (26.05.2017.) 


AA 
Možda je, ipak, vrijeme za ostavku "$| 


Ne postoji šansa da Husein Kavazović popravi opće uvjerenje da nije 
dorastao za poziciju Reisu-l-uleme, da je tu doveden od nekoga da bude nečija 
marioneta, da to nije čovjek od integriteta i suvereniteta, već provincijalac 
kojim gospodare drugi, a on se zalijeće i hlupa glavom od zid. Valjda ima 
toliko slobode i ponosa da se časno povuče, čime bi i svoje ime, i Islamsku 
zajednicu, zaštitio od dalje kompromitacije. 

Za mene je ovo još jedna faustovska priča, u kojoj onaj ko sa šejtanom tikve 
sadi, tikvu u glavu dobije. Ipak, nisam očekivao da će ovako brzo reisa KavaZo- 
vića sustići računi za tzv. paradžemate. Ovo što klepeće i hlupeće - kazna je. 

Ja vjerujem da je Husein Kavazović dobar čovjek koji se zagubio. Siguran 
sam da on nikad ne bi branitelje Srebrenice, žrtve Srebrenice, optužio za ratne 
zločine nad srpskim vojnicima oko Srebrenice. Njemu je to neko poturio. A 
on nije vidio i razumio da mu je potureno. Zato treba da se povuče. Jer ono 
što slijedi može biti samo još traljavije i još mutavije. 

Molim Allaha da Huseinu Kavazoviću pomogne da se iskobelja iz 
iskušenja kojima nije dorastao. 

p.s. Zbog one riječi "vlah" sad i njegovi promotori govore o "sunovratu 
Kavazovića". Ako je to sunovrat, šta je onda Kavazovićevo izjednačavanje 
poginulih četnika sa šehidima Srebrenice? (28.05.2016.) 


HAA 

U vrijeme kada sam, doduše pokasno, otkrio Facebook, još nisam znao 
da se objave mogu rušiti združenim botovskim napadima, a poslije ću se 
čak suočiti i sa ukidanjem stranica i profila na Facebooku. Primjerice, ako 
pokušate otvoriti strancu sa imenom ,,Fatmir Alispahić", Facebook vam to 
neće dozvoliti. No, te 2016. i 2017. godine ja to još nisam Znao, pa sam se 
velikim žarom na svome Facebook profilu ispisivao rubriku pod naslovom 
Pitanje za lahku noć". Tu sam otvarao vruće teme, vodili su se sadržajni 
dijalozi, koje su znali zakrmetiti ,ravnopravni" fejsbukovci, čiji mentalni 
domet su psovke i uvrede. Pod ovim ,,Pitanjima za lahku noć" objavio sam i 
niz tema koje se tiču tada još čudnovatog politikanstva Islamske zajednice i 
novog reisa Kavazovića. U 210. objavi donosim sljedeće: 


Pitanje za lahku noć (210) 


Koliko je Bošnjaka razumjelo cirkularnu VELIKOSRPSKU HUTBU 
O SREBRENICI, u kojoj se ne pominju ni velikosrpski genocid, ni srpski 
zločinci? Koliko je njih prešutjelo taj ponovni skandalozni udarac reisu- 
-lI-uleme Kavazovića na istinu o Srebrenici? (Nismo mi zaboravili kada je 
Kavazović poginule četnike iz Kravice poistovijetio sa bošnjačkim žrtvama 
genocida u Srebrenici!) 

Ne može se o Srebrenici govori u šiframa, tako što će se prešutjeti da su 
srpski zločinci počinili genocid nad Bošnjacima! Ne može se istina šutjeti, 
niti se može istina podrazumijevati, istina o Srebrenici se mora govoriti! 

Koliko je Bošnjaka pristalo da odšuti ono što pošten Bošnjak ne bi smio 
odšutjeti? Valjda nam je preča istina o Srebrenici od nas samih, i od ma 
kojeg pojedinca!!! Ne može se opstati u kukavičluku i mutavosti! 

(07.07.2017.) 
HAA 

Velikosrpska hutba o Srebrenici, nažalost, bila je samo uvod za šok 
koji će uslijediti četiri dana poslije, na obilježavanju godišnjice genocida u 
Srebrenici. 


Reisu-l-ulema Kavazović ponizio žrtve genocida u Srebrenici 
i osramotio bošnjački narod, jer: 


- u svome obraćanju nigdje nije kazao da se u Srebrenici dogodio genocid 
i da su ubijeni Bošnjaci žrtve genocida, niti je kazao ko je kriv za te žrtve; 
- jer je ovo obraćanje baš ono što bi željeli čuti velikosrpski genocidaši - 

da se ne pominje riječ genocid, i da se ne pomene srpska krivica za 
genocid; 

- jer je makar u zadnjoj rečenici - "da se više nikad i nikome ne ponovi 
Srebrenica", mogao dodati riječ genocid, pa kazati: "da se više nikad i 
nikome ne ponovi GENOCID U SREBRENICI", ali on to nije učinio, 
iako je logična sintagma "genocid u Srebrenici"; 

- ovo ne može biti slučajno, da u hutbi od petka, i da u obraćanju od 
utorka, reisu-l-ulema Kavazović ne spominje ko je kriv za genocid u 
Srebrenici, da nigdje ne spomene srpske zločince, niti može biti slučajno 
da se na dženazi žrtvama genocida u Srebrenici izbjegne riječ GE- 
NOCID. 

To što u petoj minuti pominje naziv mezarja, ne može oprati ovo 
proračunato poniženje koje je usmjereno na čast naših žrtava, na obraz, na 
budućnost i na zdravu pamet bošnjačkog naroda. 

Pamtimo i Opominjimo (11.07.2017.) 


Ko je pozivao Bošnjake da ne idu u Siriju, 
a ko ih je šutnjom tamo slao? 


+ Ako na snimku iz Deftera hefte (96), iz septembra 2015., govorim 
jasno protiv tzv. , Islamske države", kako je moguće da me Islamska 
zajednica pola godine poslije optuži da sam ja 
inspirator odlazaka u Siriju? ? 


Već sam rekao da ni jedan Bošnjak nije pravovremeno, poput mene, 
serijom tekstova i istupa govorio protiv tzv. ,Islamske države", te time 
pozivao zavedene Bošnjake da ne srljaju u glupost i u prevaru. 

Za to vrijeme Islamska zajednica nije ništa pravovremeno radila da 
prevenira srljanje rijetkih Bošnjaka u ovu glupost. 

A onda će se dogoditi da Islamska zajednica, zbog propasti velikosrpske 
naredbe o tzv. paradžematima, u februaru 2016. godine, na mene baci 
ubilačku klevetu i proglasi me inspiratorom ili zaštitnikom onih koji odlaze 
u Siriju, čime mi je nanesena ogromna i nenadoknadiva šteta. 

Dakle, ja koji sam izdašno govorio protiv tzv. ,, Islamske države" sam od 
strane Islamske zajednice - koja nije ništa prevenirala - označen kao krivac... 

Da li bih ja sad trebao prihvatiti da živim sa ovom nepravdom i klevetom, 
ili se trebam boriti za čast i obraz, a to ne mogu drukčije osim da govorim 
istinu i time prozivam krivce, koji su tako olahko, i bez dokaza, jednog 
Bošnjaka metnuli na odstrijel i oduzeli mu slobodu i jednakost? 
Konkretno: Zbog ove klevete ljudi se mene plaše, od mene bježe, zatvaraju 
mi se sva vrata, iako desetine dokaza svjedoče suprotno - da niko kao ja nije 
govorio - NA VRIJEME - protiv tzv. , Islamske države". (31.08.2017.) 


Ucijenjeni "'reis" Kavazović vodi Islamsku zajednicu u rasulo! 


Postoje samo dva moguća hitna koraka da se to ne dogodi: 

1. Organiziranje akademski nezavisnog i meritornog "bošnjačkog sabo- 
ra", na kome bi najugledniji bošnjački intelektualci, različitih profila, 
kritički opservirali probleme Islamske zajednice (uvoz migrantske "bra- 
će u vjeri" i dovođenje Bošnjaka u opasnost, samooptuživanje Bošnjaka 
za terorizam, rasulo u džematima dijaspore, pljačka naroda na dže- 
nazama, itd.) 

2. Bezuslovna ostavka marionetskog tzv. "reisa" Kavazovića i nezavisni 
izbor nezavisnog kandidata - da se za Reisu-l-ulemu izabere slobodan 
i obrazovan Bošnjak. 

P.S. Ostavka hfz.dr. Kenana Musića na mjestu glavnog imama MIZ 
Sarajevo je samo prelila čašu nagomilanog terora "reisovih" agenata nad 
čestitim ljudima i nad vjerskom disciplinom. Na raskršću smo: ili u rasulo, 
ili odlučno u spas Islamske zajednice! (09.06.2020.) 


HAA 


Naredna dva poglavlja nastala su na osnovu tema koje su obrađivane 
u prvom bošnjačkom TV magazinu Defter hefte. Erupcija interesovanja 
javnosti za kriminal pod krovom Islamske zajednice — a koji je dugo godina 
prešutkivan — uslijedila je nakon otvaranja tema o kriminalu u džematima 
Australije. To što se od proljeća 2020. pa do potkraj 2021. u Defter hefte 
slilo stotinjak tema o Islamskoj zajednici, nije nikakva istraživačka zasluga 
Fatmira Alispahića, već zasluga džemata, džematlija, pojedinaca iz Islamske 
zajednice koji su slali sve te informacije. Proces iznošenja na vidjelo zla koje 
treba otkloniti otvoren je saznanjem da se pojavio slobodan medij koji se 

ne plaši mindera moći i koji nikome ništa nije dužan. Progovorila je žeđ 
naroda za pravdom i istinom. Informacije su, spontano, sa svih strana, 
krenule prema Defteru hefte, tako da smo u konačnici dobili najveću zbirku 
podataka o nepravilnostima pod krovom Islamske zajednice. 

Prvo poglavlje ove knjige naslonjeno je na kolumne i analitičke tekstove, 
sa tematskim rasponom od istraživanja islamofobije, do činjenica koje 
ukazuju da je autodestruktivni čip ubačen u Rijaset. Naredna dva poglavlja 
će pričama sa terena ilustrirati šta radi i čime se bavi islamandaraški kartel 
koji je ubačen na čardak Islamske zajednice. U trećem poglavlju to su teme 
iz dijaspore, a u četvrtom poglavlju, teme iz domovine. Zaključno poglavlje 
će nam, pak, skicirati zloduh mafijaške odmazde Islamske zajednice 
nad onima koji se usude da čačkaju po otetim parama i pogaženim 
emanetima. 

Zaključna sekvenca o odmazdi zapravo je nagovještaj represivnog 
kleropolitičkog ambijenta, koji bi mogao zavladati u krajevima sa 
bošnjačkom većinom, uz podršku srpskih i hrvatskih separatista, koji 
znaju da privatna bošnjačka paradržava zakonomjerno legitimira njihove 
secesionisitčke projekte. Stoga je otpor prema bošnjačkoj kleropolitičkoj 
hunti i autodestruktivnom separatizmu, zapravo otpor protiv porobljavanja 
građanskih prava i vjerskih sloboda. Napose, to je otpor prema izdaji 
domovine! 

Ključni zahvat koji treba poduzeti s ciljem rehabilitacije bošnjačkih 
demokratskih i patriotskih potencijala jeste depolitizacija i dekriminalizacija 
Islamske zajednice. Sve mora postati javno i transparentno, sve u službi 
naroda, i sve u Islamskoj zajednici mora biti odlučno odvojeno od stranačke 
zloupotrebe. Prilozi koji slijede samo su dio dokaznog materijala koji 
ide u prilog spoznaji da se Islamska zajednica otela od naroda, kako bi — 
zloupotrebom vjerskih osjećanja! - postala sluga jednoj stranci i jednom 
mafijaškom kartelu. 

Kroz stihove o pljačkanju vitara i zekata, koje sam objavio u Defteru 
hefte 358, od 09.05.2021. godine, ući ćemo u tematski svijet kriminala u ime 
vjere, kojim se bave naredna dva poglavlja ove knjige. 


Obejanilo se pljačkanje vitara i zekata 

Haram plata od zekata 


U Islamskoj zajednici Zbog velikih plata 
Oteto od bijede Da zeleni buržuji sjede 
U haramu se guše Dok Allahove propise ruše 


Umjesto da tevbu čine i da se na kraju kaju 
Jer su znali da su godinama zekat krali 
Progone glas istine Proglašavaju murtatine 
Sve za novce! Misle da su Bošnjaci ovce 


Eto, nismo znali, dina mi i imana 
Da postoji šalter za provjeru muslimana 
Đe izdaju aušvajs i pasoše razne 
Za Bošnjake prave i Bošnjake lažne 


Ko istinu kaže Taj na islam laže 
On je šejtan štetan Magarac je sretan 
Dobar je musliman ko jezika nejma 
Ko kod Druga Tita, niti pita, a niti se rita 


Sudbina je kleta Strefila me kletva 
U Islamskoj zajednici izdata je fetva 
Fatmir vaki-naki, plaćenik je pravi 

Nije đaba ćelav, bez dlake na glavi 


Lideri Bošnjaka Sve vođa do vođe 

Stadoše ko jedan iza reisa hodže 

Selamun alejkum Otvoriše šalter 
Pa Fatmiru opsovaše Defter 


Vizije su to bošnjačkog jedinstva 
Dina i imana, bratstva muslimana 
Đe se zekat bere Da se bolje ždere 

I prodaju vjere za haram i večere 


Defter hefte 358, 09.05.2021. 

102:000'eura 


MMahdi Mekić 


gi kulturnog) centra Graz 

Drugo poglavlje 


DŽEMATI DIJASPORE U RALJAMA ISLAMOKRATIJE 


Od kriminala sa kurbanima do pokušaja da 
se džemati otmu od džematlija 


HAA 


Transkripti iz emisija Defter hefte 


HAA 


Defter hefte 310, 07.06.2020. 

Zašto Rijaset šuti dok milionski kriminal potresa 
džemate Australije? 


mamo li pravo zaboraviti bošnjačku dijasporu, tim prije što ta bošnjačka 

dijaspora ne zaboravlja svoju matičnu državu? Ako nas zanimaju vijesti o 
milionskim transferima koji iz dijaspore stižu za BiH, je li logično da nas ne 
zanimaju problemi u samoj dijaspori? 

Ipak, daleko od sarajevske javnosti žive afere koje potresaju naše zajednice 
u dijaspori. Razlog se može pretpostaviti. Uspostava reda i zakona razotkriva 
mnoge malverzacije koje su obavljane u ime vjere i naroda. Vodimo vas na 
najudaljeniju tačku bošnjačkog naroda, među naše islamske centre u Australiji. 

Baš tu, australijske pravosudne i policijske strukture vode intenzivnu 
istragu o kriminalu pod krovom Islamske zajednice, dok iz Sarajeva nema 
nikakvog odgovora, ograde ili upute. A radi se o kriminalu teškom više 
miliona dolara! 

U Australiji djeluje šest islamskih centara koji su najjače organizacione 
strukture bošnjačke dijaspore. Svih šest velikih džemata jedinstveni su 
u zahtjevu da se raščisti sa kriminalom, ali Sarajevo ostaje gluho. Šta se 
dogodilo? 

Svi ovi Islamski centri su osnovani i organizirani inicijativom bošnjačkih 
prognanika, s ciljem da se sačuva vjerski i nacionalni identitet. To su centri: 
Melbourn, Perth, Sydney, Brisban i Adelaide. Ni državne ni političke 
strukture, kao ni Islamska zajednica, ni na kakav način nisu pomogle 
osnivanje ovih šest islamskih, zapravo bošnjačkih centara u Australiji. 
Slično je i u mnogim zapadnim zemljama. 

Po zakonskoj regulativi, Islamski centri u Australiji su po programu i 
poslovanju direktno odgovorni svojim članovima i regulatornim državnim 
tijelima u australijskim državama, koja su registrovala ove Zajednice. 

Daleke 1994. godine grupa hodža se organizovala sa idejom da se kroz 
krovnu organizaciju, koja je nazvana Mešihat, a kasnije Islamska Zajednica 
Bošnjaka Australije, prikupljaju sredstva, uglavnom zekata, sadake i vitara, 
te da ih, navodno, prosljeđuju u Sarajevo, u Rijaset. Sredstva su godinama 
prikupljana, i navodno slata, ali bez izvještaja i povratne informacije. 

Nakon zahtjeva pojedinih džemata u Australiji, da se konačno prikažu 
ulazi i izlazi sredstava, a u skladu sa zakonom Australije, takozvani Mešihat, 
odnosno njegov trenutni i dugogodišnji predsjednik Jasmin Bekrić, odbio je 

bilo kakvu saradnju. Tada nastaju problemi, jer se džematlije zanimaju da 
se istjera mak na konac, da se tačno vidi gdje su završavala sredstva koja su 
godinama slali za Sarajevo. 

Tek kroz pravnu ekspertizu došlo se do saznanja da samozvani Mešihat 
nije bio registrovan sve do 1998. godine i da su blokovi i sredstva bili 
organizovani u privatnoj režiji petorice veličanstvenih. Osman, Salih, 
Jasmin, Sifet i Muhamed su zloupotrijebili povjerenje džamatlija i vrtili 
dže burgija neće. Izburgijali su šutnju Rijaseta u Sarajevu. Ali, nisu mogli 
izburgijati astralijsku državu, u kojoj je zakon iznad korupcije. Klupko se 
počelo odmotavati. 

Uspoređivanjem podataka koji su priloženi u regulatorno državno 
tijelo Fair Trading Novog Južnog Velsa, došlo se do saznanja o ogromnim 
finansijskim malverzacijama. 

Istraga je utvrdila da se pronevjere ovih hodža, kroz program zekata, 
sadake i vitara, kreću u iznosima od stotine hiljada dolara, dok su u programu 
kurbana, za period 1994.-2019., pronevjere u iznosu od više miliona dolara. 

Pored finansijskih malverzacija, advokati su, navodno, pronašli i dvije 
privatne kompanije koje su bile registrovane na ime Jasmina Bekrića, a koje 
su ugašene prije godinu dana kada su konačno sve ove malverzacije izašle 
na vidjelo. 

Zbog nemogućnosti efikasnijeg kontakta sa Islamskom zajednicom u 
Sarajevu, a u ime vjerske discipline, australijski Bošnjaci su godinama trpili 
istinu o ovim malverzacijama. Da li je neko iz Sarajeva, u ime prijateljskih 
veza iz školskih dana, sakrivao informacije o kriminalu u ime vjere, da li je 
postojao zajednički cilj da se afera sakrije, ostaje nepoznanica. 

U međuvremenu, u Džematu Leppington djeluje Grupa za istinu 
i pravdu, koja objavljuje sav dokazni materijal, a koji je u svrhu sudskog 
procesa preuzela Federalna Policija Australije. Ovoj grupi pridružuju se svi 
džemati, odlučni da se istina istjera na čistac. 

Kao rezultat nastojanja Rijaseta iz Sarajeva da se zataška i sakrije što 
se sakriti više ne može, u Australiji nijedan Islamski centar ne želi da ga 
predstavlja takozvani Mešihat i otuđeno krovno tijelo, niti da se preko 
njegovog predsjednika ostvaruju bilo kakvi kontakti sa Rijasetom. 

Ključ problema je kod Ureda za dijasporu Islamske zajednice, odakle se iz 
nekog misterioznog razloga pokušavaju oštrim jezikom naružiti australijski 
džemati, kako bi odustali od principijelnosti. Zaboravlja se da je ovaj pristup 

represije već dao negativne rezultate u nekoliko džemata u zapadnoj Evropi, 
koji nastavljaju djelovati izvan sistema Islamske zajednice. Ako Rijaset 
u Sarajevu ne uvaži glas bošnjačkih džemata Australije, u cilju poštenja i 
transparentnosti, na gubitku će biti svi. 

A moralna i historijska odgovornost? E, odgovornost ostaje na adresi 
onih koji sakrivaju kriminal. 


HAA 


Defter hefte 311, 14.06.2020. 
Da li Rijaset podržava kriminal u džematima Australije (2. dio) 


Ako je vrhunac muslimanskog angažmana borba protiv zla i upućivanje na 
dobro, onda bi šutnja o nečemu što je zlo i naopako značila saučesništvo u 
zlu. Hrabrost je govoriti istinu, pogotovo kada se laž i lopovluk sakrivaju iza 
vjere i naroda. 

Bošnjaci u Australiji, ali i u drugim dijelovima dijaspore, imaju konkretan 
problem. Uz teška odricanja gradili su džamije, kao kuće svoga identiteta. 
Posljednjih godina suočeni su sa ultimatumom iz Rijaseta da te džamije 
moraju predati na upravljanje višim instancama. Inače su otpadnici! Po 
zapadnim zakonima, džemati mogu egzistirati i samostalno. 

U Australiji postoji i dodatni problem, a to je istraga o kriminalu koji je 
počinjen pod krovom samozvanog ,,Mešihata", kao koordinacionog tijela 
ovih džemata. Tu se, u duhu muslimanskog povjerenja, preko 25 godina 
slijevao novac za kurbane, zekat i vitre. Kada je postavljeno pitanje ulaza 
i izlaza novca, kada su predočene finansijske rupe, nastao je problem. 
Uprkos tome, Rijaset iz Sarajeva i dalje džematima Australije za muftiju 
natura Jasmina Bekrića, koji je najodgovorniji za nastale probleme. Da li će 
zbog ultimatuma iz Sarajeva propasti projekat Islamske zajednice Bošnjaka 
Australije? Džemati žele koordinaciono tijelo, ali ne žele poniženje. 

Pokušaj da se krajem marta uspostavi Islamska zajednica Bošnjaka 
Australije propao je, iako već godinu i po Jasmin Bekrić nosi krunu muftije 
za Australiju, koju mu je poklonio reisu-l-ulema Kavazović. U džematima 
je pomno analiziran skandalozan nacrt Statuta koji se pokušao nametnuti. 
Recimo, u članu 9. predviđa se "adekvatno procesuiranje kontroverznog 
mišljenja". To bi značilo da muftija ima pravo da uspostavlja verbalni delikt 
iiz džemata izbacuje nepodobne i neposlušne. Ko pita — dže su pare muftija? 

— bezbeli je ,,kontroverzan"! 

Član 16. nacrta Statuta skriva suštinu zbog koje do daljnjeg muftija u 
Australiji nema muftiluka. Citiramo: "Odluku o osnivanju, spajanju ili 
ukidanju džemata donosi Rijaset Islamske zajednice u BiH na prijedlog 
Izvršnog odbora IZBA-e." Džematlije su razumjele da ako prihvate ovakav 
Statut, njihovi džemati mogu biti ukinuti, a imovina možda prodata. Kome 
mogu vjerovati, ako Rijaset sakriva mutne poslove i podržava muftiju kojega 
džemati neće? 

Prilog iz prošlog Deftera hefte za nekoliko dana vidjelo je oko 50.000 
građana. To je izazvalo prostačke reakcije prvih saradnika muftije za Austra- 
liju. Jedan od muftijinih saradnika, inače, u slobodno vrijeme se bavi i 
klanjem krmadi. A kao što fotografija pokazuje, voli se slikati malo u dža- 
miji, a malo pored zaklanog krmeta. On je objavio reakciju u kojoj se poručuje 
da je "grupa za pravdu zločinačko neprijateljska organizacija". Dakle, prvi 
saradnici samozvanog muftije u Australiji smatraju zločincima ili neprijate- 
ljima one džematlije koji insistiraju da se polože računi za transfer novca u 
posljednjih 25 godina! Drugi saradnik muftije pokušao je potplatiti autora 
ove emisije, kako bi se TV prilog ili povukao ili uklonio. A kad mu to nije 
pošlo za rukom, onda je istinu nazvao klevetom. Odbili su ponudu da se čuje 
i druga strana. U međuvremenu su mutftijini ideolozi nabavili i fotomontažu 
autora, pa izmislili sljedeće: "Urednik iste emisije je neko ko se našao na 
skupu podrške LGTB (koji se odnosi na lezbejke, gejeve, biseksualne i 
transrodne osobe), to džematu Deer Parka nije smetalo." Od selama i hedije, 
do lezbejki i gejeva, začas je zglajzati, ako si uz pravdu i istinu. 

Naspram mutftijinih saradnika što kolju krmad i misle da se parama može 
kupiti istina, mi u Defteru hefte imamo čast ugostiti nekoliko džematlija iz 
Australije, koji su nam poslali svoje video poruke. Iz njihove čehre, ahlaka, 
jezika — raspoznat ćete istinu, i svima će sve biti jasno. 

Za Defter hefte su govorili Said Smajić, Dževad Harambašić i Muris 
Delić. 

Gdje je rješenje? Rijaset u Sarajevu mora čuti, razumjeti i ispoštovati 
volju džemata Australije da imaju svoje koordinaciono tijelo. Svi oni žele 
formiranje Islamske zajednice Bošnjaka Australije! Ali, ne po svaku cijenu! 
Prvo da se istraži kriminal i uklone krivci, a onda da se sa čestitim ljudima 
gradi jedno zdravo i pošteno bošnjačko jedinstvo. 

Defter hefte 312, 21.06.2020. 

Ko je džemate u Austriji proglasio otpadnicima i nevjernicima? 


Sve do prije pet-šest godina u džematima u dijaspori vladala je jedna 
fantastična sinergija rada i odricanja za lokalnu bošnjačku zajednicu. 
Džematlije su imale i dokaze i sigurnost da ulaganje u džemat ne može 
biti oteto ili poniženo. Autonomija džemata bila je korisna za sve, kako za 
sam džemat tako i za Islamsku zajednicu koja je uredno dobijala prihode 
od zekata, sadake i vitara. A onda je nekome u Rijasetu naumpalo da bi od 
džemata u Austriji trebalo oduzeti prava a pojačati obaveze. Na scenu stupa 
Razim Čolić, hodža iz sela Jonica kod Gradačca, koje se graniči sa Jelovče 
Selom, rodnim selom reisa Kavazovića. Spletom obavještajnih okolnosti 
Razim Čolić postaje, prvo Šef kabineta kod Kavazovića, a potom i direktor 
Uprave za vanjske poslove i dijasporu. Pouzdani izvori ukazuju da su sva 
dosadašnja ,,skidanja glava" i skandali u IZ vezani za Razimove mengele 
i čengele. Pod parolom jedinstva Bošnjaka i IZ od džemata u dijaspori je 
traženo da sve poslove centraliziraju i da ni o čemu ne mogu autonomno 
odlučivati. Od Amerike, preko Evrope, do Australije nastaje košmar, sukobi, 
potvaranja, pučevi i kontrapučevi, baš onako kako bi najveći bošnjački 
dušmani to željeli. O posijanom haosu u javnosti se malo znalo jer su 
džematlije u ime vjerske discipline šutjeli o poniženjima u režiji reisovog 
Razima i Razimovih policajaca. Mnogi su i napustili džemate i džamije 
koje su gradili svojim sredstvima. Pita li se Rijaset kako sada džemate 
dijaspore vratiti u ono stanje poleta i povjerenja kakvo je vladalo prije ove 
lažne reforme kojom je od džemata traženo da se odreknu imovine i prava 
na odlučivanje. S ciljem objektivnog i slobodnog razmatranja nastalih 
problema u Islamskom centru u Grazu je 04. novembra prošle godine (2020.) 
održana trodnevna reformatorska konferencija. Uprkos prijetnjama Razima 
Čolića, koji je džematima uputio proglas da je: ,,...prisustvo konferenciji 
neprihvatljivo", veliki broj džemata iz dijaspore odazvao se konferenciji. 
Sa konferencije je poslata poruka da je: ,,...džematima dijaspore nije želja 
praviti paralelne institucije niti osnivati neku novu Islamsku zajednicu, 
ali i da Bošnjaci dijaspore moraju biti slobodni da sami svojim poslovima 
upravljaju". Rijaset je, preko Razima Čolića, desetine džemata u dijaspori 
proglasio otpadnicima i isključio iz sistema Islamske zajednice. Jedan drugi 
zvaničnik Rijaseta je ove džemate, čak, proglasio nevjernicima. Zar je to 
mudrost? Ili je to ono što bi baš željeli naši najveći dušmani?! Zar je bilo 

teško čuti glas razuma džemata u dijaspori koji, sasvim logično, ne pristaju 
da gube pravo suverenog izbora džematskog odbora? Ne žele da gube pravo 
nad svojom imovinom. Ne žele da džematski odbor ne može ni o čemu 
odlučivati, jer o svemu odlučuje imam kojega imenuje Razim Čolić. Kakva je 
onda svrha džemata koji se ništa ne pita? - pitali su se učesnici konferencije. 
Iako ih je IZ proglasila otpadnicima od vjere, ovi džemati su nastavili 
raditi za dobro naroda šaljući zekat i vitre u kasu Rijaseta u Sarajevo. Tako 
je Islamski kulturni centar Graz, prošle godine (2020.) zekat i vitre svojih 
džematlija poslao u Sarajevo, a IZ je ta sredstva, navodno ,,zaledila". Zar je 
mudrost ova glupost kad od svojih praviš otpadnike?! 


HAA 


Defter hefte 313, 28.06.2020. 
Tri priče o ponižavanju džemata u dijaspori 


Bošnjački narod je upao u klopku obožavanja stranačkih i vjerskih 
funkcionera. Živi se bez kritike, bez ukazivanja na zlo i upućivanja na dobro, 
što je uzrok svih bošnjačkih bolesti i slabosti. Ko se usudi da kritikuje ,, Tita 
i Partiju", odmah je otpadnik i nevjernik, on razbija i bratstvo i jedinstvo. 
Baš kao u Sjevernoj Koreji. 

A šta ako se zlo zaleglo u samoj Islamskoj zajednici, s ciljem da iznutra 
izjede i uništi najstariju bošnjačku instituciju? Šta ako je neko razumio da 
je najkraći put do uništenja Bošnjaka kompromitacija i urušavanje Islamske 
zajednice? 

Pred nama su konkretna upozorenja i konkretna pitanja! Ko je pomjerao 
ezan za pet minuta, i zašto? Ko je na hutbi za Dan Armije izmislio 
bošnjačke ekstremiste koji napadaju na BiH? Ko je pokrenuo hajku na tzv. 
paradžemate i optužio nevine ljude da su teroristi, kako bi agenti Sipe imali 
alibi za napad na nedužne džematlije? Ko je pozdravio hapšenje 13 nevinih 
Bošnjaka u akciji ,,Rez", a među njima i jednog dobitnika ,, Zlatnog ljiljana, 
koji su oklevetani da hoće u Sarajevu ubiti 100 turista za Novu godinu? Ko 
je sazvao 37 tzv. bošnjačkih lidera da potpišu tzv. Zajedničku izjavu kojom 
optužuju Bošnjake da su leglo terorizma? Ko je obrisao riječ genocid iz hutbe 
o Srebrenici, te iz Mađarske poručio da nad Bošnjacima nije bio genocid, 
već su bili ratni zločini? Ko je kazao da su za Srebrenicu krivi neodgovorni 
pojedinci kod Srba, čime je oslobodio krivice državne strukture Srbije i 

Karadžićevog entiteta? Ko je rastjerao bošnjačke intelektualce od učešća u 
radu Islamske zajednice? Ko je toliko ponizio imame i njihovu inteligenciju 
da izvan džamije ne smiju ni misliti ni postojati? Ko je počeo progoniti 
islamske učenjake, kao u vrijeme Komunističke partije? Ko je napravio 
haos među džematima u dijaspori, koji su do prije pet-šest godina složno, 
slobodno i odano radili za interese Islamske zajednice? 

..-SVe OVO, i još gore, događa se pred nama, a mi u ime vjerske discipline 
šutimo, trpimo i mislimo da je obožavanje funkcionera - kao da su evlije 
- naša vjerska obaveza. Nije i ne može biti! Sve što postoji na dunjaluku, u 
narodu, može ostati zdravo i korisno samo pod uvjetom da bude kritikovano. 
U ovom času kritika je najviši čin odanosti vjeri i Islamskoj zajednici. 

Tvrdimo, a pred nama su stotine dokaza — da je stanje u džematima 
dijaspore bilo odlično prije nego je reis Kavazović poslao svog direktora 
Razima Čolića da napravi haos i pometnju. Pod optužbom da će postati 
otpadnici ako svoju imovinu i ingerencije ne predaju sarajevskom Rijasetu, 
džemati u dijaspori su se našli pred izborom. Neki su nasjeli, a neki su odbili. 
Ovi što su odbili, došli su na crnu listu kao otpadnici od vjere. Ne radi 
se o rekla-kazala vijestima, već o konkretnim aktima Islamske zajednice 
koja kompletne džemate u dijaspori proglašava otpadnicima. Bošnjak koji 
u ove džemate zađe, sebi je zatvorio vrata Islamske zajednice. Šta je to nego 
hajcanje sukoba i podjela među Bošnjacima? 

Analizirat ćemo u nastavku tri različite priče, koje, svaka iz svog ugla, 
svjedoče stanje cjeline. 


Prva priča 


Primjer patriotizma i odgovornosti je kad neki džemat dijaspore ugosti 
bošnjačku djecu iz Ahmića i Srebrenice? Toj djeci koja odrastaju direktno na 
izvorištima tuge i traume, sevap je obezbijediti ekskurziju u inostranstvo, da 
osjete pažnju i poštovanje našeg naroda. Jednu takvu aktivnosti uspješno je 
realizirao Islamski kulturni centar Graz. Održan je historijski čas o genocidu 
u Srebrenici i Ahmićima, a džematska djeca iz Graza, Ahmića i Srebrenice su 
sklopila trajna prijateljstva. Odmah iza ovog događaja uslijedio je represivni 
dokument Islamske zajednice, upućen kao prijetnja glavnim imamima, u 
kome se kaže: ,,Budući da se radi o posjeti džematu koji djeluje izvan sistema 
nanesena je šteta ugledu Islamske zajednice..." 

Šta to šteti ugledu Islamske zajednice? Da li historijski čas o genocidu? 

Dali radost za djecu Ahmića i Srebrenice? Kakav je to ugled koji se gradi na 
zabranama - vrlina i dobrota? 

U nastavku ovog policijskog saopćenja se dodaje da su ,,uslijedile brojne 
reakcije od strane legalnih džemata, ali i Uprave za vanjske poslove Rijaseta". 

Islamska zajednica plasira laž o postojanju tzv. legalnih i tzv. nelegalnih 
džemata, jer u su u zapadnim državama svi džemati, svakako, umreženi u 
tamošnji pravni poredak. Njihova veza sa Islamskom zajednicom u Sarajevu 
nema nikakvu pravnu težinu, i izbor je slobodne volje. 

U zaključku ovog saopćenja obavještavaju se glavni imami da su dužni 
obavijestiti uposlenike Medžlisa da je ,Odlukom Rijaseta zabranjena 
službena posjeta džematima izvan BiH koji djeluju izvan sistema". 

Svedimo ovaj ultimatum na realno pitanje: A zašto? Da li su to ratni 
zločinci? Da li su kriminalci? Čime su zaslužili takav progon? Ne možemo 
dobiti razuman odgovor. To što su ljudi gradili džamije u dijaspori, i što 
odbijaju da im se otme kontrola nad imovinom koju su stvarali — sasvim je 
normalno i očekivano. To što Islamska zajednica od džemata u dijaspori i 
dalje hoće zekat, hoće pare, hoće obaveze, ali im više ne da nikakva prava — 
jeste poniženje na koje mnogi nisu pristali. 


Druga priča 


U ime osvete, Islamska zajednica je, dakle, spremna kazniti djecu Ahmića i 
Srebrenice da ne dožive ekskurziju u Austriju. Može li gore od ovoga? Može! 
To je kad se u ime osvete blokira pravo na učenje i na prenošenje znanja. 
Na društvenim mrežama bila je velika afera u povodu zabrane predavanja 
u dijaspori jednog od najvažnijih islamskih učenjaka na Balkanu, prof. 
dr. Šefika Kurdića. To što je u zvaničnom aktu objavio direktor reisa 
Kavazovića, Razim Čolić, moralo bi biti upamćeno kao primjer brutalnog 
vrijeđanja bošnjačkog dostojanstva i islamske inteligencije. Razim piše: 
Mi ćemo bit prinuđeni da obavijestimo nadležne organe Njemačke o ovoj 
nelegalnoj podsjeti ukoliko do nje dođe, kao i da pokrenemo disciplinski 
postupak protiv svih koji uzurpiraju nadležnosti koje im ne pripadaju." 
Dakle, Islamska zajednica je, preko Razima Čolića, pala tako nisko da 
je sprema huškati policiju njemačke države da zabranjuje predavanja naših 
najvećih učenjaka! Baška je elementarno neobrazovanje Razima Čolića, koji 
sramoti i sebe i Islamsku zajednicu stavom o ,,nelegalnoj posjeti" legalnom 
džematu. Na osnovu čega može biti ,,nelegalan" jedan ugledni profesor? 

Islamska zajednica čak potvrđuje ovu sramnu kvalifikaciju, kad kaže: 
dr. Šefik Kurdić nema našu saglasnost da na bilo koji način nastupa u 
dijaspori." 

Šta je to skrivio dr. Kurdić pa da ne smije ,,na bilo koji način nastupati"? 
Centar ove provalije je prijetnja o diciplinskom postupku protiv onih koji 
prenose znanje i onih koji organiziraju predavanje. Takvo zlo sigurno se 
nikad dosad nije dogodilo u povijesti Islamske zajednice. Da li Kavazović 
i Čolić uopće razumiju veličinu dr. Kurdića i zlo ovog postupka? Ovo će se 
pamtiti, u ime opomene. 

Treća priča 

Svi znamo da su džemati dijaspore nastajali bez ikakve pomoći Rijaseta u 
Sarajevu. Bošnjaci su teško radili, odricali se, podizali džamije, i još slali 
ogromna sredstva u Islamsku zajednicu. Grijeh je upitati kako se trošio taj 
teško stečeni novac — zar ne?! Možda na kojekakve seminare, porodična 
putovanja, desetostruke hadždževe i sl. Grijeh je pitati. A zar nije grijeh 
udariti na vrijedne Bošnjake koji su podigli tolike džemate u dijaspori? Zar 
nije grijeh oteti im ono što su teškom mukom sticali? Zar nije grijeh baciti 
ljagu na džemate koji su svakako, godinama, i bez Kavazovića i njegovog 
direktora Razima - svjedočili pripadnost Islamskoj zajednici? 

Baš zato ćemo se upitati — a koliko je Rijaset u Sarajevu uradio za bošnja- 
čke džemate koji su u finansijskoj i kadrovskoj potrebi? Reformatorska 
konferencija islamske zajednice Bošnjaka u dijaspori usudila se zainteresi- 
rati za ono za šta se ne zanima Rijaset u Sarajevu. Kao što je poznato, Rijaset 
je REFKO Konferenciju proglasio otpadničkom, a time i brojne ugledne 
Bošnjake, koji su joj prisustvovali, poput akademika dr. Ferida Muhića. 

Dekretom Kavazovićevog direktora Razima Čolića otpadnici su pos- 
tali ugledni bošnjački prvaci diljem Austrije, iz gradova i pokrajinskih 
prijestolnica, kao sto su Beč, Salzburg, Linc, St. Polten, Gmunden i Ried, te 
predstavnici džemata iz Makedonije, Kosova, Sandžaka, Srbije, Crne Gore, 
Bosne i Hercegovine, te niza zemalja u kojma je naša dijaspora. Kavazović i 
njegov direktor Razim Čolić usudili su se da ovu snagu od pameti i ugleda 
proglase otpadnicima od vjere. Ama, kako su mogli povjerovati da će im iko 
povjerovati?!! 

A kako može biti otpadnik neko ko u trećoj tački zaključaka, poručuje: 
Ključ uspjeha Bošnjaka nije u osnivanju novih trenutno nepostojećih 

institucija, nego u jačanju i popravljanju postojećih." 

Reformatorska konferencija se, dakle, odlučila založiti za bošnjačke 
džemate na Kosovu i u Makedoniji. U tački 8. zaključka, se kaže: 
,(8.) Bošnjaci, gdje god da bili, pa tako i oni u dijaspori, ne smiju zaboraviti 
Bošnjake Makedonije i moraju naći načina da ih podrže. Isto je sa Bošnjacima 
Gore na Kosovu." 

Na Konferenciji su prisustvovali i predstavnici džemata Makedonije, koji 
su dobili i konkretnu pomoć. Nakon toga su i oni postali otpadnici, jer je 
Rijaset odbio svaku vrstu komunikacije. Umjesto zaključka, kao putokaz, kao 
uže spasa i jedinstva, odzvanjaju zaključci sa Reformatorske konferencije: 
Niti jedna institucija nema hipoteku nad bošnjaštvom niti ekskluzivnu 
licencu za bošnjastvo. Jedinstvo se gradi dijalogom i konsenzusom." 

Preko 20 godina džemati dijaspore su sviješću i savješču gradili jedinstvo. 
Svjedoče tome podignute džamije, svjedoče milioni eura koji su iz dijaspore 
dolazili u Islamsku zajednicu. 

A onda su došli Kavazović i njegov direktor Razim Čolić da poruše 
tvrđavu jedinstva i sloge. Nema drugog puta osim kritike — ukazivanja na 
zlo i upućivanja na dobro — jer samo tako možemo prevazići ovu klopku u 
koju smo upali. 

U jedinstvu je snaga. ...Ali samo kad postoje i pamet i vaga. 


AK 


Defter hefte 314, 05.07.2020. 
Ako dijaspora izgubi džematliju - Bošnjaci će izgubiti dijasporu 


Život bez kritike, u obožavanju vladika Islamske zajednice, stvorilo je od 
najstarije bošnjačke institucije leglo korupcije, otimačina, podvala, ucjena, 
ali i gluposti. Ogoromna većina je poštenih i dobrih, ali ona manjina zlih i 
primitivnih, uzjahala je institucionalnu kičmu bošnjačkog identiteta, koju 
vodi u rasulo i dugoročnu kompromitaciju. 

Primjer su džemati dijaspore, koji su sve do pojave reisa Kavazovića i 
njegovog direktora Razima Čolića živjeli i radili u harmoniji, gradeći sebe i 
još šaljući pare u Sarajevo. Mnogi džematski odbori danas se raspadaju ili se 
razvlače po skupocjenim sudskim procesima na zapadnim sudovima. Sve to 
moralo bi biti tema slobodne kritike i analize, reformatorske konferencije na 
kojoj bi se vladike Islamske zajednice trebale sa liturgije spustiti u realnost i 

poslušati glas razuma i glas naroda. 

Zasad, male su šanse da sarajevski Rijaset ustukne pred provalijom u 
koju srlja, da li u gluposti, da li po zadatku — teško je znati. Dovoljno je 
samo da se zapitaju zašto narod masovno odustaje od uplaćivanja zekata 
ili kurbana na račun Islamske zajednice, pa bi saznali da nešto nije u redu. 
Povjerenje je definitivno negdje izgubljeno, a kako ga vratiti — e, to je već 
naučna fantastika. 

Doklegod seod bošnjačke inteligencije kritički ne osude katul-fermandžije 
poput Razima Čolića, kako bi se znalo kakav ne smije biti funkcioner 
Islamske zajednice, dotle neće biti granice u progonu učenih Bošnjaka, u 
ponižavanju džemata i uništavanju one ključne energije zajedništva i vakufa 
kojom je građena ova gotovina - od koje se pravi veresija. 

Naš vjerski poglavar ima svoje poglavare, da mu šefuju, pa je Razim 
reis reisu, a Razimu odveć rejsuje - ko zna ko. Možda baš onaj koji je sa 
Dževadom Galijaševićem naređivao progon tzv. paradžemata, pomjeranje 
ezana, izmišljanje tzv. islamskog terorizma, pohvalu hapšenja nedužnih 
Bošnjaka, i sve one skandale koji svjedoče pojavu lutkarskog pozorišta u 
Islamskoj zajednici. 

Posljednji skandal u izvedbi reisa i njegovog direktora upravo je zakazan 
za 8. juli, kada Razimova Uprava za dijasporu organizira ,,konferenciju o 
silovanju u ratu", a u povodu 25. godišnjice genocida u Srebrenici. Šta je 
ovo nego degradacija genocida u Srebrenici? Baš onako kako su Rijaset i 
Reis napravili cirkus kada su prije pet godina organizirali da negator 
genocida Aleksandar Vučić dobije , Cvijet Srebrenice". Sada nam ista 
ekipa pojam genocida, masovnih likvidacija i masovnih grobnice svodi na 
zločin silovanja, kojega je najmanje bilo u kontekstu Srebrenice. Na kraju 
će ispasti da nas nisu ubijali, već su nas seksualno zlostavljali! Umjesto 
da se ovim bave instituti Univerziteta, katedre za historiju, ili Rijasetova 
Uprava za obrazovanje i nauku, ovo organizira kompromitirani Razimov 
Ured za dijasporu. Pa kakve veze dijaspora ima sa silovanjem? Zar genocid 
u Srebrenici ne zaslužuje uključenje svih naših akademskih potencijala, a ne 
svođenje na nekakav Ured za dijasporu! 

Zar je normalno da se išta o Srebrenici organizira bez Instituta za zločine 
Univerziteta u Sarajevu? Zar je normalno da se išta o silovanju žena govori 
bez Udruženja Bakire Hasečić? Postoji još desetine relevantnih adresa koje 
je Rijaset odbacio iz svoje zamisli da istinu o genocidu i istinu o silovanju 

degradira preko kompromitiranog Razimovog Ureda za dijasporu. Tu nije 
kraj priče! Rejsov direktor ili Razimovi šefovi smislili su neprimjeren logotip 
konferencije, gdje je ,Cvijet Srebrenice" smješten u crni trougao. Tumačite 
sami! Na Konferenciji će se prvi obratiti — znate li ko? — pa taj Razim Čolić, 
potpuno irelevantna osoba za ovu časnu temu! 

Zašto navodimo ovaj primjer? Pa da bismo razumjeli dokle je otišla de- 
strukcija Islamske zajednice! Šta može očekivati pojedinac, džematlija, uče- 
njak, ako su Razimove čengele i mengele u stanju da najčasniju i najvažniju 
bošnjačku temu ponižavaju - poltronisanjem negatoru genocida Aleksandru 
Vučiću ili ovakvim paranaučnim javašlucima? 

Stabilnost Islamske zajednice bazira se na motiviranom pojedincu. A kako 
da džematlija u dijaspori bude motiviran, ako mu je Razimov Ured isplanirao 
obaveze o zekatu i davanju, a ukinuo prava o odlučivanju?! Zato se džemati 
tresu i raspadaju! Kako da taj džematlija vjeruje Rijasetu, ako odatle dolaze 
zabrane predavanja učenjaka poput dr. Šefika Kurdića, zabrana promocije 
knjige Damira Babajića, zabrana nastupa Armina Muzaferje? Ko god nije 
po mjeri, neće biti na večeri! Ali, zato su uz odobrenje Razimovog Ureda za 
dijasporu, u džematima na večeri - i porno Severina i Haris Džinović, i masa 
drugih džigaraša i tamburaša! Pa šta je to nego razvaljivanje bošnjačkog 
identiteta, po neprijateljskom planu i programu!? 

Saniranje haosa i rehabilitacija Islamske zajednice mora početi od 
povratka povjerenja i od stavljanja fokusa na džematliju. Baš zato govorimo 
o poniženjima koje je pretrpio dvostruki magistar, doktorant historijskih 
nauka, Hamza Mehanović. Ovaj izuzetni intelektualac uključio se u rad 
Bosanskog islamskog kulturnog centra u Kelnu gdje je jednom heftično za 
sve džematlije, i jednom heftično za omladinu, držao predavanja o historiji 
Bosne. Borio se magistar Mehanović ovim predavanjima protiv asimilacije i 
germanizacije. Okupio je intelektualce, sa programom osnivanja obdaništa, 
sportskog kluba, odreda izviđača, počeo je povezivati džemat u Kelnu sa 
povratničkim džematima. Da li su nekome zasmetala njegova predavanja o 
predosmanskom periodu Bosne, ili njegov upit o transparentnosti trošenja 
novaca? Ali, događa se sljedeće... 

Džematski odbor upućuje zvanični akt u kome magistru Mehanoviću 
poručuje: "U budućnosti ne želimo da dolazite niti u dvorište niti uopšte 
u prostor našeg džemata (svako postupanje suprotno ovoj odluci mi ćemo 
rješavati po važećim zakonskim i pravim aktima Savezne Republike 

Njemačke) 

Da li nas ova prijetnja podsjeća na ono pismo Reisovog direktora Razima 
Čolića koji je zaprijetio da će pozvati njemačke organe da spriječe gostovanje 
dr. Kurdića u džematu u Štutgartu? Kakve su se to glave zalegle u Islamskoj 
zajednici pa da pomisle kako njemačka policija treba spriječavati slobodan 
ulazak ne samo u džamiju, već i u džamijsko dvorište? Sa ovim aktom o 
zabrani upoznati su baš svi relevantni funkcioneri Islamske zajednice, ali, 
niko nije našao za shodno da traži halala od magistra Mehanovića ili da 
osudi čin zabrane — što znači da Rijaset podržava ovo nasilje. 

Magistar Mehanović je u svome pismu tražio napismeno razloge zašto ne 
može ući u džamijsko dvorište, zašto ne može obavljati pet dnevnih nama- 
za, tražio je da mu se pojasni da li smije djecu dovesti na mektebsku podu- 
ku, a napisao je i ovo: "U slučaju da želim pojesti ćevape ili nešto kupiti 
u privatnim objektima koji se nalaze u haremu džamije, da li treba da 
strahujem od intervencije zakona, jer predstavljam prijetnju, pa vas molim 
da se obrazloži kako ja predstavljam sigurnosnu prijetnju dok jedem ćevape?" 

Upravo iz ovoga se vidi bezdan apsurda i brutalnosti kojom je otuđena 
Islamska zajednica spremna kažnjavati džematlije koji traže transparentnost 
u finansijskom poslovanju. Razmišlja li neko kako će na ostale džematlije 
djelovati kažnjavanje magistra Mehanovića? Založio je svoje znanje i vrijeme 
za dobro džemata, usudio se kritikovati harčenje džematskog novca, i dobio je 
progon iz džemata. To sigurno neće vaspitno djelovati na druge čestite ljude 
— jer ljudi znaju šta je istina i poštenje - ali hoće mnoge poniziti i udaljiti od 
sadašnje Islamske zajednice. U tome je opasnost ove destrukcije koju su nad 
džematima dijaspore počeli sprovoditi reis Kavazović i njegov direktor Razim. 

Jer, ako dijaspora izgubi džematliju, Bošnjaci će izgubit dijasporu. 


AA 


Defter hefte 315, 12.07.2020. 
Džilkoško linčovanje džemata Linz 


Ako je graditeljska snaga islama u dobrovoljnosti, u vjeri i zajedništvu - bez 
prisile, onda je prisiljavanje muslimana da imaju obaveze a nemaju prava 
— najveći oblik sijanja smutnje i destrukcije. Sve što su Bošnjaci izgradili u 
dijaspori - čin je dobrovoljnosti. Teško rade, skromno žive, ali grade Božije 
Kuće koje ih drže na okupu, u svojoj vjeri i u ljubavi prema svojoj zemlji. U 

ime te dobrovoljnosti milioni eura i dolara slati su u Rijaset u Sarajevu. A 
onda je neko isplanirao da razruši ovu prirodnu harmoniju? 

Zbog insistiranja reisa Kavazovića i njegovog gazde Razima Čolića da se 
džemati u dijaspori u poniženju pokoravaju Rijasetu, tako što ni o čemu više 
neće odlučivati, tako što će teško stečenu imovinu prepustiti na upravljanje 
sumnjivim licima — došlo je do otpora i podjela. Rijaset je narod razvrstao 
na podobne i nepodobne. Sve one koji su se usudili postavljati pitanja i tražiti 
ravnopravan dogovor, boljševici iz Rijaseta su galantno likvidirali — sa njima 
je zabranjem kontakt, kao da su zlikovci. Brojni su primjeri represivnih i 
ponižavajućih zabrana za mnoge profesore, horove ilahija, predavače — 
kojima je direktno poručeno da ne smiju gostovati u ovim džematima. U 
protivnom, i njima će biti zatvorena vrata Islamske zajednice. 

Bošnjacima predstoji bitka za spas i transformaciju Islamske zajednice. 
Stanje autodestrukcije blizu je kritične tačke kada će većina Bošnjaka ko- 
načno razumjeti da su u vrh Islamske zajednice instalirani ucijenjeni kri- 
minalni tipovi čiji je zadatak da uruše i kompromitiraju najstariju bošnja- 
čku instituciju. 

Kada se u doglednoj budućnosti budu sa naučnog stanovišta istraživali 
ovi događaji, tada će izvorna pisma i dokumenti posvjedočiti vladavinu 
mentalne birtije i gedžovanluka u vrhu Islamske zajednice. 

Jedan od najvažnijih arhiva, zbirki pisama i dokumenata pohranjen je na 
web adresama Džemata u Linzu, koji nosi naziv ,,Đerzelez Alija x Hrnjica 
Mujo", što je, inače, uzorit primjer spajanja vjerske i epske tradicije kod 
Bošnjaka. Ova vizija je na tragu ideje da se aktuelni komunistički naziv 
treba preimenovati u Bošnjačka islamska zajednica, onako kako su katoličke 
udruge , Hrvatske", i kako je pravoslavna crkva , Srpska". Komunistička 
podvala o muslimanima bez domovine morala bi biti ukinuta jednom 
moralnom, patriotskom i organizacionom reformom trenutne, odnarođene 
i kriminalizirane Islamske zajednice. 

Listajući po dokumentima džemata u Linzu, našli smo mnoštvo drastič- 
nijih primjera bahatosti rijasetovštine, a naspram iskrenih nastojanja ovog 
džemata da se problemi rješavaju poštovanjem i dijalogom. Prije nego što 
predstavimo neke slučajeve, evo jednog zloslutnog upozorenja sa kraja jednog 
pisma, koje je džemat iz Linza uputio Rijasetu: , Najiskrenije Vas molim 
da ovaj dopis protokolišete i arhivirate, da bi generacije koje će doći poslije 
nas, a koje će istraživati uzroke naše dekadence i propasti, mogle u arhivi 

Rijaseta naći dokument iz kojeg se vidi da je u Austriji u vremenu izdaje 
Bošnjaka živio..." 

Dakle, u džematu u Linzu još 2016. godine upozoravaju da politika reisa 
Kavazovića i njegovih šefova vodi Islamsku zajednicu u propast, te da treba 
ostavljati dokumente koji će svjedočiti da je bilo poziva na dogovor. Da li 
svjesno i proračunato u sarajevskom Rijasetu ne žele čuti ove vapaje? Da 
li svjesno vode Islamsku zajednicu u rasulo i kompromitaciju? Sudeći po 
hršumu koji su napravili u Austriji, to je rezultat koji bi mogli poželjeti samo 
najveći bošnjački dušmani. A evo i serije dokaza... 


AA 


Svojevremeno, kada je Rijaset insistirao na tzv. unificiranju statuta 
džemata, većina je odbila to sprovesti, neki su posakrivali svoje odbijanje, 
a u pismu koje je Džemat Linz uputio Razimu Čoliću, navedeno je: 
s Najobičnijom analizom se dolazi do zaključka da niko od džemata u kojima 
se diskutovalo nije prihvatio, kako se vi izražavate UNIFICIRANE' statute 
Rijaseta. (...) Istina je da Bošnjaci nikada nisu bili više podijeljeni i nikada 
nisu bili dalje jedni od drugih, što je Vaša zasluga. Tek sada će, siguran 
sam, nakon objavljivanja ovih statuta i laži imama, doći do još veće podjele 
i svađe koju ste lično prouzrokovali..." 

I uistinu, zahvaljujući represijama i ucjenama od strane reisovog izasla- 
nika Razima, austrijski džemati su tragično podijeljeni. Još 2017. godine 
reisov direktor Ureda za dijasporu Razim Čolić detektovan je kao ključni 
faktor destrukcije i sukoba, pa mu se u otvorenom pismu iz Linza poru- 
čuje: ,Molim Vas da iz moralnih razloga i zbog nepravde koju ste nanijeli 
Bošnjacima Austrije i njihovim budućim generacijama podnesete ostavku 
na pozicije koje obnašate u Rijasetu, a da se Bošnjacima Austrije izvinete." 

Pronalazimo i brojne pokušaje pozivanja na razum i dijalog, a protiv, 
kako se kaže, ,podjela u ime jedinstva, i uspostave reda kroz nered" a u 
režiji Reisovog Razima. 

,Ponovo muslimani po džamijama reže jedni na druge, ponovo se 
svađaju i ponovo jedni druge u mesdžidima, prije i poslije namaza, nazivaju 
ružnim imenima" — odslikava se u jednom stavu tužna realnost koja je 
nastala Rijasetovom podjelom džemata u Austriji na lojalne i otpadničke. 


Bilježimo drastične primjere blokade prava na slobodno prenošenje 

znanja i duhovnih vrijednosti, kakvi graniče sa komunističkim i ateističkim 
jednoumljem. Naširoko je poznato da Džemat u Linzu organizira masovne 
vjerske programe kakvih odveć nema ni u Sarajevu. 

Nakon što je džemat Linz došao na Razimovu listu otpadnika, uslijedile 
su zabrane. U jednom pismu Rijasetu, stoji: ,Ove godine smo trebali dovesti 
horove svih medresa, sve muftije, predsjednike medžlisa. Željeli smo, pored 
ilahija, da se omladina druži, da se upoznaju, da napravimo nezaboravan 
vikend i njima iz BiH i Sandžaka i našoj omladini. Zar ne činite grijeh time 
što im ne date da izađu iz zemlje?" 

Imali šta ovdje nejasno? Dakle, Uprava Reisovog gazde Razima zabranjuje 
horovima da ilahijama počaste vjernička srca! Zašto? Bezbeli zato što Razim 
ima ingerencije da odluči ko je vjernik, a ko nevjernik?! Po ovom urneku 
ucijenjene su i neke bošnjačke intelektualke, poput Lejle Tutić iz Travnika, 
koje nisu smjele doći na jedinstveno druženje Bošnjakinja u Austriji. 

Vidjeli smo kakve su Reisove i Razimove zabrane. Hajde da vidimo kakve 
su im dozvole! Ako je imperativ da se zabranju zlo, a podstiče dobro, onda bi 
Rijaset nakon zabrana ilahija, učenja i druženja, morao dozvoljavati nešto što 
je bolje od najboljeg. Pa da vidimo to čudo... Brojni su dokazi o džematskim 
sijelima koja se pretvaraju u terevenke. Da li ste ikad čuli neku preporuku 
iz Rijaseta da nije primjereno igrati kolo oko džamije? Naravno da niste. 
Jer ovi koji razgrađuju Islamsku zajednicu upravo žele da od Bošnjaka i od 
džamije naprave cirkus. 

Čuli ste da Razimov Ured zabranjuje predavanja univerzitetskih profe- 
sora, poput dr. Šefika Kurdića, dr. Esmira Halilovića i drugih. A da li ste čuli 
da Razimov ured zabranjuje predavanja osobama bez naobrazbe, koje na 
društvenim mrežama ismijavaju islamsku porodicu, brak, vjernost i moral? 
Čuvena islam-gerla Razo Razi slobodno gostuje po džematima i poručuje 
da njoj nisu potrebne nikakve dozvole... Haman je od ,,centralnog komiteta" 
dobila diplomatski pasoš da pravi vašere u džematima dijaspore. 

U sklopu propagiranja naopakih vrijednosti jeste i protežiranje izvjesnog 
Hasudina, kao glavnog imama za Austriju, koji se 2007. godine proslavio 
u austrijskim medijima odricanjem od vidljivih vjerskih znakova, munara 
i kupola. Iako je posvađan sa pola svog džemata, Hasudin ima Razimovu 
zaleđinu. Svojevremeno je ismijavao reisa Cerića, pa mu je i to možda 
preporuka. 

O svemu ovome više puta je obavještavan reisu-l-ulema Kavazović, 

koji očito nema ovlasti da misli svojom glavom, niti da išta mrdne bez 
odobrenja svojih šefova. Evo inserta iz jednog pisma koji je iz džemata Linz 
upućen reisu Kavazoviću, a za ovog reisa je teško znati da li je hologram ili 
stvarno postoji: , Mi želimo da u našim programima učestvuju službenici 
IZ, podnosimo zahtjeve za dolazak tih osoba redovnim putem ali se svi ti 
ljudi sprečavaju da se odazovu našem pozivu, čak i uz prijetnje otkazom s 
posla. Uvaženi Reisu-l-ulema, mi se zgražamo nad potezima Razima Čolića 
i Mensura Pašalića koji ove manifestacije, direktno ili indirektno, blokiraju 
i pokušavaju spriječiti. Kakav su to grijeh počinili dobri Bošnjaci da bi se, od 
strane Vaših službi, tretirali kao neprijateljski element?" 


+ 


U jednom od brojnih pisama koji su u vidu apela, ili čak vapaja, slati 
u Rijaset, upozorava se još 2016. da je ovo ,,početak rasula među Bošnjacima 
Austrije", te se dodaje: , Zbog ove samovolje, (...) doveli smo muslimane 
u sitaciju da nas mrze — da običan svijet mrzi imame, muftije, reisa, džamiju, 
IZA 

Ovaj apel nisu napisale budale, ili pijandure, već jedan ozbiljan i 
složan džemat, kojega vode obrazovani i odgovorni Bošnjaci. Ne može se 
do beskonačnosti svaka kritika i svaka zabrinutost proglašavati ,neprija- 
teljstvom"! Akoješta neprijateljstvo, ondaje to ovo svjesno istrateško razaranje 
jedinstva Islamske zajednice, koje dolazi iz njenog otetog poglavarstva. 

Reis Kavazović i aktuelni Rijaset imaju samo jedan način da ovo 
demantuju — a to je sazivanje slobodne reformatorske konferencije na kojoj 
bi se uspostavio prihvatljiv okvir dobrovoljnog jedinstva sa džematima u 
dijaspori, koji i dalje žele saradnju sa Rijasetom - ali ne po cijenu poniženja 
i gubljenja džematske samouprave. 


HAA 


Defter hefte 316, 19.07.2020. 
Njemačka IZB-a 
U jazbinama kriminala pod zaštitom Rijaseta 


Postoji li i jedan častan razlog da se sakriva kriminal pod krovom Islamske 
zajednice? Umjesto da se pošteno otvori proces odgovornosti i čišćenja, 
mi ovu zagnojenu ranu zatrpavamo novim smećem — i još sebe lažemo da 

tako gradimo snagu i jedinstvo. Već 25 godina Islamsku zajednicu nagri- 
zaju zataškani skandali o krađi novaca od donacija, od zekata, vitara, sadake, 
kurbana. Istovremeno, traju pljačke bošnjačkog naroda.. Dženaza koja 
bi morala biti besplatna, i ukop koji objektivno košta stotinjak maraka, napla- 
ćuje se i po 20 ili 30 puta više. Porodice dižu kredite da Islamskoj zajednici 
plate dženazu! Je li to hizmet narodu, ili je to deranje kože narodu? 

Ovo je samo detalj kompletne slike jednog otuđenog organizma, koji 
manipulira vjerskim osjećanjima u ime brutalne bezosjećajnosti prema 
narodu i njegovim potrebama. A najveća potreba bošnjačkog naroda 
danas su iskrenost i poštenje, jer bez ovih vrijednosti ne postoji motiv za 
jedinstvo. Zašto bi narod služio Islamskoj zajednici, ako Islamska zajednica 
ne služi narodu? Dokle god Islamska zajednica ne otvori proces čišćenja od 
kriminala, i ne počne transparentno prikazivati ulaz i izlaz novca — dokle 
će biti faktor destrukcije. Ovom serijom priloga mi nastojimo ohrabriti onu 
ušutkanu većinu poštenih, da dignu glas i traže istragu i reformu - kako 
bismo kompromitiranu Islamsku zajedicu podigli s koljena na noge. 

S ciljem da prikažemo koliko je zla ilopovluka posakrivano pod ćilimima 
Islamske zajednice, idemo se zavratiti u prošlost, te predstaviti najvažnije 
dokaze iz dosijea o kriminalu pod krovom IZB-e - Islamske zajednice 
Bošnjaka u Njemačkoj. Pred nama su brojni dokumenti u kojima grupa 
poštenih imama upozorava Rijaset u Sarajevu da IZB-a u Njemačkoj trpi 
samovolju i kriminal. Odabrali smo nekoliko primjera... 


Prvi priča: Nestalo 34.657 maraka za muhadžire iz Srebrenice i Žepe 

Akcija "Pomoć prognanom narodu Srebrenice i Žepe". Prikupljeno 
134.657 maraka. Sredstva je Tuzlanskom muftijstvu uručio Mustafa ef. 
Klanco. Potvrdom br. 355 od 20.08.'95. Tuzlansko muftijstvo se — ,,zahvaljuje 
IZ Bošnjaka Njemačke na uplati od 100.000 maraka muhadžirima iz 
Srebrenice i Žepe". Gdje je, dakle, nestalo 34.657 maraka? 


Druga priča: Nestalo 2.790 eura od stipendija 

U martu 2007. godine je humanitarni Fond ,Gazi Husrev-beg" 
organizovao pet humanitarnih koncerata s ciljem prikupljanja sredstava 
za stipendiranje učenika i studenata u BiH. Kroz pet džemata prikupljeno 
je 12.790 eura. Glavni imam za Njemačku Mustafa ef. Klanco je 16. aprila 
2007. u GH medresi u Sarajevu podijelio 14 stipendija po 500 eura i 12 

stipendija po 250 eura što je ukupno 10.000 eura. Gdje je nestalo 2.790 eura? 


Treća priča: Kengurski kurbani 

Treći slučaj svjedoči o interkontinentalnom kriminalu, na relaciji 
Islamska zajednica Njemačke i Australije. IZB-a Njemačke je patentirala 
1997. godine da se kurbani realizuju preko Australije. Sad ćete se uvjeriti 
kako je kurban od 66 maraka dobio kengurske noge vrijedne još 154 marke, 
koje su braća Dalton od Njemačke do Australije složno pokrala. 

Oglašeno je da cijena kurbana u Njemačkoj iznosi 220 maraka. Mešihatu 
Australije je iz Njemačke uplaćen iznos od 56.630 maraka za 560 kurbana. 
Po ovome znači da je cijena kurbana 101 marku! Ali, Mešihat Australije 
je oglasio da je cijena kurbana za 1997. godinu 50 australijskih dolara. 
Budući da je australijski dolar vrijedio 1,33 marku, to znači da je kurban 
u Australiji koštao 66 maraka. Šta ćemo sad? Po jednom kurbanu je iz 
Njemačke uplaćen veći iznos za 34 marke, što je ukupno 19.390 maraka. Za 
koga je u Australiju uplaćen višak od 19.390 maraka? Bošnjaci su u Njemačkoj 
1997. uplatili ukupno 123.220 maraka za 560 kurbana, po cijeni od 220DM, 
ali je od ovih sredstava Mešihatu Australije je uplaćeno 37.240DM, tako da 
je u Njemačkoj ostalo 85.960 maraka, da se podmire troškovi što muftija, a 
što kengura. 

Cijena kurbana u Njemačkoj za 1998. godinu je 230DM. Realizovano je 
putem Australije 650 kurbana. Te godine uplata nije išla preko konta Mešiha- 
ta Australije, nego direktno na privatni konto porodice budućeg australijskog 
muftije Jasmina Bekrića. Što je sigurno sigurno! Uplaćeno je 65.000DM za 
650 kurbana po cijeni od 100 maraka! Te godine, opet oficijelno, od Mešihata 
Australije kurban je koštao 50 australijskih dolara, a na dan uplate ovih 
sredstava dolar je vrijedio 1,2IDM, to znači da je te godine 1998. kurban u 
Australiji koštao 60,50DM. Uplaćivano je 39.50KM više od stvarne cijene 
po kurbanu, što ukupno iznosi 25.675 maraka. 

Dakle, 650 uplaćenih kurbana x 230 maraka iznosi = 149.500 maraka. 
Od te sume, po cijeni jednog kurbana od 60 maraka, u Australiju se 
uplaćuje 39.325 maraka, a u Islamskoj zajednici Bošnjaka Njemačke ostaje 
pokradenih 110.175 maraka. 

Grupa imama je u svojoj analizi navela da je od 1994. do 2007. godine, 
pod kontrolom Mustafe ef. Klanca, realizirano 586.302 eura, od toga je 
navodno uknjiženo 290.227 eura, dok se preostali iznos od 296.075 eura 

nigdje ne spominje, niti knjiži. 

Šta je sa sredstvima? ..1997. (85.960DM), 1998. (110.175DM), 1999. 
(87.588DM), 2000. (51.667DM), 2001. (68.058DM), 2002. (31.320€), 2003. 
(23.408€), 2004. (3.918,40€), 2005. (4.283,11€), 2006. (388,60 €), 2007. 
(1.388,80€). 

Rijaset je obavješten da je sa ovim tokovima novca raspolagao Mustafa ef. 
Klanco, kao i Zijad ef. Suljić, dok je bio u Centrali. U Dopisu se navodi: ,,On 
sa njima potpuno raspolaže na način koji on hoće, bez bilo čijeg nadzora, 
kontrole i znanja. Šta mislite šta je se sve moglo uraditi sa ovim sredstvima da 
se je imalo volje, znanja, htijenja, lijepog nijjeta i na kraju poštenja? Zar nismo 
mogli imati reprezentativnu zgradu koja bi zadovoljavala sve naše potrebe?" 

Ali, uprkos činjenicama o kriminalu, čelnici Rijaseta su imali interes 
da daju podršku izabraniku svoga džepa, Mustafi ef. Klancu. Ovih 6.254 
kurbana uplaćenih prema Australiji samo su dio od otprilike 25.000 
realizovanih kurbana preko IZB-e Njemačke, u periodu '94.-'07. godina. 
Koliko li je tek pokradeno na drugim adresama". 


Četvrta priča: Vrte vitre i zekate hitre 

PRVI PRIMJER: Realizacija sredstava od vitara i zekata još su veća 
misterija. Po upustvu Centrale IZ za Njemačku džemati su u obavezi da 
od sredstava koje prikupe, nakon što odbiju određeni procenat za njih, za 
potrebe rada Centrale ostave 10%, a ostalo prosljeđuje Rijasetu. A kako to u 
stvarnosti izgleda, saznajemo iz vjerodostojnih dokumenta... 

Saznajemo da je stvarna realizacija vitre-zekat za 2002. bila 228.045 eura, 
da je prikazano Rijasetu 205.593 eura, da je provizija u startu 22.452 eura, 
koje pripadaju IZB-i Njemačke, da se ostavlja još 35%, što iznosi 71.957 eura, 
a ne 10 %, te da za potrebe IZ Njemačke ostaje 94.409 eura, a Rijasetu ide 
133.635 eura. U knjigu blagajne, na strani 79, dana 26.03.2003., upisuje se 
iznos od 20.560 eura, ali ostaje pitanje: Gdje je nestalo 73.849 eura?! 

DRUGI PRIMJER: U 2004. realizirani iznos vitre-zekat je iznosio 
226.063 eura, nakon što su džemati ostavili svoj procenat. Prema Rijasetu 
je izvršena uplata u iznosu od 112.280 eura. Prostom matematikom se vidi 
da je za potrebe IZB-a Njemačke ostavljen iznos od 113.783 eura, što je više 
od 50%. Otkud pola, kad je propisano 10%?! A kuda su potom odlepršala ta 
sredstva od vitara i zekata, možda ipak znaju u gluhom Rijasetu? 

TREĆI PRIMJER: U 2005. godini realizacija blokova u navedenoj akciji 

zekata i vitara iznosi 225.635 eura. Od te cifre poslano za Rijaset 102.817 
eura, što znači da je u kasi IZB-e Njemačke ostalo 122.110 eura, a to nije 
10 %, već je više od 50 odsto sredstava, koja se troše bez ikakve kontrole. 

Ključno je pitanje: Ko je imao interes u Rijasetu da ta sredstva ne dođu u 
Rijaset, nego da dobiju noge usred Njemačke?! 


Peta priča: Analize za dijalize 

Nakon serije dopisa, na sjednici Sabora IZ u februaru 2008. godine 
je formirana petočlana komisija čiji je zadatak bio da ispita sve navode 
u pogledu finansijskih malverzacija u IZB-i Njemačke. Ali, dogodio se 
pokušaj podvale i sakrivanja dokaza. Ukazano je na propuste Revizorske 
komisije. Formirana je Inicijativa za promjene, koja je izvršila detaljnu 
analizu feleričnog Izvještaja Revizorske komisije. Ustanovljeno je sljedeće: 

NETRANSPARENTNOST U VOĐENJU FINANSIJA Nađeno više fon- 
dovai blagajničkih svesaka za koje niko nije znao. Svim tokovima je upravljao 
Mustafa ef. Klanco. 

TAJNI FOND koji je ostao iza Zijada ef. Suljića (oko 250.000,00DM), za 
koji ne postoje podaci, jer su uništeni, i nisu bili predmet pregleda Komisije. 
Komisija konstatovala da su sredstva ostala kod ef. Klance. 

NEPOSTOJIINTERNI GODIŠNJIIZVJEŠTAJO FINANSIJAMA sastvar- 
nim ulazom i izlazom sredstava. Jedino postoje godišnji izvještaji koji su prija- 
vljeni za Poresku upravu. Nedostaju veliki iznosi od zekata i vitara ili kurbana, 
a koji su uplaćivani preko bloka. '" Na primjer, za 1996. god. stoji 266.373 eura, 
iako je samo od akcija zekat, vitre i kurbani prihod je bio 570.752 eura. 

KOMISIJA NIKADA NIJE PREGLEDALA BANKOVNE RAČUNE, niti 
akcije "Zekat i vitre" i "Kurbani za BiH". Blagajna nije nikada odgovarala 
blagajničkoj svesci. Stvarna sredstva nikada nisu prebrojana. 

DAVANE POZAJMICE, HEDIJE I POMOĆI bez znanja užeg savjeta ili 
zamjenika glavnog imama. Npr. predsjedniku i blagajniku džemata Kamp 
Lintfort dato je po 20.000 eura, 'nako. 

NOVAC JE ULAZIO BEZ POLAGANJA U BLAGAJNU. Primjer je povrat 
pozajmice od kurbana od Rijaseta 20.000 eura, koji je ostao kod glavnog imama. 

RASIPNIŠTVO posebno vidljivo na velikim izdacima za honorare, 
dnevnice, reprezentacije i sl. U 2004. god. honorari i reprezentacija, bez 
redovnih plaća uposlenih, iznose 45.567 eura. 

TAJNOVITOST TRANSAKCIJA Trećina kurbana upućivana Rijasetu, a 

ostalo na druge adrese i po različitim cijenama. 

MISTERIOZNI LOPOV I KRAĐA DOKAZA U kontekstu prikrivanja 
dokaza o kriminalu, podsjećamo na misterioznu provala u Centralu IZB-e 
u Njemačkoj, 18.04.2003., kada je lopov elegantno otključao vrata Centrale, 
ispreturao malo stvari, iznutra razbio prozor prema vani, te pokupio blok 
priznanice o uplatama, CD-ove i diskete. Kojeg li to lopova može zanimati 
ova arhiva? Jer ako se krade, obično se kradu pare. Bezbeli da su pare i bile 
u toj arhivi. 

Inicijativa za promjene zaključuje: ,,Izvještaj Komisije nije ponudio 
adekvatne, opravdane, utemeljene i argumentirane dokaze o urednosti 
financijskog poslovanja IZB-e u Njemačkoj, štaviše, on pokušava sakriti, 
zataškati, prešutjeti i uljepšati najveći dio malverzacija sa financijskim 
sredstvima IZB-e u Njemačkoj." 

Dalje se navodi da Komisija u vezi novca na privatnom računu Mustafe 
ef. Klance prešućuje nekoliko bitnih činjenica: , Nije se zapitalo da li je po 
zakonima zemlje u kojoj živimo dozvoljeno sredstva zajednice držati na 
privatnom računu i u fondovima za koje niko ne zna." Kaže se dalje da 
je Rijasetova Komisija time stala u zaštitu tajnih računa, da je odobrila 
nepošteno poslovanje i kompromitaciju čitave Zajednice kod njemačke 
javnosti. 


+ 


Inicijativa za promjene je podržala jedinstvo Islamske zajednice, ali 
je rečeno da to nije moguće sve dok je Islamska zajednica zatočenik 
malverzacija. Tražena je smjena krivaca i sprovođenje korektnih izbora, s 
jasnom napomenom da se krivcima za krađe i pronevjere zabrani obavljanje 
bilo kakve dužnosti u budućim organima. To se nikad nije dogodilo. 
Poručeno je da je ključ rješenja u Sarajevu, u Rijasetu, kod samog Reisu-l- 
-uleme, kome su se članovi Inicijative za promjene, kako pojedinačno tako i 
zajednički, u više navrata obraćali. Ali bez odgovora. 

Više od deset godina je prošlo od pokretanja istrage i može se reći da je 
Islamska zajednica uspješno zataškala i bacila u zaborav seriju kriminalnih 
zlodjela pod krovom IZB-e u Njemačkoj. Štaviše, prošle godine, u povodu 25. 
godišnjice postojanja, visoka delegacija Rijaseta posjetila IZB-u Njemačke i 
odala priznanje baš licima koja su direktno odgovorna za krađu para od 
kurbana, zekata i vitara. Umjesto da na stub srama ovi kriminalci budu 

stavljeni - oni su slavljeni kao heroji i vizionari izgradnje Islamske zajednice 
u dijaspori. Rijaset ne samo da je zaštitio i uzdigao lopove, već je i zataškao 
istragu o krađi para. Zapravo, Rijaset se stavio na stranu kriminala, što je 
nedvojbena preporuka da se lopovluk isplati. 

Ponašanje Rijaseta, u konkretnom slučaju, otkriva bolesti aktuelne 
Islamske zajednice, koja nema snage da se suoči sa slabostima i da ih odstrani 
u jednom kritičkom i reformatorskom procesu. A zašto je to tako? Pa upravo 
zato što su prejake sile kriminala i destrukcije, koje se hrane drpanjem para 
u ime vjere. Osuditi kriminal jučer, značilo bi zaustaviti kriminal danas — a 
Islamska zajednica ne može protiv sebe, ali može protiv Bošnjaka i narodnih 
interesa. Podrška kriminalu u svojim redovima, vodi Islamsku zajednicu u 
rasulo. 

Kurs suočenja sa istinom, kurs reforme — nema alternativu. Na tome 
treba istrajati, u ime većine poštenih i dobrih. Bošnjačku islamsku zajednicu 
treba kritikom osloboditi od bandita koji su zloupotrijebili vjeru i posijali 
teško sjeme nepovjerenja u bošnjačkom narodu. 

Tačno je da bez Islamske zajednice nema bošnjačkog naroda. Ali, ovo što 
sada imamo — to nije Islamska zajednica. Uz časne izuzetke, to je društvo 


ve VvI 


da bi taj narod krali i varali. Vrijeme je za reforme. 


AA 


Defter hefte 317, 26.07.2020. 
Zašto reis Kavazović sikteriše sedam džemata Australije? 


Prošle su tri hefte otkako je sedam džemata u Australiji uputilo pismo reisu-l- 
-ulemi Kavazoviću i njegovim direktorima — ali odgovora nema. S kojim pra- 
vom Reis i Rijaset šutnjom sikterišu čak sedam džemata, zapravo, predsta- 
vnike nekoliko hiljada Bošnjaka u Australiji? Reis bi morao da sakuplja, a ne 
da rašćeruje Bošnjake! Reisove dželalije i gajtandžije iz Rijaseta zaboravili 
su na elementarnu kulturu da je imperativ lijepog ahlaka — da se na upit i na 
pismo odgovori. Nije šala biti takav gedžovan, pa odšutjeti kad ti se obrati 
sedam džemata u ime nekoliko hiljada Bošnjaka! Reis treba da je gospodin, 
primjer kulture, namjesto što se izrodio, recimo, u Leonida Brežnjeva. 


Dakle, 27. juna 2020. godine sedam australijskih džemata piše pismo reisu 

Kavazoviću i njegovim dunđerima za vanjske poslove, nekakvom Pašaliću 
i nekakvom Razimu. U prvom pasusu ponizno saopštavaju: "Želimo po ko 
zna koji put da ponovimo i naglasimo da je Rijaset IZ BiH naša matica i naša 
vrhovna vjerska institucija, a Reisu-l-ulema naš vrhovni vjerski autoritet i 
poglavar." ...Iz naredne rečenice stičeš dojam da samo što nisu zaplakali. 
Počujte i ovo: "Mi više ne znamo po koji put vam se obraćamo u nadi da 
ćete naći vremena da pročitate naše pismo i shodno tome odgovorite na naš 
vapaj za razumijevanje i pomoć." 

Ruku na srce, ovako ponizno jedino su još pisana pisma sultanima, 
carevima i šefovima kazamata Komunističke partije. Pa ko su taj Kavazović 
i taj Razim da im se predstavnici sedam džemata obraćaju u vapajima, 
u nadi da će odvojiti dio svoga sultanskog vremena da bace oko na to 
pismo?! Nije normalno da se iko ikom u Bošnjaka obraća tako! A još stoput 
manje je normalno da ikakav bošnjački funkcioner odšuti na ovakve molbe 
i vapaje. 

Za čime to vapi sedam džemata Australije? Pa vapi za onim što bi morali 
raditi Reis i Rijaset, da sakupljaju, ujedinjuju, umrežavaju džemate, namjesto 
što ih po nečijem planu i programu rašćeruju i razjedinjuju! Sama činjenica 
da je do pojave reisa Kavazovića i njegovih katul-fermandžija u džematima 
dijaspore vladalo prirodno jedinstvo, a da danas postoje džemati koje Rijaset 
smatra otpadničkim — otkriva nam proces razbijanja i kompromitacije 
Islamske zajednice. Šta su bolje mogli smisliti bošnjački neprijatelji nego da 
putem tipova pod ucjenom okupiraju najvažniju bošnjački instituciju?! 

Nego, da se vratimo na pismo sedam džemata... Sad ćete vidjeti šta je 
stvarna dijagnoza Reisove šutnje! 

- Relativna harmonija (...) vladala je do 2010. godine, kada je po prvi put, 
kroz tzv. Bijelu knjigu do nas doprla informacija da se financijsko poslovanje 
Mešihata Australije ne odvija na način koji je u skladu sa islamskim 
principima i zakonima zemlje u kojoj živimo. Mnogi rukovodioci džemata 
ostali su zatečeni činjenicom da je uopšte postojala mogućnost da čelni 
ljudi Mešihata zloupotrebljavaju položaj i titulu imama i kroz finansijsko 
poslovanje Mešihata ostvaruju ličnu korist. (...) Od strane više džemata 
i pojedinaca učestali su zahtjevi za transparentnim prikazom finansija 
Mešihata Australije, koji je punih 24 godine skrivao činjenicu da nijedna 
islamska zajednica niti džemat u Australiji nisu članovi Mešihata." 

Ako bi reis Kavazović i Rijaset progovorili, morali bi se sauočiti sa činje- 

nicom da upravo oni stoje iza nagrađivanja i unapređivanja lica koja su najodgo- 
vornija za kriminal pod krovom tzv. Mešihata. U pismu se dalje navodi da je 
tadašnji predsjednik Mešihata Jasmin Bekrić, kojega je Kavazović imenovao za 
muftiju, doduše bez muftiluka, mnogo puta obećavao da će udovoljiti zahtjevu i 
prikazati gdje su nestajale ogromne pare, ali, to se nikad nije dogodilo. Umjesto 
smjene, Bekrić je unaprijeđen. Sedam džemata pišu Reisu sljedeće: 

- "Nova bura se nadvila nad Bošnjacima Australije 2018. godine, kada je 
bez ikakvih predhodnih konsultacija sa predstavnicima naših džemata, reisu- 
-l-ulema Husein ef. Kavazović, tadašnjeg predsjednika Mešihata i dugogodišnjeg 
blagajnika Jasmina Bekrića imenovao muftijom u Australiji. (...) Zatim je 
(Bekrić) krenuo u čistku onih predstavnika džemata koji su zahtijevali preg- 
led finansijskog poslovanja Mešihata, počevši od hadži Sajita Smajića, dugo- 
godišnjeg predsjednika džemata Perth i čovjeka koji je najzaslužniji za izgradnju 
tamošnje džamije. (...) Jasmin Bekrić pokušava da na silu progura osnivanje 
IZBA i bez adekvatne rasprave usvoji prijedlog nacrta Statuta buduće krovne 
organizacije Bošnjaka Australije. Hvala Allahu ni ovo mu nije pošlo za rukom 
i ponuđeni model reorganizacije džemata u Australiji je jednoglasno odba- 
čen od strane svih džemata i stavljen ad acta, dok se ne steknu neophodni uvjeti." 

U pismu se navodi da su predstavnici džemata od državne regulatorne 
službe dobili na uvid sve finansijske izvještaje koje je Mešihat podnosio, te 
je provjerom finansijskih izvještaja i usporedbom — kako se u pismu navodi 
- bilo više nego očito da je muftija Jasmin Bekrić, ne samo nastavio, Već i 
povećao finansijske malverzacije Mešihata. 

Da li je, ipak, iluzorno očekivati da se reis Kavazović distancira od 
muftije kojega je imenovao uprkos dokazima o kriminalu? Ili: A zašto bi 
reis Kavazović imao interes da štiti kriminal a ne štiti istinu i pravdu koju 
zastupa sedam australijskih džemata? Bezbeli je i Kavazović svjestan da 
nema šta reći, jer bi se postavilo pitanje i njegove odgovornosti za skrivanje 
kriminala i unapređenje krivaca. 

Sedam džemata dalje informiraju svoga "vrhovnog vjerskog autoriteta 
i poglavara" da je najveći šok za sve džemate Australije bilo saznanje, pot- 
vrđeno putem advokatskih pretraga, da nijedan džemat Australije nije član 
Mešihata! Sistematska obmana trajala je više od 24 godine! Lažni Mešihat je 
zloupotrebljavao povjerenje džemata i drpao pare uzduž i poprijeko! Sedam 
džemata u pismu navode: 

- "Uslijedili su teški dani za naše odbore i rukovodioce koji su se suočili sa 

problemom nepovjerenja džematlija u institucije imama, muftije i Islamske 
zajednice. Svi napori da se problem finansijskih malverzacija Mešihata 
Australije i njegovih članova riješi interno, su opstruirani od strane muftije, 
tako da je čitav proces završio u rukama Federalne Policije Australije, 
Poreznog Biroa i regulatornog tijela koje je registrovalo Mešihat Australije i 
sada je cijeli slučaj postao predmet kriminalističke istrage." 

Eh, eto konkretnih razultata šutnje Reisa i Rijaseta, koji su odabrali da 
štite kriminal, a ne štite džemate! Umjesto da Rijaset podrži internu istragu 
i da sprovede sankcije, Rijaset je najveći krivac što će kriminal pod zaštitom 
Islamke zajednice dobiti sudski epilog. Uprkos neozbiljnosti i nedoraslosti 
reisa Kavazovića i njegovih šefova, sedam džemata u zaključku pisma 
iskazuju veliki stepen historijske odgovornosti, svijesti i savjesti, kad kažu: 

- "Bošnjačkim islamskim zajednicama Australije niko ne može oduzeti 
prvo da su dio Islamske zajednice. Mi jesmo za odluku reisa Kavazovića da 
Bošnjaci Australije imaju muftiju, ali nismo za to da muftija bude Jasmin 
Bekrić. Mi jesmo za formiranje krovne organizacije Bošnjaka muslimana 
Australije, ali nismo za to da nam se nametne Statut koji će na bilo koji 
način ugroziti naš suverenitet i biti u suprotnosti sa zakonima zemlje u kojoj 
živimo. Uz nadu da ćete smoći snage da ponovo uspostavite most saradnje 
između naših džemata i Rijaseta, a koji je muftija Jasmin Bekrić sa svojim 
nedjelima porušio, mahsuz vas selamimo." 

Zalud mahsuz selami, zalud argumenti i ponizno obraćanje, reis 
Kavazović i Rijaset šutnjom kažnjavaju sedam džemata koji su se usudili 
tražiti poštenje, pravdu i istinu. Zar je normalno da se Islamska zajednica 
odriče sedam džemata i hiljade Bošnjaka, kako bi stala u zaštitu lopovluka? 
Nije normalno. I to što nije normalno mora biti sikterisano! U ime jedinstva 
i u ime poštenja Islamske zajednice! 


AA 


Defter hefte 322, 30.08.2020. 
Čerupanje londonskog džemata uz podršku Reisa i Rijaseta 


Sve je više dokaza da marionetski reis Kavazović i njegovi nalogodavci 
podržavaju kriminalne strukture u džematima dijaspore, a progone 
džematlije koji traže poštenje, pravdu i istinu. Na primjeru Australije, 
Austrije i Njemačke uvjerili smo se da su kriminalci pod zaštitom Rijaseta, 

uprkos dokazima o milionskim krađama od zekata, vitara i kurbana. 

Trijumf harama, progon poštenja - dugoročno vode džemate dijaspore u 
rasulo. Ostaje samo otvoreno pitanje - da li ovo marioneta Kavazović radi 
po specijalnom zadatku, da rasturi snagu naše dijaspore, ili to radi zato što 
je mafija do te mjere uzjahala finansijske resurse Islamske zajednice, da je 
vjera postala samo pokriće za milionske pljačke?! Ubrzo ćemo saznati, i to iz 
Rijaseta, gdje postoje čestiti pojedinci koji više ne žele šutjeti. Svi su svjesni 
da se imperativi jedinstva i sabura na najgrublji način zloupotrebljavaju za 
zaštitu lopovluka. 

Nevjerovatno je koliko priča dolazi do redakcije Deftera hefte, o proda- 
jama vakufskog zemljišta, posebno u entitetu Republika srpska, o transferima 
kojima se gubi svaki trag, o zaštiti upravo onih imama koji su krali kapom 
i šakom. Ova lavina dokaza ne može se više zaustaviti, a samo od reformi 
u Islamskoj zajednici zavisi da li će najstarija bošnjačka institucija biti 
spašena i ojačana istinom i poštenjem, ili će se rasuti u lažima, lopovlucima, 
i sramotama. 

U ovom izdanju Deftera hefte vodimo vas u Veliku Britaniju, da vidite 
kako je od jednog uspješnog bošnjačkog džemata u Londonu ostala havdika, 
trstika i šaš. Tamo sad sjedi jedan hodža, sa nekoliko hajduka, ali, više 
nema džematlija, koji su razočarani i izvarani otišli u neke druge, turske, 
pakistanske ili iranske džemate. Ovo je paradigmatska priča, na kojoj mo- 
žemo vidjeti šta će se događati i sa drugim bošnjačkim džematima u 
dijaspori, ukoliko se ne zaustave Kavazović i njegovi kočijaši. 

Bošnjački džemat u Londonu registrovan je polovinom 1995. godine, i uz 
njega su djelovala dva poslovna prostora, od kojih su se većinom finansirale 
potrebe džemata. U neko doba će se ispostaviti da četiri godine nije plaća-na 
kirija za prostorije, iako su pare ulazile, a gdje su izlazile — ostala je nepo- 
znanica. Kad su se džematlije suočile sa problemom, i zatražile od hodže Fahre 
finansijski izvještaj, knjigu evidencije, ustanovili su da su iz knjige pokidani 
listovi koji se tiču finansija. Priče liče k'o jaje jajetu. Sjećamo se da su tako i u 
Islamskoj zajednici Njemačke sakrivani tragovi o transferu novca. 

Ustanovilo se u Londonu i da je predsjednik Islamskog centra, posudio 
pare iz džematske kase, ali ih nikad nije vratio. Ispario je i bankovni 
račun koji je bio registrovan na ime dopunske škole. Ubrzo će, po istom 
principu, bankrotirati i dva shopa, jer je novac umjesto za džemat korišten 
u private svrhe. Tada je otkriven i falsifikat jednog potpisa, kada je otuđen 

dio vakufskih sredstava. Uzgred, kao i u slučaju Njemačke, iz Londona se 
kurbani realiziraju preko privatne veze sa Australijom. Hodža Fahro k'o 
hodža Mustafa, a hodža Mustafa k'o hodža Jasmin — interkontinentalna 
haram agencija! 

U takvoj situaciji potopa londonskog džemata, jedna grupa patriota nas- 
toji oporaviti džemat, ali, pri tome prave jednu grešku... Na mjestu šerifa 
ostavlja u igri glavnog kauboja, koji je dotad već od gotovine napravio 
veresiju. 

U roku od dvije godine, uspijeva se sanirati stanje i sačuvati džemat. Vra- 
ćeni su dugovi i ostvaren višak od 20.000 funti. Ali, guja ujeda iz iste rupe! 
Ponovo, po istom principu, nakratko propada shop pri Islamskom centru. 
Istovremeno, događa se da Yusuf Islam, koji je bio vlasnik prostorija, nudi 
džematu da otkupi prostorije. Džematlije se organiziraju, sakupljaju sredstva, 
i u roku od nekoliko hefti imaju sredstva za otplatu kupljenih prostorija. 

Ali, te 2006. godine članovi Odbora uviđaju da nedostaju određene 
finansije i sazivaju vanrednu skupštinu. Budući glavni imam za Veliku 
Britaniju, hodža Fahro, koji do danas ima zaštitu Rijaseta, u tom času odbija 
sazvati skupštinu, čak mijenja brave na vratima i katance na shopovima. 
Napokon, kad se ipak održao sastanak, hodža Fahro nema odgovor na 
pitanje — gdje je nestalo 75.000 funti koje mu je predao Muhinin Salkić, niti 
gdje je nestalo 35.000 funti koje su sabrali džematlije privatnim donacijama? 

Kao i u drugim džematima u dijaspori, kada dođe do otkrivanja 
kriminala, imam koji uživa podršku Rijaseta, smjenjuje Odbor i postavlja 
svoje poslušnike. Ljudi koji su gradili džemat bivaju išćerani i izvrijeđani. 
To se dogodilo i u Londonu. Nije bilo više nikoga da pita gdje je nestalo 
110.000 funti, niti da pita za finansijski izvještaj o džematskim trgovinama, 
o parama od kurbana i članarina. Londonski džemat se nikada nije oporavio 
nakon ovog rastjerivanja poštenih, u ime zaštite lopovluka. 

Bilo je pokušaja da se Rijaset uključi... Svojevremeno, prilikom posjete 
Londonu, bivši reisu-l-ulema dr. Mustafa ef. Cerić se najavio u službenu po- 
sjetu, ali je hodža Fahro pobjegao, a njegov ađutant Selim je poručio rašće- 
ranim džematlijama: - "Ne trebate nam ovde, niti vi, niti Cerić!" 

U međuvremenu će rašćerane džematlije saznavati razne informacije o 
kupovini nekretnina, što po Crnoj Gori, što po Londonu. Prije šest-sedam 
godina smišljeno je i kupovanje novih prostorija za Islamski centar, iako 
su stare prostorije, sa rašćeranim džematom, bile više nego dovoljne za 

vjerske potrebe. Cilj je bio uvaliti džemat u dugove, od preko 4 miliona 
funti odnosno, preko pola miliona maraka. S obzirom da nema tragova, i 
kontrole, ko zna koliko je funti isparilo kroz šuplje džepove. 

Po teoriji drugosti, da svijet mjerimo po sebi, mnogi čestiti vjernici nisu 
mogli pretpostaviti kakav zjalav belaj stanuje u londonskom džematu. Tako 
su se trojica imama 2016. priključila džematu, da dobrovoljno uče bošnjačku 
djecu, da zanavljaju generaciju vjernika i patriota. Ubrzo je hodža Fahro 
našao načina da im stane u kraj, i da i njih rašćera. Sa ovim su prestali i 
časovi Kur'ana. 

U decembru 2016. godine je održan i posljednji sastanak sa legalnim 
Odborom, nakon čega je hodža Fahro ustoličio diktaturu, da se zna ko 
je Sandokan! Doduše, džematlije su rašćerani iz svoga džemata, ali su se 
zakleli da će se nastaviti boriti za pravdu i istinu. Pisali su pisma Rijasetu, 
upozoravali, slali dokaze, pisali peticije... A onda su, te 2018. godine, saznali 
da reisu-l-ulema Kavazović dolazi u London. Eto pravde i prilike! Eto 
poglavara i pravednika! Sačekali su reisa Kavazovića pred hotelom, u kome 
je odsjeo, da mu lično uruče peticiju sa 162 potpisa, pa da pravedni vladar 
vidi šta je pravda a šta krivda! 

Reis Kavazović jako dobro zna ko su ovi ljudi. Dobijao je njihova pisma 
i apele. Čuo je upozorenja da je londonski džemat u rasulu, zbog kriminala 
i despotije. Ali, Kavazović ne pokazuje želju da sasluša te ljude, koje je 
nepravda natjerala da ga čekaju, kako bi mu lično uručili peticiju sa 162 
potpisa. Zar nije normalno da sa njima popije kahvu, da čuje glas naroda? 
Bilo bi normalno i da se baš u džematu susreo sa Bošnjacima koji mu pišu 
pisma iz Londona. Umjesto adeta, faraon Islamske zajednice bježi u neku 
londonsku birtiju, da se druži upravo sa onima koji su rasturili londonski 
džemat i ponizili džematlije! Faraon sa elitom, elita sa Titom. 

Reisu-l-ulema Kavazović je, dakle, informisan o svim problemima u 
londonskom džematu. Ovdje je dobio peticiju iz ruke u ruku, a u međuvre- 
menu je dobio čitav niz pisama, u kojima ga džematlije iz Londona informišu 
o lopovlucima u londonskom džematu. Kao i u slučaju Australije, druga- 
riceXxdrugovi iz Rijaseta nisu se udostojili da reagiraju. Svi oni znaju da su na 
jednoj strani džematlije, a na drugoj strani hodža Fahro. Neki ljudi javljaju 
da su u Kavazović i hodža Fahro rođaci, kao što su rođaci Razim Čolić i prvi 
ljudi Islamske zajednice u Austriji. Ja tebi, ti meni, zekat ide našoj neni! 

Reis Kavazović, dakle, ponavlja priču iz Australije, jer se stavlja na stranu 

hodže kojeg niko neće, a naspram džematlija koji traže svoj džemat, ali pod 
uvjetom da u njemu ne bude kriminala i lopovluka. Koga i šta u ovoj priči, 
dakle, štiti reis Kavazović? 

Postoji još čitav niz dokaza da je reis Kavazović ponizio džematlije u 
Londonu, kako bi sponzorirao mutne radnje. Naime, 2018. godine je Muha- 
med Jugo u ime Rijaseta, boravio u Velikoj Britaniji i sačinio je izvještaj koji 
je predao u Rijaset. Evo šta je u jednom dopisu napisao Reisov gospodar 
Razim Čolić, formalno direktor Ureda za dijasporu, a suštinski reis iznad 
reisa: "Uočio sam da je cjelokupna situacija u Velikoj Britaniji komplicirana 
te da će biti potrebno vremena kako bismo zajedno pronašli rješenja koja 
će revitalizirati krovnu organizaciju Islamske zajednice Bošnjaka u Velikoj 
Britaniji." 

Bilo je to 21.12.2018. godine. Do dana današnjeg od Razimovog Reisa i 
od Reisovog Razima nema ni-ha-ni-bu. Treba kazati i to da su neki od rašće- 
ranih džematlija o svom trošku putovali u Sarajevo, računajući da će ih 
primiti neko od odgovornih - da smjeran mumin smjernom muminu kaže 
istinu - ali došli su pred asiluk i zamandaljena vrata. Nisu znali da u Rijasetu 
sjede faraoni, komunisti i žetoni. 

Kao i u jednom džematu u Njemačkoj, u Londonu se zabranjuje ulazak 
u džemat osobama koje su se usudile upitati za finansijske tokove. Hodža 
Fahro i izvjesni Omanović određuju ko može a ko ne može pasti na sedždu. 
Tada se događa vjerovatno jedinstven slučaj u savremenoj historiji islama, 
da se protjerani džemat formira kao viber grupa, sa 150 članova! Na vrijeme 
su prozreli namjeru da ih se odstrani, iz članstva, pa su džematile bahnuli u 
džamiju, da plate člananiru, da posvjedoče da hoće da budu dio džemata, da 
prisustvuju krnjavoj skupštini džemata, a tada se događa svojevrsna lakrdija 
od legaliteta i pravde. 

Sa svim ovim su upoznati u Rijasetu. Kako objasniti šutnju Rijaseta, osim 
kao podršku kriminalu i raspadu džemata diljem dijaspore? (A kad se 
raspadnu džemati, ostaju skupocjeni prostori, koji će se, bezbeli, ,,komisijski" 
prodati, kako bi se ,,unaprijedila vakufska imovina".) Džematlije u Londonu, 
kao i u Australiji, traže da kompromitirani hodža konačno svoje mjesto 
ustupi onima koje džemat hoće. U Londonu među Bošnjacima ima desetak 
veoma učenih imama, koji danas rade kao vozači ili trgovci, jer su otjerani 
iz svog poziva. Džematlije traže da se formira nezavisna komisija koja će 
objektivno ispitati sve navode o krađi novca u posljednjih 25 godina. Oni 

traže apsolutnu transparentnost finansija. Traže jedinstvo sa Islamskom 
zajednicom, ali pod uvjetom da se poštuje džematlija — kao stub džemata. 
Zasad je nepoznato, a uskoro će biti poznato — zašto je kavazovićevska 
Islamska zajednica radila na rasturanju džemata i na rušenju jedinstva, 
podržavajući one koje džemat neće. 

Zaboravili su ovi koji vozaju lažnog reisa... Dobro je u prednosti. Istina je 
u prednosti. Pošteni su u ogromnoj većini... Barabe su u manjini. Samo je pita- 
nje vremena kad će se pred očima naroda obejaniti ovo što je mnogima odveć 
jasno. A kad vrijeme posvjedoči, e, tad je vakat da se mijenjaju i vrata i mandali. 

Islamska zajednica mora biti čuvana sistemom narodne, nadstranačke 
kontrole, kako je više nikad ne bi uzjahali dželalije i džilkoši. 


HAA 


Defter hefte 325, 20.09.2020. 
Kako su prodavači banjalučkog mezarja 
kidisali na imovinu austrijskih džemata 


Kakvajje veza između prodavanja mezarja u Banja Luci, uz kriminalno učešće 
Vakufske direkcije, i pokušaja Rijaseta da zagospodari imovinom džemata u 
dijaspori? Nije valjda da bi milionske nekretnine u dijaspori mogle doživjeti 
sudbinu rasprodatih vakufa? Da li ova okupirana Islamska zajednica, koju u 
rasulo vodi marionetski reis Kavazović, ima za cilj da udari pečate na etničko 
čišćenje Bošnjaka? Pred Bošnjacima su gorki dani suočenja sa istinom - da 
su Kavazović i njegovi šefovi dovršavali posao Radovana Karadžića i Ratka 
Mladića — jer su iza prognanih Bošnjaka prodavali vakufsku imovinu. Biva, 
što će Bošnjacima vakufi u mjestima genocida, kad Bošnjaci tamo treba da 
budu mrtvi, a da ne budu živi? 

Šta bi gusari harama mogli smisliti za džemate u dijaspori, osim da ih u 
dogledno vrijeme proglase nepotrebnim, a da njihovu imovinu, u ime tzv. 
,savremenog poslovanja", rasprodaju? Tek u tom kontekstu obejanilo se 
rastjerivanje vakifa koji su godinama izdvajali i gradili džamije i džemate u 
dijaspori. Kao što smo govorili, u džematima dijaspore vladala je prirodna 
harmonija i veza sa Rijasetom, dobrovoljno se slalo i šakom i kapom 
u Sarajevo, sve dok na čelo Islamske zajednice nisu instalirani Husein 
Kavazović i Razim Čolić, pod čijim diktatom nastaje haos i rasulo. 

Tek sada postaje jasno zašto Islamska zajednica nema ugovor sa državom 

— jer je podstanarski status okvir za pljačku, a pljačka je okvir za moralno 
urušavanje najstarije bošnjačke institucije. Kriminal sa vakufima ovako 
se ne tiče države, interna je stvar Islamske zajednice, čije moralno rasulo 
slabi Bošnjake i slama bosansku kičmu. Naravno da će ovakva dejtonska 
država, kojom komanduju Srbi i Hrvati, podržati kriminalizaciju Islamske 
zajednice! Naravno da će lopovi u ime vjere izgubiti i kompas i mjere. Zato 
su se zaskočili na imovinu džemata u dijaspori, ali su bili pročitani. Slučaj 
Austrije to dokazuje. 

Kao što je poznato, Austrija je novim Zakonom o islamu od 2015. 
zabranila svako miješanje vanaustrijskih institucija u džemate u Austriji. 
Rijasetu su, formalno-pravno, zatvorena vrata Austrije — izuzev ukoliko 
džemati ne žele da sarađuju! Dotad, postojala je "Islamska vjerska zajednica 
u Austriji?" (IGGiIO), a bošnjački džemati su do 2016. bili organizovani kao 
udruženja građana koja su bila međusobno povezana u IZBA-u - "Islamska 
zajednica Bošnjaka u Austriji". 

Budući da se novim Zakonom o islamu iz 2015. udruženjima građana 
zabranjuje bavljenje islamom, te da na to ima pravo samo državna Islamska 
zajednica, kao pravna mogućnost ispostavilo se ujedinjenje bošnjačkih 
džemata pod tzv. Bogoštovne općine. Džemati su imali rok do 1. marta 
2016. da se odreknu islamskih aktivnosti u svojim statutima, a kako 
Islamska zajednica dotad nije dala nikakve instrukcije, neki su džemati 
postali fondacije, s ciljem da sačuvaju imovinu kroz drugu pravnu formu. 
Rijasetov Ured za dijasporu i Razim Čolić iskoristili su ovu nevolju za 
pokušaj centralizacije džemata i otimanja njihove imovine, pod prijetnjom 
da će oni koji odbiju ponižavajuća pravila igre — postati otpadnici. 

Aštaje bilo ponižavajuće u namjeri Rijaseta? Džematima je ponuđen Statut 
koji ih u svim segmentima degradira. Džematska skupština je obesmišljena. 
Planirano je da se džemat više ni za šta ne pita. Imama u džematu 
postavlja nekakav Razim Čolić. Naime, džematska skupština, kobejagi, ima 
pravo da bira predsjednika, ali samo ukoliko ga prije skupštine potvrdi 
Rijaset. Zapravo, Rijaset bira, džemat prihvata. Ko se pobuni, postaje 
otpadnik. 

Predviđen je i pravni nonsens... Traži se od džemata da prihvate Statut 
koji više nikad neće moći mijenjati, jer o tome odlučuje Islamska zajednica 
Bošnjaka Austrije, kao produžena ruka Rijaseta. Dođosmo i do imovine 
džemata, koja je očiti cilj lažne priče o jedinstvu. Kad džemat jednom preda 

imovinu u ruke Islamske zajednice i Razima Čolića, nema više nikakvo 
pravo na nju, jer o tome odlučuje IZBA. U najkraćem, džemat je ucijenjen 
da odluči da više ni o čemu ne odlučuje. 

Dotad, džemati su bili spremni na poslušnost, sve u ime jedinstva. 
Možda bi upali u klopku, ali im je stigao išaret u vidu bahatog ponašanja 
Reisovog direktora za dijasporu Razima Čolića, koji nije umio sakriti 
krajnje namjere. Na uljudno pitanje iz nekoliko džemata: ,,Da li se mogu 
korigovati ponižavajuće odredbe Statuta?", dobili su prijetnju i ucjenu da će 
postati otpadnici, da će biti optuženi za ekstremizam i terorizam, da će biti 
zatvoreni od austrijske države, ukoliko se apsolutno ne povinuju diktaturi 
Razima Čolića. Ova džilkanska bahatost Razima Čolića bila je signal da 
nešto nije kako treba i da je u pitanju velika prevara. 

Jedan dopis iz maja 2016. otkriva nam da su u Rijasetu pročitali da su 
pročitani od austrijskih džemata: ,,Konstatirali smo da ste (...) minimizirali 
ili uklonili bitnu ulogu Rijaseta u kreiranju saglasnosti za promjene statuta, 
izbora i smjene predsjednika, prodaje i promjene namjene vakufa..." Prvo, 
što austrijski džemati nisu imali zakonsku obavezu ili mogućnost, izuzev 
dobre volje, da Rijasetu polažu račune, a drugo, iz ovog citata se vidi da 
je Rijaset posebno zarovio na planu ,prodaje i promjene namjene vakufa". 
Dakle, ako u Sarajevu nisu planirali da prodaju i mijenjaju namjene vakufa 
u dijaspori, zašto bi to onda navodili u jednom dokumentu čiji je navodni 
cilj jedinstvo Bošnjaka? Bošnjački džemati ispravno su pročitali i odbili ovu 
sumnjivu ponudu. 

Reisov direktor Razim Čolić u startu je sikterisan, pa je 17 džemata odlu- 
čno odbilo ultimatume i ponižavajući Statut. Agresivnim udbaškim akcijama, 
sa različitim metodama i ucjenama, džemati se prisiljavaju na kapitulaciju. 

Ipak, putem zastrašivanja, ucjena, prijetnji - da će biti osumnjičeni za 
ekstremizam, jedna grupa vrši puč nad voljom džematlija i za račun Ra- 
zima Čolića privremeno i nelegalno preuzima Medžlis Centar u Austriji. 
Skupocjeni sudski proces još uvijek traje, dok su stare džematlije i vakifi 
uglavnom rastjeraniizovih džemata. To su konkretni rezultati Kavazovićevih 
i Razimovih reformi. 

Preostalih sedam džemata, koji su naslutili mogućnost puča i prljavih 
igara, nastavili su djelovati u drugim formama, ali sa željom da budu dio 
Islamske zajednice na principima poštovanja i poštenja. Skupljali su zekat, 
vitre, htjeli slati novac u Sarajevo, ali im je to pravo uskraćeno jer su ih Reisovi 

agenti proglasili otpadnicima. Iz Rijaseta je narod huškan na pobunu, ali su 
se prevarili, ovi džemati su postali još jači, i složniji. Džematlije su razumjele 
pljačkaške motive onih koji su već prodali mezarje u Banjaluci. 

Rejsovim i Razimovim ucjenama i etiketama napravljena je opšta 
pometnja, džemati su podijeljeni na podobne i nepodobne, dok su iz tzv. 
podobnih džemata rastjerani starosjedioci, a dovedeni poslušnici. 

No, Reisu i Reisovom Razimu nije bilo dosta što su razorili jedinstvo 
Bošnjaka u Austriji, već je su zajmili da one nepodobne satru do kraja, 
kao neugodne svjedoke njihovog poraza. Islamska zajednica iz Sarajeva 
ponudila je austrijskim obavještajnim službama da otkriva tzv. islamske 
teroriste i ekstremiste po džematima, kako bi se ušljepala u sistem 
odlučivanja. O čemu se radi? Traženo je da se ubaci sljedeći paragraf: ,,Za 
izbor i reizbor predsjednika, potrebana je prethodna saglasnost Rijaseta IZ 
u BiH". Tadašnji predsjednik IZBA-e Esad Memić je u medijima objasnio da 
se radi samo o ,,zaštiti džamija i udruženja od radikaliziranja, terorizma i 
kriminalaca". To bi značilo da će Rijaset iz Sarajeva pobrinuti da u Austriji 
ne bude bošnjačkih radikala i terorista. U to ime Uprava za vanjske poslove 
obavještava da je ,,u pregovorima sa državom Austrijom dogovorena hijera- 
rhijska veza sa Rijasetom (...) odnosno dekret Reisu-l-uleme". Koja je cijena 
za ovaj presedan u Zakonu o islamu? 

Na meti izmišljanja tzv. islamskog ekstremizma od strane agenata 
Islamske zajednice našli su se čestiti Bošnjaci, poštene džematlije, koje su 
odbile ucjenu Rejsa i Razima. Bio je to iostao pakleni osvetnički plan zaelimi- 
naciju džemata i pojedinaca koji su odbili da teško stečenu imovinu predaju 
u ruke onima koji su prodali mezarje u Banja Luci. U tom kontekstu u 
austrijskim medijima su govorili Razimovi i Reisovi namještenici za Austri- 
ju. Sve ovo pojačalo je sumnju u istinske namjere ekipe predvođene Razimom 
Čolićem, koja je među austrijskim džematima napravila poputni haos. 

Zapravo, jedino još besprijekorno funkcioniraju džemati koju su odbili 
ultimatum, poput džemata u Grazu, Gmundenu, Linzu, Ridu i drugih, 
ali oni su na stalnoj meti kleveta i izmišljotina. Svi drugi, nad kojima je 
silom i ucjenom uspostavljena prinudna uprava, trpe nejedinstvo i kritike 
rastjeranih džematlija. No, čak i među tzv. pravovjernim džematima ima 
svašta, od onih koji su na listi, a nisu prihvatili Razimov Statut, pa do onih 
koji ne postoje, osim na Razimovoj tabeli, pa do onih koji imaju jedan te isti 
Odbor na dvije adrese. Očito je Razim, poput Srba na Kosovu, pokušao da 

poraz prikaže kao pobjedu. 

Islamska zajednica Bošnjaka u Austriji IZBA danas je tijelo bez 
legitimiteta, sastavljeno od poslušnika. Dovelo je to do takvog moralnog 
rasula, da pojedini džemati osvanu kao panoi za reklamiranje pornografije 
i erotskih terevenki. Neki drugi nakon namaza preferiraju turbo-folk. A kad 
bismo još otvorili pitanje 497 kurbana koji su nestali na putu do Sarajeva, u 
vrijednosti od 89.460 eura — ovaj helać bi se dodatno uhelaćio. 

U izvršnom odboru IZBA-e od 12 članova samo jedan nije hodža, čime 
se izgubio imperativ da to ne bude imamska, hodžinska zajednica. Ako 
je džematlija stub džemata, a ako ga nema u sistemu odlučivanja, onda 
vremenom džemat gubi smisao. Čak i po naturenom Statutu zacrtano je da 
predsjednik IZBA-e i Medžlisa može biti samo hodža, a nikako neki učenjak 
koji nije hodža. 

Putem zapošljavanja imama po školama, napravljena je svojevrsna 
korupcionaška mreža, jer imami moraju misliti i glasati kako im kažu 
Razimovi namjesnici, poput bivšeg predsjednika IZBA-e Esad ef. Memića. 
Baš zato se niko nije smio suprotstaviti odluci da se od zekatskih para, u 
vrijednosti od 36 hiljada eura, odobri kupovina skupocjenog Mercedesa, 
da se njime ko car Hajle Selasije vozi Hasudin Atanović, glavni imam 
IZBA-e....Ne zna narod da se u austrijskim Alpama svake godine organizira 
relaksacija za Razimove umorne hodže - kobejagi seminar - gdje oni sjede 
po saunama i wellnessima i upućuju dove za Bosnu i Bošnjake. 

Nakon što su potvrđena istraživanja Deftera hefte o kriminalu pod 
zaštitom Rijaseta, nakon otezanja Sabora Islamske zajednice da reagira i 
otezanja Rijaseta da smijeni i procesuira odgovornalica, u bošnjačkoj javnosti 
je buknula spoznaja da se Islamska zajednica raspada, usljed unutarnjih 
sukoba. Jedna vijest sustiže drugu. Mi se nećemo baviti ovim dramatičnim 
vijestima, ali hoćemo potcrtati — daje važnost Islamske zajednice svjetlosnim 
godinama ispred pojedinaca koji su iznevjerili emanet, krenuli u kriminal 
sa prodajom vakufa, te pod komandom stranih obavještajaca krenuli u 
rasturanje džemata po dijaspori. Ne mogu Husein Kavazović, Razim Čolić 
i Senaid Zajimović nikako biti važniji od opstanka i jedinstva Islamske 
zajednice! Oni moraju ili podnijeti ostavke ili biti smijenjeni, kako bi se 
zaustavio proces gubitka povjerenja i raspada Islamske zajednice! 

Šta nam je činiti? 

Sabor Islamske zajednice treba sazvati vanrednu sjednicu i oformiti 

potpuno nezavisnu komisiju, sastavljenu od uglednih Bošnjaka, koja će 
pripremiti nacrt reforme Islamske zajednice. Reformirana Islamska 
zajednica podrazumijeva: 
1. Apsolutnu stranačku nezavisnost, tako što ni jedan čelnik Islamske 
zajednice ne smije biti stranački funkcioner, kao što je sada slučaj; 
2. Finansijsku transparentnost i poslovanje bez parergon blokova; 
. Unutarnje mehanizme kontrole; 
4. Ulazak svjetovne inteligencije u upravna tijela, tako da trećina budu 
hodže, a dvije trećine džematlije; 
5. Uvezivanje jedinstva sa džematima u dijaspori na dobrovoljnoj osno- 

vi, a ne prisilom. 
Bošnjaci su pred historijskim izazovom - da izgube ili sačuvaju svoju 
Islamsku zajednicu. Bila bi šteta, bila bi sramota, bila bi grehota — da oni 
koji su prodavali bošnjačka mezarja poraze i ponize bošnjački narod. 


HAA 


Defter hefte 326, 27.09.2020. 
Intervju: Mahdi Mekić, lider pokreta za reformu Islamske zajednice 


Rješenje nije samo u smjeni odgovornih, 
već u reformi Islamske zajednice 


+Mi smo svjesni medijske blokade koja je na snazi među bošnjačkim 
medijima, i slagao se čovjek ili ne sa stavovima iznesenim u Vašim 
reportažama, ili sviđao mu se Vaš stil ili ne, Vi ste definitivno dašak 
vedrine i svježine u ovom — žao mi je što to moram tako reći — ušćuhlom 
bošnjačkom medijskom prostoru. " 


DEFTER HEFTE: Često se čuje optužba upućena na vašu adresu, adresu 
vas u Grazu, te drugih džemata koji stoje uz vas, a to je da ste vi paradžemati. 
Da li vi doista djelujete u ilegali? 

Mahdi Mekić: Problem sa kojim smo mi danas suočeni je taj da je naša 
IZ u BiH trenutno taoc, da je - narodnim riječnikom rečeno — zajahana 
od onih koji su je sebi prisvojili, i koji svako ukazivanje na propuste, na 
kritičke osvrte s ciljem poboljšanja i napretka, uzimaju kao atak i prijetnju. 
Mi smo ,,para" tj. nelegalni i nelegitimi samo u imaginarnom mentalnom 

INTERVJU 


Mahdi Mekić 


predsjednikelslamskogikulturmogleentral Graz 


sklopu koji postoji u glavama ljudi koji trenutno upravljaju IZ u BiH. Mi smo 
svi, pa tako i naš džemat u Grazu, uredno pravno-formalno registrovani i 
zavedeni kao takvi u državama u kojima djelujemo, po važećim zakonima 
i normama, te sasvim legalno i regularno sprovodimo sve svoje aktivnosti. 
Štaviše oni nam ga, i da hoće, ne mogu dati jer IZ u BiH nije pravni subjekat 
u međunarnodnom pravu i sva priča s tim u vezi je jedna obična farsa kojom 
se pokušavaju zamazati oči, kako neupućenim funkcionerima same IZ, tako 
i njenim članovima. Trenutno rukovodstvo IZ u BiH se u zadnjih pet godina 
pokušava odnositi prema nama sa gvozdenom rukom, i budu li nastavili 
ići tim putem, IZ u BiH će izgubiti dijasporu u potpunosti. Oni su se na to 
očigledno oglušili i nastavljaju sa pokušajem da porobe Bošnjake u dijaspori 
što im, u to sam duboko ubijeđen, ni pomoću filmskih trikova neće poći za 
rukom. Oni se čak ismijavaju našoj konstataciji da je potreban ne podanički 
nego partnerski odnos i imputiraju nam da mi hoćemo da budemo naše 
vlastite reisu-l-uleme, što je naravno nonsens. Ovaj pokušaj iz Rijaseta 
da se nametne odnos po kojem smo mi statutima i normativno-pravnim 
aktima obavezni samo da klimamo glavom na sve ono što nam od njih dođe, 
ukazuje na to da oni sami ne vjeruju u jačinu svog autoriteta, da nisu sigurni 
u snagu svojih argumenta, te da im je jedini mogući način da vode zajednicu 
gvozdenom rukom. A lider treba da vodi vizijom koja inspiriše, ciljevima za 
koje masa prepozna da se za njih vrijedi žrtvovati. Međutim, oni niti imaju 
te vizije, niti takvih ciljeva, i oni svojim primjerom više pokazuju kako ne 
treba raditi i kako se ne treba ponašati, i zato nam je opšte stanje u zajednici 
općenito takvo da narod gubi povjerenje u instituciju, te je iz tih razloga 

odnos sa dijasporom na ovako poražavajućem nivou. 


DEFTER HEFTE: Mediji IZ u BiH dugo su izvještavali o Islamskom 
kulturnom centru u Grazu kao svijetlom primjeru dobre organizovanosti 
džemata u dijaspori, o respektabilnom projektu koji je za svaku pohvalu, te 
kao primjeru kvalitetne saradnje sa Rijasetom u Sarajevu. Kad su u stvari 
nastali problemi? 

Mahdi Mekić: Naša opredijeljenost i želja da jačamo instituciju IZ u BiH 
je neupitna i dokazana kroz skoro tri decenije našeg postojanja, u toku kojih 
je naša saradnja blistala i u kojima smo, zbilja, često bili isticani kao simbol i 
ponos za Bošnjake u dijaspori. Kada smo prije desetak godina odlučili kupiti 
naše vakufsko zemljište od 12 dunuma na kojem smo nanijjetili praviti naš 
islamski centar, bez oklijevanja i bez puno polemike, željeli smo da se ta 
imovima uknjiži direktno na IZ u BiH. I tada je direktor vakufske direkcije 
bio gospodin Zajimović, koji je na njenom čelu i dan danas, i on je bio prvi koji 
nam je pojasnio da je to nemoguće radi nepostojanja pravnog subjektiviteta IZ 
u BiH van granica BiH. Mi smo, dakle, bili spremni od naših ušteđevina, od 
naših finansijskih prihoda, sa našim pozajmicama kupiti vakufsko zemljište 
i predati ga u vlasništvo IZ u BiH. Međutim, sticajem navedenih okolnosti i 
pravne neizvodljivosti te naše želje, naše vakufsko zemljište kupljeno je na naše 
ime, i uknjiženo na ime našeg džemata registovanog u Austriji. Kako će se 
kasnije uspostaviti, mi smo tada bili vrlo naivni, imali smo slijepo povjerenje 
u rukovodstvo institucija IZ u BiH, i tek će se vremenom pokazati da je naša 
imovina u stvari spašena time što je ostala u našem vlasništvu. Jer od 2015. 
godine pa na ovamo, politika rukovodstva IZ u BiH pokazala se takvom da su 
oni u stvari pokušali sve bošnjačke vakufe stavit pod svoju kontrolu lukavim 
izmjenama statuta naših džemata, po kojima bi mi postali taoci njihove dobre 
volje. I ne samo to, prihvatanjem tih statuta, na samo da bi naša imovina bila 
pod kontrolom vrha u Sarajevu, nego i sva naša administrativna uprava, o 
čemu ste Vi u Defteru hefte već detaljno izvještavali. 


DEFTER HEFTE: Je li bilo pokušaja da se prevaziđu razilaženja? 
Konkretno za vaš slučaj u Grazu, je li bilo razgovora i prijedloga rješenja? 

Mahdi Mekić: U niz navrata naše delegacije su išle za Sarajevo. Mi smo 
dolazili na noge, i to nije problem. Nama to nije bilo teško. I bili smo spremni 
da im sve prepustimo: i imovinu, i fondaciju koju smo u međuvremenu bili 

osnovali, i džemat. Nismo željeli kavgu. Nismo željeli biti kamen spoticanja 
jedistvu. Na tanjiru smo nudili naše ostavke u X navrata. Međutim, oni su željeli 
da mi nastavimo da budemo fasada, da budemo nosioci odgovornosti pred 
austrijskim zakonima i sudom javnosti, ali da oni nama upravljaju iza kulisa. 
Na to niti jedan čovjek zdravog razuma i čistog karaktera ne može pristati. 
Mi smo u ovom periodu zategnutih odnosa sa trenutnim rukovodstvom IZ u 
BiH prošli kroz tri faze. U prvoj fazi su oni pokušali da nas porobe. To je ova 
faza o kojoj sam upravo govorio, gdje nas se raznim prijetnjama i ucjenama 
pokušalo dovesti do toga da mi pristanemo biti marionete. Kada im to nije 
uspjelo, oni su pokušali da nas izmrcvare, da nas raznim medijskim i drugim 
javnim napadima izmuče, iscrpe, i da nas dovedu do toga da mi sami dignemo 
ruke i da kažemo ,,mi ovaj pritisak više ne možemo izdržati". U biti, trebali 
smo ustupiti mjesto nekima drugima, makar oni bili i manje sposobni, ali je 
bitno da su Rijasetu poslušni. I kada im ni to nije pošlo za rukom, onda su 
pokušali da nas bukvalno unište. Lično sam sjedio na sastancima sa austrijskim 
političarima koji su ubijeđeni u tu priču i kojima je servirana ta teza od strane 
onih koji u Austriji djeluju kao isturena ruka Rijaseta da je umjereni Bošnjak 
samo onaj koji se pokorio sistemu IZ u BiH. Svako onaj koji je odbio da kaže 
, amin" na sve ono što oni žele, taj mora da je radikal. 


DEFTER HEFTE: U intervjuu direktora Vakufske direkcije Senaida 
Zajimovića objavljenom prije nekoliko dana, u kojem se govori o kriminalu 
nad vakufskom imovinom u Banja Luci, primjer Islamskog kulturnog centra 
u Grazu se navodi kao sličan slučaj. Ima li u tome istine? 

Mahdi Mekić: Ta priča je paradoks nad paradoksima i pokazuje kako u 
stvari podlo i ispod svakog nivoa časti djeluju trenutni najviši funkcioneri 
IZ u BiH. Recite mi: Kako je moguće otuđiti od vas nešto što nikada nije 
bilo vaše? Gdje je tu logika? U Banja Luci, kako se da zaključiti iz Vaših i 
drugih medijskih izvještaja, pa i iz samih priznanja gospodina Zajimovića, 
u zadnjem broju Preporoda, Islamska zajednica prodaje svoju imovinu 
predhodno nepostojećim firmama, osnovanim samo u svrhu tih transakcija, 
u te transakcije su involvirani članovi porodice pojedinih aktera, ta treća 
lica prodaju imovinu dalje, i na kraju niti ima imanja, niti ima para. Naše 
vakufsko zemljište je i danas dan tu, ono se razvija, unapređuje. Ono je na 
usluzi našem džematu. Na njemu se završava džamija, i vrše se pripreme 
za fazu dva tj. Edukativno-administrativni centar. Dakle, još jednom da 

sumiram, praviti paralelu između onoga što se od nečasnih djela desilo u 
Banjaluci i nas u Grazu je jedna velika podvala, i nastavak pokušaja osvete 
jer smo mi u Grazu, u stvari, jedna ključna karika u lancu koji se poprečio 
na putu sprovođenja zamisli po kojoj su Bošnjaci u dijaspori i njihovi vakufi 
trebali postati taoci Rijaseta u Sarajevu. 


DEFTER HEFTE: Sve su češći pozivi za ostavkom Kavazovića i Zajimo- 
vića, kao i Čolića? Je li to potrebno? Je li to rješenje? 

Mahdi Mekić: Svi koji su bili nosioci emaneta, oni koji su izdavali naloge, 
oni koji su sprovodili odluke na terenu, oni koji su znali a šutili, svi oni 
moraju da snose odgovornost. To je slučaj sa Banjalukom, ali to važi i za sav 
odnos prema bošnjačkoj dijaspori. Međutim, to nije dovoljno. Sistem se mora 
mijenjati i to iz temelja. Ovakvi i mnogi drugi primjeri pokazuju da smo mi 
iznutra truhli, da nam je sistem postavljen na nakaradnim principima, i ti 
se problemi ne rješavanju smjenom ili ostavkom makar i cijele garniture 
najviših funkcionera. To jeste neophodan, ali nedovoljan korak. Ono što je 
dodatno potrebno jeste kompletna reforma koju će skupa, rame uz rame, 
sprovesti bošnjački intelektualci uz neukaljane vjerske autoritete. 


HAA 


Defter hefte 333, 15.11.2020. 
Ko to prijavljuje Bošnjake austrijskoj policiji? 


Minule hefte austrijska policija ispretresala je jedan broj džamija i mesdžida 
u Austriji. Pretresane su one džamije na koje su prstom ukazali muslimanski 
doušnici ili cinkaroši pri austrijskoj policiji. Nezavisni bošnjački džemati 
u Austriji, koji se nisu htjeli povinovati pljačkaškoj nakani bandita koji 
djeluju pod krovom Islamske zajednice, našli su se na meti udara ovih koji 
su nastojali da otuđe imovinu koju su sticali Bošnjaci u Austriji, gradeći 
svoje džamije i svoje mesdžide. Agenti iz Rijaseta su smislili da postave 
svoje poslušnike, a da rastjeraju starosjedioce i vakife koji nisu ta ogromna 
sredstva dali kako bi sutra neko rasprodavao džematske prostore. Dakle, 
oni koji su odbili taj podli plan, koji su prozreli tu namjeru, našli su se na 
meti cinkaroša iz Islamske zajednice Bošnjaka u Austriji. Kako bi sve ovo 
preokrenuli u svoju korist, poletili su da prijave kako u ovim džemati sjede, 
navodno, ekstremisti i vehabije. I sada se dogodilo da austrijska policija, 

tragom takvih prijava, krene da pretura i ganja te izmišljenje teroriste, tamo 
gdje tih terorista nema. Austrijska policija je pokušala da skrene pažnju 
sa svojih grešaka, a u povodu nedavnog terorističkog napada. Problem 
jedne organizirane države, u kojoj se dogodi teroristički napad, jeste u 
nepostojanju dovoljno razvijene obavještajne mreže, ili onoga što bi trebale 
raditi obavještajne službe, da znaju odakle prijeti opasnost. Na kraju krajeva, 
ko zna da li nekim desničarima i odgovara pojava terorizma, da li neki 
desničarski faktori u Austriji ili Francuskoj režiraju ovaj terorizam, kako 
bi na orvelovskom strahu mobilizirali svoje desničarsko biračko tijelo?! U 
ovome što se dogodilo u Austriji ima itekako propusta austrijskih sigurnosnih 
službi, kojima je to promaklo, pa sada bi da to peglaju tako što će preturati 
one džamije i one džemate na koje su im prstom ukazali ,,kooperativni" 
muslimani. Cinkaroši, zapravo klevetnici, dolaze iz strukture pljačkaša koji 
nastoje tako da otuđe prostore, da promjenom strukture vlasništva maknu 
one koji su to gradili, e, kako bi to prodali onako kako su prodali imamsku 
kuću u Banja Luci, onako kako su prodali Hadži Babin harem u Banjaluci, i 
onako kako rasprodaju štošta od onoga što pripada vakufima. 


HAA 


Defter hefte 345, 07.02.2021. 
Intervju: Dr. Hasan Alijagić, 
lider pokreta protiv kriminala u džematima Australije 


Sudska tužba protiv hodže Jasmina Bekrića 


Dr. Hasan Alijagić je jedan od najistaknutijih lidera u borbi protiv korupcije 
i kriminala u džematima Australije. Za Defter hefte govori o stanju 
bošnjačkih džemata u Australiji. 

- O napadima koji smo izloženi ne samo ja, već i svi oni koji zahtijevaju 
odgovore i transparentnost u radu Islamske zajednice, ne treba posebno 
govoriti. Jedini cilj im je da se skrene pažnja sa osnovne teme o finansijskim 
malverzacijama članova tzv. Mešihata Australije i zahtjeva o transparentnom 
radu Islamske zajednice. Što se tiče bošnjačkih džemata u Australiji, oni su 
nastali mnogo prije rata i ratnih razaranja u BiH, tako da su smjernice i 
način rada već bili dobro ukorijenjeni. Međutim, jedan problem je donio 
mnogo tereta i štete našoj zajednici, a nastao je dolaskom prvog hodže u 

Sidnej 1984. godine. Problem je bio što se pod maskom zadržavanja jezika 
i kulture sve podređivalo i usmjeravalo onako kako bi hodžama bilo 
lakše u realizaciji finansijskih malverzacija i uklanjanja procesa kontrole 
njihovog rada. Ovo se odnosi i na samo uplitanje u biranje članova 
odbora, dovođenje džematlija u konfliktno stanje i direktno finansijsko 
rukovođenje. Ovo je, naravno, bilo neodrživo u sistemu Australije, tako 
da je samo bilo pitanje vremena kada će se Bošnjaci Australije zasititi 
vraćanja u prošlost. Omladina Australije generalno, pa tako i bošnjačka, 
ne trpi autokratizam, oholost, nepotizam, neodgovornost, ne trpi onoga iza 
koga ne stoje rezultati, a posebno organizacije koje raspolažu društvenim 
sredstvima a prema njima ne pokažu savjestan odnos. A način na koji 
se ponašaju pojedine hodže rezultirao je egzodusom omladine u druge 
džemate. Naše džamije i mesdžidi su postali poslovne agencije hodža, koji 
žele da prikupljaju finansijska sredstva i troše ih bez povratne informacije. 
Ako upitate za očiglednu pronevjeru, oni vas počinju prozivati najgorim 
imenima i diskreditovati unutar zajednice. Mi smo uspjeli, mada, još uvijek 
traje borba sa religijskim profiterima, da spasimo i izvučemo iz čeljusti tzv. 
Mešihata četiri džemata. Pod zaštitom i unutar tzv. Mešihata Australije je 
bila prostitucija, alkoholizam, narkomanija, finansijske malverzacije, a sve 
to radi lične koristi. Ovo je samo dio onoga što cijela bošnjačka dijaspora u 
Australiji zna. Ove osobe su svjesno potkradale Bošnjake Australije. Naša 
zajednica u Australiji je krenula u pravnu bitku, bili smo primorani da 
na samovolju i nekonstruktivan i neislamski rad hodže, po imenu Jasmin 
Bekrić, odgovorimo sudskom tužbom. Sve ono što je on učinio od marta 
prošle godine sud je okarakterizirao nezakonitim. 


HAA 


Defter hefte 354, 11.04.2021. 
Nakon što je Rijaset podržao kriminalce u Australiji... 


Bilježimo događaj od minule hefte, kada su resursi Islamske zajednice i 
bošnjačke diplomatije, stavljeni u službu zaštite kriminala u Australiji 
a u pogledu tzv. Islamske zajednice Bošnjaka Australije, jednog kvazi 
udruženja koje u osnivanju ima 16 muških članova i četiri članice. Naspram 
sebe ima sedam velikih džemata sa 2665 finansijskih članova, koji su protiv 
ustanovljavanja ikakve asocijacije na čijem čelu će biti izvjesni Jasmin Bekrić, 

kojega Rijaset gura za muftiju, iako su do Rijaseta došli brojni materijalni 
dokazi o pronevjerama koje je počinio, a koje sada istražuje Federalna 
australijska policija. Zamislite kakva će to sada biti sramota, kakav će to 
biti skandal kada se ustanovi kriminal koji je počinio Jasmin Bekrić, a 
iza kojeg stoji službeno Sarajevo?! Brojni dokazi su poslati u Sarajevo i to 
ništa ne znači ni reisu Kavazoviću, ni Rijasetu. Na Grupi za istinu i pravdu 
objavljeno je više protestnih pisama i analiza ovog, uistinu, skandaloznog 
događaja - da uprkos brojnim dokazima Rijaset pristaje da štiti one koji 
su počinili taj kriminal. Prošle hefte se obratio i Ljevaković, prvi saradnik 
reisa Kavazovića, i evo šta su mu odgovorile džematlije iz Australije: ,,Toliko 
pisama poslatih i nikakvog odgovora, a sad nam objašnjavaju koliko nama 
treba biti važna IZ i BiH. Znate li vi da dijaspora uopšte nema svoj ured 
u Bosni? Znate li vi da je preko pola miliona, a možda i više Bošnjaka u 
dijaspori? Znate li vi da dijaspora šalje 2,5 milijardi eura u Bosnu, više nego 
i jedna strana investicija? Tako da ta vaša priča, o važnosti Bosne nama, 
u dijaspori, nije potrebna! Mi pokazujemo djelima koliko je nama Bosna 
važna. Znate li vi da Bosnu svake godine napusti 50.000 stanovnika? Šta ste 
vi u IZ uradili da to popravite? Koliko ste vi džamija napravili u dijaspori? 
Šta ste uopšte uradili za dijasporu, osim što nam pošaljete nepismene hodže 
koje imaju jedini zadatak da okupe oko sebe još nepismenije intelektualne 
pobačaje da bi lakše kontolirali slanje para vama, koje bi mi ionako poslali. 
— kaže se u ovom pismu. 

Postoji li ikakva razumna logika po kojoj Rijaset i reis staju uz jednu 
grupicu koja nema legitimitet većine, namjesto da stanu uz pravdu, istinu, 
poštenje i da stanu uz sedam džemata i tu ogromnu većinu Bošnjaka koji 
neće tog tzv. muftiju koji im se nameće? Postoji samo jedna logika, a to je 
da Kavazović radi na razbijanju resursa Islamske zajednice u dijaspori - jer 
podržava kriminalizirane strukture spram većine poštenih. 

(Napomena: Reisu-l-ulema Kavazović je uprkos dokazima o kriminalu 
za muftiju IZ u Australiji imenovao Jasmina ef. Bekrića. Reisov ,,muftija" je 
1. oktobra 2021. godine uhapšen od strane australijske policije, te razriješen 
dužnosti. Reis Kavazović nije snosio posljedice za svoju zaštitu kriminala 
pod krovom Islamske zajednice u Australiji.) 

Treće poglavlje 
ISLAMOKRATIJA ŽDERE ALLAHOVO VLASNIŠTVO 


Od prodaje mezarja, preko uništavanja 
vakufa, do pljačke zekata i vitara 


kokk 


Transkripti iz emisija Defter hefte 


Kokok 


IDefredhenten 12 921:06-2020. 

Vehabijsko pozorište: Vandalizam u Djevojačkoj pećini u Kladnju 


Vehabijsko pozorište je jedno od  najuspje-šnijih pozorišta __na 
bosansko-hercegovačkoj obavještajnoj 
sceni, gdje se prave razne — pred- 
stave, kako bi se nešto prikazalo onakvim 
kakvim to nije. Bošnjaci nisu ekstremisti, 
Bošnjaci nisu zadrti. Bošnjaci su usmjereni 


na toleranciju, na zajedništvo. Bošnjaci 
imaju svoju tradiciju, i narodnosnu i vjersku. 
U tu tradiciju spada Ajvatovica. U tu tradiciju 
spadaju dovišta. To su narodni bošnjački sa- 
bori. I neko se pojavi, bezbeli, a glumac, bez- 
beli, pozorište, da kaže da se na Ajvatovicu 
ide i da se umjesto Allahu moli Ajvaz-dedi. A 
zna da laže! 

Ne treba plaho pameti pa znati da je 
Ajvatovica najstariji Bošnjački sabor. Ne ke 
postoji ni jedno mjesto kod Bošnjaka gdje su se Bošnjaci duže sabirali. Imaju 
i druga dovišta. Imaju i druga saborišta bošnjačka. I onda na jednom takvom, 
a to je Djevojačka pećina kod Kladnja, uleti neki glumac i napiše da je to kufr, 
biva, to je nevjerstvo. 

Mi trebamo prvo da razumijemo - da to neće uraditi ni jedan normalan 
Bošnjak. To može uraditi samo neka barbarska hulja, kojoj ništa nije sveto. 
A ta hulja može biti plaćena, što iz Beograda, što iz Zagreba, što iz Londona, 
pa da ovdje pravi nered, kako bi se stvorio prizvuk postojanja ekstremizma 
kod Bošnjaka. Taj što je to napisao - nije od nas i ne pripada nama. On 
pripada njima - onima koji su protiv Bosne i Bošnjaka. 


AA 


Defter hefte 312, 21.06.2020. 
IBRET HEFTE Nakon džungle na mezarju, 
pojavili se i mezarovi uzbrdo £z nizbrdo 


Na molbu jedne gledateljke snimili smo mezarje u jednoj našoj čaršiji, gdje 
je trava potpuno prekrila mezarove. Postavili smo tada pitanje koliko treba 

mtyv Im 
IGMAN ID 


) Gali A 
dnevnica da bi se pokosila trava, kako mezarje ne bi izgledalo kao džungla. 
Pitali smo, da li je moguće da IZ nema para da to plati, pa da mezarje bude 
uredno?! 

Evo nas sad na jednom drugom mezarju, na kojem se, također, razvija 
džungla, a koje je zanimljivo i po tome što je izašlo skoro na cestu. Osim 
toga, ovaj dio je poznat i kao klizište. Pitanje je, ako bude kakva veća kiša, 
hoće li mezarovi koji su u vrhu ovako ostati?! Upravo ovdje, gdje su prije 
nekoliko godina bila golema klizišta, Islamska zajednica je prodala parcele 
za mezarove. Ono što posebno u estetskom smislu kvari ovu sliku jeste 
to, što su mezarovi skoro izašli na cestu, samo ih možda metar dijeli od 
kamionskih i drugih točkova. Kao da se to nije moglo drugačije urediti, i 
kao da se nije mogla uraditi neka ograda?! Mezarovi se čak prave u brdu, 
uzbrdo-nizbrdo, pa je čudno kako i te familije na to pristaju. Kako u samoj 
Islamskoj zajednici neko ne postavi neku granicu kriterija? Ne bi trebalo 
prodavati svaku parcelu za mezar, jer neke parcele nisu za mezar, budući da 
skrnave ono što bi mezaristani trebali biti. 


ke VK. o 


AK 


Defter hefte 315, 12.07.2020. 
U povodu 25. godišnjice genocida: 
Ko je optužio Bošnjake da NISU IMUNI NA ZLO?! 


Nećemo bilježiti sve ono što se proteklih dana čulo u povodu obilježavanja 
25. godišnjice genocida, ali ćemo zabilježiti nešto što se nije čulo i našta se 
nije obratila pažnja. Prvo što nije kako treba, svi se na to oglušujemo, jeste 
sramni naziv Memorijalnog centra Potočari, gdje se u samom nazivu bježi 


151 


od pojma genocid. To mora biti ili Memorijal genocida u Srebrenici ili Muzej 
genocida u Srebrenici. Iako smo o ovome više puta govorili, nikada nismo 
čuli nekog bošnjačkog zvaničnika da je kazao da ovaj sramni naziv, kojim 
se ugađa velikosrbima i genocidašima, treba biti promijenjen u Memorijal 
genocida u Srebrenici. Ima još sličnih primjera. Jedna konferencija, u 
povodu obilježavanja 25. godišnjice genocida u Srebrenici, posvećena 
je zločinu silovanja. Pa, zar u Srebrenici nisu bile masovne likvidacije, 
masovna stratišta, masovne grobnice?! Najmanje je bilo zločina silovanja! 
I ko to pravi šprdnju sa pojmom genocida u Srebrenici, pa svodi kompletan 
genocid u Srebrenici i te masovne likvidacije na zločin silovanja?! Zašto 
to nije primijetila naša javnost? Nema nikoga! Rijaset i njegov Ured za 
dijasporu su smislili da se o genocidu u Srebrenici govori samo kroz zločin 
silovanja. Ima nešto gore od toga! To su riječi, zloriječi, bezriječi, besmisao 
koji je izgovoren na ovoj konferenciji. Jedan od govornika je podsjetio da 
,.-. mržnja, nacionalizam i rasizam podjednako pogađaju sve nas, bez 
izuzetka". I ovo je rekao: ,, Nema imunih društava i naroda na zlo. Pitanje je 
samo kako se mi prema tom zlu odnosimo, da li mu se suprotstavljamo ili ga 
hrabrimo, veličamo ili opravdavamo". Zar je normalno da se u kontekstu 25. 
godišnjice genocida u Srebrenici govori da ,nema imunih naroda na zlo"?! 
To znači da ni Bošnjaci nisu imuni na zlo! To znači da i kod Bošnjaka ima 
nekakvo zlo! Daj da vidimo koje, kakvo, kad?! Kako možeš žrtvi genocida 
govoriti da u tom narodu, kod te žrtve, postoji zlo?! Poručuje se žrtvi, 
poručuje se Bošnjacima, da ni mi, poput Srba, nismo imuni na zlo. Ovo je 
u kontekstu genocida jedna zlokobna, jedna bezobrazna, jedna bestijalna 
misao kojom se nastoji dovesti u istu ravan krvnik i žrtva! To znači, ako 
Srbi nisu bili imuni na Zlo, onda nisu ni Bošnjaci imuni na zlo. Pred nama 
su izazovi da ovakve stvari detektiramo kako bismo se časno borili za istinu 
o genocidu u Srebrenici. Dokle god postoji Memorijalni centar u Srebrenici 
a ne postoji Memorijal genocida u Srebrenici, stvari nisu kako treba. Dokle 
god nam se pojam genocida u Srebrenici, pojam masovnih zločina, masovnih 
likvidacija i ubistava svodi na pojam silovanja, stvari nisu kako treba. Dokle 
god nam se poručuje da su krvnik i žrtva isto, stvari nisu kako treba. Pred 
nama je borba za istinu. 


AA 

Defter hefte 316, 19.07.2020. 
Munir Bašić umro u aprilu, još uvijek bez ukopa i dženaze 


Umro je prije tri mjeseca insan koji se zove Munir Bašić. Umro je u aprilu. 
Ovo naše društvo, ova naša Islamska zajednica, naša demokratija, ova 
naša vlast - nisu u stanju da ukopaju Munira. Svima njima je lakše znati da 
jedan insan leži mrtav tri mjeseca, nego da pronađu sredstva i da ukopaju 
rahmetliju, kao što i priliči ljudskim običajima. Država nema para, Islamska 
zajednica nema para - da uplati ukop i da se obavi dženaza. Munirovo tijelo 
leži u mrtvačnici u Zenici tri mjeseca. I svi oni nimuekaet! Jer Munir nema 
familije, nema para iza sebe, i ne može biti ukopan. Tuga golema, ne može 
biti gora. Ali, nije to Munirova tuga. To je naša tuga. 


HAA 


Defter hefte 318, 02.08.2020. 
Kriminal pod krovom sarajevskog Medžlisa 
Zašto je hafiz Kenan Musić podnio ostavku? 


Protivnik se udara u glavu, a Bošnjake su udarili u Islamsku zajednicu! 
Nakon poturanja nedoraslog Huseina Kavazovića za marionetskog reisa, 
otvorena je serija destruktivnih i kompromitirajućih procesa koji su Islam- 
sku zajednicu doveli do stanja rasula i gubitka povjerenja. Islamska zajednica 
je spala na to da Bošnjake optužuje za terorizam, da minimizira genocid ili 
da pomaže u naseljavanju ilegalih migranata na bošnjački životni prostor. 
Mnogo je dokaza o uhapšenosti najstarije bošnjačke institucije. Jedini način 
da Islamsku zajednicu spasimo, nije da šutimo i hranimo bolest, već da 
otvoreno govorimo o zavjeri koja je instalirana u sam vrh Islamske zajednice. 

Šta se događa sa onima koji hrabro dignu svoj glas, slijedeći obavezu da 
otklanju zlo i upućuju na dobro? Pa oni, zasad, izgore, nestanu, stradaju, 
jer je kavazovićevska Islamska zajednica istrajna na putu samouništenja. 
Dokaz za to je krik svjetlosti iz tame korupcije, koji je došao od hafiza Kena- 
na Musića, jednog od najučevnijih Bošnjaka. Ako hafiz Kenan može izgorjeti 
u borbi za istinu, onda je ovakva Islamska zajedica apsolutno carstvo 
primitivizma, nasilja, laži i lopovluka. Bošnjaci ne smiju dozvoliti da izgube 
svoju Islamsku zajednicu, u zavjeri trećerazrednih mutavaca, baraba i 
švercera. Ono što je započeo hafiz Kenan Musić mora biti istjerano do kraja. 


153 


Prisjetimo se... Glavni imam Medžlisa Islamske zajednice Sarajevo, doc. 
dr. hafiz Kenan-ef. Musić, objavljuje 9. juna 2020. otvoreno pismo kojim 
šokira bošnjačku javnost. On javno podnosi ostavku i piše: 

"Prethodne dvije godine mog mandata obilježile su kontinuirane 
opstrukcije i blokade u izvršavanju emaneta povjerenog glavnom imamu, 
(...) uskraćivanje uvida u osnovne elemente finansijskih i vakufskih procesa, 
te stalne laži i insinuacije usmjerene na diskreditaciju mene i ljudi sa kojima 
sarađujem." 

Hafiz Kenan u svome pismu objavljuje da se u Medžlisu provodi kampanja 
progona, stravičnog mobinga, on govori o najrigidnijem totalitarizmu, o 
revanšizmu, verbalnom deliktu... On upozorava da se progone čestiti imami 
i džematlije. Šta je to nego slika razaranja Islamske zajednice iznutra? 

Javnost je šokirana. Hafiz Musić je autoritet. Njemu se vjeruje više 
nego nepostojećem reisu Kavazoviću i njegovim postojećim gazdama. 
Organiziraju se protesti, peticija... Rijaset zasjeda par dana poslije i kobejagi 
formira Komisiju koja treba da ispita navode hafiza Musića. Pa zar ovako 
krupne probleme nije trebao znati Rijaset i bez hafiza i bez Komisije? Znaju 
li makar koji su to ljudi maltretirali hafiza Kenana i čestite imame? Ako ne 
znaju, ama, mi ćemo im uskoro reći! 

Heftu poslije, za glavnog imama je izabran Abdulgafar ef. Velić, koji će 
fotelju platiti porodičnom šutnjom, jakako. Ubleha o Komisiji za analizu 
stanja u Medžlisu IZ Sarajevo je pala u zaborav. Rezultat: tresla se gora a 
miševi kolo vode. 

Zamislite premijera vlade kojem ne daju uvid u finansijske tokove 
vlade? Upravo to se dogodilo glavnom imamu sarajevskog Medžlisa. Ugled 
hafiza Kenana je trebao biti pokriće za prljave poslove. Jedan od razloga 
ostavke je "uskraćivanje uvida u osnovne elemente finansijskih i vakufskih 
procesa", Šta je to u finansijskom poslovanju Medžlisa što nije smio znati 
glavni imam? 

Putem Deftera hefte, po prvi put se objavljuju dokazi o finansijskim 
petljavinama Medžlisa. Ove dokaze dao nam je visoki službenik Rijaseta, 
pod uvjetom da ostane anoniman. Sastanak je održan na jednom parkingu 
u Vogošći. Osobno sam se uvjerio u paničan strah ovog čovjeka, kome je 
stalo do istine, ali još više do glave na ramenima. A za razliku od njega, moja 
je glava na ahiretu, pa na dunjaluku nemam takve vrste strahova. To što 
mi je on predočio, ja neću odmah predočiti vama, jer bismo se svi zadavili 

količinom kriminala u Islamskoj zajednici. Za kriminal ćemo lahko, ali šta 
ćemo sa informacijama da su neprijateljske obavještajne službe zaposjele 
toranj najvažnije bošnjačke institucije. O tome ćemo nekad... 

Dakle, Budžet Medžlisa IZ Sarajevo je u visini budžeta manjih općina, 
poput Ilijaša, Olova, Jablanice... Ali, od budžeta općina živi hiljade ljudi, a 
od budžeta Medžlisa živi 120 zaposlenih i jedan broj honoraraca. Taj budžet 
Medžlisa Islamske zajednice Sarajevo u prošloj godini je iznosio blizu sedam 
miliona maraka, odnosno, 6.894.070,45KM. Elhamdulillah, nek' je to tako! 
Mi volimo da naša Islamska zajednica bude s parama, a ne sa fukarama. 
Problem je, kako hafiz Kenan reče, u finansijskim procesima. 

Imali smo uvid u Izvještaj o poslovanju za 2019. godinu, koji je usvojen 
u februaru na Skupštini Medžlisa. Taj dokument je deklaracija lopovluka 
u Islamskoj zajednici. Svaki pametan i moralan Bošnjak bi se zastidio pri- 
kazivanja te finansijske pornografije, rasipništva i pljačke u ime vjere. Ali, 
skupštinski delegati Medžlisa usvojili su tu lakrdiju od izvještaja! 

Da li ste znali da od vjerskih usluga Medžlis zaradi dva i po miliona 
maraka, odnosno, 2.572.604KM? Ovakva stavka se, misteriozno, pojavljuje 
još jednom, gdje pod tačkom 12. piše da su "troškovi po osnovu vjerskih 
usluga" naplaćeni u iznosu od 1.375.505KM. Ispade, po stavkama jedan i 
12 da je po osnovu prodaje vjerskih usluga inkasirano skoro četiri miliona 
maraka: 3.948.109KM. Da li su to su one usluge koje biste trebali dobiti 
kao član, jer plaćate članarinu, ili makar kao musliman? Ali, po osnovu 
članarine Medžlis IZ Sarajevo zaradi 2.261.836KM! 

Broj od 2.877 dženaza u 2019. godini pojavljuje se u kontekstu dva i po 
miliona maraka od vjerskih usluga, pa ispada da je prosječno po dženazi 
naplaćivano oko 900KM. Nekom više, nekom manje, ali, u svakom slučaju, 
sve u ime vjere i u slavu vakufa. Kad smo već kod toga, recimo da je Islamska 
zajednica smislila nešto što se zove "rezervacija i održavanje grobnih mjesta", 
a po tom osnovu je inkasirano 149.180KM. Baška je članarina za ukopne 
djelatnosti, u iznosu od 220.24IKM. A trebalo bi biti besplatno, zar ne?! 

U strukturi prihoda u Medžlisu, 37,31 odsto je od vjerskih usluga, 32,80 
odsto je od članarine, od zakupa se zaradi 9,91 odsto, a od zekata ostane 
7,43 odsto. U izvještaju saznajemo i da je sakupljačima zekata isplaćeno 
98.715KM, odnosno, pet odsto od ukupne sume. Kako se može sakupljati 
nešto što se od sebe daje? - pitanje je iz zone sumraka. Neko donese zekat, a 
ti ukradeš sebi pet posto! To je to. 

U izvještaju postoji više bućkuriš-stavki, gdje su se pod jednim stavom 
našle i nekakve "zatezne kamate" ali i "kopanje mezara", pa te kamate sa 
iskopanim mezarovima koštaju 96.963KM. U jednoj takvoj bućkuriš- 
-stavki, koja se zove "tekući rashodi", obrađene su provizije od zekata, vitara, 
prikupljanja kurbanskih kožica, a tu su se našle i stipendije i stimulacije, sve 
u iznosu od 294.110 KM. Kakve veze imaju pare od kurbanskih kožica sa 
stipendijama? - nije objašnjeno. Uzgred, ta provizija od kurbanskih kožica, 
trebala bi biti zabranjena, slijedom hadisa i mnogih tumačenja. Pri tome 
pronalazimo da je u 2018. godini od prodaje kurbanskih koža zarađeno 
16.390KM, a u 2019. godini nije zarađeno ni marke. Ako su kožice došle, 
pitanje je - ko ih je prodao i gdje su nestale pare?! 

A kad smo već kod procenata o prihodima, dede da vidimo i procente o 
rashodima! Kako se i gdje troše pare od članarine, zekata, vitara, od plaćanja 
vjerskih usluga? Čak, čak, čak 81,44 odsto, dakle, 5.392.499KM potrošeno je 
na plate, odnosno primanja u okviru Medžlisa! 

To u izvještaju glasi ovako: "U ukupnim rashodima bruto plaće, topli 
obrok, naknade honorarnim imamima, bulama, mujezinima, bajramluk, 
regres, davanja uposlenicima učestvuju sa 81,44 % i iznose 5.392.499KM." 

Pitanje za narod: Kako 120 stalno zaposlenih i jedan broj honoraraca 
mogu potrošiti preko pet miliona maraka?! Čuli ste citat, vidjeli svojim 
očima ovu rečenicu... Medžlis objavljuje da preko 80 posto, odnosno, skoro 
peti po miliona maraka, ide na plate i honorare! Dakle, manje od 20 posto 
ukupnih prihoda ostaje za infrastrukturu, održavanje džamija i mezarja! 
A među plate, kao što ste vidjeli, spadaju i stavke "bajramluk" i "davanje 
uposlenicima", što je skandalozno. 

Možda ste pomislili da je kroz ovih pet miliona maraka riješeno sve što 
treba platiti na ime uposlenika i honoraraca Medžlisa. Ali, prevarili ste se! 
Preko 300.000 maraka plaćene su, kako se navodi, "mektebske aktivnosti, 
ramazanske aktivnosti, bajramski koncert, hidžretska Nova godina, Mreža 
mladih"... U 2018. godini to iznosi 324.935KM, a u 2019. godini to iznosi 
303.110KM. 

Pod tačkom 2. objavljena je još jedna skandalozna formulacija, u iznosu 
od 548.859KM, a riječ je o troškovima "Naknade za prevoz s posla i na 
posao, nanade za korištenje osobnog vozila, topli obrok, regres, bajramske 
naknade, pomoć u slučaju smrti i bolesti, penzioneri, otpremnine". Kako 
su regres i topli obrok ponovo prikazani, u ovom bućkurišu, teško je znati. 

Pretpostavljamo da honorarci nisu mogli koristiti sve ove pogodnosti, te da 
se blizu 550.000KM potrošilo u krugu 120 stalno zaposlenih. Formulacija 
koja glasi "bajramske naknade" vrhunac je cirkusa. Kakva je to naknada 
hodži za Bajram? 

Kao što smo vidjeli, pod tačkom 2. prikazani su troškovi prevoza i ko- 
rištenja osobnog automobila, ali, pod tačkom 6. ponovo nalazimo formula- 
ciju koja glasi "Izdaci za goriva, taxi prevoz". Kakva je razlika između 
"Naknade za korištenje osobnog vozila", iz tačke 2., i Tzdataka za gorivo" iz 
tačke 6?! Haman da u Medžlisu i automobil ima pravo na honorar?! 

Šta mislite koliko su zaposlenici Medžlisa Islamske zajednice Sarajevo 
potrošili za taksi? U 2018. godini troškovi za taksi iznose 15.590KM, a u 
2019. godini troškovi za taksi iznose 16.017KM. To je mjesečno po 1.300KM 
na taksi! Pored naknada za prevoz, baška s posla, a baška na posao, pored 
naknada za auto i gorivo, u Medžlisu se vozikaju i taksijem. Korištenje 
taksija je luksuz, a u ovom slučaju i teški bezobrazluk. 

Hajde da vidimo kakvih još čuda ima u ovom tzv. Izvještaju! Pod stavkom 
9. i 10. navedene su investicije u mezarje i investicije u vjerske objekte, ali 
ni maraka od svih ovih prihoda nije potrošena u ove svrhe. Prikazan je iz- 
nos od tzv. namjenskih donacija, od 212.000KM, ali nigdje ne piše gdje je i 
kako potrošen taj novac. Narod je u turbeta ubacio 168.000KM, bezbeli za 
usisavanje turbeta. Potom postoje dvije misteriozne stavke, jedna koja glasi: 
"Prihodi od drugih djelatnosti" (2018. - 22.929KM " 2019. — 11.432KM), a 
druga koja glasi: "Ostali prihodi"(2018. - 31.472KM ?" 2019. - 50.596KM). 
O čemu se tu radi, e to ne piše! Inače, sve je na sličan način zbrčkano i 
nedorečeno. 

Uobičajeno je da po određenim stavkama nema drastičnih oscilacija od 
godine do godine. Ali, ovdje, izdaci za tzv. tekuće održavanje, tipa popravaka, 
održavanja vozila i opreme, ušta spada i održavanje mezarja, u 2018. godini 
iznose 205.571KM, a godnu dana poslije, samo 55.045KM. Kako može 
promjena filtera za ulje na autu biti u istoj temi sa održavanjem mezarova? 
Pa, ovo je kao da se neko namjerno zafrkavao sa zdravom pameću! 

Očiti cilj ovog bućkuriša od finansijskog izvještaja je da se sakrije 
kriminal i da se niko ne može snaći u tom petljanju mezarova, motornog 
ulja, kurbanskih kožica i stipendija. No, ipak ostaje dovoljno podataka da 
se prepozna lopovluk i bezobrazno rasipništvo. Na kraju, evo jedne zahlade. 
Šta mislite koliko su u sarajevskom Medžlisu potrošili na usluge restorana? 

To jedenje po restoranima moderno se zove ,reprezentacija". Pravo da 
reprezentuju ustanovu imaju samo glavni. E, koliko su koštale šnicle, torte 
i limunade za guzonje iz sarajevskog Medžlisa? Nisu puno! U godini 2018. 
pokrkali su 34.898KM, a u 2019. godini bili su skromniji, pa su pokrkali 
32.390KM. Mjesečno su krkali blizu 3.000 KM po restoranima. Da se zna ko 
je karabaja i ko jede džabe jaja! 

U ovom Izvještaju ima još dvaput ovoliko stavki vrijednih pomena i 
analize. Ali, ovo je sasvim dovoljno da se razumije količina lopovluka, 
bahatosti i primitivizma koja nam se prodaje kao ,,čuvar vjere". 

Islamska zajednica bi morala biti moralni uzor, u svakom pogledu. 
Današnja organizacija, koja je ogrezla u zaštiti kriminala, traži hitnu 
reformu, jer će ovakva kompromitirana više štetiti, nego koristiti vjeri, 
narodu i domovini. Možda tragom ovih petljavina možemo razumjeti 
višestruki interes da Islamska zajednica ostane podstanar u Bosni i 
Hercegovini, i da za razliku od pravoslavne i katoličke crkve nema potpisan 
ugovor sa državom. Ovako smo kobejagi ugroženi, borimo se za opstanak, 
pa imamo pravo poslovati preko parergon blokova i ispod tezge. Kome u 
Islamskoj zajednici danas odgovara podstanarski status u državi? No, to je 
baška tema. 

Ne postoji nikakav častan razlog da se pare Islamske zajednice troše po 
tajnim planovima i izvještajima. Transparentnost svake marke koja uđe u 
Islamsku zajednicu - nema alternativu. Islamsku zajednicu treba osloboditi 
od poslovanja na blokove i na hedije, treba je uvesti u fiskalni sistem, i 
treba otvoriti za javnost plan potrošnje tih miliona maraka. Protiv ovog 
imperativa mogu biti samo kriminalci! 

Ovo je borba da se iz Islamske zajednice išćeraju žohari, špijuni i 
šverceri. Ovo je borba da Islamska zajednica bude stub poštenja, povjerenja 
i patriotizma. Molimo Svevišnjeg da ohrabri i ojača većinu poštenih i dobrih 
da oslobode Islamsku zajedicu od zla i nemorala. Amin. 


HAA 


Defter hefte 319, 09.08.2020. 
Prodali mezarje u Banjaluci i pokrali 1.214.000 KM! 


Već šestu godinu grupa Banjalučana pokušava otvoriti vrata tzv. nezavisnog 
novinarstva kako bi predstavili jednu od najkriminalnijih stranica mandata 

reisu-l-uleme Kavazovića, za čijeg vakta su počele 
bestijalne rasprodaje vakufa baš tamo odakle su 
Bošnjaci protjerani. U kontekstu genocida i etni- 
čkog čišćenja, ovo što radi reis Kavazović sa svo- 
jim hajducima doima se kao udaranje pečata na 
zlo koje su počinile velikosrpske falange Ratka 
Mladića i Radovana Karadžića. Jer, ako Bošnjaci u 
entitetu Republika srpska ostanu bez vakufa, kao 
duhovnog i razvojnog uporišta procesu povra- 
tka, onda, od bošnjačkog prisustva na svojim top- 
racima, nema ništa. Šta da radi Bošnjak u Banja- 
luci ako mu se rasprodaju vakufi? Potcrtavamo: 
rasprodaja vakufa sa vjerskog i nacionalnog stano- 
višta ravna je najgoroj izdaji vjere, naroda i 
domovine! A upravo to se dogodilo u Banjaluci, pod 
saznanjem i odobrenjem reisu-l-uleme Kavazovića 
i onih koji ga vodaju, košto je Slobodan Milo- 
šević vodao Sejdu Bajramovića. Idemo u priču. 
Konkretno! 

Medžlis IZ Banjaluka je 21. 10. 2014. godine, 
zastupan po predsjedniku Izvršnog odbora Kasimu 
Mujčiću, zaključio Ugovor sa firmom Sintex d.o.o. 
iz Banjaluke, kojim Medžlis "mijenja zemljište na 


haremu bivše Hadži Babine džamije u površini od 3.563 m? za poslovni 
prostor površine 300 m? i stambeni prostor površine 150 m? u stambeno- 
poslovnom objektu koji će se izgraditi na tom zemljištu..." Dakle, daje se 
harem, daju se mezarovi naših predaka, za poslovni prostor i za stan. U 
samom Ugovoru, koji potpisuje banjalučki Medžlis, navodi se izgradnja 


objekta na ,,tom zemljištu", dak- 
le, na mezarju. 

Treba naglasiti da su banja- 
lučki Bošnjaci odmah saznali 
za ovaj kriminalni plan prodaje 
vakufa, i da su odmah reagirali. 
Pišu se pisma, apelira se na Rija- 
set i na reisa Kavazovića. Banja- 

lučani još ne vjeruju da se neko usudio prodavati harem Hadži Babine 
džamije. Nakon što je Medžlis potpisao Ugovor, uslijedile su ogorčene 
reakcije Banjalučana, uglavnom na društvenim mrežama. Ljudi nisu 
mogli vjerovati da u Islamskoj zajednici postoje takvi kriminalci, koji su 
spremni prodavati mezaristane. Posebno su bili ogorčeni Banjalučani čije 
su familije ukopane u ovom prodatom mezaristanu, koji se, dakle, pretvara 
u nekakvo građevinsko zemljište. Kakva je razlika, pitali su se Banjalučani 
u komentarima, između četnika koji su rušili džamije i bagerima ravnali 
mezarja, i ovih kriminalaca iz Islamske zajednice koji za pare prodaju 
mezarove naših predaka?! Dali je veća opasnost, pitali su se, u četniku koji ne 
krije da ti je dušmanin, ili u ovome licemjeru iz Islamske zajednice koji laže 
i krade u ime vjere? Sama činjenica da kavazovićevska Islamska zajednica 
čini sakralocid za pare, upuštajući bagere u mezarja i vakufe, najgori je čin 
izdaje i poniženja bošnjačkog naroda. 

Zamislite šta bi Srbi uradili kad bi Srpska pravoslavna crkva, tako, 
krenula rasprodavati pravoslavna groblja kao građevinsko zemljište? Šta bi 
uradili Hrvati da im kardinal Puljić proda katoličko groblje u Banjaluci, pa 
da na katoličkim grobovima nikne zgrada srpskog tajkuna? Velikosrpski 
komunisti su imali običaj na mezaristanima graditi zgrade i škole, ali, 
ovo zlo dolazi direktno iz kavazovićevske Islamske zajednice, koja je na 
najogavniji način iznevjerila emanet brige za vakufe. 

Ako su spremni prodati mezaristane, onda su spremni prodati i bošnjački 
narod! A to se upravo i događa kroz prodaju preostalog životnog prostora 
migrantskim hordama, bandama terorista i kriminalaca, koje ovdje 
svečano dočekuje i u Merhametovim kuhinjama hrani Islamska zajednica. 
Rasprodaja mezaristana u Banjaluci — da na kostima bošnjačkih predaka 
niknu srpske zgrade — najdublji je ponor do kojeg se strovalila ova okupirana 
i od naroda oteta Islamska zajednica. 

Korumpirane medijske kuće u BiH ni tada, a ispostavit će se ni kasnije, 
nisu pokazale interes za ovu temu. Kako je moguće da medije ne zanima 
kad jedna vjerska zajednica upusti bagere da preoru grobove predaka? 
Izuzev, ako nisu zainteresirani da zavjerom šutnje podrže propast najstarije 
bošnjačke institucije? 

Publicista Bedrudin Gušić je 9. avgusta prošle godine dogovorio sa Anđel- 
kom Marković sa N1 televizije da naprave TV priču na licu mjesta. Priču su 
snimili, izjave su uzete, ali priča nikada nije objavljena na toj televiziji. Kada 

je upitao za objašnjenje, odgovoreno 
mu je da je srpska mafija prijetila 
novinarki. S kime su se to spandžali 
kriminalci pod zaštitom Rijaseta? 
Kako svjedoči Bedrudin Gušić, 
glavni ideolozi ovog  sramnog 


zgrade 


projekta, a koji su ga gurali "iza 
scene" i bez tragova potpisivanja, bili 
su tadašnji muftija Osman ef. Kozlić 
i tadašnji glavni imam Medžlisa IZ 
Banjaluka Muhedin ef. Spahić. Dvojica mladih Banjalučana koji žive i rade 
u Sarajevu (jedan od njih je bio prof. dr. Mirza Bišćević) pokušali su doći 
do reisa Kavazovića i tražiti od njega da zaustavi prodaju vakufa i moguće 
građevinske radove na Hadži Babinom haremu. Ali nisu uspjeli doći do 
faraona iz Rijaseta, jer ih je odbio primiti. 

Desetine apela upućeno je na sve adrese Rijaseta, od reisu-l-uleme 
Kavazovića do raznih ureda i muftiluka, ali niko nikad nije našao za shodno 
da odgovori, a kamoli da se suprotstavi kriminalu pod pokroviteljstvom 
ovog nepostojećeg Reisa i njegovih postojećih gospodara. Zamislite kakav 
teror vlada unutar Islamske zajednice, kad ona ogromna većina poštenih 


ljudi, čestitih vjernika, ne smije dići svoj glas protiv prodavanja vakufa i 
mezaristana, protiv bjelodanog kriminala u ime vjere?! 

Idemo dalje... Potom, 21.04.2016., kada je potencijalni investitor na 
haremskoj parceli skontao da mu za stambeno-poslovni objekat nedostaje 
još kvadrata, dolazi do njih tako što je potpisan "Ugovor o prenosu prava 
svojine na nepokretnosti" između Medžlisa IZ Banjaluka i firme čiji je 
direktor — pazi sad ovo! - otac potpisnice prvog Ugovora. Riječ je o dodatnih 
1817 m?. Dakle, novim Ugovorom spojene su parcele koje su bile predmet 
prvog i drugog Ugovora. 

Slijedi završni udarac: Dana 22. 11. 2016. godine potpisnica prvog 
ugovora daje punomoć br. OPU-2909/2016 svome ocu da može raspolagati 
sa parcelom od 3563 m2 i on, pošto već ima ugovorenih dodatnih 1817 m', 
to dvoje spaja i dana 29.12.2016. pravi kupoprodajni ugovor sa Branom 
Jankovićem iz Banjaluke. Biznismen Janković kupuje harem Hadži Babine 
džamije za 1.214.000KM! Po tom Ugovoru, kupac Brane Janković nema 
nikakvih obaveza prema Medžlisu IZ Banjaluka!!! Nigdje se više ne spominje 

poslovni prostor površine 300 m2 i stambeni prostor površine 150 m?, koje, 
navodno, treba dobiti Islamska zajednica! 

U međuvremenu, nakon što je devastirao harem i poravnao mezarove, 
investitor Brane Janković je sagradio zgradu i prodao stanove i poslovne 
prostore u njoj. Bezbeli su prodati i ovi kvadrati koji su, navodno, pripadali 
Islamskoj zajednici, a pare od prodaje su isparile. Formalno, Islamska 
zajedica je besplatno dala da mezaristan postane građevinsko zemljište, jer 
od 1.214.000KM - nije dobila ništa. Šta je to nego bjelodani kriminal, i po 
vjerskim i po svjetskim mjerilima!? 

Poznati banjalučki publicista Bedrudin Gušić o svemu ovome je mnogo 
puta pisao na društvenim mrežama, alarmirao medije, ali, pisao je i Rijesetu, 
reisu Kavazoviću, direktoru Vakufske direkcije Senaidu Zajimoviću, Vijeću 
muftija. Pretpostavljate: odgovora nije bilo. 

Medžlis je ostao bez haremskog zemljišta, poslovnog i stambenog pro- 
stora koji su bili predmet prvog Ugovora. Gdje su i kod koga su pare završile, 
javnost ne zna. Dokle god ne saznamo, mi imamo osnova sumnjati daje i 
Reisu-l-ulema omastio brke od ovog kriminala. Jer, sve se to fakturiše na 
njegovu adresu, a on o svemu šuti. Zašto šuti, ako ne muti? Reisu-l-ulemo, 
zlo je ovo pregolemo! Ili zbori, i govori, nije šala mala — ako si i ti dio 
ovog tala! 


HAA 


Defter hefte 320, 16.08.2020. 
Rasulo Islamske zajednice 
Vrijeme je za vanredni nestranački Sabor 


Islamska zajednica je izgubila kompas, čim se usuđuje progoniti istinu i 
činjenice, a braniti laž i lopovluk. U razmaku od dva dana Islamska zajednica je 
objavila dvije reakcije na priloge iz Deftera hefte, prvi o kriminalu pod krovom 
sarajevskog Medžlisa, i drugi o prodaji mezarja u Banjaluci. Sada je definitivno 
jasno da Kavazović i njegovi šefovi strateški vode Islamsku zajednicu u rasulo, 
jer na konkretne dokaze o kriminalu — odgovaraju bestidnim lažima. 

Svi su sve vidjeli, samo Islamska zajedica ne vidi da je doćerala cara do 
duvara. Ova dva saopćenja, prvo, kojim se relativizira prodavanje mezarja 
u Banjaluci, na kome je podignuta zgrada srpskog tajkuna, i odakle je 
pokradeno 1.214.000KM, i drugo, kojim se činjenice o kriminalu i rasipništvu 

u sarajevskom Medžlisu proglašavaju za laž — dokaz su bezobrazluka i ba- 
hatosti Islamske zajednice, koju jedna ekipa stranih agenata i domaćih 
džilkoša strateški udaljava od bošnjačkog srca. 

Preko 100.000 ljudi vidjelo je dokaze o prodaji mezarja na Hadži Babinom 
haremu u Banjaluci. A najveći dokaz je zgradurina podignuta na mezarju. 
Ostala su otvorena pitanja: Ko se usudio prodavati mezarje? Ko je pokrao 
1.214.000 KM? Može li Kavazović ostati reis, a Zajimović direktor Vakufske 
direkcije — nakon dokaza da su odobrili izdaju emaneta i ovaj kriminal? 
Namjesto konkretnih odgovora, dobijamo sramotno saopćenje za javnost 
banjalučkog Medžlisa. Oni obavještavaju javnost: %..Želimo informisati 
svoje članove, ali i sve pripadnike Islamske zajednice u Bosni i Hercegovini, 
da prema rezultatima provedenih provjera jesu postojali pokušaji uzurpacije 
imovine Islamske zajednice od strane trećih lica, konkretno firme Sintex i 
s njom povezanih kompanija." 

Banjalučki Medžlis direktno potvrđuje sve navode iz Deftera hefte 319! 
Šta je onda sporno? Pa, sporno je što svoje članove informišu pet godina 
poslije, a da nije bilo Deftera hefte, ne bi ih informisali nikad! Sporno je da 
prodaju mezarja i izgradnju zgrade na mezarju, kao i krađu 1.214.000KM, 
oni nazivaju tek i samo "pokušajem uzurpacije imovine". Nema tu nikakvog 
pokušaja, ako je mezarje prodato iakoje zgrada na mezarju sagrađena! To više 
nije pokušaj, već svršen čin i rezultat kriminalne prodaje mezarja i vakufa! 
Dalje, banjalučki Medžlis očito laže kad kaže da su "pokušaj uzurpacije" 
izvela "treća lica", a zaboravlja da se prodaja mezarja nije mogla izvesti bez 
prvog lica, dakle, tadašnjeg banjalučkog muftije Osmana ef. Kozlića. Ne 
može niko sa strane biti kriv što je Medžlis sklopio Ugovor kojim ,,mijenja 
zemljište na haremu bivše Hadži Babine džamije (...) za poslovni prostor 
površine 300 m? i stambeni prostor površine 150 m? u stambeno-poslovnom 
objektu koji će se izgraditi na tom zemljištu..." Dakle, prvo, a ne treće lice je 
pronevjerilo vakuf i pristalo na ovaj kriminalni Ugovor! 

Evo šta dalje piše banjalučki Medžlis u saopćenju: "Rijaset IZ u BiH i MIZ 
Banjaluka već duže vremena rade na zaštiti imovine Medžlisa, te se u tom smi- 
sluvećvodeistragei pokreću sudskii drugi sporovikoji ćerasvijetliti sve okolno- 
sti, kao i odgovornost svih pojedinaca u Islamskoj zajednici i izvan nje." 

Dakle, imamo dvije konkretne tvrdnje. Prvo, tvrde da "već duže vremena 
rade na zaštiti imovine", a što je isto kao kad bi mesar rekao da radi na zaštiti 


CSK TETE. 


kravljih života. Kako možeš štititi nešto što si uništio i prodao? Kažu da to 

rade "već duže vremena", ali za to duže vremena mi nikada nismo čuli da su 
se Rijaset i Medžlis oglasili i obavijestili javnost o tako ozbiljnom udaru na 
imovinu, kakav je prodavanje mezarja i krađa 1.214.000KM. 

Onitvrde da se "vodeistrage", da se pokreću što sudski, što drugi sporovi... 
Evo, otvoreno od njih tražimo, pred licem javnosti, da nam predoče dokaze! 
Bujrum! Prozvani ste! Daj da vidimo kakve ste sudske sporove pokrenuli? 
Koga ste tužili što je prodao mezarje? Ako nemate dokaza — a vjerovatno 
nemate — onda lažete u oči narodu! 

Drugo saopćenje objavio je sarajevski Medžlis, i ono se tiče oba priloga iz 
Deftera hefte. Budući da su javno dostupni svi Defteri hefte, kao i ova saopćenja, 
mi se nećemo baviti kompletnim sadržajem, a pogotovo ne uvredama. 

Sarajevski Medžlis tvrdi: "Želimo upozoriti svoje članove i pripadnike 
Islamske zajednice da sve što je objavljeno u tim prilozima ne odgovara 
istini." Odmah potom, sarajevski Medžlis tvrdi da ,video-snimci temelje se 
na konstrukcijama i lažima". Dakle, sarajevski Medžlis je decidan da je sve, 
ama baš sve što je objavljeno - neistina, konstrukcija i laž. 

Budući da se govori u množini, o prilozima, to podrazumijeva i temu o 
prodaji mezarja u Banjaluci. Vidjeli smo da banjalučki Medžlis potvrđuje 
navode iz Deftera hefte, tvrdi da je bilo "pokušaja uzurpacije imovine", dok 
sarajevski Medžlis demantira banjalučki Medžlis tvrdnjama da su to laži i 
neistine. Trebali su se dogovoriti šta će ko reći — da ne budu rogovi u vreći. 

Dakle, sarajevski Medžlis, za sve faksimile i konkretne dokaze o kri- 
minalu i rasipništvu, a koje smo vidjeli iz izvještaja — tvrdi da su neistine, 
konstrukcje i laži. Decidni su u tome kada kažu da ,,sve što je objavljeno u 
tim prilozima ne odgovara istini". Pa ima li išta da je istina? 

Je li istinit vaš budžet od preko šest miliona maraka, i da od tog iznosa 
81,44 %, ili skoro 5,5 miliona maraka trošite za plate 120 zaposlenih i za 
honorare? Jesteliu 2018. godini od prodaje kurbanskih koža naplatili 16.-390KM, 
a u 2019. niste prikazali ni marke? Jeste li prošle godine potrošili 16.017KM 
da se vozate taksijem? Jeste li po restoranima u 2018. potrošili 34.898KM, a u 
2019. - 32.390KM? A gdje su tek stotine hiljada maraka o čijem ulazu i izlazu 
postoje zamagljeni i smandrljani tragovi? Nemojte da ovdje repriziramo prilog, 
koji svako može pogledati na YouTube i svako može analizirati faksimile! Nije 
li to ogromna drskost i neodgovorost - smatrati narod gomilom budala?! Kao 
da narod ne može razumjeti da onaj ko mjesečno spiska tri hiljade maraka po 
restoranima, a sve u ime vjere — nema veze ni sa narodom, ni sa vjerom?! 


164 


Tvrdnje sarajevskog Medžlisa da je iznošenje ovih činjenica "krajnje 
primitivno i zlonamjerno", da je ,posebno neprofesionalno", da je ,,zlo- 
namjerno i tendenciozno", zapravo je jedno batrganje u nemoći da se prizna 
istina i krivica, i da se javnosti daju konkretni odgovori na konkretna 
pitanja. Ovo je neimanje odgovorosti spram ozbiljnih problema, na koje je 
ukazivao hfz. dr. Kenan Musić, kada je podnio ostavku na funkciju glavnog 
imama. Dva mjeseca Rijaset i sarajevski Medžlis ne daju obećane odgovore 
u vezi sa slučajem hafiza Musića, ali nalaze za shodno da obmanjuju javnost. 

Saopćenje sarajevskog Medžlisa, nažalost, svjedoči uvrede i klevete 
prema autoru TV priloga. Oni tvrde da je ,, Fatmir u javnosti postao poznat 
po svojim šovinističkim istupima", i da se za njim ,neće povoditi niko 
ozbiljan". Ovo nije moj nivo komunikacije i ja na uvrede neću odgovarati, 
osim što ću javnosti preporučiti moju stranicu www.fatmiralispahic.ba, 
na kojoj su predstavljene moje knjige, emisije, filmovi, projekti, na hiljade 
kolumni i eseja, kao i desetine recenzija i mišljenja o mome radu. 

U nastavku se moramo suočiti sa jednom nezgodnom temom. Krivicom 
sarajevskog Medžlisa pred javnost će iskočiti jedna nečasna stranica bošnja- 
čke historije — vrijeme u kome je Islamska zajednica, putem tadašnjeg muftije 
Kavazovića, podržavala pozive na ubijanje lojalnih Srba, na ubijanje ratnih 
zarobljenika, i pozive na stvaranje muslimanske države na tlu Bosne i Herce- 
govine, u kojoj bi bili obespravljeni svi drugi. Povod ovome je sljedeća 
rečenica iz saopćenja sarajevskog Medžlisa: "Fatmir Alispahić je itokom agre- 
sije na Bosni i Hercegovinu, Islamsku zajednicu u Bosni i Hercegovini i njene 
imame nazivao klerofašističkom organizacijom i očigledno je da se vratio 
svom starom zadatku i misiji, diskreditovanju temeljne bošnjačke institucije." 

Prije nego što objasnimo tezu o klerofašizmu, moramo se osvrnuti na 
tvrdnju sarajevskog Medžlisa da je moj stari "zadataki misija da diskreditiram 
temeljnu bošnjačku instituciju". Istina je da ni jedan uposlenik Islamske 
zajednice nije napisao više od mene tekstova u novinama u odbranu 
Islamske zajednice i islama. Ja sam autor prve knjige o islamofobiji u Bosni 
i Hercegovni i prve knjige o izmišljanju tzv. islamskog terorizma. Ali, to 
ne znači da ću šutjeti o bolestima kavazovićevske Islamske zajedice. Moja 
obaveza je da ukazujem na zlo. 

A kad smo već kod mojih starih zadataka... Moj stari zadatak je, zapravo, 
da vidim ono što ne vide obandačeni ili korumpirani bošnjački madraci. 
Kada sam u januaru 1992. godine, kao glavni i odgovorni urednik, objavio 

naslovnicu da su "Muslimani na nišanu" i otkrio plan "Drina" o genocidu 
u Podrinju i iseljavanju 400.000 Bošnjaka, moja glava je bila u torbi, jer su 
svukud oko nas bili četnici, JNA i Bošnjaci koji su mirno spavali. Zamislimo 
Jevreja u Mihnenu kako 1939. godine, na naslovnici novina objavljuje 
transparent ,,Jevreji na nišanu"! Bilo je to prvo javno upozorenje Bošnjacima 
da nam se sprema genocid! Stradanje Bošnjaka su u Islamskoj zajednici 
iskoristili kao argument za klerikalne budalaštine i zagovaranje revanšizma. 

Jedanaest mjeseci poslije javno sam upozorio Islamsku zajednicu na 
pojavu klerofašizma u listu "Zmaj od Bosne" koji su oni osnovali. Evo i 
citata iz mog apela: ,,Uljezi koji u ime Muslimana zagovaraju protjerivanje 
pravoslavaca (...) legaliziraju sve užase koje su četnici učinili Muslimanima! 
Aboliraju srpske ratne zločince! Stavljaju pečat na sve što je srpska fašistička 
horda zamislila i uradila!, a ako Muslimani prihvate tu igru, potpisali su 
svoj duhovni i fizički kraj!" — piše(m), između ostalog, u tekstu ,,Krv boje 
benzina", koji je objavljen 11. decembra 1992. godine. 

Dok se ginulo u ime bosanske ideje, ovo glasilo Islamske zajednice je objav- 
ljivalo da ,, nejma više zajedničkog života", da , multikulture ne smije biti$, 
da ,,svaki Musliman treba imati svoga Srbina kojeg će pogubiti", da će Bosna 
biti ,muslimanska država sa muslimanskom ideologijom", da je dozvoljeno 
ubiti ratnog zarobljenika, da će djeca iz mješovitih brakova biti građani 
drugog reda, i sl. To ne samo da je bio klerofašizam, to je bila izdaja svih 
naših žrtava koje nisu stradale da bismo zagovarali ubijanje Srba, da bismo 
se borili protiv zajedničkog života ili da bismo gradili , muslimansku drža- 
vu". Arsenal objavljenih gluposti bio je direktno u službi neprijateljske 
propagande protiv nas. Iza ovog zla stajao je po komandnoj odgovornosti 
Husein Kavazović, tuzlanski muftija, koji se nikad nije distancirao od pisanja 
svoga lista , Zmaj od Bosne". Čak je i specijalni izvjestitelj UN Tadeuš Mazov- 
jecki, u svome Izvještaju za ex-YU, ovaj list Islamske zajednice naveo kao 
primjer kršenja ljudskih prava. Bila je to velika sramota za bošnjački narod! 

Ja sam se ovom zlu prvi javno suprotstavio i na to sam i danas ponosan. 
Historija se ponavlja. U decembru 1992. godine, umjesto da razumije moje 
dobronamjerno upozorenje, Islamska zajednica me je proglasila ,četnikom" 
i neprijateljem muslimanskog naroda". 

Evo, 28 godina poslije — događa se isto. Klevete i uvrede Islamske zajednice 
bačene na moj obraz, svakako neće razriješiti problem. Ostaju upitnici nad 
prodatim mezarjem u Banjaluci i pokradenim parama. Ostaju upitnici 

nad rasipništvom i finansijskim malverzacijama u sarajevskom Medžlisu. 
Bujrum! Odgovorite narodu! 

Ako ubrzo ne dođe do reforme i katarze Islamske zajednice, prijeti raspad 
sistema. U redakciji Deftera hefte imamo priča za narednih nekoliko 
mjeseci. Nešto se krupno odlomilo. Narod prijavljuje krađe, ucjene, 
malverzacije, prodaje vakufskog zemljišta... Islamska zajednica je dovedena 
u opasnu krizu. 

Vrijeme je za vanredni nestranački Sabor Islamske zajednice, za reformu 
ka poštenju i hizmetu, vrijeme je za novu energiju zajedništva, vrijeme je za 
čestite ljude i za uspravnog reisu-l-ulemu... 

Bošnjaci to zaslužuju. 


HAA 


Defter hefte 327, 04.10.2020. 
Intervju: Husein Muratović, povratnik u Podrinje 
,Poniženje koje nam u Zvorniku pravi Islamska zajednica, 
ne prave nam ni četnici!" 


Ovo društvo i ovaj narod imaju problem sa istinom, utoliko što postoje 
istine koje ne smijemo reći, a od tih istina ovisi da li ćemo ići naprijed ili 
ćemo nastaviti da tonemo. Husein Muratović je jedan od heroja povratka. 
Prvo povratničko mjesto bili su Jusići, a na čelu tog povratka bio je Husein 
Muratović. U to vrijeme, te 1996. godine, povratak je bio opasan po život. 
Danas, nakon 25 godina, Bošnjaci su tamo još uvijek građani drugog reda. 
Huseinje, pak, postao meta isrpske i bošnjačke politike, zbog svoga nastojanja 
da se istina otkrije i pravda sprovede. Poznati su nam velikosrpski planovi... 
Ali, postavlja se pitanje kako je moguće da ikakva bošnjačka struktura radi 
u velikosprskom interesu?! 

Husein Muratović: - ,, Svake godine Medžlis Islamske zajednice Zvornik 
vrši obilježavanja, ali nikada nisu na program stavili obilježavanje zločina 
u Jusićima. Dalje, nikada ministar Edin Ramić, za šest godina svoga 
mandata, nije došao u Jusiće, što je za povratnike neprihvaljivo. Nama kroje 
sudbinu ljudi koji su iz Podrinja, ali ne žive u Podrinju! Jedan dio bošnjačke 
zemlje Islamska zajednica daje u zakup Srbima. Tamo postoje paralelne 
strukture. Medžlis IZ Zvornik ne može da upravlja nekim džematima jer 
su oni samostalni. U nekim je džematima članarina 100KM, u drugima 

40KM, u nekima 80KM. To su paradržavne strukture koje paralelno 
rade. Imamo džemate u kojima se izvode građevinski radovi, u njima se 
formiraju građevinski odbori i imenuju blagajnici, ali se pored tih legalnih 
blagajnika formiraju još neki blagajnici, što izaziva sumnju kod džematlija. 
Niko ne polaže račune. U građevinskim i izvršnim odborima su imami, 
što je protivzakonito. Ljudi koji se uvedu u te odbore su maske tih imama, 
koji su direktno povezani sa Medžlisom u Zvorniku. Žalili smo se glavnom 
imamu i predsjedniku Medžlisa, tražili da idemo kod reisa i muftije. Krug 
je zatvoren. Sve ovo utiče na povratnike koji zadnje tri godine odlaze, jer 
ne mogu ništa promijeniti. Ljudi koji su se borili, postali su građani drugog 
reda. Ljudi se plaše da kažu istinu. Ovo poniženje koje nam u Zvorniku 
pravi Islamska zajednica, ne prave nam ni četnici, jer oni cijene vojnika, 
dok naši gdje god mogu pljuju po tim ljudima. Zaobilaze nas. Pozivamo 
sva Ministarstva za povratak, i državna i federalna i kantonalna, da uđu u 
Medžlis koji je postao firma, jer prolazi samo onaj projekat koji je u interesu 
Medžlisa. Pod hitno nam treba reforma..." 


Defter hefte 328, 11.10.2020. 
Da li će ISLAMOKRATIJA opljačkati i ugušiti bošnjački narod? 


Dali ćemo proizvesti toliko islamokratije da ovaj narod svojim materijalnim 
resursima ne može uzmoći da izdržava toliku islamsku birokratiju. Trebalo 
bi imati mjeru u svemu. Ušli smo u ozbiljan problem, u hajcanje islamokratije. 
Na stranici Rijaseta Islamske zajednice postoji spisak uprave Rijaseta: 
Uprava za vjerske poslove, Uprava za ekonomske i finansijske poslove, 
Uprava za obrazovanje i nauku, Uprava za administrativne i pravne poslove, 
Uprava za vanjske poslove i dijasporu... Kao država! I svaka ta Uprava ima 
nekog svog direktora, ima službenike... Kao ministarstvo! Pa onda slijede 
uredi: Ured za zekat, Ured za hadždž i umru, Ured za društvenu brigu, 
Izdavački centar. Pa onda imaju Direkcije i Centri: Agencija za certificiranje 
halal kvalitete, Centar za dijalog, CROPS - Tuzla, Gazi Husrev-begov 
vakuf, Institut za islamsku tradiciju Bošnjaka, Komisija za slobodu vjere, 
Vakufska direkcija. I onda, na sve ovo, dođu tri islamska fakulteta. Sve to i 
toliko na ovako mali narod! To što imamo sedam medresa je odlično, jer s 

medrese možeš otići i na stomatološki ili neki drugi fakultet, a kad završiš 
jedan od ova tri islamska fakulteta, u Sarajevu, Bihaću i Zenici, ti možeš 
biti hodža. Mi imamo hiperprodukciju hodža kao da nas je 50 miliona, a 
ne dva miliona! Na ovo je svojevremeno pokušao upozoriti Džemaludin 
Latić, kada je predlagao da se islamski fakuteti transformišu u takav oblik 
visokog obrazovanja kakav je, recimo, na Internacionalnom Univerzitetu u 
Sarajevu, gdje bi pod islamskim fakultetom bilo i zdravstvenih i društvenih 
disciplina. Nisu ga čuli. Imamo tri hiljade hodža! Gdje će, šta će, kako će ti 
ljudi u budućnosti? ...Da li to Islamska zajednica proizvodi ljudske nesreće, 
jer daje diplomu visokoobrazovanog stručnjaka nekome ko ovome društvu 
ne treba. Zamislimo da imamo 3000 novinara?! Mi smo pred ozbiljnom 
opasnošću da islamokratija zaguši Bošnjake, jer smo naproizvodili toliko 
islamskih stručnjaka da bi po toj mudrosti ovdje trebalo da sve procvate. Ali 
ništa ne može da cvate kad svi filozofiraju a malo ih radi! Mi trebamo u jednoj 
razumnoj mjeri proizvoditi imame da tumače vjeru, jer se od tog ne živi, 
nego se živi od poljoprivrede, od privrede, od ekonomije, od proizvodnje, od 
onoga što stvara materijalnu bazu. Potrebna nam je reforma, u kojoj treba 
imati i mjere i razuma. 


HAA 


Defter hefte 328, 11.10.2020. 
INTERVJU Husein ef. Hodžić 
Islamska zajednica je ogrezla u kriminalu 


Husein ef. Hodžić je ispisao dvije herojske stranice bošnjačke povijesti. 
Prvo, kada je organizovao duhovni život u najvećem muhadžirskom centru, 
u Gašincima kod Đakova. Drugo, kada je obnovio trebinjske džamije. 
Umjesto zahvalnosti dobio je progon i poniženje. 


Husein ef. Hodžić: - ,Radio sam za dobro Islamske zajednice, i moralno 
i duhovno i materijalno... Kao imam sam radio, gradio, ustrajavao. Kada 
sam ja 2001. godine došao u Trebinje, obišao sam sve lokalitete, deset 
trebinjskih džamija i mesdžida. Nigdje nije bio ni jedan zid uspravan. Sve je 
bilo porušeno. (...) Ja sam prekjučer sjedio u centru Teočaka, u zgradi Binga, 
koja je napravljena na bivšim mezarovima, sa nišanima, kraj kojih ja nisam 
nikad kao dijete prolazio a da Fatihu nisam učio. Tome nema traga. To nije 

niko oteo. Nije bila nacionalizacija. To je neko prodao. Ovo je dvostruki 
teški kriminal Vakufske direkcije. I kad određeni broj godina prođe, neko 
to otkupi za jeftine pare. Kriminal je to što danas rade. Niko nikome račun 
ne polaže. Ljudi unutar Islamske zajednice su ogrezli u kriminalu i imaju 
jako prljave ruke prema vakufima. Zar to ne kazuje koliko je vjera, i iman 
naš, pao, potonuo?" 


AHA 


Defter hefte 328, 11.10.2020. 
Pitanje za Reisa: 
Ko je i gdje iščupao i bacio ove višestoljetne nišane? 


Je li moguće, i gdje je moguće, da se iščupa neki nacionalni spomenik 
i baci u budžak? Gdje imaju i gdje žive takvi divljaci, takvi barbari, da 
nacionalni spomenik čupaju i bacaju? Evo pred nama je jedna konkretna 
slika! Višestoljetni nišani, nišani koji svjedoče o nama u prošlosti, počupani 
su i bačeni negdje, u nekakav budžak. I sad ćemo mi, bezbeli, pomisliti to 
je uradio Radovan Karadžić! Ko bi drugi nego Karadžić i četnici čupali 
višestoljetne nišane sa bošnjačkih mezaristana i bacali u budžak?! Ali, ova je 
slika iz Sarajeva! Ovi nišani su počupani sa jednog sarajevskog mezaristana. 
Tako su, postoje podaci, čupani nišani sa mezarja Alifakovac, koje je pod 
zaštitom države od 2005. godine. Evo pred nama jedne takve slike. Evo 
počupanih nišana! U čijoj režiji? Je li u režiji Radovana Karadžića?! Nije. 
U režiji Islamske zajednice. I zato pitamo reisa Kavazovića: Da li on zna za 
ovu sliku? Ta slika je dostupna na društvenim mrežama. Ako ne zna, onda 

nešto s njim nije u redu, jer ima saradnike koji o tome ne vode računa. Ovo 
je skandal, da se počupaju višestoljetni nišani i negdje bace. A što li?! Pa da 
bi se prodalo grobno mjesto za 15.000 ili 20.000KM. Ako reis Kavazović 
nema oko sebe saradnike koji će ovo pratiti, javiti, spriječiti, onda ne valjaju 
ni ti njegovi saradnici, a ne valja ni on! A ako je on za ovo čuo, a ja mislim 
da je čuo, ja mislim da on za ovo zna, onda ne valja on! Mi, evo, postavljamo 
pitanje direktno i javno: Šta će reis Kavazović učiniti po pitanju ove slike 
koja svjedoči o bačenim višestoljetnim nišanima sa jednog sarajevskog 
mezarja? Da čujemo, konkretno... Tražimo odgovor! 


AK 


Defter hefte 329, 18.10.2020. 
Islamska zajednica je Titanik koji je udario na vakufski glečer 


Islamska zajednica se nalazi pred najvećim iskušenjem u svojoj povijesti. Za 
ovih 138 godina nikada se nije dogodilo ovakvo zlo - da čelništvo Islamske 
zajednice preraste u udruženu kriminalnu organizaciju koja pljačka vakufsku 
imovinu, tako bezočno — daje čak u stanju i mezarja prodavati, stoljetne nišane 
čupati i bošnjačke kosti na smeće bacati. Ovakva Islamska zajednica više ni 
po čemu ne služi bošnjačkom narodu, jer mu dere kožu na svakom koraku, od 
pljačke na dženazama, do političkog servisiranja tajkuna i sultana. Teško je 
to razumjeti i prihvatiti, jer smo vjerovali da je Islamska zajednica posljednji 
bedem bošnjačkog poštenja i časti. Bošnjaci - ako misle opstati - nemaju 
drugog izbora nego da se bore za obnovu i reformu Islamske zajednice, koja 
pod vodstvom Kavazovića i njegovih gospodara srlja u rasulo. A to i jeste cilj 
dejtonskih agenata koji su dozvolili da Islamska zejednica ostane bez ugovora 
sa državom, kako bi se urušavala u paklu kriminala. 

Vjerska je obaveza da štitimo jedinstvo Islamske zajednice i dignitet 
Reisu-l-uleme, ali sve do momenta dok ne ugledamo dokaze da je Islamska 
zajednica okupirana, da su Rijaset i Reis upregnuti da rade u korist bošnjačke 
štete. Ovog časa postoje desetine konkretnih dokaza da su reis KavaZović i 
njegovi gospodari glodari jedinstva i povjerenja, i da moraju smjenom ili 
ostavkom napustiti funkcije koje obavljaju. 

U ime one ogromne većine poštenih imama, dobrih džematlija, krimi- 
nalna hobotnica koja davi Islamsku zajednicu mora biti odstranjena. Sila zla 
je veća nego što misimo — jer se kriminal nad vakufima i pljačkanje Bošnjaka 

razvijao godinama — ali je sila dobra sigurno veća, i jača, od ovog iskušenja 
da pokleknemo pred banditima koji su nas iznevjerili. 

Nažalost, korumpirano Udruženje ilmijje, koje okuplja 1500 imama i 
uposlenika Islamske zajednice, nedavno je objavilo proglas i ustalo u zaštitu 
kriminala, jer je dalo punu podršku Kavazoviću i njegovoj ekipi. Tvrde da 
je njihova ,,sveta obaveza čuvati Islamsku zajednicu od prljanja i napada 
odakle god i od koga god da dolaze", a zapravo ne vide da oni sami prljaju 
Islamsku zajednicu svojim kukavičlukom — kojim štite kriminal, a osuđuju 
glasove poštenja i razuma — da se kriminal otkrije, a krivci odstrane. 

Mi nastavljamo iznositi dokaze zbog kojih Kavazović i njegovi hajduci 
moraju napustiti čelo Islamske zajednice, i zbog kojih će se vjerovatno 
stidjeti i Udruženje ilmijje, jer je podržavalo ekipu koja je pljačkala vakufe, 
uvozila migrante i Islamsku zajednicu odvela na stramputicu kriminala. 

Reis Kavazović i direktor Vakufske direcije Zajimović najavili su odlazak u 
Banjaluku. ...Kad se već nađete u Banjaluci, Kavazoviću i Zajimoviću, obiđite 
džamije na čijjm munarama su okačene nekakve antene, jer je neko vaš prodao 
dostojanstvo munare za pare. Obiđite još jedno mjesto kriminala Islamske 
zajednice, tamo gdje je porušena imamska kuća u sklopu Ferhat-pašinog vaku- 
fa, da bi se pod mutnim okolnostima hipoteka i petljavina podigla zgrada. 
Obavezno obiđite i 26 dunuma poljoprivrednog zemljišta na Rebrovcu, gdje 
su najbolje parcele date na zakup od 25 godina, ito za samo 1.000KM godišnje! 
A onda se zapitajte kako je moguće da Vakufska direkcija ne Zna Za ovaj Ugovor, 
koji upućuje da su minorna sredstva prikazivana, dokjevećina sredstava završa- 
vala u privatnim džepovima. Gdje to ima da se 26 dunuma u centru Banjaluke 
izdaje za 1.000KM godišnje? A kad već dođete na Rebrovac, Kavazoviću i Zaji- 
moviću, onda se zapitajte kako je moguće da za sve ove godine Vakufska 
direkcija slučajno nije znala da na tih 26 vakufskih dunuma srpski tajkuni 
podižu zgrade i razne objekte? Postoji samo jedan odgovor na šutnju Vakufske 
direkcije! Taj odgovor glasi: neko je platio nekog u Vakufskoj direkciji da šuti i 
da šutnjom dozvoli uzurpaciju 26 dunuma u centru Banjaluke! Ostavka Kava- 
zovića i Zajimovića zbog odobravanja ovog kriminala je nulta tačka pravde. 

Pred nama su još desetine slučajeva koji govore o teškim kriminalnim 
metastazama u Islamskoj zajednici. Mnoštvo je izdvojenih slučajeva i pitanja, 
koje u redakciju Deftera hefte dostavlja narod. Recimo: U kojoj čaršiji je 
glavni imam od svoje skromne hodžinske plate napravio zgradu, a zgrada je 


iza Doma zdravlja? U kojoj čaršiji je otac od glavnog imama podrum džamije 

oteo od omladine, pa izdao za magacinski prostor lokalnom trgovcu? Koji 
je Medžlis iznajmio dio svojih prostorija firmi koja bere kamate? U kojoj 
čaršiji je Islamska zajednica prodala plac za 250.000KM, da bi taj plac bio 
odmah preprodat za milion maraka? 

Sve ovo pred javnost stavlja imperativ da Sabor Islamske zajednice mora 
inicirati nezavisnu istražnu komisiju koja će sakupiti, analizirati i objaviti 
sve oblike kriminala i zloupotrebe položaja pod krovom Islamske zajednice. 
Zar neko misli da Islamska zajednica može opstati sa ovolikom količinom 
prljavštine pod džamijskim ćilimima? Tek smo na početku onoga što će 
izlaziti pred lice javnosti. Zato je imperativ jedinstva Islamske zajednice da 
Sabor pod hitno inicira nezavisnu komisiju za otkrivanje kriminala. Samo 
tako je moguće sačuvati i obnoviti povjerenje naroda u Islamsku zajednicu. 

Logično je da neko ko je reisu-l-ulema i neko ko je direktor Vakufske dire- 
kcijene mogu znati zasvetačke na mapikriminala pod krovom Islamske zajed- 
nice. Aline možebitidane vide bezbroj pisama, apela, vapajaukojimaih čestite 
džematlije upozoravaju na kriminalne aktivnosti. Recimo, prije dvije godine 
obavljeno je istraživanje o tome da se za velike pare i ispod tezge mogu dobiti 
ukopna mjesta na sarajevskim mezarjima koja suzvanično zatvorena zaukope 
ikojasenalazenalisti "zaštićenihievidentiranih spomenika". Čakiučituljama 
povremenomožetenaićidaseukopiobavljajuna Kovačima,RavnimBakijama, 
Grlića brdu... Ko ima para može se ukopati i usred nacionalnog spomenika, 
pod zaštitom države, na Alifakovcu! Ne može biti a da za ovaj sakralocidni 
kriminal ne znaju i Reis, i Rijaset, i Vakufska direkcija. Ostaje samo pitanje 
da li je neko od njih dio tala u prodaji ukopnog mjesta po cijeni koja, po 
ovom istraživanju, skače i do 20.000KM. S obzirom da su po zakonu - 
dopušteni samo "radovi na održavanju i uređenju groblja, konzervatorsko- 
restauratorski radovi na starim nišanima, te da je snazi obustava daljih 
ukopavanja"— to znači da su desetine novih ukopih mjesta zlodjelo 
sakralocida pod krovom Islamske zajednice. 

Kako može biti da do Vakufske direkcije, do Rijaseta, neko nije dojavio da 
se — baš kao u vrijeme velikosrpske Jugoslavije — u budžake bacaju stoljetni 
nišani. Ta mjesta sa kojih su smaknuti nišani našeg identiteta prodaju se 
u ovom sakralocidu pod krovom Vakufske direkcije. Posljednjih godina 
je bilo slučajeva — konkretno u velikom parku - da neki nišani završe kao 
makadamski materijal. To što je radio nekad kralj Aleksandar Karađorđević, 
sada nam radi malj Husein Kavazović! 

Bošnjaci imaju pravo da traže objašnjenje od Sabora Islamske zajednice 
— zašto su reis Kavazović, Rijaset i Vakufska direkcija u ime kriminalnog 
profita dozvolili sakralocid nad mezarjima koja su pod zaštitom države i 
koja imaju spomenički karakter? Zašto su, općenito, dozvolili i sponzorirali 
sva ova kriminalna zla, od prodaje mezarja u Banjaluci i Mostaru, do 
rasprodaje vakufskih parcela, pa do čupanja stoljetnih nišana sa Alifakovca 
i drugih spomeničkih cjelina? 

Prvi korak koji bi pod hitno morao poduzeti Sabor Islamske zajednice 
jeste moratorij na sve poslove Vakufske direkcije, kako bi se zaštitili vakufi od 
kriminalne prodaje i dalje destrukcije. Naredni korak bi morala biti smjena 
Kavazovića i njegove ekipe, te uspostava nezavisne komisije za reformu 
Islamske zajednice. A ta reforma mora krenuti od apsolutne depolitizacije 
do stavljanja svih resursa Islamske zajednice u službu naroda. 

Svi koji odbijaju nužnost istrage kriminala i reforme, moraju znati da su 
direktni saučesnici u urušavanju Islamske zajednice — koja je dotakla dno, 
izgubila povjerenje i podršku bošnjačkog naroda. Islamska zajednica je ovog 
časa Titanik koji je u maglovitoj noći korupcije i laži udario na vakufski 
glečer. Kapetan Titanika je 1912. godine kazao da tom brodu ,,ni Bog ne 
može ništa". A kapetan Islamske zajednice je dozvolio da se otima vakuf 
kao Božije vlasništvo. U tom sudaru Svevišnji brani svoju riječ i svoje pravo. 
Islamska zajednica neće potonuti samo pod jednim uvjetom... 

Oni pošteni, oni dobri, oni odani, oni su u većini. Banditi su u manjini. 

Ta ogromna većina Bošnjaka ima suvereno pravo na Islamsku zajednicu 
koja će služiti narodu i svojim poštenjem biti uzor moralne i patriotske 
odgovornosti. 


AA 


Defter hefte 331, 01.11.2020. 
Vakufska direkcija u rodnom selu Senaida Zajimovića gradi 
najveći islamski centar u Bosni 1 Hercegovini" 
vrijedan preko milion maraka 


Direktor Vakufske direkcije Senaid Zajimović morao je već biti smijenjen sa 
svoje funkcije i krivično gonjen zbog čvrstih dokaza da je najodgovorniji za 
kriminal koji je počinjen nad vakufskom imovinom u Banjaluci, prije svega 
za prodaju mezarja i razbacivanje bošnjačkih kostiju. Da li je Zajimović šef 

ove kriminalne grupe, ili je svojom neodgovornošću dozvolio realizaciju 
kriminala — apsolutno je nebitno u odnosu na imperativ da takva osoba 
ne može ostati na čelu Vakufske direkcije. Ostavka ili smjena Senaida 
Zajimovića nema alternativu, jer se kriminal nad vakufima u Banjaluci 
dogodio u zoni njegove odgovornosti. Postoje desetine dokaza koji će 
pred historijom i pred pravosuđem svjedočiti da je Senaid Zajimović, kao 
direktor Vakufske direkcije, pravovremeno upozoravan na kriminalni plan 
za prodaju mezarja i destrukciju vakufa. 

S kojim pravom direktor Vakufske direkcije Senaid Zajimović optužuje 
druge za kriminal za koji je upravo on odgovoran? U intervjuu za "Preporod", 
Zajimović detaljno dokazuje kriminalne radnje sa prodajom hadži Babinog 
harema i imamske kuće pri vakufu Ferhat-pašine džamije — on je svjestan da 
se radi o kriminalu — ali ni jednog časa ne spominje vlastitu odgovornost za 
ono zašta je upravo on najodgovorniji. On nije ni svjestan da je u intervjuu, 
kojim je htio svoju odgovornost prebaciti na druge, ispisao optužnicu protiv 
sebe, i pred pravosuđem, i pred historijom. Za ibreta ostaje jedino taj naivni 
pokušaj da za kriminal nad vakufima optuži nekog drugog — iako je sve 
vrijeme sve znao. 

Dokaza o Zajimovićevim lažima ima na pretek. Sjetimo se samo intervjua 
iz 2015. godine koji je Zajimović dao Bedrudinu Gušiću, gdje na pitanje da 
li je vakuf prodat? — odlučno tvrdi: ,,Taj vakuf nije prodat i neće biti prodat", 
te poručuje da je ,,sve transparentno i u skladu sa procedurama unutar 
Islamske zajednice u BiH". Kako bi kratkoročno zamazao oči uznemirenim 
Banjalučanima, Zajimović tvrdi da , Islamska zajednica sve više vodi brigu 
i o obrazovanju Bošnjaka", pa će se tu ,,graditi Školski centar koji će biti u 
vlasništvu Islamske zajednice". A sada je na mezarju zgrada srpskog tajkuna, 
dok je Islamska zajednica u koordiniranoj prevari ostala i bez Hadži Babinog 
harema, i bez 1.214.000 maraka vrijednog zemljišta. Neko je dobro plaćen 
da sprovede tu krađu i prevaru, a Senaid Zajimović je isključivi krivac za ovo 
zlo. Nema ko drugi biti kriv za ono što je nadležnost Vakufske direkcije, koja 
je - ponavljamo — desetine puta upozorena na prevaru. 

Senaid Zajimović ne samo da je osramotio Vakufsku direkciju, i poljuljao 
povjerenje naroda u instituciju vakufa, tako što je dozvolio i sakrivao prodaju 
mezarja i vakufa u Banjaluci... On je u gedžovanskom stilu zloupotrijebio 
funkciju za ono što zovemo trgovina uticajem ili pribavljanje nematerijalne 
koristi. Zajimović je postavljen u fotelju sa koje treba da pravedno i na opće 

dobro upravlja vakufima, ali on zloupotrebljava položaj kako bi vakufskim 
resursima i narodnim parama podizao megalomanske građevine u svome 
selu Matuzići, koje broji 2.591 stanovnika. Senaid Zajimović je, koristeći 
uticaj, vakufska sredstva usmjerio u svoje selo, da sebi - od tuđih para - 
podigne spomenik zaslužnog neimara i vakifa. Tako je zakinuo desetine 
gradova, općina i sela koja su prije njegovih Matuzića imali preče pravo na 
ove projekte. Eno, recimo, usred Zenice godinama zjapi započeti Islamski 
centar, i umjesto da se završi ovo zdanje, na dobrobit Zenice i cijele regije, 
Zajimović zloupotrebljava funkciju i vakufskim parama gradi megalomanski 
tzv. Centar za islamsko obrazovanje u svom rodnom selu Matuzići, pored 
Doboja. Zar nije bilo preče jedan ovakav objekat sagraditi u Banjaluci — da 
djeca iz Medrese imaju pristojan smještaj - nego u rodnom selu direktora 
Vakufske direkcije? Ali, tu nije ni početak, a ni kraj priče... 


Zajimović je prvo, još 2013. godine, usmjerio kuvajtske investitore u svoje 
rodno selo, da podignu još jednu džamiju, iako je sigurno bilo preče obnoviti 
ili podići džamiju u nekim povratničkim sredinama. U zvaničnoj informaciji 
tada je rečeno: "Zahvaljujući angažmanu Senaida Zajimovića, direktora 
Vakufske direkcije BiH, obezbijeđen je veći dio sredstava za izgradnju nove 
džamije u Matuzićima..." Iz informacije saznajemo da će više od 500.000KM 
biti uloženo u džamiju, ali i to da je ugovor potpisan "u prostorijama Medžlisa 
Islamske zajednice Doboj, koji je nadležan između ostalih i za džemat 
Matuzići". Mediji Islamske zajednice dalje bestidno izvještavaju o ovom 
projektu u rodnom selu direktora Vakufske direkcije, pa kažu: "Direktor 
Vakufske direkcije, mr. Senaid Zajimović je u nedjelju 08.09.2013. godine 

posjetio gradilište Kuvajtske džamije u Matuzićima. Sredstva za izgradnju 
džamije obezbijedila je Vakufska direkcija putem Bejtuzzekata iz Kuvajta." 

Niko ni tada ne vidi ništa problematično u zloupotrebi vakufskih sred- 
stava za privatne zavičajne potrebe. Prelijepo je biti neimar i vakif - ali od 
svojih para, koji si ti zaradio - a kad narodne pare, pare od općeg interesa, 
preusmjeravaš da od sebe napraviš neimara u rodnom selu, onda je to, 
bezbeli, haram. 
vićevim Matuzićima sagrađena je za samo šest mjeseci, jer je otvorena 
28.09.2013. godine. Matuzići su tako postigli rekord i dobili najbrže izgra- 
đenu džamiju u BiH. A tu je i još jedan kuriozitet. Na zvaničnoj stranici ove 
uzurpirane Vakufske direkcije stoji obavještenje za javnost o obilježavanju 
godišnjice otvaranja džamije u Matuzićima, kao da je to sad neki praznik. 
Vakufska direkcija, dakle, slavi rođendan džamije u rodnom selu svog 
direktora Senaida Zajimovića! Nije li ta diktatorska narcisiodnost na granici 
zone sumraka? Evo i dokaza: "Druženje vakifa je uveličao svojim prisustvom 
dr. Senaid Zajimović, direktor Vakufske direkcije, koji je, kako su vakifi i svi 
prisutni istakli, najzaslužniji što je džamija izgrađena veoma brzo." 

Šta je ovo nego gedžovanluk sa dna kace - da Vakufska direkcija gradi 
džamiju u selu svog direktora, i da Vakufska direkcija obavještava kako 
prisustvo njenog direktora ,,uveličava" događaje. Zapravo, sva ova uveličava- 
nja svoje ličnosti diktira sam Senaid Zajimović, ali, sa vakufske grbače. 

Ovo što se događalo 2013. godne bilo je samo uvod u najbizarniji mega- 
lomanski projekt pod krovom Islamske zajednice, a to je podizanje ogromne 
zgrade tzv. ,Centra islamskog obrazovanja u Matuzićima". Logika je jasna, 
da se Senaid Zaimović rodio negdje drugo, nikada Matuzići ne bi dobili ove 
megalomanske projekte. A ako je to jasno, onda je jasno i da je Zajimović zlo- 
upotrijebio Vakufsku direkciju za privatne ciljeve. Reis Kavazović i Rijaset 
IZ bi morali odgovoriti na konkretno pitanje: Čime su Matuzići, sa 2.591 sta- 
novnikom, zaslužili taj priroritet da se baš tu pravi ovolika zgrada, a da se 
ne pravi u Banjaluci, Zenici, ili drugdje? Magalomanija iz Matuzića diskre- 
ditira Senaida Zajimovića kao neodgovornu osobu koja je zloupotrijebila 
položaj i nesavjesno usmjeravala sredstva i preusmjeravala prioritete Vakufske 
direkcije. Osoba sa takvim sklonostima ne može biti na čelu Vakufske direkcije. 

Tu se ne završava priča o Zajimovićevoj zloupotrebi vakufskih para 
od kojih sebe promoviše kao graditelja megalomanskih projekata u selu 

Matuzići. Tačno prije dvije godine, 2. novembra 2018. godine, mediji 
Islamske zajednice nas obavještavaju da je poglavar Islamske zajednice 
u BiH Husein ef. Kavazović, zajedno sa direktorom Vakufske direkcije 
Senaidom ef. Zajimovićem, ambasadorom Malezije u BiH Zakri Jaafarom, 
položio kamen temeljac budućeg ,Centra islamskog obrazovanja Matuzići" 
(CIOM). Valja primijetiti da još ne znaju kako im se taj Centar zove, pa 
negdje pišu da je to "Centar islamskog obrazovanja", a negdje ,Centar za 
islamsko obrazovanje", pri čemu pokazuju zavidan nivo nepismenosti, jer 
riječi "Islamsko" i "Obrazovanje" pišu velikim početnim slovom. Baš čudno, 
jer je novopazarski doktor nauka, Zajimović, svojevremeno pisao tekstove 
o istjerivanju šejtana, pa bi se trebao razumjeti u pravopis! ... A rasprodaja 
vakufa je, beli, šejtanski posao. 

Rečeno je tada, u nazočnosti reisu-l-uleme Kavazovića, da ova investicija 
košta 500.000 eura te da će budući Centar, pored svega i svačega, imati čak 
i sahat-kulu. Ako je mogao Gradaščević u Gradačcu, može vala i Senaid u 
Matuzićima! 

Zajimović govori da je prva faza koštala 150 hiljada eura, za drugu fazu 
je pokrenuta ponovo akcija džematlija-vakifa koji trebaju prikupiti još 250 
hiljada eura. Kad saberemo ta dva iznosa dobijemo cifru od 400 hiljada 
eura. Ako je vakif Malezijac dao veći dio sredstava, dakle, preko 250 hiljada 
eura, zašto se onda potražuje od naroda 400.000 eura, odnosno, 150 hiljada 
eura više od polovine? Da potcrtamo, sad odjednom treba 650.000 eura, u 
cijelosti, a ne 500.000 eura, i niko više ne spominje tu "većinu sredstava", 
više od 250.000, koja je navodno obezbijeđena od strane vakifa iz Malezije. 
Odgovore na ove petljavine, bezbeli, zna Zajimović. 

I na kraju, evo nam i reisa Kavazovića sa svojom besjedom na polaganju 
kamena temeljca u Matuzićima, a kojom potvrđuje sponzorski ili podanički 
odnos prema vakufskom kralju Zajimoviću - kao i u slučaju Banjaluke, 
kad je skinuta glava muftiji Osmanu ef. Kozliću za propuste za koje je 
najodgovorniji Senaid Zajimović. Reis Kavazović, namjesto da uoči i spriječi 
trošenje vakufskih sredstava za megalomanske projekte u selu Matuzući, 
da ta sredstva preusmjeri gdje je potrebnije, on drži slovo pohvale Senaidu 
Zajimoviću, legendi iz Matuzića. 

Evo rečenice: , Reisu-l-ulema Islamske zajednice dr. Husein-ef. Kavazović 
je u svom obraćanju istakao da je znanje najveća investicija te je naveo primjer 
direktora Zajimovića koji je kao učenik otišao iz Matuzića u potrazi za znanjem 

pajetim znanjem i umijećem Islamskoj zajednici u Bosni i Hercegovini i svojim 
Matuzićima donio značajne investicije. ...Tako je i Tito otišao iz Kumrovca. 

Na kraju, nas ne bi trebalo da zanima dali Senaid Zajimović ima ogromnu 
kuću u elitnom naselju, šta je imao prije, a šta ima sada, jer to i da je tačno, 
nije relevantno za opće interese. Čak nije bitno ni što je Zajimović, kao 
ekspert za sihre i sihirbaze, za zapise i crnu magiju, došao na čelo Vakufske 
direkcije. Ama nije bitan ni taj kriminal koji je počinjen pod ingerencijama 
Senaida Zaimovića! Od svega toga je bitniji refleks Islamske zajednice, 
Sabora i Rijaseta, da se probude, da reaguju, da prepoznaju šta je dobro, a 
šta zlo, da čuju srce naroda, koji je duboko ranjen i uznemiren zulumima 
Vakufske direkcije. 


Defter hefte 332, 08.11.2020. 
Velika prevara reisa Kavazovića 
Smijenjeni muftija Kozlić nagrađen hladovinom i velikom platom 


Šta još treba da se objavi, šta još treba da se pokaže i dokaže, da bi naš narod 
razumio da reisu-l-ulema Kavazović laže narod, da manipulira vjerskim 
osjećajima i našim prirodnim osjećanjem za disciplinu?! Zloupotrebljava to 
što mu narod vjeruje! Lagao je tako za migrante, lagao je tako i varao u vezi 
sa zloupotrebom vakufske imovine. Imali smo priliku vidjeti da je otišao i u 
Banjaluku nakon što se otkrila afera. Otišao je iu Mostar. Ali nismo vidjeli da 
se tamo interesirao gdje su te iskopane i razbacane bošnjačke kosti sa Hadži 
Babinog harema, pa da traži da se te kosti ukopaju kako priliči. Nije otišao ni 
da obiđe harem Kapetanovina u Mostaru. Pa kako onda može biti da ga, kao, 
zanima to što se loše postupalo sa vakufskom imovinom u Banjaluci, a da ga 
ne zanima gdje je to?! Zašto nije, ako je iskren, ako je dobar, ako je musliman, 

Bošnjak, otišao da to vidi?! Zašto nije čuo Banjalučane koji traže da se ta hrpa 
iščupanih kostiju dostojanstveno ukopa? Tako je otišao i u Mostar, a sve kako 
bi zakamuflirao zlo koje je počinjeno u vrijeme njegovog mandata. Dobijao je 
i on brojna pisma na koja se oglušio. Tek onda kada se narod probudio, kada 
je po društvenim mrežama narod počeo da postavlja pitanja, onda se odlučio 
da ode u Banja Luku, ode u Mostar, ali ne i na mjesto zločina, da se suoči sa 
onim što je urađeno u vrijeme njegovog mandata. 

I, evo, sad pred nama jedne od najvećih prevara reisu-l-uleme Kavazovića! 
Otkrivamo prevaru i postavljamo pitanje strpljenja - dokle mi treba da trpimo 
laž jednog čovjeka koji ne zaslužuje da bude reisu-l-ulema?! Evo konkretnog 
dokaza! Reis Kavazović je smijenio Osmana ef. Kozlića sa pozicije muftije 
Islamske zajednice Bošnjaka za Evropu izvan domovinskih zemalja. To je 
bilo 10. septembra. Tada je objavljeno sljedeće: ,, Reisu-l-ulema je ocijenio 
da nalazi komisije koja je od početka prošle godine detaljno analizirala rad 
Medžlisa i Muftijstva u Banjoj Luci ukazuju na postojanje ozbiljnih propusta 
u radu Osmana ef. Kozlića na mjestu banjalučkog muftije. Ti propusti u 
radu su uzrokovali ozbiljnu materijalnu štetu na imovini IZ u Banjaluci, što 
je opredijelilo reisu-l-ulemu da donese odluku o razrješenju." Ovdje on kaže 
da su to potezi koji su uzrokovali ozbiljnu materijalnu štetu. Pa ako je neko 
i nešto uzrokovao materijalnu štetu, taj neko treba da snosi sankcije za to. 
Dali je to samo smjena ili je to i krivična odgovornost? I šta se onda događa 
sa Osmana ef. Kozlića?! Kaže se da će Osman ef. Kozlić u narednom periodu 
biti raspoređen na drugo radno mjesto. I to je uredu. Ali, događa se velika 
prevara! Na kraju septembra reisu-l-ulema Kavazović potpisuje sporazumno 
rješavanje pitanje radnog statusa Osmana ef. Kozlića i predlaže organima 
Islamske zajednice Bošnjaka u Njemačkoj da mu ponude angažman u 
nekom od džemata u svojstvu imama ili nekom drugom svojstvu. Kaže se: 
, Ukoliko prethodno nije moguće realizirati, Rijaset predlaže premještaj na 
mjesto šerijatskog konsultanta u Agenciji za certificiranje halal kvalitete IZ 
sa sjedištem u Tuzli, te je saglasan da svoje poslove za Agenciju obavlja u 
Njemačkoj uz odgovarajući ugovor koji bi imao sa IZ Bošnjaka u Njemačkoj. 
Rijaset iskazuje spremnost da dvije godine finansijski podržava Agenciju za 
certificiranje radi plaćanja angažmana Osmana ef. Kozlića u Njemačkoj". 
Dakle, oni njemu prave hladovinu i prave mu veliku platu za nagradu. I to je 
ta strašna prevara, to strašno licemjerje reisa Kavazovića! 

Upućen je prijedlog, zaključak Rijaseta, da Osman ef. Kozlić bude 
premješten na novo radno mjesto, a poslovne obaveze bi izvršavao dislocirano 
u Njemačkoj. Troškovi zaposlenja u visini od 4.250 eura mjesečno jednako 
je 50.000 eura godišnje, a 102.000 eura za dvije godine, snosila bi Islamska 
zajednica u BiH. Islamska zajednica, zahvaljujući reisu Kavazoviću, daje 
102.000 eura za ogromnu platu Osmana ef. Kozlića, za izmišljeno radno 
mjesto konsultanta, da on nešto iz Njemačke konsultuje Halal-agenciju 
ovdje. Svi se trebamo zapitati, kakvo je lice, ili kakva je maska reisu-l-uleme 
Kavazovića i te ekipe oko njega? ... Ako mogu na prodaju Hadži Babinog 
harema, na destrukciju imamske kuće, na kriminalno uzimanje tih kredita 
za poslovanje Islamske zajednice, odreagovati tako što kobejagi smijene 
Osmana ef. Kozlića, da bi zataškali uznemirenu javnost, a onda mu daju 
200.000 maraka plate u hladovini u Njemačkoj, da izigrava konsultanta za 
halal-certifikate. Ovo je paradigma svih drugih situacija unutar Islamske 
zajednice! Sve te situacije su itekako usmjerene protiv integriteta, poštenja, 
jedinstva Islamske zajednice, koja se na ovakav način, kako je vodi reis 
Kavazović, urušava, jer gubi narod, jer gubi povjerenje. Ono što bi se moralo 
realizirati pod pritiskom većine poštenih imama, jeste da ovi banditi koji 
su uzjahali vrh Islamske zajednice, i počinili sva ova zla, moraju otići 
posramljeni sa scene. U protivnom, gubimo Islamsku zajednicu. 


AA 


Defter hefte 332, 08.11.2020. 
Islamska zajednica dozvolila izgradnju trotoara preko mezarova! 


Jeste li ikada u komunizmu, recimo, vidjeli da vlast pravi trotoar posred 
mezarova? 

kaže nećemo da narod hoda nilijevo ni desno, hoćemo da narod hoda posred 
mezara! Da se zna da smo preko mezara napravili trotoar, da narod gazi po 
mejjitu! Da se gazi, da boli, da vrijeđa! Nevjerovatno je to šta se događa... 
Ova vlast nije ni Dodikova, ni Čovićeva, to je vlast Islamske zajedice, koja 
je apsolutna vlast nad mezarjima. Samo je, dakle, Islamska zajednica mogla 
odobriti da posred mezarova prolazi trotoar i da se hoda tamo gdje su ljudi 
ukopani. A mi pitamo Islamsku zajednicu: Odakle su ove fotografije? I, 
kako je moguće da posred mezarova prolazi trotoar?! Islamska zajednica 
ima kamaru tih medija, te Preporod, te BIR, ali niko da ovo pitanje postavi, 
recimo, direktno Kavazoviću. 


Defter hefte 335, 29.11.2020. 
Zašto je interes Bošnjaka da Islamska zajednica 
nema monopol na islam? 


Ima li kakav običan Bošnjak a da bi volio da je što više kriminala u našem 
narodu? Ja mislim da nema! Takav može biti samo ako nije normalan. Ima 
li kakav Bošnjak, vjernik, džematlija, da bi volio da je u Islamskoj zajednici 
što više mutnih radnji? Nema. Interes naroda je da što više poštenja bude u 
tom narodu, jer je onda lakše živjeti. Nije interes naroda da se u Islamskoj 
zajednici može poslovati na parergon blokove. Nije interes naroda da u 
Islamskoj zajednici ne bude sve to povezano sa platnim prometom države. Mi 
znamo da postoje neke ozbiljne, neuralgične tačke u Islamskoj zajednici, koje 
razvijaju kriminal, kao što je, recimo, priča o vakufima. Nama je iz Vakufske 
direkcije plasirano da se ide ka ,savremenom poslovanju" i da se ,,ne može 
više živjeti od njiva". Neko je dao u vakuf njivu, i sad ćeš ti to što je on dao 
prodati, jer ne možeš od toga da živiš?! Sve ovo ukazuje da o ovim pitanjima 
treba voditi dijalog. Što više provjetravanja, to je bolje. Što više kritike, to 
je bolje. Što više raznih mišljenja, to je bolje, kako bi se izbistrilo ono što je 
interes naroda. Islamska zajednica je nametnula da je propitivanje rušenje 
jedinstva. Biva, ako propituješ, ti rušiš tu slogu, što je zapravo jedna podvala 
pod koju se podvuklo razno zlo. Nepostojanje ugovora Islamske zajednice 
sa državom je višestruki interes velikosrpskih i velikohrvatskih struktura, 
koje znaju da dokle god nema tog ugovora, u Islamskoj zajednici se može 

razvijati kriminal koji urušava ovu instituciju i dugoročno šteti bošnjačkom 
narodu. Jer ono što bi moralo biti najsvjetliji uzor poštenja, gdje se tačno 
zna šta je haram šta je halal, to se urušava u brlogu kriminala i truje krvotok 
bošnjačkog naroda. Imperativ je - ugovor Islamske zajednice sa državom, ali 
je pitanje dali to odgovara kriminalnim strukturama?! Mi smo došli u posjed 
prijedloga takvog ugovora, pa da vidimo šta je to važno Islamskoj zajednici. 
Traži se — ,da nadležni organi u BiH, u skladu sa pozitivnim propisma 
odbiju ili odbace zahtjev za upis u registar nevladinih organizacija ako se 
ciljevi i djelatnosti nevladine organizacije odnose na djelatnost Islamske 
zajednice". Što to znači? Oni traže u tom ugovoru da niko nema prava ništa 
raditi oko islama osim Islamske zajednice. A sada, pogledajmo nešto što je 
u koliziji... , BiH jamči muslimanima, njihovim udruženjima i ustanovama 
potpunu slobodu djelovanja i javnog nastupa, bilo usmeno ili pismeno." Pa 
kako može država BiH jamčiti slobodu vjeroispovjesti, a da niko ne smije 
tumačiti islam bez muhura Islamske zajednice?! Kako mogu da budem 
musliman, ako ne mogu biti musliman? Taj totalitarni princip, stavljanje 
muhura na tumačenje islama, suprotno je islamu. Zapravo, na ovaj način 
se nastoji monopolizirati vjera. Zašto? Monopolizacija islama pod krovom 
Islamske zajednice obezbjeđuje mogućnost da se krade na dženazama, da 
se krade na mezarjima, na vakufima, da se sve stavi pod jednu šapu, gdje 
niko ništa ne smije pisnuti, kako bi se i dalje razvijao kriminal. Zbog toga 
je bošnjački interes demonopolizacija islama, ali istovremeno i potpisivanje 
ugovora Islamske zajednice sa državom, i to tako što se neće ugrožavati 
osnovna ljudska prava na slobodu vjeroispovijesti. 


HAA 


Defter hefte 336, 06.12.2020. 
O katoličkim uspjesima i ugursuzluku 
Islamske zajednice u Banjaluci 


Do nas je došla jedna objava iz Facebook grupe koja se bavi vakufima u Banja- 
luci, a u kojoj stoji: ,,...I dok se za vrijeme bivšeg muftije Kozlića, a uz podršku 
Vakufske direkcije i njenog čelnog čovjeka, prodavao banjalučki vakuf, neke 
vjerske zajednice su unapređivale svoju zaostavštinu, a samim time i vjersko 
djelovanje. Evo, kako to rade banjalučki katolici koji trebaju, bar u ovom 
segmentu, da budu primjer vođstvu Islamske zajednice. Oni, iako brojčano 

malobrojniji, zaokružuju institucionalno i sadržajno, vjersko i socijalno 
djelovanje na banjalučkom području. Mnogi i ne znaju da je katolička 
zajednica u Banjaluci sa ovim dječijim obdaništem zaokružila svoj vid 
djelovanja i da pored obdaništa ona posjeduje u Banjaluci i osnovnu i srednju 
školu u namjenskim objektima, zatim polikliniku i javnu kuhinju, kao i 
starački dom koji se nalazi u neposrednoj blizini samostana i novog objekta 
obdaništa na Petričevcu. Islamska zajednica nema ni jedan ovakav sadržaj 
osim medrese, čiji rad je pokrenut u bivšem objektu mekteba, i čiji uslovi 
ne zadovoljavaju potrebe za jednu takvu obrazovnu ustanovu. Svim ovim 
sadržajima obrazovnog, socijalnog, zdravstvenog i humanitarnog karaktera 
osiguran je opstanak ove vjerske zajednice i naroda na ovom području i u 
budućnosti. Dok su se drugi kućili, mi smo rasprodavali svoj imetak." 


HAA 


Defter hefte 336, 06.12.2020. 
Dunđersko sijelo o genocidu: 
Zašto Islamska zajednica tretira Bošnjake kao vjersku skupinu? 


Za politički i društveni identitet Bošnjaka ne postoji ništa važnije od kulture 
sjećanja, od toga kako ćemo pamtiti svoje stradanje u kontinuitetu. Jedan 
od ključnih dokaza da su stvari u kulturi sjećanja krivo postavljene jeste 
činenjica što bošnjačku kulturu sjećanja ne baštini nikakva nacionalna, 
već je baštini vjerska ustanova, odnosno Islamska zajednica. Mi donekle 
možemo razumjeti činjenicu da se u Republici srpskoj nisu mogli praviti 
spomenici šehidima, osim u džamijskom prostoru, ali ne možemo razumjeti 
činjenicu da se svi ubijeni zovu šehidima. Neko, recimo, nije bio u vjeri! 
Direktiva da sve svoje žrtve proglasimo šehidima jeste nešto što nikada nije 
otvoreno kao kritičko pitanje. 

Zašto Islamska zajednica trpa Bošnjake u vjersku skupinu, time što 
sjećanje na bošnjačko stradanje drži kao svoje ekskluzivno pravo? Islam- 
ska zajednica može asistirati, ali je cijeli taj aspekt bošnjačke kulture 
sjećanja trebalo izmaći iz vjerskog konteksta, ka nacionalnom. Islamska 
zajednica uporno jaše na vjerskoj memorijalizaciji bošnjačkog stradanja. 
Ako hoćemo da memorijalizaciju genocida stavimo u onu formu koja će 
koristiti Bošnjacima, onda to ne može biti islamska forma, nego to mora biti 
nacionalna forma, gdje će islamsko biti samo jedan segment te priče. 

Ove godine je, sjećamo se, Ured za dijasporu, obilježavao 25. godišnjicu 
Genocida u Srebrenici, i to Konferencijom o silovanim Bošnjakinjama. 

Kao da je sav genocid nad Bošnjacima bio silovanje, i kao da nas nisu 
ubijali već su nas samo silovali. I kakve veze sa svim tim ima Ured za 
dijasporu? Postavili smo pitanje: Zašto se ovo događa pod krovom Islamske 
zajednice, a ne pod krovom bošnjačkih nacionalnih institucija?! Evo, sad, 
iz čista mira, neko je smislio da se pravi Naučni skup o memorijalizaciji 
genocida u BiH, koji ponovo pravi Islamska zajednica, u suorganiZaciji sa 
nečim što se zove Institut za islamsku tradiciju Bošnjaka. Pitamo: Kakve 
veze ima islamska tradicija u Bošnjaka sa memorijalizacijom genocida? 


HAA 


Defter hefte 337, 13.12.2020. 
Da li će Bošnjaci prodati centralno mezarje u Čajniču? 


Nakon što je Islamska zajednica sudjelovala u kriminalnim radnjama u 
Banjaluci vezano za prodaju Hadži Babinog harema, nakon što je uzimala 
ogromne kredite i pod hipoteku stavila vakufsku imovinu, nakon što se sve 
to pokušalo zataškati, mi smo u obavezi da stalno budemo na oprezu i da 
stalno tragamo za sličnim slučajevima. To se posebno odnosi na vakufsku 
imovinu u entitetu Republika srpska, tim prije što se u Islamskoj zajednici 
zaleglo mišljenje ,,da je to tam Dodikovo". Upravo zbog tog stava da je naše 
ovo u fildžanistanu, a da ono tam treba prodati, jer se od toga ne može 
živjeti, mi smo otvorili prostor istrage za mnoga mjesta u entitetu Republika 
srpska odakle nam dolaze razni haberi. 

Stoga postavljamo pitanje: Da li je moguće da će Islamska zajednica 
založiti centralno mezarje u Čajniču, pod još nejasnim okolnostima i predati 
ga gradskoj upravi, koja će na parceli Islamske zajednice proširiti pravoslavno, 
odnosno gradsko groblje? Nas za Čajniče veže sakralna baština, kao iuspomena 
na velike žrtve. Šta ako izgubimo svoje centralno mezarje u Čajniču?! 

Tim tragom dolazimo do jednog televizijskog priloga na bijeljinskoj televi- 
ziji u kojem direktor Komunalnog preduzeća kaže: , Mi imamo zahtjev od 
IVZ da mi vršimo uređenje i ovog groblja gdje se sahranjuju i građani musli- 
manske vjeroispovijesti. Mi ćemo prihvatiti da to održavamo... Možemo 
vidjeti kako je ono neuređeno, nepokošeno... Ovih dana vršimo pregovore da 
uređujemo i ovo groblje gdje se sahranjuju građani islamske vjeroispovjesti." 

A zašto mi Bošnjaci ne bismo mogli uređivati svoje mezarje i šta je 
cijena tog traženja da ga oni uređuju?! Postoji nešto mutno i prljavo u ovoj 
priči! Stoga, postavljamo otvorena pitanja Islamskoj zajednici: Zašto se 
Čajničani ne ukopavaju na centralnom mezarju? Zašto nema ukopa na tom 
mezarju, ako ono već nije završilo svoju funkciju kroz predavanje ovog 
preostalog dijela gradskim grobljima? Šta se krije iza ove, navodne, ponude 
da Komunalno preduzeće Čajniča održava i muslimansko mezarje?! Šta se 
događa sa one ostale parcele koja pripada mezarju u Čajniču, a možda je 
predmet nekog dogovora koji je postignut izvan javnosti? 


AA 


Defter hefte 338, 20.12.2020. 
Banjaluka: Mafija Islamske zajednice opljačkala 50 miliona maraka 


Zašto je bošnjački nacionalni interes da se Islamska zajednica oslobodi 
od kriminala? Zato što ono što bi moralo činiti moralnu kičmu bošnjačke 
duhovnosti jeste zaprljano kriminalom i to, kao takvo, urušava kompletan 
nacionalni bošnjački krvotok. Zbog toga Bošnjaci u budućnosti moraju 
insistirati da se ovo izvede na čistac, jer se još uvijek nisu saznali svi ponori 
u rasprodaji vakufa pod opravdanjem da se ,od vakufskih njiva više ne 
može živjeti". Pred nama je jedan važan historijski izazov da sačuvamo 
Islamsku zajednicu kao moralni uzor našem narodu. Najvažnije pitanje u 
svemu ovome je - kakva je i kolika odgovornost reisa Kavazovića i direktora 
Vakufske direkcije Senaida Zajimovića, budući da su godinama intenzivno 
upozoravani i pozivani da spriječe kriminal?! Zašto ranije nisu reagirali? 
Hoće li ih neko krivično goniti? Zašto ova država, kojom gazduju velikosrbi 
i velikohrvati, a kojima je stalo do urušavanja IZ, nema ugovor sa IZ? Zato 
što velikosrbima i velikohrvatima odgovara da se IZ utopi u kriminal, da 
se rastoči u kriminalu, i zato što mafiji u IZ odgovora da nemaju ugovor sa 
državom, jer ih niko ne može kontrolisati, goniti, niko ih ništa ne može pitati. 
Zalegla se opasna mafijaška struktura u IZ, koja prijeti da se proširi cije- 
lim bošnjačkim prostorom i da zatruje narod. Gdje god ima džabnih para, 
u prostituciji, u narkomaniji, tu je i mafija! Džabne pare ovdje je proizvela 
mafijaška struktura IZ, koja je vidjela mogućnost rasprodaje vakufa u BiH 
i dijaspori. Treba ih u tome spriječiti! Ovo je historijski zadatak za sve nas 
koji ovo razumijemo, da insistiramo na odgovornosti, prije svega Kavazovića 

i Zajimovića, koji su znali za kriminal u Banjaluci, ali ga nisu spriječili. Naše 
je da insistiramo na krivičnom gonjenju onih koji su krivi. U tom kontekstu, 
mi postavljamo pitanje: Kako je moguće da 26 dunuma vakufskog zemljišta 
usred Banjaluke, koje je vrijedno 30 miliona maraka, ne zanima reisa Kavazo- 
vića i Zaimovića? Riječ je o strašnom kriminalu na Rebrovcu, o vakufskom 
zemljištu koje je 2005. godine za više nego mizernu zakupninu izdato 
izvjesnom Zlatku Davidoviću, na rok od 25 godina, a koji je još 2016. godine 
podnio zahtjev Medžlisu i tražio mogućnost da postane vlasnik tog zemljišta. 
Šta se dalje događalo? Otkud zgrade na Rebrovcu? Čekamo odgovore! 


HAA 


Defter hefte 338, 20.12.2020. 
Fildžanizacija Bošnjaka 
Kako su SDA i Islamska zajednica postale sluge genocida nad Bošnjacima?! 


Kakva je veza između desničarske, profašističke i islamofobične Evrope, 
koja sponzorira uvoz migrantkih bandita iz islamskih zemalja na bošnjački 
životni prostor, sa genezom nastajanja ISIL-a, kao plaćeničke i pljačkaške 
hunte koja je programski bila zadužena za ubijanje muslimana, a koja se 
sada doseljava među Bošnjake, te kakav su interes od "isilizacije" Bošnjaka 
prepoznali velikosrpski i velikohrvatski gospodari dejtonske države? Svi oni 
imaju svoj račun, u stvaranju fildžanistanskog terorističkog geta u Evropi, 
koji će koristiti kostimografiju "islamizma". Ali, jedino ostaje u magli 
interes SDA i Islamske zajednice da među Bošnjake naseljavaju ovaj otpad. 
Odgovor je u činjenici da su bošnjački faktori do te mjere ogrezli u korupciji 
da su spremni, pored vakufa i mezarova, prodavati i domovinu i narod, bez 
svijesti da bi mogla uslijediti "Sirija među Bošnjacima", dakle, jedna (auto) 
genocidna pogibelj u kojoj bi mogla zauvijek zgasnuti država Bosna i njen 
kičmeni bošnjački narod. 


HAA 


Defter hefte 338, 20.12.2020. 
Bihać: Reklamiranje ajeta iz Kur'ana 


U Bihaću, u Medžlisu, smislili su da ajete iz Kur'ana stave na reklamni prostor. 
Oni se time hvale. Oni su na to ponosni. Kao što je bilo budalasto stavljati 

citate Alije Izetbegovića nadohvat cukama, da 
zapišavaju te citate, tako je blasfemično stavljati 
ajete iz Kur'ana na reklamne panoe, koji su 
nadohvat i cukama, i pijandurama, i svakome 
ko hoće da skrnavi to što mora biti zaštićeno. Ne 
treba Kur'anu, ne treba Allahovom Slovu, ikakva 
reklama. Doduše, možda ovi iz Medžlisa prave 
doček za migrantsku braću, pijane i drogirane 
muhadžire, da im bude jedan potaman isilovski 
ambijent?! Možda je to, ipak, scenografija za 


doček ,,braće u vjeri". 


Rekao je Poslanik Muhamed s.a.w. 


"KOVARA 
NIJEOD NAS") 


" HARAM 
JE 
JASAN" 


HAA 


Defter hefte 340, 03.01.2021. 
Medžlis u Lukavcu sakrio dokaze o pedofilijskom napadu hodže 
na dvije djevojčice u selu Gnojnica 


Almir Tabaković je otac djevo- 
jčice prema kojoj je efendija u 
džematu Gnojnica iskazao ne- 
Radi 
se o mojoj curici. Otkrila je 
žena da joj efendija piše poruke, 
da piše da dođe da ga uspava. 
Meni je bilo teško, jer je bio moj 
kućni prijatelj. Nisam mogao Za- 
misliti da to radi. Meni je curi- 
ca pokazala poruke. Brat me zau- 


primjereno ponašanje: 


stavio da mu ne odem navrata. 
Onda sam krenuo sudskim pu- 
tem. Kasnije sam saznao i za ko- 
mšijinu curicu. Njemu je 60 go- 
dina, a curici je 12 godina... 
Sve je priznao ono što je ura- 
dio. Ja imam na telefonu snimak. 
Molio nas je da kažemo kako 

Tratinčica Oantisve IV 
BIH, Tuzla-selo Gnojnica. 
Prepiska izmedju dvanaestogodisnje devojcice i predatora, ime, Munib 
Ahmetovic koji je ujedno i Hodza! 
Po poslednjim informacijama, doticni je priveden u Tuzlansku PU 


IZYIEUA U BHELAKNI 


= 2 (ko 
tito znaš 
TB linisi sama a 
= | (skusna si kažeš 
= Štaradiš __W me 
Oj ne slušam ja te stare 
aa z 
ge mislio ti gledaš kakv film 2, (ja sam star to jeli znači da ti 
=} (nepišem .. 
Ma ne gledam inače gledam 


nes na YouTubeu al eto sad 
upalila tv 


Nisam rekla da ste vi stari 


Gdje je slika 


Aha pa nije ništa od toga 


Slika je u mene cvijet 


Ma nije sram vas 
to ne pišete 
Allabunanet 


6 jesam li rekla da 


nam se može odužiti. Slučaj je 7 = Ruso" 
došao do Tužilaštva. Prvo smo i 
se obratili glavnom imamu u 
Lukavcu, koji je iz Gnojnice. 
Rekao nam je da je kod njega | 
bio imam i da je sve priznao. 
Tražili smo da ga u najkraćem 
roku sklone sa mjesta imama. 
Rijaset je bio također upoznat. + . zu 
On je sam napustio to mjesto. On je nagrađen. Premješten je samo na drugo 
mjesto. Dokle je to došlo, sad će dvije godine... Nikad ništa, nema nikavog 
habera. 

Omer Sejdinović je otac druge djevojčice prema kojoj je imam u selu 
Gnojnica pokazao neprimjereno ponašanje: 

- To sam saznao preko Almirovog brata koji je došao iz Njemačke. Sve 
su poruke uvredljivog sadržaja. Kćerka mi ima 13 godina. Obavijestili smo 


prvo Centar za socijalni rad. Oni su nas uputili u krim-službu. Rijaset je 
upoznat, rekli su da će biti imam procesuiran i da će biti sankcionisan. 
Nikakve sankcije nisu provedene do današnjeg dana. Bijemo bitku i dalje. 


SE 


Da znamo da će pravda biti zadovoljena, bilo bi nam lakše. 


Defter hefte 341, 10.01.2021. 
Kakva je razlika između efendije Bajre od Doboja i Mevlide od Doboja 


Nema većih heroja u Bošnjaka od bošnjačkih povratnika u entitet 
Republika srpska. Oni se suočavaju sa četnicima, zastrašivanjima, aktivnom 
diskriminacijom. Kao što su kod Hitlera diskriminirali Jevreje i njihovu 
djecu, tako u Republici srpskoj diskriminiraju bošnjačku djecu. I zato je 
herojstvo biti Bošnjak u takvom apartheidu. A kakvo je tek herojstvo u tom 
entitetu braniti bosanski jezik?! Kakvo je herojstvo kazati svome djetetu: 
Danas je 25. novembar, Dan državnosti BiH, nećeš ići u školu, slavit ćemo 
Dan državnosti! To su uradili bošnjački roditelji u mjestima Sjenina i Sjenina 
Rijeka kod Doboja. A šta je onda uradila bošnjačka direktorica škole Mevlida 
Dervišefendić. Deset učenika u školi je kaznila, smanjila im vladanje, zato 

što su slavili Dan državnosti BiH. Odakle proizilazi smjelost ove direktorice 
da kazni djecu koja slave Dan državnosti BiH?! Dan državnosti proizilazi 
iz antifašističkih ideala i historijskih činjenica, iz ZAVNOBIH-a, iz jedne 
civilizacijske ideje koja je posvjedočila da su svi narodi u BiH jednakopravni. 
Događa se to u Doboju. A u Doboju će se dogoditi prije nekoliko godina da 
je glavni imam Medžlisa IZ Bajro Džafić bio na obilježavanju 9. januara, 
tzv. Dana Republike srpske. Mevlida je izašla kao izdanak jednog bošnjačkog 
ugursuznog ambijenta koji je raspušten od onih koji bi ga morali čuvati 
u patriotskoj kulturi i higijeni. Stvari treba liječiti u Sarajevu, jer je 
Sarajevo to koje je raspustilo i sebe u Sarajevu a i Bošnjake diljem BiH. 
Narod da bi opstao mora imati kičmu, a ta kičma je slomljena tamo gdje bi 
morala biti najjača. 


Defter hefte 341, 10.01.2021. 
Cenzurirano pismo Emira Karaselimovića 
Uništavanje banjalučkog vakufa 


Banjaluka bi morala biti centar bošnjačkog političkog interesovanja. Reha- 
bilitacija bošnjačke političke ideje i patriotizma morala bi krenuti tako što 
ćemo uspostaviti tronožac na relaciji: Srebrenica - Banjaluka — Mostar. 
Zašto se dogodilo da su bošnjačke političke i vjerske strukture zajmile 
rasprodavati ono što je naše u Banjaluci? Do nas je došlo otvoreno pismo 
Emira Karaselimovića reisu-l-ulemi Kavazoviću, koje je objavljeno na 
Facebooku, a onda ekspresno skinuto. 

Reis Kavazović je na zadatku, u znanju ili neznanju, urušavanja Islamske 
zajednice. Dužni su Sabornici Islamske zajednice i imami da pokrenu 
kritičnu masu energije koja će smijeniti ovu mafijašku ekipu, na čelu sa 
Kavazovićem, kako bi to poslužilo kao primjer kakav reis ne smije biti, i 
kako bismo krenuli u obnovu i reformu naše Islamske zajednice. 

U nastavku dio iz pisma Emira Karaselimovića upućenog reisu Kava- 
zoviću: - , Pokušavam danima da ne mislim na zločin koji je napravljen u 
Banjaluci sa Hadži Babinim vakufom, ali uzalud se trudim. Uvijek mi dolazi 
pred oči ono što je urađeno u režiji Rijaseta na čijem si ti čelu. Ne mogu da 
vjerujem da jedan reis može biti tako neiskren i da nakon svega, iz samo 

tebi znanih fondova, izmisliš namještenje u Njemačkoj za muftiju Kozlića 
i platiš ga basnoslovnom sumom, kao mjesečnu naknadu, kao nagradu za 
zločin koji je ostavio iza sebe. Pitam se - interesuje li te makar sekunda 
jedna šta će da misle sve muftije što se bore sa besparicom u Banjaluci i 
imami koji su prijavljeni na minimalac? Nije li te sramota da pogledaš te 
ljude u oči nakon što si nagradio sa par hiljada eura mjesečno plate tog 
rušitelja vakufa Kozlića?! ...Pitam se kako te i nakon svega toga nije sramota 
da odeš u Vakufsku direkciju kod svog ljubimca Zajimovića i daš mu 
podršku. Umjesto da ga smijeniš i time prihvatiš odgovornost za učinjeno, 
ti misliš da ćeš šutnjom prikriti sramotu koja je napravljena. Vidiš li koliko 
štetiš zajednici? Upamtio sam reisove udbaše, ulizice, one koji su imali 
inauguraciju u Beogradu. Ali takvog kao ti još ova zajednica nije imala." 


Defter hefte 341, 10.01.2021. 
Otkrivamo! Islamska zajednica sakrila hodžu pedofila!!! 


Nakon gostovanja dvojice očeva u ,,Defteru hefte", koji su svjedočili da je 
mjesni imam seksualno uznemiravao njihove kćerke od 12 i 13 godina, 
prvo su se pojavili advokati IZ da kažu kako je neko zloupotrijebio te 
očeve i kako to nije istina. Onda se pojavilo jedno saopćenje IZ koje je 
puno kontradiktornosti, a u kome stoje sljedeći navodi: ,,...Počinjena i 
najbrutalnija zloupotreba porodica iz Gnojnice. Medžlis IZ Puračić Lukavac 
odlučno demantuje navode iznesene u ovoj emisiji! U najkraćem mogućem 
roku uslijedio je prekid radnog odnosa sa pomenutim uposlenikom...... Koji 
je na taj način ostao bez dekreta, te on od tada nije više u službi IZ. Najoštrije 
osuđujemo i u cijelosti negiramo izrečene konstatacije da je slučaj zataškan 
i da se radi o pedofiliji pod krovom IZ" — kaže se u ovom saopćenju, punom 
kontradiktornosti, a koje je objavljeno na naslovnoj stranici službenog 
portala Islamske zajednice. 

Iz tog saopćenja se saznaje ključni momenat - da su Rijaset, reis i sve 
strukture IZ upoznate sa ovim slučajem pedofilije. Upoznati su sa činjenicom 
da je njihov imam slao neprimjerene poruke djevojčicama. Potom, slagali su 
javnost da je tom imamu oduzet dekret i da više nije zaposlenik IZ. Istina 
je da je on sve ovo vrijeme aktivan i da drži hutbe. Nikad ni jedan medij 

IZ nije objavio da se desio ovakav slučaj niti da je imam sankcionisan, iz 
čega proizilazi da su slučaj zataškali. Nikada nisu sproveli sankcije, već su ga 
samo premjestili, i time nagradili. Činjenice da nikada pod krovom IZ nije 
sproveden postupak, da javnost nije upoznata, da imamu nije oduzet dekret... 
- sve to dokazuje da pedofilija ima zaštitu vrhuške Islamske zajednice. Ono 
što je strašnije od toga, jeste da naša javnost ovom slučaju ne pridaje važnost. 
Dejtonski mediji su stali u zaštitu ovakve Islamske zajednice. Zašto? 


AA 


Defter hefte 342, 17.01.2021. 
Islamska zajednica potvrdila da štiti pedofile u svojim redovima 


Defter hefte se kroz četiri izdanja trudio da sakrije identitet hodže koji je 
slao pedofilijske poruke curicama od 12 godina - jer smo htjeli da Islamska 
zajednica obavi svoju dužnost prema vjeri, istini, pravdi, prema čestitim 
hodžama i džematlijama. Problem jednog hodže pedofila manji je od pro- 
blema Islamske zajednice koja štiti takvog hodžu!!! - i to je bila naša ideja 
vodilja. Nažalost, Islamska zajednica je pokazala da joj je preče sakrivanje 
zla, nego očuvanje dobra! 

Citiramo dio iz Saopćenja Islamske zajednice: - "Medžlis Islamske 
zajednice Puračić u Lukavcu je odmah po primanju informacije o ovom 
slučaju reagovao i u potpunosti postupio u skladu s propisima Islamske 
zajednice. U najkraćem mogućem roku uslijedio je prekid radnog odnosa 
s pomenutim uposlenikom, koji je na taj način ostao bez dekreta u tom 
džematu, te on od tada više nije u službi Islamske zajednice. Pored svih 
nadležnih struktura u Islamskoj zajednici koje su radile na ovom slučaju, o 
njemu su upoznati i džematski odbor i džematlije ovog džemata." 

Dakle, Islamska zajednica je POTVRDILA istinitost slučaja (tako da 
Defter hefte nema šta "izmišljati"!), ali je slagala da su hodži uzeli Dekret i 
da više ne radi kao hodža. Na dokaze u Defteru hefte - da hodža i dalje radi 
u jednom džematu, oglušila se i Islamska zajednica i kompletna bh. javnost. 
To upućuje na pretpostavku da dejtonski sistem aktivno štiti sve negativnosti 
u Islamskoj zajednici, radeći tako na urušavanju i kompromitaciji najstarije 
bošnjačke institucije. 

Dogodilo se ono što smo, nažalost, pretpostavili. Toliko je korumpiran 
medijski sistem u BiH i toliko su prestrašeni službenici Islamske zajednice, 

toliko je sve ogrezlo u zlu i korupciji da, vijest o činjenici da je Islamska 
zajednica sakrila pedofiliju pod svojim krovom, nije pobudila nikoga da 
na to reagira. Islamska zajednica je, dakle, imama koji je slao pedofilijske 
poruke djevojčicama od 12 godina premjestila u novi džemat, a kompletnu 
javnost slagala da mu je uzet Dekret i da više nije zaposlenik Islamske 
zajednice. Na ovo su se oglušili i mediji. Stotine raznih medija, koji su ono- 
mad pravili veliku gužvu oko slučaja pedofilije u Gluhoj Bukovici, sada 
oko ovoga ne prave nikakvu gužvu. Zašto i kako?! Pa zato što je poglavar 
Islamske zajednice dio dejtonskog sistema! On ima svoje sponzore. Zato ga 
dejtonski sistem štiti i podržava. Mnogi vjernici su uzbihuzureni da po- 
stoji pedofilija koju štite reis Kavazović i Rijaset. Ali, dejtonski sistem nije 
uzbihuzuren, jer on zna da se tako urušava Islamska zajednica. Sve nas to 
sramoti i vrijeđa. Mnogi će se udaljiti i prestati biti dio Islamske zajednice. 
Ovim što se dogodilo, Islamska zajednica je potvrdila da štiti pedofiliju pod 
svojim krovom. U to ime je žrtvovala mnoga čista srca poštenih džematlija 
i imama. Sve ovo je potvrda da je Islamska zajednica oteta od bošnjačkog 
naroda, kako bi postala faktor destrukcije. Patriotska i vjerska obaveza je da 
se borimo da ova kriminogena struktura, koja je nametnuta na vrh Islamske 
zajednice, što prije bude maknuta, kako bi služila za primjer iz kojeg treba 
učiti - šta ni sebi ni Islamskoj zajednici više nikad ne smijemo dozvoliti. 


Defter hefte 344, 24.01.2021. 
Ko je i kako u Tužilaštvu zataškao slučaj hodže pedofila? 


Almir Tabaković je otac jedne od djevojčica koje je pedofilijskim porukama 
uznemiravao hodža u Gnojnici pored Lukavca. Za Defter hefte govori o 
reakcijama nakon objave njegove priče: - ,, Zašto ljudi ne mogu da povjeruju u 
ono što se dogodilo, što je prikazano crno na bijelo i da se praktično stavljaju 
na stranu nasilnika protiv žrtve? Postoje u komšiluku oni koji se stavljaju na 
stranu Muniba uz objašnjenje da ih nije silovao. ... A i da ih je silovao, opet 
ne bi povjerovali. Imao sam prijetnje i napade koje sam prijavio policiji, ali 
ona nije reagovala. Ja imam snimak na telefonu, kad je kod mene bio u kući, 
priznao je da je to uradio, i u kojem praktično moli da se to zataška." 

U medijskoj tišini na ovaj događaj jedino je reagirao Žurnal-info koji je 
podsjetio i na druge slične slučajeve. Ono što je šokantno jeste da ovaj hodža 

i dalje radi i drži hutbe. Ovom prilikom demantujemo i navode iz pojednih 
medija da u Tužilaštvu nije zaveden ovaj predmet. 


Defter hefte 344, 31.01.2021. 
Hutba strave i klevete kojom se Bošnjaci optužuju 
za nasilje nad migrantima 


Hutba u kojoj se ilegalni migranti porede sa bošnjačkim žrtvama genocida 
i etničkog čišćenja, u kojoj se Bošnjaci optužuju da su protiv slobodnog 
vršljanja migranata bez identiteta (naravno da jesu!), u kojoj se Islamska 
zajednica zalaže da migranti stiču imovinu među Bošnjacima, vjerovatno je 
dosad najbezobrazniji atak Islamske zajednice na čast bošnjačkih žrtava 
genocida i na sigurnost i dostojanstvo svakog Bošnjaka - koji je žrtva 
migrantskog terora. 

Na kraju januara 2021. godine svjedočimo da Islamska zajednica nije ni 
jednom riječju do sada pokazala suosjećanje sa bošnjačkim narodom koji 
je žrtva migrantskog nasilja i terora. Svjedočimo da Islamska zajednica 
nije kazala ni jednu riječ u povodu ubistva Jasmina Berovića od strane 
migrantskih bandita. Svjedočimo da je Islamska zajednica objavila desetak 
hutbi u kojima Bošnjake nagovara da podrže ilegalne migrante. Svjedočimo 
da je Islamska zajednica sponzor ilegalnih i kriminogenih migranata, koji 
terorišu bošnjački narod, da je logistički i ideološki servis onima koji krše 
zakone BiH, koji pljačkaju naš narod i pale naše kuće. Svjedočimo jednoj od 
najstrašnijih hutbi u historiji Islamske zajednice. U ovoj hutbi Bošnjaci se 
optužuju za nasilje nad migrantima! 

U hutbi se kaže: ,,Kakva je tek odgovornost za mučenje ljudi i za njihovo 
namjerno izlaganje opasnostima po životi zdravlje bez dozvoljavanja kretanja 
i sticanja imovine?" Dalje nas Islamska zajednica optužuje za rasizam, kad se 
kaže: ,,..Osjećaj superiornosti i nadmoćnosti zbog nezaslužene pripadnosti 
i porijekla neizostavno dovodi do činjenja nepravde ali i proganjanja i 
zlostavljanja onih koji se smatraju podređenim i manje vrijednim, što je 
u prošlosti ali i sadašnjosti imalo za rezultat najteže oblike narušavanja 
ljudske ličnosti, njegovoga života i dostojanstva: genocid, rasna, vjerska i 
nacionalna segregacija, progon, nacionalizam, šovinizam, etničko čišćenje, 
čemu smo svjedoci u našoj ne tako davnoj prošlosti." 

Zakon je superioran! Legalizam je superioran! Upravo zbog legalizma i 
zakona mi ne želimo ilegalne i kriminogene migrante, koji mogu da se vrate 
u svoje zemlje, ali se ne vraćaju, jer su ovdje dovedeni sa jasnom misijom da 
ostanu i da stiču imovinu. 

Islamska zajednica naše žrtve genocida, naše majke, nane, očeve, djecu, 
one koji su stradavali u genocidu, poredi sa migrantskom bagrom, koja 
ovdje dolazi ilegalnim i kriminalnim putevima, uz pomoć trgovaca ljudima. 
Ovo samo govori koliko su sofisticirane i složene kriminalne operacije 
manipuliranja bošnjačkom sviješću od strane Islamske zajednice. Hutba 
koja je održana 15. januara, u kojoj se traži da ilegalni migranti ostvare 
pravo "na sticanje imovine", otkriva krajnje ciljeve ove genocidne operacije 
protiv Bošnjaka, a gdje je Islamska zajednica postala najveće ideološko 
uporište zla, laži i obmane. 

Islamska zajednica je trebala ostati uz bošnjački narod, namjesto što se 
okrenula protiv. 


Defter hefte 344, 31.01.2021. 
Da li je Mustafa Cerić ukrao vilu vrijednu 700.000 maraka? 


Krenuli smo u potragu za informacijom 
o vlasništvu nad vilom koju koristi bivši 
reisu-l-ulema dr. Mustafa ef. Cerić. Riječ je, 
naime, o stanu od 237 m? sa garažom, čija je 
vrijednost prikazana u visini od 700.000KM, 
iako se radi o kući sa dunum i po okućnice u 
centru Sarajeva. Dakle, dr. Cerić je prikazao 
da ta njegova vila u Sarajevu vrijedi oko 
700.000KM. Međutim, nas zanima otkud %E 
njemu vila? 

Sindikalni povjerenik Hidrogradnje Redžep Tufekčić je 25.01.2017. godi- 
ne, uputio pismo reisu-l-ulemi Kavazoviću, od kojeg je tražio da se Hidro- 


gradnji vrati objekat u centru Sarajeva. Hidrogradnja je imala vilu u centru 
Sarajeva, koju je 1993. godine dala na privremeno korištenje Mustafi ef. 
Ceriću, koji je tada bio naibu-reis, da bi kasnije postao reisu-l-ulema. 

U pismu stoji: ,,... Molimo da se predmetni objekat koji smo dali na uslugu 
Mustafi Ceriću za privremeni smještaj u ratu vrati, jer smo kao radnici ostali 
bez posla i egzistencije. Navedeni objekat nije uvakufljen da kao takav služi 
kao službena rezidencija reisu-l-uleme, nego je uknjižen na ime Mustafe 
Cerića, što je učinjeno prevarom." 

Mi kao društvo, kao narod, kao država, ne možemo dozvoliti da se išta 
što je nečije tako prisvoji. Ako je to prevara, onda tu ima posla za istražne 
organe, s ciljem da eventualna prevara bude sankcionisana u skladu sa 
zakonom, a imovina vraćena onome čije je to vlasništvo. 


Defter hefte 345, 07.02.2021. 
Džumbus u gasulhani: Klopka za efendiju Muju 


Može li džumbus biti u gasulhani?! Ne može. To je posljednje mjesto na 
dunjaluku gdje bi se mogao napraviti džumbus. Jer tu, u gasulhani, postoji i 
vjersko i svjetovno, etičko i moralno poštovanje prema mejjitu. E, baš tu su 
diverzanti iz Islamske zajednice napravili džumbus... 

Islamska zajednica nikada neće oprostiti svenarodnu podršku efendiji 
Muji u Odžaku, kojega hoće narod, a neće Islamska zajednica. Insistiranjem 
Islamske zajednice da glavni imam u Odžaku bude reisov rođak, izvjesni 
Kavazović, Islamska zajednica se konfrontirala sa narodom i izvukla deb- 
lji kraj, jer je narod na masovnim demonstracijama podržao efendiju Muju. 

Nije trebalo dugo čekati pa da smjeste klopku efendiji Muji. I to gdje!!!? 
Klopka u gasulhani! Dokle je otišla ta drskost da su Kavazovićevi mešetari 
zloupotrijebili mejjita, dženazu, bol porodice, kako bi navukli efendiju Muju 
na opravdanu reakciju. A onda su izmislili da je efendija Mujo istukao ženu 
od tog nametnutog efendije Kavazovića, koja, dakle, nije opremila umrlu 
ženu za dženazu - već je provocirala efendiju Muju i sav narod. 

Ne bi bilo džubmusa u gasulhani da je Islamska zajednica slušala srce 
naroda, namjesto što sluša srce sile i nepravde. 

Defter hefte 345, 07.02.2021. 
Fildžanisti: Zašto Islamska zajednica otvara 
paradžemate za migrantske ilegalce? 


Bez ikakve razumne potrebe Islamska zajednica se trpa da organizira 
vjerski život za lica koja sakrivaju identitet, koja su kriminalnim putem, 
kršeći državne zakone i procedure, ušla u Bosnu i Hercegovinu. U slučaju 
da se radi o ISIL-ovcima, koji će svoj krvoločni karakter pokazati usljed 
projektovanih sukoba, Islamska zajedica će postati saučesnik, a bošnjački 
narod će imati metu na čelu u koju će pucati antiteroristička koalicija. Da 
li se radi o korupciji, ili ucjeni, u vrhu Islamske zajednice, teško je sada 
znati, ali, jedino ispravno je bilo da se Islamska zajednica nije ni na kakav 
način trpala u ovaj kriminalni kontekst, te preuzimala odgovornost za 
ljude o kojima, ipak, ne znamo ništa. Znamo toliko da je ogromna ISIL-ova 
teroristička vojska nestala iz Sirije, a onda se odjednom pojavljuje desetine 
hiljada (isključivo) vojno-sposobnih muškaraca, koji dolaze u krajeve sa 
bošnjačkom većinom. Mogla je Islamska zajedica prepustiti da oni sami 
sebi, ako hoće, organiziraju vjerski život, namjesto što je sebe isporučila 
kao organizatora ovih paradžemata. Nije li to urušavanje i kompromitacija 
Islamske zajednica od strane nametnutog čelništva, koje predstavlja 
marionetski reis Kavazović? 


HAA 


Defter hefte 346, 14.02.2021. 
Nakon najave Senaida Zajimovića, direktora Vakufske direkcije, da će 
obnova Sahat-kule u Banjaluci koštati od dva do tri miliona maraka 


Po dimenzijama, ona je u osnovi 3,3 x 3,2 m, tako da je površina 
10,56 m"?. Visina je 19 m. Ako tu visinu podijelimo sa 2,5 m, kao prosjek 
visine stambenih objekata, dobijemo 7,6 etaža. Uzmimo za obračun osam 
etaža. Kad ovih osam etaža pomnožimo sa 10,56 kvadrata, to je 84,48 
kvadrata, zao kruženo 85 kvadrata. U uporedbi sa stanogradnjom da je 
metar kvadratni 2.000 KM x 85 = 170.000 KM. Dodajmo neku prosječnu 
cijenu satova (bogata cijena) 4 kom x 5000KM = 20.000 KM. Maksimalna 
ukupna cijena bila bi oko 190.000 KM. 

Napominjemo da ovaj objekat nema raz- 
noraznih instalacija, ugrađenih elemenata 
koje u stanogradnji daju cijenu po m'. 
Ovo je samo jedna mala analiza koja 
može biti urađena i po kubaturi zidova. 
Napominjemo da je po nepotvrđenim 
podacima koji su pominjani prilikom 
svečanog otvaranja, obnova Ferhadije 
iznosila nešto više od 10 miliona maraka. 
Svakome je jasno, kad usporedi ova dva 
objekta i njihovu izvedbenu kompleksnost, 
da cijena za obnovu Sahat-kule, od dva do 
tri miliona, gubi svaki smisao. 


Defter hefte 346, 14.02.2021. 
O peMZiji i šoferu za reisa Hižeslava 


Natemelju odredbe člana 62. Ustava IZ, Sabor IZ u BiH je na svome zasjedanju 
29.04.2006. godine usvojio član 20, u kome stoji: , Prilikom penzionisanja 
lice koje je obavljalo funkciju reisu-l-uleme ima pravo na penziju u visini 
najviše penzije koja se isplaćuje u državi. Ukoliko se isplata penzije reisu- 
l-uleme u visini utvrđenoj u prethodnom stavu ne riješi državnim aktom, 
razliku između utvrđene penzije reisu-l-uleme po rješenju PIO i penzije 
utvrđene u prethodnom stavu isplaćivat će Rijaset, na teret svog budžeta, do 
kraja života penzionisanog reisu-l-uleme." 

Tako je reis Cerić otišao 2012. godine u penziju sa 2.174KM prema upla- 
tama za PIO. On od PIO dobija penziju od 900KM, a razliku od 1.274KM, 
dok je živ, jakako, uzima sa blagajne Rijaseta. 

Postoji ovdje još jedna pikanterija. Reisu-l-ulema je sebi nagodio da on 
u peMziji ima i vozača i auto. Sabor IZ je na 2. redovnoj sjednici održanoj 
dana 04.07.2015. godine usvojio Pravilnik o reisu-l-ulemi BiH, prema kojem 
reisu-l-ulema po prestanku mandata ima pravo na službeno vozilo i vozača. 

Defter hefte 348, 28.02.2021. 
Na mezarju, pored gasulhane, spaljivani Kur'ani 


Pred nama su snimci spaljenih i bače- 
nih Kur'ana! Gdje se ovo moglo dogo- 
diti? A štaako se ovo spaljivanje dogodi- 
lo na prostoru kojim gazduju Bošnjaci i 
Islamska zajednica?! Pored gasulhane! 
Tolikakoličinaneodgovornostiseuisti- 
nu ne može tolerirati, niti se može 


razumjeti zdravom pameću. Evo nas pred novim pitanjem: Gdje, na kojem 
mezarju, u kojem Medžlisu je spaljivan Kur'an? Ko je zapalio ove Kur'ane? 
Nikada se takvo nešto nije dogodilo tamo gdje je apsolutna odgovornost 
Islamske zajednice, gdje je zemljište Islamske zajednice, gdje je gasulhana 
kojom upravlja Islamska zajednica - da je tu neko spalio Kur'ane! Vidimo po 
strukturi ovog smeća da su to sadržaji Islamske zajednice. Tu su uplatnice, 
knjige koje je štampala Islamska zajednica, i tu su bačeni spaljeni Kur'ani. 

Da li će se tzv. reis Kavazović i od naroda oteta Islamska zajednica i 
ovaj put praviti da ih se to ne tiče!?! Kakvi su to muslimani kojih se ne tiče 
bacanje Kur'ana na smetlište?! ...Kojih se ne tiče spaljivanje Kur'ana?! ...Kao 
što ih se ne tiče kad Vakufska direkcija (Senaid Zajimović) prodaje mezarja i 
vakufsku imovinu, kad Vakufska direkcija dozvoljava čupanje višestoljetnih 
nišana i sakralocidno uništava mezaristane koji su nacionalni spomenici, 
kao što ih se ne tiče kad hodža pedofil i dalje radi s našom djecom... 

Nema nikakve mudrosti u toj šutnji, koja ima značenje saučesništva u zlu! 
Kakva je to bagra otela Islamsku zajednicu pa da se ovakva zla događaju? 

Umnožavaju se, roje se zla pod kapom Islamske zajednice, pod komandom 
onih koji su je oteli od naroda. Umnožavaju se znakovi koji nam kazuju daje 
tzv. reis Kavazović poturen da bi vodio Islamsku zajednicu u rasulo. 


HAA 


Defter hefte 349, 07.03.2021. 
Husein ef. Hodžić: O uništavanju vakufske imovine 


- . Predstavnici Bošnjaka i Islamske zajednice sami su sebi postali dželati. 
Nemamo pravo više nikad, danas, nakon tri decenije kazati da nas je neko 

ugrozio na polju vakufa, jer se pokazalo i dokazalo da ostale konfesije, koje su 
ravnopravno ušle u ovu državu, ojačale. Mi smo došli do zadnjeg... Prodajemo 
hareme, vakufe, grobove. Islamska zajednica, njen vrh, njen Rijaset, njene 
službe, kojih ne znamo više ni koliko ima, na najmonstruozniji način pljačkaju 
to vakufsko dobro. Islamska zajednica je toliko ogrezla u jedno haotično 
stanje, ne vodeći brigu o vakufima. Trude se da ih razore, miniraju, da se 
podaci zatru. Kladionice, sportske igre, kockarnice, mala su maca u odnosu 
na zlo koje radi Islamska zajednica! Ovdje je problem naša kolektivna svijest, 
naša mehkoća. Nemamo hrabrosti, ne umijemo i ne smijemo da ustanemo 
i kažemo: dosta! Dato je poslušnicima, podobnicima, da slušaju i da se ne 
miješaju. Biće to jedno tiho urušavanje, transformacija zajednice u nešto 
za šta nikada nismo mogli pomisliti da ćemo dotle doći. Od ove garniture 
imama ne očekujem ništa. Promjene mogu pokrenuti džematlije prekidom 
dotoka novca kroz uplate članarine, zekata i slično." 


AA 


Defter hefte 350, 14.03.2021. 
Astronomske plate lezihljebaroša u Islamskoj zajednici 


Kako je moguće da javnost dosad nije saznala za astronomske plate funkcio- 
nera Islamske zajednice? Bunimo se zbog velikih plata kod političara, 
govorimo o glomaznoj državnoj administraciji, ali, pojma nemamo da je 
centar lezihljebarenja u Bosni i kod Bošnjaka upravo Islamska zajednica. 
Stotine trutova živi od vjere, iako, stvarne potrebe Islamske zajednice i 
vjerskih poslova u Bošnjaka ne trebaju tolikog administrativnog dino- 
saurusa. 

Sama činjenica da Islamska zajednica od javnosti sakriva podatke o 
finansijskom poslovanju, o broju uposlenika i visokim plaćama, govori 
da oni jako dobro znaju kako bi narod reagovao ako bi saznao ovu istinu. 
Saradnici Deftera hefte iz Rijaseta do nas su dostavili finansijski plan za 
tekuću godinu, koji će šokirati svakog normalnog Bošnjaka. 

Na primjer, Rijaset ima više zaposlenih nego Vlada Federacije! ... Kao da 
216 uposlenika Rijaseta obavljaju posao od značaja za kompletan društveni 
i privredni život. Tolika administracija Islamske zajednice bila bi dovoljna 
možda za Tursku i 80 miliona muslimana, ali, hiljade trutova u Islamskoj 
zajednici nepotrebni su za vjerski život nekoliko miliona Bošnjaka. Štaviše, ta 

pojava lezihljebarenja u ime vjere faktor je raznih destrukcija u bošnjačkom 
društvu. Nema džabne pare koja nosi halal i bereket! 

Dakle, broj zaposlenih u Rijasetu je 216. Za njihove plate i troškove 
planiran je iznos u visini od 7.486.937KM. Kad se taj iznos podijeli sa 
brojem zaposlenih, dobije se da su u prosjeku mjesečna primanja u visini 
od 2.888KM. To znači da razni direktori i šefovi imaju i preko četiri hiljade 
maraka, za razliku od pomoćnog osoblja i čistačica. 

Ne zaboravimo da podaci koji slijede nemaju veze sa muftijstvima i 
medžlisima, već se radi samo o rijasetskom prijestolju Islamske zajednice. 

Praktično to izgleda ovako: 

- Kancelarija reisa Kavazovića ima 

13 zaposlenih = plate 570.306KM = prosječna plata 3.655KM 

- Uprava za vjerske poslove 
OSAM zaposlenih = plate 399.625KM = prosječna plata 4.163KM 
- Uprava za obrazovanje i nauku 
PET zaposlenih = plate 204.545KM = prosječna plata 3.409KM 
- Uprava za ekonomske poslove 
DEVET zaposlenih = plate 315.295KM = prosječna plata 2.919KM 
- Uprava za pravne i administrativne poslove 
26 zaposlenih = plate 742.086KM = prosječna plata 2.378KM 
- Uprava za vanjske poslove i dijasporu 
OSAM zaposlenih = plate 299.312KM = prosječna plata 3.717KM 
- Ured za zekat 

JEDAN zaposlenik = godišnja plata 45.069KM = prosječna plata 
3.755KM 
- Ured za hadž i umru 
DVA zaposlena = plate 78.138KM = prosječna plata 3.255KM 
- Ured za društvenu brigu 
TRI zaposlena = plate 104.707KM = prosječna plata 2.908KM 
- Centar za obuku kadrova 
DVA zaposlena = plate 75.307KM = prosječna plata 3.137KM 


Za sve ove Uprave i Urede moglo bi se postaviti nekoliko pitanja: Oda- 
kle se tačno finansiraju? Da li su potrebni? Da li je opravdan toliki broj 
zaposlenih? I ono ključno: Da li je normalno da u društvu gdje prosječna 
plata nije ni hiljadu maraka, zaposlenici u Rijasetu imaju prosječne plate oko 

tri hiljade maraka? Državni službenici i profesori imaju plate nešto više od 
hiljadu maraka, pa se postavlja pitanje — kakvi su to poslovi za genijalce pri 
Islamskoj zajednici pa da vrijede tri-četiri puta više od državnih službenika? 

Evo još nekoliko podataka... 

Izdavački centar Islamske zajednice ima 12 zaposlenih, sa prosječnom 
platom od 2.738KM. Fakultet islamskih nauka broji 48 zaposlenih, sa 
prosječnom platom od 3.990KM. Prosječne mjesečne plate od dvije do tri 
hiljade maraka imaju 27 zaposlenih u Medresi, 34 zaposlena u Gazijinoj 
biblioteci i 17 zaposlenih u Gazijinom Vakufu. 

Baška su Medžlisi, baška Muftijstva... Govorimo, dakle, samo o Rijasetu, 
gdje na plate i troškove 216 zaposlenih ide sedam i po miliona maraka. Ta 
sredstva su u visini budžeta manjih općina, poput Ilijaša, Olova, Jablanice... 
Ali, od budžeta općina žive hiljade ljudi, a od ovog budžeta žive samo 
rijasetaši! 

U jednom od priloga analizirali smo budžet Medžlisa Sarajevo, koji je 
iznosio blizu sedam miliona maraka, odnosno, 6.894.070KM. U izvještaju 
je navedeno: "U ukupnim rashodima bruto plaće, topli obrok, naknade 
honorarnim imamima, bulama, mujezinima, bajramluk, regres, davanja 
uposlenicima učestvuju sa 81,44 % i iznose 5.392.499KM". 

Zamislimo kolika je to rastrošnost kad Rijaset na plate skrka sedam i 
po miliona, sarajevski Medžlis skrka sedam miliona, a gdje su tek svi drugi 
medžlisi i muftijstva?! Zapravo, sredstva koja administracija Islamske 
zajednice uzurpira za astronomske plate svojih lezihljebaroša trebala su 
služiti narodu. Da ne bude zabune, ova sredstva nemaju nikakve veze sa 
preko hiljadu imama koji uglavnom žive od minimalnih plaća i ne smiju 
ništa pitati — da ne bi ostali bez ičega. Ove ogromne plate imaju bossovi i 
njihovi ađutanti. Napravljen je mafijaški dvor, kao kod Pabla Eskobara — na 
kome svi složno izigravaju aristokratiju na grbači naroda. 

O sakrivanju podataka o platama, o sumnjivim transferima, tek treba 
govoriti. Kriminalna je okolnost ako Rijaset navede da će 610.000KM dati 
nekakvim organizacijama, a ne zna se kojim i zašto. Zato se zna — koje li 
ironije — da će za štampu i pravdanje blokova biti potrošeno 83.000KM?! To 
su oni parergon blokovi koje dobijete kad date zekat i vitre, i kad išta uplatite 
Islamskoj zajednici. Toliko košta poslovanje bez fiskalnog računa, u državi 
u kojoj Islamska zajednica, svojom voljom, radi izvan sistema države — jer je 
to jedini način da se sakrije ulazak, izlazak i kontrola sredstava. 

Zato je moguć kriminal sa vakufima, prodavanje mezaristana, 
imamskih kuća, vakufskih njiva, zato je moguće pretvaranje munara u 
bandere za repetitore, jer se Islamska zajednica zadala u kriminal, koji je 
praćen korumpiranom šutnjom, baš ovih koji u ime vjere, Bosne i Bošnjaka, 
dobijaju plate po 3.000 maraka mjesečno. ...Valja nadolmiti tolike trutove. 

Državni aparat kojim gazduju Srbi i Hrvati, uz korumpiranu bošnjačku 
politiku, dozvolio je Islamskoj zajednici da bude država u državi, da radi 
šta hoće — jer to stanje dugoročno vodi moralnom urušavanju Islamske 
zajednice, a time i bošnjačkog naroda. 

Ono što bi kod Bošnjaka moralo biti svjetionik - postalo je leglo mraka. 

Ova priča je još jedan dokaz da se bošnjački narod mora pobuniti - da 
spasi i narodu vrati Islamsku zajednicu, koja se odrodila i postala kartel 
profitera i kriminalaca. Prvi korak na tom cilju jeste da se obustave sve 
uplate — dokle god se ne depolitizira Sabor i dok se ne smijeni struktura 
koju predvodi tzv. reis Kavazović. Stoga upućujemo... 


Otvoreni poziv Bošnjacima 
Ukinimo sve uplate Islamskoj zajednici!!! 
.. dok se ne smijeni kriminalno rukovodstvo koje prodaje mezarja i vakufe 
.. dok finansijsko poslovanje ne postane javno 
.. dok se ne izbace stranački funkcioneri 
.. dok se ne smanji administracija i njihove ogromne plate 
.. dok ne dobijemo garancije za reformu Islamske zajednice. 
Lalko ćemo obnoviti i ojačati Islamsku zajednicu 
. Ako obnovimo povjerenje naroda u novo rukovodstvo u poštenog 
reisu-l-ulemu i njegove poštene saradnike. 


HAA 


Defter hefte 350, 14.03.2021. 
Islamistička lakrdija o Srebrenici: Kavazovićev autogol Bošnjacima 


Jedan od najatraktivnijih političkih događaja u minuloj hefti bilo je potpisi- 
vanje ,Izjave o Srebrenici", kada je reisu-l-ulema sakupio bošnjačke lidere 
i političare da potpišu taj dokument. Islamska zajednica se nametnula kao 
politički komandant strankama koje žive od bošnjačkih glasova, a reisu-l- 
ulema kao ajatollah ili general bošnjačkim političarima. To je bezobzirno 

negiranje sekularizma i demokratije, ali i ugrožavanje bošnjačkih naciona- 
Inih interesa! To je jedan savršeni autogol, gdje je neko ko, bezbeli, radi 
za partnere iz Karađorđeva, iskoristio marionetskog reisa i naredio da 
Bošnjacima dadne autogol - tako što će bošnjačke političke strukture 
podrediti klerikalnoj komandi. Nije mogao biti direktniji autogol, pogotovo 
u kontekstu Genocida u Srebrenici. Ako ovo nije rezultat čistokrvnog 
idiotizma, onda je ovaj događaj skuhan u antibošnjačkim političkim 
kuhinjama, koje nažalost niko nije prepoznao, osim Nermina Nikšića iz 
SDP-a. Naime, Nikšić je odbio da učestvuje na tom skupu, pod komandom 
ajatollaha Kavazovića. 


Defter hefte 350, 14.03.2021. 
Islamofobija iz ,Oslobođenja" 
Hidžab kao čudovište tame 1 ular za kobile 


; a Let Ke _—_— = ZA. 
Prvo sistematsko istraživanje islamo- | X 


fobije u sarajevskim medijima oba- 
vljeno je 2010. godine i sažeto u knji- 
gu pod nazivom ,,Reisofobija". Tada 
će se na osnovu ovog istraživanja na- 
praviti prvi, pa potom i drugi Izvje- 
štaj Islamske zajednice o islamofobiji. Kako je moguće da sa dola- 
skom marionetskog reisa Kavazovića odjednom prestaje istraživanje 
Islamske zajednice na temu islamofobije?! Kako je moguće da više nema 
islamofobije?! Putujemo evo kroz vrijeme... Da li više nema islamofobije, ili 
se Islamska zajednica ne bavi islamofobijom? Dogodilo se, evo, uoči ovog 
8. marta, u povodu Dana žena, da je , Oslobođenje" objavilo jedan islamo- 
fobijski sadržaj, strip na stranici svog književnog priloga, gdje je hidžab upore- 
đen sa ularom za konja. U ovom stripu, ovaj bivši list slobode i patriotske 
časti, a sadašnji organ islamofobije, silno je izvrijeđao pokrivene muslimanke. 
Prošla je cijela hefta da niko iz Islamske zajednice i njenih medija nije kritički 
opservirao ovaj islamofobični ispad sarajevskog , Oslobođenja". Ko im je to 


zabranio da brane islam i vjerska osjećanja muslimana? 
HAA 

Defter hefte 351, 21.03.2021. 
Gdje se ovo po šehidskim mezarovima izljeva betonska ploča? 


\m\ ME UL MM | —_— — = = = LJ A = 
SK za = "re = š "Nk" Ž 


Jadan je i bijedan tzv. reis koji mora da odšuti na spaljivanje Kur'ana pored 
gasulhane, na čupanje višestoljetnih nišana, na izgradnju trotoara preko 
mezarova, na skrnavljenje nišana na mezarju, uz džamiju, koju je podigao 
Mehmed Fatih, na zatrpavanje mezarja građevinskim materijalom uz Drinu 
kako bi se tu podigli poslovni objekti... 

Tužna je šutnja preko hiljadu hodža, preko hiljadu drugih službenika 
Islamske zajednice, od kojih niko ne smije zucnuti u povodu ovog 
sakralocidnog divljaštva Vakufske direkcije (Senaid Zajimović) i drugih 
organa IZ - jer je glavni mufljuz odlučio da se njegovo prijestolje neće 
spuštati na taj nivo pa da narodu polaže račune. 

Ta šutnja nije nikakva mudrost ili veličina, to je dno neodgovornosti za 
vjerska osjećanja Bošnjaka i znakove vjerskog identiteta, kakvo može imati 
samo bijednik koji je povjerovao da je njegova nadmena šutnja jača od istine. 

A narod javlja, narod preko Deftera hefte pita... Evo mezarja na kome se 
preko mezarova izljeva betonska ploča. Ko je nadležan da narodu objasni 
ovu fotografiju? 


Ferem 
Defter hefte 352, 28.03.2021. 


SDA mediji provalili Islamsku zajednicu: 
Pljačka mejjita u doba korone 


Umiru nam od korone prijatelji i poznanici. Sveprisutan je taj osjećaj, ta želja 
da se probudimo, jer je teško prihvatiti da ovo što se događa oko nas jeste 


realnost. Ono što smo zapazili minule hefte jeste da su SDA-ovski mediji 

u neznanju provali Islamsku zajednicu da vrši pogrebnu pljačku u doba 
korone. Što se tiče dženaza, cijena se kreće između 2.000KM i 2.200KM, 
dok je za kršćane i ateiste 1.200 KM. Međutim, u ovim uvjetima nema ćefina 
i nema gasuljenja, na koje je ranije otpadalo 800KM, ali, oni nisu promijenili 
cijenu! Država bi u uvjetima korone uistinu morala ovdje intervenirati sa 
nekim zabranama, jer je ugursuzno pljačkati familiju umrlog za nešto što 
ne košta 2.000KM. 


AA 


Defter hefte 352, 28.03.2021. 
Nakon laži Islamske zajednice 
Otkrivamo TABELE sa astronomskim platama u Rijasetu 


Nakon što je Islamska zajednica na 
svojimmedijskimadresamaobjavila 
laž da su u Rijasetu plate 1.078KM, 
te optužila Defter  hefte da 
laže, u prilici smo da objavimo 
tabele iz budžetskog proračuna za 
2021. godinu, koje je na uvid 
dobio svaki član Sabora Islamske 
zajednice. Nevjerovatna je drskost 
ove otete Islamske zajednice - da 
laže nad činjenicama u čiju se 
vjerodostojnost svako može uv- 
jeriti. Plate u  Rijasetu su 
(ipak!!!) po dva ili tri puta veće od 
prosječnih, od plata koje dobijaju 
visokoobrazovani kadrovi u državnim službama, obrazovanju i drugim 


II. RASHODI 
PRIKAZ PLANIRANIH UKUPNIH RASHODA ZA 2021. GODINU 


17.500,00 
17.500.00 


4,058.602,00 | 124.142,00 3,06 
258.820,00 | -34.220,00" 1322 
583.000.00 | -32.000,00 5,49 
170.990.00 | -2.500,00 -1,46| 
358.500.00 | — 6.500,00, 181 


22.000.00 0,00. 0,00 


304.000,00 |—-1.000,00. -0,33 
13: 


79.886.00 0,00. 0,00. 
1:801.004,00 | -58.072,00 Te 
10:090.00. 0,00. 0,00. 
7.000,00. 0,00. 0,00. 
20:009.00 0,00. 0,00. 
15.600.00 | 600,00 3,85 | 
8:000.00. 0,00. 0,00 

O | 33:700.00 | ——-4.03| 
55200,00|— 33,1 
| 

| 

I 


0,00. 0,00 
1.150,00 1,22. 
434.231.,00 |—20.350,00 4,69 


656.700,00 | 310.572,00. 471,34 
183.200.00 | -87.700,00. 471,87 
203.500.00 | -73.172,00, 35.906 


270.000.00 | 150.000,00 | -55,56 


UKUPNO 
Ukupan broj zaposlenih, 


13:079.198.00 | 490.942,00 3,75 
220 


admini trativnim resorima. Nakon ove objave tabela svako može izraču 
nati prosjek i uvjeriti se da Islamska zajednica bezočno laže i sakriva 
astronomske plate te ogromne i nepotrebne administra-cije u Rijasetu. 

Nije ovo prvi put da Islamska zajednica laže narod. Prema tabelama do 
kojih smo došli, i koje možete vidjeti, prosječna plata nikako ne može biti 
1.070KM, koliko su iz Islamske zajednice objavili da jeste. Postavlja se pitanje, 
kako su došli do podatka koji su objavili u javnosti, da je prosječna plata 

1.07O0KM?! Žalosno je što su na ovu laž pristali i neki ljudi od kojih se to nije 
moglo očekivati. Činjenica je da Bošnjacima ne treba toliki administrativni 
aparat Islamske zajednice za vjerske poslove. Treba li nam osam zaposlenih 
u Uredu za dijasporu? To je jedna ogromna administracija koja uzima 
ogromne pare izvan realnih vjerskih potreba. S druge strane, tamo gdje 
živi vjera, po džematima, po selima, tu nema adekvatne brige. Tu hodža ne 
smije ništa da pita. Ono ka čemu treba da ide reforma Islamske zajednice, 
jeste kresanje te administracije, kao i hitno smanjivanje astronomskih 
plata u vrhu Islamske zajednice. Što se prije prislone istini i interesima 
naroda, prije će i Islamskoj zajednici biti bolje - jer će se imati pokriće za 
povjerenje. Zbog ovakvih laži i ovakvog rasipništva, gradi se rastrojstvo 
Islamske zajednice i gubi povjerenje naroda. 


Mutftija s bejzbol palicom 


Nažalost, istaknuti bošnjački intelektualac hfz. dr. Mevludin ef. Dizdarević 
se, bez ikakve razumne potrebe, stavio u službu odbrane astronomskih 
plaća ljezihljebaroša u Rijasetu, čime, valjda, nastoji utvrditi svoju poziciju 
zeničkog muftije i potvrditi kandidaturu za budućeg reisu-l-ulemu. On 
još uvijek ne razumije da će budući reis biti čovjek reforme, ultimativno 
nestranački, za razliku od njega koji je na poziciju zeničkog muftije došao 
vratolomno preko urgencija iz SDA. ... Mogao je odšutjeti, pa ostati kandidat. 
Ovako će pamtiti dan kad je sam sebe potrošio. 

No, ono što je ispod muftijskog i ulemanskog dostojanstva, na nivou 
džilkoške subkulture, jeste Dizdarevićevo toleriranje komentara na njegovom 
fb profilu u kome se daje prijedlog da se problem Fatmira Alispahića "riješi 
tiho, po mraku i sa bejzbol palicom". Aferim ti nesuđeni reisu-l-ulemo! 

Možete, možda, riješiti se Fatmira, ali - šta ćete sa narodom koji stoji 
iza 300.000 pregleda i 4000 podjela videa u kome su objavljeni dokazi o 
bezobrazluku od naroda otuđene Islamske zajednice? 

Pošteno bi bilo da narodu objavite visinu svih plata svih šefova i 
lezihljebaroša u Islamskoj zajednici. Ali, vi to ne smijete uraditi! 

Defter hefte 352, 28.03.2021. 
Istražujemo: Gdje se troši 14.000.000 maraka od vitara i zekata? 


Bilo bi najbolje da Islamska zajednica potpuno otvoreno, transparentno, 
narodski prikaže svaki dinar gdje uđe i gdje izađe. Zašto bi neko davao zekat, 
a ne zna gdje ide taj novac, i zašta se troši? Raspolažemo podatkom da će u 
proračunu za ovu godinu, u Fondu Bejtu-l-mal, biti ostvareni prihodi od 14 
miliona maraka, a da će za porodice šehida, recimo, otići samo 25.000KM. 
Sveukupno, kad se sabere, za socijalne potrebe će otići milion maraka, a narod 
je dao 14 miliona. To znači da 13 miliona negdje iscuri, i bilo bi najbolje da 
Islamska zajednica kaže narodu gdje to ide, ako već ne ide tamo gdje je narod 
dao. Zaprepašćujuće je saznanje da Islamska zajednica sakupljena sredstva 
od zekata i vitra koristi kao izvore finansiranja same Islamske zajednice, u 
raznolikom spektru potreba, od plata za uposlenike, do troškova goriva. 


HAA 


Defter hefte 353, 04.04.2021. 
TABELARNI DOKAZI 
Gdje se troši 14.000.000 maraka od zekata, vitara 1 kurbana? 


Konačno će Bošnjaci saznati da kad uplate kurban u Islamsku zajednicu, 
da te pare neće otići za kurban, već će biti "prihod" od kojeg se isplaćuju 
ogromne plate uposlenika, i od kojeg se 


Rijaset Islamske zajednice u Bosni i Hercegovini 
Budžet za 2021. godinu 


troši na razne mutne "rashode". ... Kad metom enne 
Bošnjaci uplate pare za zekat i vitre, ni Pen Pojma) salo d godine 


Tabela 1. Fond Bejtu-I-mala za 2021. godinu 


| % povećanje 


Plan za 2020. | smanjenje 
12 782 133,00 1,77 


Vrsta prihoda 


to neće otići ka namjeni, putem nijjeta, = 


f 
|\. 1,081:816:00, 


već će nestati u rashodskim brlozima PLES) nosna 


povećanje! 


i petljavinama. Saznat će hadžije 
kako su i zašto su pljačkane, zašto je mm ET == 


Budžet Vijeća muftija 


cijena hadža astronomska, jer se i ta PS psjsjičie 
6 Muftiluk Sandžak. 


. v NEKI v (Ca . POJ = - 00 - P 
pljačka hadžija računa u "prihod", a {= S SS) ro coooo 
= MSS Sar 9 ond za povratak — 400:000,00,—400.000.00 0,00 | 
od haram-prihoda živi sa velikim pla- pp ==z= —— 
12 Dotacije muftilucinia em |.054.688.00. )84.688.00 0.00 
tama ogromna i nepotrebna kvazi. |. Zum ia500) MARGO. ista 
14 Fond Firrikab 2 (0,00. 0,00 
Lj x = LN 'omoći drugim i organizacijama ) JU 27,0 
aristokratska administracija ove od rusio ita Biti 086 
$ . 18. Centar za dijalog - Vesatija 00,00 :5.000,00 0,00. 
naroda otuđene Islamske zajednice. | ("bestesćsić Amila PesEh. SPEEE 

= ej | 10 Media centar IZ u BiH 1,611.500,00 | 1.311.500.00 
Pred Bošnjacima su konkretne tabe- UP Uduženje die 123 00000 | 120 
12 Dotacije muftilucima 1,084.688.00, :.688,00 0,00 
H H H Dotacije medresama, Bolajsikoj 
le sa konkretnim dokazima da je km Tassgo|_oooonogo| 152 
14 Fond Firrikab 200.000,00 200.000.00 0,00 
212 .. 15 Pomoći, organizacijama 610.000,00 480.000.00 27.08 
14 miliona maraka od zekata, vita- KEN ci 400 00000 |—400 00000 | — 0100 
17 Institut za Islamsku tradiciju Bošnjaka ne 210.000,00 210.000,00 0,00 
ž. Ki 18 Centar za dijalog - Vesatija_ o 45.000,00 45.000.00 0,00 
ra i kurbana planirano da bude pro- Flbinika zajednija Anetike - TR 
19 medresa 30.000,00 30.000,00 0,00 
ž. PEIKI . . 20 Obdaništa 220.000,00 200.000.00 10,00 
NEVJ ereno u odnosu na NIJJ et VJ ernika, 21 (Grantovijva rad sa mladima, 00.000,00 | 260.000.00 -61.54, 
Tustitur za religijska 1 društvena 
v . . x 22 dsteaživanja ——A-—=—ELI no 25: 000,00 85.000,00 0,00. 
te potrošeno u bezobzirnom rasipni- Stadenčiki osi lilania sjeo 
23 Ei NE 1 rn) BE NU 500.000.00 0.00 
= = a .. Jačanje kapaciteta Islamske zajednice u 
štvu zelen(b)aške buržoazije 2 Dilspori 25091000| — sc 
ki Podrška projekata za brak i porodicu i 
25— | ženski aletiviZAIM nn 5() 0900). 00. 75.000.00 -33.33 


Nad ovim tabelama koje objavlju- 
jemo u Defteru hefte ostaje jedno 
otvoreno pitanje o zavjeri šutnje: Ka- 


Rijaset Islamske zajednice u Bosni i Hercegovini 
Budžet za 2021. godinu 


Tinansiranje opremanja upravne zarade 
. , 26 ZA KOVAČA IIA 0101000901050 anno 100 000,00. 300.000,00 -66.67 
ko je moguće da se kompleta n Sabor Stipenciranje nadarenih studenata FIN-a 
i učenika medresa koji su prvoplasirani 
. a Sa 27_— | na takmičenjima 70.000,00| — 70.000.00 0,00 
Islamske zajednice, kompletan Rija- UKUPNO 1769:16100|— 116 
set, uvukaou zavj eru šutnj e protiv na- Tabela  Planirani prihodi Rijaseta IZ u BiH za 2021. Godinu ) 
daivji tivčastijpoštemja:j povećanja 
RB_| Vrsta priho; Plan za 2021. | Plan za 2020. | smanjenja 
roda1 VJ er€, pro IV casti 1 pos eNnJ a, Jer Prihodi odZekata i Sadekatu-1-ftra)iz 
= = d d d k s 1 Bejtu-l= 5.398.513,00 || 5.262.366,00 2,59 
Prihod(od kurbana) kurbanskih kožica 
J (9 pristao a o naro a sa Tiva Ove 2 iz Bejtu Tri 831.816,00, 860.371,00 3,32 
k d 1 š da 'a u Za | Prihodi od kurbana - Rijaset STT 357.000.00. 40,06 
Prihodi od kurbana - Gazi Husrev-begova 
skandaalozne 1 sramne CINJENICE O 26 | medresa 23181600| — 35337100| — 3440 
I x vy k = k " 2c | Prihodi od kurbanskih kožica 100.000,00 150.000.00 -33,33 
d d = 3 P i 'adža i re 430.000,00 550.000,00 -21,82 
pijackanju sre stava od zekata, vita i 200.000.00 || —450.000.00 | —-AL11 
= k b li me k M h d NOG Prihodi od Umre. 30.000.00/—100.000.00 | -70,00 
s Prihodi od Hardžimuhasebe 1.000.000,00 | 1.219.390,00 -17,99 
r a 1 Ur ana x (u P J ac anj u a ZU a, 6 Prihodi od učeničkih uplata za dom 350.000,00 400.000,00 -12,50 
do Ka i fi ijski I 7 {Prihodi od zakupa - kirija 1072.051.00| 1.058.425.00 | — 1,50 
- 7a | Zakupnine Gazi Husrev-begov Vakuf 722.081,00 68125,00 4,39. 
o rasipništvu 1 1NnaNSIJS Im ma 7b | Zakupnina Rijaset 350.000,00 41000.00 -12,50 
= ? "= i f i $_—| Prihodi Fakulteta islamskih nauka 2.127.017.00| 2.J1.017.,00 0,00 
9 Prihodi EL Kalema 830.860,00 6.960,00 0,47. 
VEIZ acij am a ij Vrij eme J e Z a re ormu H 10 —| Prihodi Glasnika 60.469,00 59.669,00 1,34 
k I l k "i d " d 11_—| Ostali prikboli 451 500,00) 7fEs5.000.00 | 285,53 
= 112 | Vjerske usluge Gazi Husrev-begov Vakuf 75000.00 NJ 50.00000|— 25.00 
povrata S ams € Zaje NICE naro 116 | Ostali prihodi po institucijama. 212,500,00 325.000,00 -34,62 
= š = 11d (Ostali prihodi Rijaseta i ustanova 200.000,00) 300.000.00 -33,33 
nim interesima! UKUPNO 12555-2560 13.079.19500 | — 3,75 


HAA 


Defter hefte 353, 04.04.2021. 
SAKRALOCID Nacionalni spomenik Alifakovac 
na udaru vandala iz Islamske zajednice 


Saglasni smo da je rušenje Ferha- 
dije, Aladže i svih drugih džamija 
koje imaju spomeničku vrijednost 
strašni barbarski čin. Kako je onda 
moguće da kompletna bošnjačka 
javnost, univerzitetski profesori,in- 


stitucije, novinari, političari i nada- 


sve Islamska zajednica - godinama šute na sakralocidni barbarizam na 
nacionalnom spomeniku, na mezarju Alifakovac? Komisija za nacionalne 
spomenike je 2005. godine proglasila Alifakovac nacionalnim spomenikom. 
Uprkos tome, na Alifakovcu se i dalje vrše ukopavanja iako su strogo 
zabranjene sve aktivnosti. Ništa se na nacionalnom spomeniku ne smije 
raditi bez odobrenja Ministarstva. Kako se moglo dozvoliti da se skrnavi 
mezarje najviše spomeničke kategorije? Komunisti su cijenili Alifakovac, 
nisu dozvoljavali ukope, pretvorili su ga u memorijalni park, a Islamska 
zajednica je taj veličanstveni spomenik pretvorila u prostor za drpanje 
para i prevaru ljudi! Objavljujemo fotografije nadgrobnih spomenika na 
NACIONALNOM SPOMENIKU ALIFAKOVAC koji su podignuti poslije 
2005. godine, a čime je Islamska zajedica izvršila sakralocidnu destrukciju 
nacionalnog spomenika pod zaštitom države, jer je lancem kriminala 
prodavala grobna mjesta, iako su na Alifakovcu bili dozvoljeni samo 
konzervatorsko-restauratorski radovi. Islamska zajednica je time ponizila 
i umrle i njihove porodice, jer je opljačkala desetine porodica, prodajući im 
za velike pare grobna mjesta, da bi sada ta imena mehruma, ti nadgrobni 
spomenici - simbolizirali sakralocid i vandalstvo. Tražimo istragu i 
odgovornost! 


AA 


Defter hefte 354, 11.04.2021. 
Na Vlakovu se grade mezarovi sa mokrim čvorom i keramikom 


ISLAMANDARA je nova riječ kojom se od ovog Deftera hefte označavaju 
rogobatni noviteti kod muslimana, kakav je izgradnja mezarova sa 
keramikom i mokrim čvorom na mezarju Vlakovo. Kako će Islamska 
zajednica objasniti narodu ugradnju mokrog čvora za mejjitove potrebe, 
potom, ulogu keramičkih pločica u kaburu, itd. - ostaje da se vidi. Jer, 
ako postoji vjersko opravdanje za mokri čvor u kaburu, onda bi se moglo 
razmišljati i o uvođenju bojlera, centralnog grijanja na pelet, satelitske, 
klima-uređaja, a možda i šatlera za brzu dostavu hrane. Jednom Indijanac 
- vazda Indijanac! 

Defter hefte 355, 18.04.2021. 
SAKRALOCID pred Alipašinom džamijom 
u ime kadrovskog mezarja SDA 


Državna Komisija za očuvanje nacio- 
nalnih spomenika BiH je 2005. go- 
dine mezarje Alifakovac i Alipašinu 
džamiju sa haremom proglasila na- 
cionalnim spomenikom i zabranila 
dalja ukopavanja, ali, uprkos tome, 


ukopi su nastavljeni - a za taj krimi- 
nalni sakralocidni čin najveću odgovornost snosi Islamska zajednica. Ako 
se novim ukopima na mezarju Alifakovac, kao nacionalnom spomeniku, 
stvaralo svojevrsno tajkunsko mezarje, a ukopi su bili strogo zabranjeni, 
onda je pred Alipašinom džamijom, u njenom haremu, stvarano kadrovsko 
mezarje. Ni na jednom, ni na drugom mezarju, nisu krivi oni koji su 
ukopani nakon 2005. godine, kada su ova mezarja proglašena nacionalnim 
spomenicima, na kojima su zabranjeni i ukopi, i svi drugi građevinski 
radovi. Nisu krive ni familije onih koji su tu ukopani. Neko im je morao 
kazati da tu nema ukopa. Kako je moguće da niko nije reagovao na ovo 
sakralocidno skrnavljenje spomenika pod zaštitom države? Niko nije smio 
ni zucnuti, jer je Islamska zajednica stajala iza tih protuzakonitih ukopa. 
Ono je što je u ovoj priči tragično, jeste da u haremu Alipašine džamije leže 
neki od najvećih heroja BiH, historijskih ličnosti i uglednijih građana. Ovi 
velikani su, na ovaj način, zahvaljujući Islamskoj zajednici, SDA i vlastima, 
dovedeni u jedan kriminalan kontekst. Ovim želimo ukazati na jednu silnu 
korupcionašku mrežu u Islamskoj zajednici, i poglavito u bošnjačkoj politici, 
koja je zbog interesa spremna da nešto takvo dozvoli, pa da profiterski ili 
stranački interes stavi iznad interesa države. Ako je država putem svoje 
Komisije za nacionalne spomenike odredila da nema ukopa, ko je taj ko je 
sebi smio dozvoliti tu slobodu da prekrši državni zakon?! Neko konačno 
mora za ovo snositi odgovornost, a najmanje što se može uraditi jeste da se 
zauvijek stavi tačka na ukope na Alifakovcu i u haremu Alipašine džamije. 

Defter hefte 356, 25.04.2021. 
Elmir Muftić 
Rasprodaja banjalučkog vakufa i licemjerstvo reisa Kavazovića 


Mi nikada nećemo zaboraviti zločin Kavazovićeve Islamske zajednice, 
zločin Vakufske direkcije Senaida Zajimovića, nad vakufskom imovinom 
u Banjaluci. To je nešto najstrašnije što se desilo Bošnjacima. Karadžić nas 
jeste htio i pobiti i raseliti, jesu nam htjeli porušiti džamije, ali da doživimo 
da Vakufska direkcija prodaje vakufsku imovinu srpskim tajkunima, to je 
uistinu nešto najnečasnije u bošnjačkoj historiji. 

U pismu Elmira Muftića, koje je stiglo u Defter hefte, stoji: ,Sramni 
sudski proces, višemilionske pljačke i štete koje su nanesene banjalučkom 
vakufu, u principu je čista farsa u režiji vrha Islamske zajednice. Sudskim 
procesom koji je poveo današnji vrh Islamske zajednice protiv počinilaca, 
jednog od najvećih zločina u našoj historiji, pokazuje o kakvoj nemoralnosti 
ilicemjernosti se radi. Da su bili iskreni u svojim namjerama trebali su povesti 
krivični postupak protiv zlikovaca i kriminalaca u svojim redovima, kako bi 
krivci bili adekvatno kažnjeni za učinjeni kriminal, kojim su bespoštedno 
rasprodali i desetkovali banjalučki vakuf. Naprotiv, reis Kavazović se 
odlučuje, pod pritiskom javnosti, na civilni sudski proces, koji je u pravnom 
smislu čista farsa, jer niko neće biti kažnjen, niti će doći do nadoknade štete 
koja je učinjena banjalučkom Medžlisu. Ovakvo licemjerstvo od strane 
najvećeg dužnosnika jedne vjerske organizacije još nikada nije viđeno na 
ovim prostorima" - piše Elmir Muftić. 


Defter hefte 356, 25.04.2021. 
Mr. Muhamed Demirović 
Zašto je pogrešno dati zekat u Islamsku zajednicu? 


-, Kome se daje sadekatul-fitr? Kategorije koje je Allah dž.š. u Kur'anu odre- 
dio - onih osam kategorija - oni su ti koji mogu primiti sadekatul-fitr i 
zekat. Međutim, kome danas od sakupljača zekata dati sadekatul-fitr i 
zekat? Želim da pojasnim jednu zabunu, koje svake godine imamo u našem 
društvu. I to je prisutno samo na našim prostorima. Inače, širom svijeta 

ta zabuna ne postoji. Zabuna je u tome da se svake godine, u Ramazanu, 
izdaju razne fetve i saopćenja da je zekat i sadekatul-fitr obavezno dati u 
određenu instituciju, ili na određenu adresu, ili određenom čovjeku. Ne 
postoji danas zemlja gdje postoji sličan stav ili slična fetva. U svim tim zem- 
ljama postoje na hiljade raznih sakupljača zakata, raznih udruženja i 
humanitarnih fondova koji se bave sakupljanjem zekata i nakon toga, dosta- 
vljanjem onim kategorijama koje je Allah dž.š. definisao. Jedino se kod nas vrši 
zloupotreba funkcija i pozicija koje imamo i pokušavamo da fetvom promi- 
jenimo šerijatski propis koji je Allah definisao. Najpreče je zekat dati 
najbližem rođaku, rodbini, ako nije od uzlazno-silazne linije, ali svim 
ostalim može. Tu je najsevapnije i tu je dupla nagrada. Nakon toga zekat je 
najpreče i najljepše dati najugroženijim kategorijama koje imamo. Samim 
tim, ne postoji nikakav šerijatski argument, osim praznih riječi, kada neko 
kaže da se moraju dati na jednu adresu. Preporuka, savjet, prijedlog neke 
institucije je u redu, ali na stepenu obaveze - apsolutno ne. Šta je mjerilo nama 
ljudima, običnim vjernicima - kome dati? Tamo gdje imam najveće povje- 
renje! Svi sakupljači zekata i vitra su samo posrednici i ne mogu za sebe 
zadržavati ni deset ni pedeset posto. Oni su samo posrednici između davaoca 
i primaoca tog lanca. I oni preuzimaju na sebe veliku odgovornost i emanet 
da to dostave tamo gdje je namijenjeno. U skladu sa sve četiri pravne škole, 
zekat je neispravno dati za džamiju, za medresu, za put, za česmu... Za bilo 
koje društveno dobro. Ne smijemo dozvoliti da bilo ko manipuliše nama. 
Mi se danas ponašamo na način na koji se ne ponaša niko svijetu. Ne postoji 
niti jedna zemlja u kojoj postoji stav da se zekat mora dati na jednu adresu." 


xx 


Defter hefte 357, 02.05.2021. 
Policijska hutba Izeta Čamdžića: Gusarski rat za zekat 


Narod je konačno razotkrio da Islamska zajednica krade pare od zekatai troši 
ih za orgomne plate ogromne administracije!!! Uvid u tabele Fonda Bejtu- 
I-mal dokazuje da 95 odsto zekata ne ide ni za jednu od osam propisanih 
kategorija. Opljačkani zekat otvorio je vrata izmišljanju radnih mjesta pri 
Rijasetu, osnivanju raznih "direkcija", gdje se zapošljavaju srodnici "zelene 
buržoazije", a čije plate po dva ili tri puta premašuju prosječne plate običnih 

Bošnjaka. Dok se pri Kavazovićevoj administraciji odvija pljačka zekata, 
dotle obične hodže i dalje žive na minimalcu. Narod je razumio, narod se 
pobunio, narod će obustaviti uplate za Islamsku zajednicu, sve dok ne budu 
čisti računi, u duhu islamskih propisa, poštenja i transparentnosti. 

Umjesto da u vrhu te otete Islamske zajednice ukopčaju da su uhvaćeni 
u laži i razotkriveni u višegodišnjoj prevari, on dižu gusarski ustanak za 
novu pljačku zekata po starim šemama. Angažovali su popularnog imama 
iz Zavidovića, Izeta ef. Čamdžića, da održi hutbu, kojom je - kad Allah 
hoće - ponizio samog sebe. Zašto? Zato što je narod tretirao kao bezumne 
ovce, kojima je pokušao slagati da Islamska zajednica danas ima nadležnosti 
Države iz vremena Poslanika, za šta i dijete iz mekteba zna da je laž. Vrhunac 
ove sramne hutbe ef. Čamdžića bila je prijetnja običnom Bošnjaku da će 
mu se zapaliti kuća, da će mu se dogoditi poplave, ako ne uplati zekat na 
račun Islamske zajednice. Šta tek reći za tvrdnju zavidovićkog imama da se 
objavljuje rat Allahu" ako se zekat ne uplati na račun Islamske zajednice?! 

Stigao je ef. Čamdžić prozvati i "nekakav" Defter hefte, stigao je zaboraviti 
predavanja "nekakvog" mr. Fatmira Alispahića u Gradskoj džamiji u Zavi- 
dovićima, stigao je moralisati, zaboravljajući sve one aktuelnosti koje potre- 
saju Islamsku zajednicu i zabrinjavaju bošnjački narod, od prodaje mezarja 
u Banjaluci, kriminala nad vakufima, pa do rasipništva u Rijasetu. Ne smije 
efendija na klizav teren žrtvovanja za poštenje i istinu! Nažalost... 

Izet Čamdžić je odabrao stranu - biti sa gusarima, a ne biti sa narodom. 


Defter hefte 357, 02.05.2021. 
Džamija na džamiji ćz mezar u mezaru 


Mediji Islamske zajednice godišnje od opljačkanog zekata dobiju 1.600.000 
maraka (milion i šesto hiljada), iako naplaćuju marketinški i i oglasni prostor, 
ali nisu u stanju biti glas naroda i STT Od a 
glas istine. Ni jedna od desetine tema , 
koje su obrađene u Defteru hefte, a 
tiču se rasprodaje mezaristana i vaku- 
fa, zloupotrebe vakufskih sredstava 
(npr. megalomanski centar u Matuzi- 

ćima, rodnom selu direktora Vakufske direkcije S. Zajimovića), pokopnog 
kriminala na spomenicima pod zaštitom države, na Alifakovcu i u haremu 
Alipašine džamije, itd. - nisu došle na kritički tapet medija koji se izdržavaju 
od opljačkanog zekata. Kakva je onda korist Bošnjacima od medija koji su u 
službi sakrivanja istine, pravde i poštenja? 

Evo, pred nama su dvije teme o kojima neće kritički govoriti mediji Islam- 
ske zajednice. Nakon što je u Cazinu srušena zdrava džamija da se napravi 
nova, nakon što se u Konjicu sprema isto rasipništvo, svjedočimo još jednom 
kuriozitetu, a to je da se u jednom banovićkom selu, 50-tak metara od stare 
džamije, podignute 1890. godine, koja je u upotrebi (sa urađenim podnim 
grijanjem), gradi nova džamija. Našta će ličiti vjerski život ovog sela, kad u 
krugu od stotinjak metara postoje dvije ispravne džamije?! Ko će ići u koju, 
i kako će jedan džematski hodža stići i tamte i vamte? Tu je i tema o čupanju 
nišana na mezarju u Nemiloj, kako bi se na postojećem mezaru izvršio novi 
ukop. 


Defter hefte 358, 09.05.2021. 
Zašto je pogrešno davati zekat u Islamsku zajednicu? (treći dio) 


Kad govorimo da je Islamska zajednica opljačkala zekat, mi govorimo o 
tome da je uzela nešto što joj ne pripada. Ne znači da mi ne želimo potpunu 
egzistencijalnu i socijalnu sigurnost zaposlenika Islamske zajednice, ali, 
ne želimo da se od vitara i zekata, od onoga što pripada sirotinji, plaća 
ogromna administracija u toj Islamskoj zajednici. Nije zdravo da se razvije 
tolika administracija, koja egzistira kao država u državi, a sve zahvaljujući 
tome što su pljačkana sredstva od zekata, vitara i kurbana. Na tragu naše 
priče o zekatu javio nam se jednom porukom jedan Adnan, koji kaže: ,Ja 
mislim da si ti glavni krivac što će ove godine novac od zekata i vitara otići 
u prave ruke, u ruke naše sirotinje i nemoćnih. Niko od mojih bližih i daljih 
prijatelja nije uplatio u Islamsku zajednicu, sve što su naumili je otišlo 
direktno u ruke ljudima u potrebi". 

U nastavku donosimo mišljenje Seje Sušića, doktora Islamskog prava, 
profesora u Islamabadu, koji kaže: ,Šokantno je da Islamska zajednica izdvaja 
samo 13,6% iz svog privatnog Bejtu-l-mala za pomoć socijalno ugroženim. 

Sve ostalo je za finansiranje Islamske zajednice. Islamska zajednica ne može 
se finansirati iz sredstava prikupljenih od zekata i vitara, jer primalac zekata 
može bit samo fizičko a ne pravno lice. Ukoliko sakuplja zekat na dobrovoljnoj 
osnovi, onda Islamska zajednica mora da bude agent koji će od davaoca zekata 
do primaoca izvršiti samo primopredaju. Vi nemate nikakvu obavezu uplatiti 
zekat nekoj tamo Islamskoj zajednici ili drugoj organizaciji u koju nemate 
povjerenje. Predajte lično siromašnom ili onome u koga imate povjerenje da 
će uručiti vaš zekat siromašnoj osobi kojoj ste nanijjetili da se preda." 


AA 


Defter hefte 359, 16.05.2021. 
ISILOVSKE PRIJETNJE Islamske zajednice autoru Deftera hefte 


Minulu heftu obilježio je brutalni napad IZ na autora Deftera hefte, svojevrsni 
poziv na linč. Takvo nešto se nikad dosad nije desilo od strane jedne vjerske 
zajednice na prostoru bivše Jugoslavije prema nekom autoru. Saopćenje je 
objavljeno na portalu islamskazajednica.ba, kao zvanični stav. Islamska 
zajednica je na taj način indirektno pozvala islamističke ekstremiste i 
fanatike da se obračunaju sa osobom koja, kako je naglašeno - ,, bolesno mrzi 
sve što je islamsko i muslimansko". A da su pozivi da se ugrozi sigurnost 
autora urodili plodom dokazuje činjenica da su poslali svoga emisara koji 
je donio prijeteću poruku na radno mjesto Fatmira Alispahića. Islamska 
zajednica je sa ovom prijetnjom prešla granica nakon koje više ne možemo 
računati da se u vrhu Islamske zajednice radi o normalnim ljudima. Naša 
Islamska zajednica je na zlopuću i mi je moramo spašavati od kriminalaca, 
od kriminala i terorizma. To je naša obaveza. 


+ 


Odgovor Fatmira Alispahića Islamskoj zajednici 
na saopćenje objavljeno 09.05.2021. godine 
(, Reagiranje na objavljivanje teksta u vezi sa zekatom i 
sadekatu-l-fitrom") 


Nikada ni jedna vjerska zajednica na prostoru bivše Jugoslavije nije za pri- 
padnika svoje konfesije, za člana koji uredno plaća članarinu, objavila da 
- bolesno mrzi svoju vjeru i da je u službi agresora na zemlju i narod. Ovo 

stavljanje mete na čelo i opasno javno izopćavanje počinila je Islamska 
zajednica, u svome saopćenju od 09.05.2021. godine, kroz tri rečenice: 
1) ,On (Fatmir Alispahić) svoju podlu zadaću obavlja iz bolesne mržnje 
prema svemu što je islamsko i muslimansko.? 
2) ,,...iskaljuje svoju mržnju prema Islamskoj zajednici dok obavlja posao 
za svoje naručioce."; 
3) Alispahić to radi za potrebe onih koji protiv ove zemlje i našeg 
naroda vode specijalni rat kao nastavak agresije". 


Objavljujem da je fizička sigurnost mene i moje porodice ugrožena, 
nakon što je Islamska zajednica posredno pozvala islamističke ekstremiste 
i fanatike da se fizički obračunaju sa osobom koja, dakle, ,,bolesno mrzi sve 
što je islamsko i muslimansko"! Dobijam razne prijetnje od luđaka koji su 
saopćenje Islamske zajednice shvatili kao poziv i dužnost da zaštite islam i 
muslimane tako što će mene ubiti ili prebiti. 

Postoji mnoštvo dokaza koji saopćenje Islamske zajednice razotkrivaju 
kao čin nasilja i neiskrenosti. Prvo, u arhivi portala Islamske zajednice nalazi 
se stotinjak mojih kolumni i vijesti o mojim programima i predavanjima po 
džamijama. Upravo Islamska zajednica objavjuje da sam prvi ja istraživao 
fenomene islamofobije, izmišljanja tzv. islamskog terorizma, te pokrenuo 
projekte Muzeja genocida i Kulture sjećanja. U odnosu na te činjenice, 
neozbiljno je nekoga sa takvom biografijom targetirati kao osobu koja, dakle, 
bolesno mrzi svoju vjeru i svoj narod. Ovo samo govori koliko je vrh Islamske 
zajednice danas rastavljen sa mjerom i razumom. Svi vidimo da su uhvaćeni 
u laži i krađi, ali - za bolest ne može biti kriv ljekar koji bolest dijagnosticira. 

Ne postoji opravdanje za siledžijstvo Islamske zajednice, koja je bila 
pozvana da komunicira dokazima, a ne uvredama i pozivima na linč! 
Islamska zajednica nije demantirala ništa od konkretnih tabelarnih dokaza, 
izuzev što je devet puta u saopćenju naivno navela da su sve to laži agresora 
i njihovih plaćenika. 

Islamska zajednica se oglasila tek kada je u Defteru hefte razotkrivena 
višegodišnja pljačka novaca od zekata, vitara i kurbana, koje Rijaset 
proglašava za svoj , prihod" i kriminalno koristi da isplaćuje ogromne plate 
za ogromnu administraciju. Narod koji je uplaćivao zekat, vitre i kurbane, 
nije dosad znao da te pare ne idu prema sirotinji, već se koriste za rasipništvo 
paraislamske buržoazije. 

Defter hefte je proteklih mjeseci sa egzaktnim dokazima postavio desetine 
konkretnih pitanja oanomalijama u Islamskoj zajednici: Ko je skrojio mafijaški 
plan za otimanje i rasprodaju džematskih prostorija po dijaspori?; Ko je 
zaštitio hodžu koji je curicama iz mekteba slao pedofilijske poruke?; Ko je kriv 
za uništavanje vakufa u Banjaluci i prodaju mezarja?; Zašto se baš u rodnom 
selu direktora Vakufske direkcije gradi najveći islamski centar u državi?; Čija 
je nadležnost sakralocid i vandalizam na nacionalnom spomeniku Alifakovac 
i u haremu Alipašine džamije, gdje se i dalje izdaju grobna mjesta?; Pred čijom 
gasulhanom su spaljivani Kur'ani?; Gdje je mezarje koje se zatrpava šutom i 
smećem?; Gdje se i zašto preko mezarova napravio trotoar?; Gdje su i zašto 
šehidski mezarovi zaliveni betonom, a preko njih podignuta armirana ploča?; 
Zašto se ruše zdrave džamije i na njihovom mjestu grade nove?; Zašto se 
pljačkaju porodice umrlih od korone?; itd. 

Islamska zajednica nije odgovorila ni na jedno pitanje. Oglasila se tek 
kada je otkriveno pljačkanje zekata. Njih ne zanima moralno urušavanje 
Islamske zajednice, sve dok nije ugrožen proces pljačke naroda! Jer od 
pljačke zekata, vitara i kurbana danas živi ta paraislamska buržoazija, koja 
je na zlopuću da postane bošnjačka klerikalna mafija, spremna da svoje 
gusarske interese štiti batinama i revolverima. 

Islamsku zajednicu treba spašavati od Kavazovića i njegove jednopartijske 
družine. Islamska zajednica treba biti depolitizirana, otvorena za kritiku i 
transparentna u finansijskom poslovanju. 

10.05.2021, mr. sc. Fatmir Alispahić 


HAA 


Defter hefte 361, 30.05.2021. 
Ko je ukrao 34.000KM od sergije na otvaranju Ferhadije? 


Banjaluka je mjesto najvećeg bošnjačkog zločina nad Bošnjacima! Raspro- 
davanje vakufa, kao okosnice bošnjačkog povijesnog prisustva i bošnjačkog 
povratka - najveći je mogući zločin nad banjalučkim Bošnjacima! Jer, ovo 
zlo je unutarnje zlo! Ovo je unutarnji pečat na genocid! Ovo zlo se događalo 
pod saznanjem Islamske zajednice, reisu-l-uleme Kavazovića i direktora 
Vakufske direkcije Senaida Zajimovića, koji su godinama ignorirali vapaje 
Banjalučana, njihova pisma i upozorenja da se namjerava prodati Hadži 
Babin harem, mezaristan na kome je podignuta zgrada srpskog tajkuna, a 

gdje je Islamska zajednica ostala bez ičega. U lancu tih zlodjela Islamske 
zajednice je i prodavanje zemlje na Rebrovcu, kriminal sa imamskom kućom 
pri vakufu Ferhadije, bezumno podizanje milionskog kredita za fasadu na 
Muftijstvu i "kancelarijsko poslovanje", a od čega danas kamate, u visini 
preko 6.000 maraka, guše banjalučki Medžlis. Da se radi o planiranom 
zločinu dokazuje i činjenica da Rijaset ne namjerava finansijski iščupati 
banjalučki Medžlis iz ovih kamatarskih dugova! ... Na sve to odgovor reisa 
Kavazovića je bilo nagrađivanje / izmiještanje bivšeg muftije Kozlića na 
dobro plaćeno radno mjestu u Njemačku, da za tri-četiri hiljade eura bude 
savjetnik za halal-certifikat. Laž je da Islamska zajednica pokreće nekakve 
tužbe za pronevjeru, jer bi prvo trebala tužiti kriminalce koji su odveć pod 
zaštitom Rijaseta, a sve ove godine su znali za ovaj kriminal. Evo još jednog 
izazova pred licem javnosti... Ko je ukrao - gdje su? - 34.000 maraka od 
sergije sa otvaranja Ferhadije?!! 


HAA 


Defter hefte 361, 30.05.2021. 
Islamska zajednica uništila Muzej genocida nad Bošnjacima 


Možemo li zamisliti jevrejsku zajed- 
nicu koja uništva Muzej holokausta"?! 
Ne možemo, jer bi to značilo zatiranje 
jevrejskogsjećanjaipravanabudućnost. 
Međutim, Islamska zajednica je u Mo- 
staru uništila postavku Muzeja geno- | 


cida nad Bošnjacima, koji je osnovan 'ž 
05.04.2018. godine. Nema joj traga. Ko ima motiv da se zatru bosanska 
ostrva sjećanja, koja su trebala da nam grade budućnost? Posljednji ekser na 
tom tabutu, u koji se trpa bošnjačko sjećanje, zakucala je Islamska zajednica 
u Mostaru, rušenjem, destrukcijom i razvaljivanjem postavke Muzeja 
genocida. U Muzeju su postojali eksponati i originalni dokazi, a sada ne 
postoji ništa. Otkrivamo i informaciju da je iznajmljivanje prostora Muzeja 
genocida u Mostaru plaćano Islamskoj zajednici 1.850KM mjesečno. 
Islamska zajednica, dakle, nije dala prostor za Muzej genocida, već je 
zarađivala od genocida nad Bošnjacima. Postavljamo pitanje Islamskoj 
zajednici: Gdje je sada postavka Muzeja genocida? Gdje su eksponati? Jeste 

li sve to uništili? Gdje ste sklonili? Umjesto da se realizirala ideja koju smo 
predlagali da Historijski muzej BiH preuzme Muzeje genocida, i da o njima 
vodi računa, mi smo doživjeli da Islamska zajednica obavlja posao za svoje 
obavještajne nalogodavce i potire bošnjačko sjećanje. 


AAA 


Defter hefte 361, 30.05.2021. 
Strava u Prekounju kod Bihaća: Bošnjaci srušili džamiju! 


Šta se to dogodilo sa Bošnjacima pa 
da Bošnjaci ruše džamije? Šta se to 
dogodilo da Bošnjaci toliko padnu u 
razumu i u moralu pa da krenu ra- 
diti isto ono što su radili četnici i us- 
taše? Imamo nekoliko slučajeva gdje 
su porušene ispravne, zdrave dža- 
mije, da bi se na njihovom mjestu, 
navodno, pravile veće džamije. Pos- 
ljednja vijest u tom nizu je da je sru- 
šena džamija u Prekounju, u biha- 
ćkom naselju. U obrazloženju pot- 
rebe za gradnju navodi se, između 
ostalog, da su ,uvjeti za obavljanje 
vjerskog života bili skromni i da ne 
odgovaraju zahtjevima novog vre- 
mena". Uvjeti nisu dakle bili nemo- 
gući, već su bili, navodno, skromni. 
Rušenje džamije je zatrpalo i stare 
nišane koji su se nalazili pored. 
(Napomena: U oktobru 2021. na 
društvenim mrežama su objavljene 
fotografije polomljenih starih nišana koji su sa gradilišta u Prekounju 
odvezeni i bačeni na deponiju, sa ostalim šutom od porušene džamije.) 

HAA 


Defter hefte 362, 06.01.2021. 
RAZOTKRIVAMO! Sabor Islamske zajednice sakrio od 
javnosti tabele o finansijama! 


Rijaset Islamske zajednice u Bosni i Hercegovini 
Godišnji izvještaj o realizacija budžeta za period 01 01 —31.12 2020. godine 


uj prihodi 


Tabela 4 Ukupan fond Bejtu-1-mala za 2020. Godinu 


RE (Venom 2020, 
Po osnovu Zekatai i Sadekatu-l-fitra 12.782.133.00 pos STE 286. Va 101. = 
J Po osnovu kurbana i kurbanskih kožica_ | 1.110.371,00 | 1.061.576,00 | 95,61 


L___T UKUPNO |13.892.504.00 | 13.980.862,00/| 100,64 


Tabela 2. Ra: 


ored fonda Bejtu-l-mal — dio koji ne ulazi u budžet Rijaseta 


Vrsta troška 

Budžet Sabora 
Budžet Vijeća muftija 
Budžet Uotavnoz suda 


Pomoć _—_—— šehida 
Muftiluk Sandžak 


Iako je prošle subote održana sjednica Sabora Islamske zajednice, bosa- 
nskohercegovačka javnost nije dobila na uvid finansijske izvještaje za 
prošlu, 2020. godinu. Sama činjenica da u Islamskoj zajednici sakrivaju 
finansijski izvještaj, dokazuje da su itekako svjesni kako bi narod reagovao 
na informacije gdje se troše pare iz Fonda Bejtu-l-mal. Dakle, pred nama 
su tabele koje je Islamska zajednica pokušala sakriti. Bilo bi sjajno da je 
ovo uradila Islamska zajednica, ali Islamska zajednica sakriva finansijski 
izvještaj, jer zna da krade od zekata, od vitara i od kurbana. 

Ukupan Fond Bejtu-l-mala za 2020. godinu iznosi gotovo 14 miliona 
maraka. Ukupan ,,prihod" - dakle, za njih je to ,prihod" - od zekata i 
vitara, realiziran je u visini od 12.919.286KM. ,,Prihod" po osnovu kurbana 
je 1.110.000KM. Evo kako se raspoređuje to što se dadne za zekat, vitre i 
za kurbane! Oni uzmu 130.000KM za budžet Sabora, koji sjedne jednom, 
eventualno dvaput godišnje, i to košta 130.000 KM. Uzmu 82.000 KM da 
štampaju i pravdaju blokove. Potom, mediji Islamske zajednice, kao što su 
,Preporod"i BIR, koji mogu zarađivati i putem marketinga, dobijaju dotaciju 
od 1.311.500KM. Pomoć ,drugim i organizacijama", ali nije navedeno 
tačno kome, iznosi 480.000KM. Potom nekakav Institut za islamsku 
tradiciju Bošnjaka dobija 210.000KM. Centar za dijalog, to je ono gdje sjedi 
emeritus Cerić, pa štampa nekakve knjige, dobije 45.000 KM. Obdaništa 

Islamske zajednice dobijaju 200.000KM. Grantovi za rad sa mladima dobiju 
260.000KM. Nekakav Institut za religijska i društvena istraživanja dobije 
85.000 KM. Ovo su sve te organizacije i institucije koje su oni poosnivali 
da bi tu pozapošljavali svoje dajdžiće, amidžiće, tetiće... Vrijeme je i da se 
istražuju ove nepotističke veze, da se uvjerimo kako je Islamska zajednica 
jedna transfamilijarna firma. Oni su, dakle, izmišljali i osnivali razne 
institute, razne centre, da bi se tu zapošljavali, na ime ,,prihoda" od zekata, 
vitara i kurbana. Idemo dalje... Za , jačanje kapaciteta IZ u dijaspori" daje 
se 250.000KM. Svi mi znamo da dijaspora daje silne pare prema Islamskoj 
zajednici, a sad navodno Islamska zajednica finansira dijasporu. Podrška 
projektima za brak i porodicu izosi 75.000KM. Finansiranje opreme upravne 
zgrade na Kovačima 300.000KM. Itd. 

I sad ono ključno! Pogledajte koliko malo novaca je u odnosu na ovih 
14 miliona maraka otišlo prema socijalnim kategorijama, za koje narod, sa 
posebnim nijjetom, zapravo i daje taj novac. Recimo, pomoć porodicama 
šehida samo 25.000KM. Pomoć za liječenje 50.000 KM. Pomoć socijalno 
ugroženim 250.000 KM i Fond za povratak 400.000KM. Kad sve ovo 
saberemo to je ravno milion. Dakle, od 14 miliona, koliko je došlo po osnovu 
zekata, vitara i kurbana, samo milion maraka je otišao za socijalne potrebe! 
Narod je sakupio 14 miliona maraka, milion ide za te potrebe, a 13 miliona 
maraka ide za razne budalaštine. Svako može vidjeti da Islamska zajednica, 
pod kriminalnim okolnostima, računa da ono što ste dali za zekat, vitre i 
kurban, da su to njihovi prihodi. 

Imamo također i tabelu koja prikazuje godišnji izvještaj o realizaciji budžeta 
za Rijaset. Tu je od ukupne sume, od zekata i vitara, izdvojeno 5.399.519KM 
za Rijaset, a po osnovu kurbana izdvojeno je 860.000KM. Ovdje vidimo da su, 
kako oni kažu, , prihodi" od kurbana, otišli za Rijaset u visini od 357.000KM. 
Šta to znači?! Ljudi su uplatili 357.000KM da se zakolje kurban i da se odnese 
onome kome je potreban, a oni su to uračunali u , prihod" ukrali pare, što 
znači da kurban nije ni zaklan, niti je dat onome kome je namijenjen. 

Ovdje također vidimo frapantan podatak da računaju da su od ,,prihoda" 
od Hadždža i Umre uzeli 550.000KM. Pljačkali su hadžije! To znači da ni 
Hadždž ni Umra ne moraju koštati toliko koliko koštaju, a koštaju toliko 
koliko koštaju, jer je izvršena pljačka hadžija. Evo dokaza da su tom pljačkom 
ostvarili ,prihod" od 550.000KM! Dakle, ne postoji nikakva mogućnost da 
ono što je dato za zekat, za vitre i kurban, bude uračunato u ,,prihod" - ako 

se ne radi o pljački. Očekujemo od javnosti, od Bošnjaka, od većine čestitih, 
poštenih imama, da dignu svoj glas protiv ove pljačke, jer ova sredstva 
treba da služe našem narodu, našoj sirotinji, a ne toj paraislamskoj zelenoj 
buržoaziji, koja se raskoračila da krade i da otima ono što joj ne pripada. 

Našli su se sada u neobranom grožđu, jer ne mogu kazati narodu: ,,Mi 
smo vas krali!" Ali, zato narod njima može, treba i mora kazati: To što ste 
krali, krali ste! Više krasti nećete! 


AA 


Defter hefte 362, 06.01.2021. 
Bošnjaci ruše džamije (2. dio) 


Sudeći po reakcijama na prošli Defter hefte (361), kada smo objavili da je u 
Prekounju srušena zdrava džamija da bi se pravila nova, mnogi su Bošnjaci 
ostali šokirani takvim saznanjem. Da li nama treba, nakon što smo obnovili 
porušene džamije, još toliko džamija? Znamo, džamije su nam poluprazne, a 
sirotinje imamo koliko hoćeš. Ako smo zajednica, ako smo Islamska zajednica, 
onda imperativ postojanja te Zajednice jeste da brinemo o nama, o našem 
narodu, o našoj sirotinji. ... Da računamo šta je preče od prečeg. Ne može biti 
preče praviti još džamija, u odnosu na činjenicu da trebamo sanirati socijalnu 
sliku u džematima, između ostalog. Tu su i druga pitanja. Mnoge džamije su 
dio našeg emotivnog identiteta. Odrastali smo uz te džamije. Je li normalno 
da rušimo džamiju koju volimo, a možemo je sačuvati, da bismo tu pravili 
novu džamiju, ili je normalno da sačuvamo tu džamiju, pa ako ima potrebe, 
idemo praviti na drugom kraju sela novu džamiju?! Sve su to pitanja koja su 
postavljali oni koji su gledali prilog o rušenju ispravne džamije u Prekounju 
i pravljenju nove. Javljaju se iz cijele BiH gledaoci Deftera hefte sa novim 

slučajevima, i evo mi sada to objavljujemo. U džematu Dub, u Travniku, 
dogodilo se isto. I u džematu Ribić, Bihać. Porušene su ispravne džamije kako 
bi se na njihovom mjestu izgradile nove. 


AA 


Defter hefte 363, 13.06.2021. 
Zašto ne treba kurban uplaćivati u Islamsku zajednicu? 


Rijaset Islamske zajednice u Bosni i Hercegovini 
Godišnji izvještaj o realizacija budžeta za period 01.01 — 31.12.2020. godine 


aud.Bej mali planicani prihodi 
Tabela { Ukupan fond Bejtu-1-mala za 2020. Godinu 
| _RB_ {| VE prihoda. | Plan za 2020. izacij % ij 
|_1 |PoY Pi Sade kat mtijjenb53 00 /12.919.286.00\| 101.07 
Po osnovu kurbana i kurbanskih kožica | 1.110.371 00% = 1.061.576,00 | 95.,61 


UKUPNO 13.892.504,00 \ 13.980.862,00/| 100,64 


Tabela 2. Raspored fonda Bejtu-l-mal — dio koji ne ulazi u budžet Rijaseta 


FA Vrsta troška 


| 1 — | Budžet Sabora 130.000.00 re SETIOI) 100,00 
| 22 Budžet Vijeća muftija 76.579,00 CRNA 100,00 


Rndžat TTotarmae onda 25 nn nn 25 nn nn ran nn 


Mi vas pozivamo da uplaćujete kurbane u Islamsku zajednicu, ali pod 
uvjetom da imate garancije da će vaš uplaćeni kurban stići do onoga kome 
je potreban! Dokle god Islamska zajednica ne učini transparentnim ovaj 
proces uplate i realizacije kurbana, mi vas pozivamo da ne uplaćujete kurban 
u Islamsku zajednicu, jer ćete dati pare u kriminalne tokove, a vaš kurban 
neće doći do onoga kome je namijenjen. Dokaza ima mnogo. Islamska 
zajednica računa da je 1.000.000KM (milion maraka), koliko ste uplatili 
2020. godine za kurban, ,prihod" u Fondu Bejtu-l-mal, odakle isplaćuju 
ogromne plaće za ogromnu administraciju i finansiraju razne projekte koji 
se realiziraju u krugu njihovih familija. Islamska zajednica je objavila minule 
hefte informaciju da jedinstvena cijena kurbana za 2021. godinu iznosi 
350KM. I ove godine će se provesti akcija organiziranog otkupa i klanja 
kurbana po cijeni od 350KM. Kurbani se navodno nabavljaju i kupuju iz 
domaćih resursa što uključuje i povratničku populaciju. Ako znamo da pare 
za kurban završe kao ,,prihod" Islamske zajednice, onda je jedino ispravno 
direktno iskontrolirati gdje će završiti tvoj kurban. A ispravnih načina je 
uistinu mnogo. 

Defter hefte 363, 13.06.2021. 
Otkrivamo: Islamska zajednica osnovala firmu za 
međunarodni transport i terminal 


Islamska zajednica koja se, dakle, bavi vjerom - otvorila je firmu za 
međunarodnu trgovinu i terminal! Postavlja se pitanje kako se Islamska 
zajednica može baviti međunarodnom trgovinom"?! Otkud to da se vjerska 
zajednica bavi i terminalom?! Od kojeg kapitala? Je li od vitara i zekata? Čime 
će se baviti ta firma, šta će uvoziti? Hoće li uvoziti safune, zejtin, vodu? Kako 
može Islamska zajedica išta da uvozi? Je li to normalno? Zašto nisu mediji 
Islamske zajednice objavili da je osnovana firmu za međunarodnu trgovinu 
i terminal? Zato što oni sami Znaju da to nije normalno! A zašto onda Sabor 
Islamske zajednice nije reagovao, zašto nije Rijaset reagovao? Nije normalno 
da Islamska zajednica ima firmu za međunarodnu trgovinu i terminal! Ili 
je to po principu onih kravataša, što prodaju vakufe i što nam pričaju kako 
Islamska zajednica i Vakufska direkcija sada prelaze na , savremeni način 
poslovanja"? Šta je za njih , savremeni način poslovanja"?! To nije čuvanje 
vakufa, već je prodavanje vakufa! Zapravo, oni su silni kriminal rasprodaje 
vakufa sakrili pod to navodno ,,savremeno poslovanje". I sada idu dalje. Od 
para koje narod dadne za zekat i vitre, koje narod ostavi za sirotinju, oni se 
bejagi igraju ekonomskih eksperata i ,,unapređuju" štošta. Evo sad su smislili 
da imaju tu firmu za međunarodnu trgovinu. Da oni uvoze robe. Neki dan 
su objavili i to da su osnovali neki turistički centar. Sad će se oni baviti 
i turizmom. I ugostiteljstvom: ražnjići, pljeskavice, tufahije, limunate... 
Nema čime se sve neće baviti Islamska zajednica, a najmanje će se baviti 
onim zbog čega postoji - da bude zajednica Bošnjaka kako bi olakšala život 
Bošnjaka. ... Kako bi pomogla sirotinju, kako bi čistila društvo od svega što 
ne valja, prvo na ličnim primjerima! ... I kako bismo bili što složniji u toj 
Zajednici. Ne! Naprotiv! Ovdje se otela jedna grupa mafijaša i kriminalaca 
koja je uzurpirala Islamsku zajednicu, pa prodaju vakufe, pljačkaju zekat i 
vitre, bejagi smišljaju sad razne firme kako bi se u tim firmama bavili nečim 
što nema veze sa Islamskom zajednicom, sa islamom, sa Bošnjacima... 
Prozivamo ih da nam objasne: kako, u ime čega je moguće, da Islamska 
zajednica osnuje ovu firmu za međunarodnu trgovinu i terminal? 

Defter hefte 364, 20.06.2021. 
Intervju: Murat Durić, povratnik u Vlasenicu 


Murat Durić je povratnik u Vlasenicu, čiju su kćerku Melihu 11. jula 2001. 
godine snajperskim hicem ubili velikosrpski zlotvori. O tome šta urušava 
povratak i stabilnost Bošnjaka u manjem entitetu, Murat kaže: ,,Islamska 
zajednica je objavila poziv da se uplaćuju kurbani, da se pomognu povrat- 
nici, a godinama od mene Islamska zajednica nije kupila ni jedan kurban. 
Kurbani se kupuju od Srba. Oni kupuju stare ovce, a kad nestane, kolju se 
jagnjad u vrijednosti od 160 KM, a prodaju po 350KM. Pričalo se da su se 
klali kurbani pod alkoholom. Ja ne znam kome Islamska zajednica pomaže." 

Govoreći o Islamskoj zajednici, Murat Durić dodaje i ovo: ,,Moj je brat 
plaćao članarinu u Vogošći. Kad je umro donijeli smo ga u Vlasenicu, da 
ga ukopamo, i predočili sve uredne potvrde. I morali smo za sedam godina 
unazad opet platiti. i plus plac 200 KM. 


Defter hefte 364, 20.06.2021 
Islamska zajednica pokrenula novi biznis: Naplaćuje vršenje nužde! 


Islamska zajednicaje, nakon otvaranja preduzeća zaterminali međunarodnu 
trgovinu, pokrenula novi biznis: sada naplaćuju vršenje nužde! Gazi 
Husrev-begov vakuf je nedavno izvršio temeljitu restauraciju objekta javnog 
zahoda, tako da ispunjava propisane standarde kako bi se mogao koristiti 
u komercijalne svrhe. Vakuf je dat da koristi narodu, a ta ćenifa uz Begovu 
džamiju je stoljećima koristila narodu, i nikada se nije naplaćivala. E, sada je 
njima haman zafalilo para, pa su zajmili da naplaćuju i vršenje nužde. 


226 


Defter hefte 365, 27.06.2021. 
KRIMISLAMIZAM 
Nakon transporta i ćenifa, Islamska zajednica 
otvara apartmane i restorane 


U orbitu stavljamo novu riječ koja glasi KRIMISLAMIZAM. Islamizam je 
svakako kriminalan jer predstavlja zloupotrebu islama od strane onih koji 
hoće da islam vide kao vjeru ekstremizma, pa onda, između ostalog, plaćaju 
i nabavljaju glumce koji, recimo, tekbiraju po Sarajevu. To su islamisti koji 
su plaćeni da sramote našu vjeru. 

Pojavilo se nešto što je šire od tog islamizma, kao kriminalne pojave 
zloupotrebe islama, a to su kriminalne strukture u Islamskoj zajednici, koje 
ne zanima vjera, ne zanima ih narod, ne zanima ih sirotinja. Njih isključivo 
zanima zloupotreba vjere za profiterske i tajkunske ciljeve. Postavili smo, 
recimo, neka pitanja: Kako Islamska zajednica zekat računa u svoj prihod? 
Kako Islamska zajednica preko milion maraka od kurbana računa u svoj 
prihod? Nema odgovora! Dalije dovoljan odgovor kazati da Fatmir Alispahić 
patološki mrzi islam". Zašto, po njima, ,, mrzim islam"? Zato što postavljam 
pitanja o zloupotrebi onoga što je namijenjeno našem narodu. Zekat, vitre i 
kurban su namijenjeni našoj sirotinji. A jedna gusarska grupacija u Islamskoj 
zajednici, kojom se gazduje iz SDA, ove pare krade od naroda, izmišlja razne 
institucije, kako bi tamo zapošljavali svoje familije, i isplaćivali ogromne 
plate od onoga što ukradu od bošnjačke sirotinje. Naravno da ću ja biti na 
strani bošnjačke sirotinje! Naravno da ću biti na strani čistoće naše vjere! I 
u tom interesu postavljamo sljedeća pitanja: 

Šta je krimislamizam? To je kad Islamska zajednica otvori firmu za 
tranport. Kako se može Islamska zajednica, koja treba da nas okuplja oko 
naše vjere, baviti transportom?! Kako se može baviti otvaranjem ćenifa, na 
vakufima, u kojima se naplaćuje vršenje nužde? I to je para koja nema veze 
sa našom vjerom. Ali, evo nas sada pred novim izazovom! Tražimo da nam 
se rastumači — kako to Islamska zajednica otvara apartmane i restorane ? 
Od kojih para? Čijih je to 4,5 miliona maraka skrkano u ovaj projekat? Je li 
to ono što derete narod na dženazama? Dženaza koja treba da košta stotinu 
maraka, košta od hiljadu do tri hiljade maraka. Da li od tih para pravite 
restorane i hotele? Tražimo odgovor. Ja sam član Islamske zajednice i tražim 
da mi se javno odgovori: Od kojih para je u Podveležju podignut turistički 

centar Islamske zajednice? Tražim da mi se odgovori ko će koristiti taj 
turistički centar?! Mi imamo hiljade i hiljade siromašnih Bošnjaka za koje 
dođu pare u Islamsku zajednicu, i namjesto da pomognemo siromašne 
Bošnjake, da bude manje sirotinje, Islamska zajednica pravi apartmane i 
bestidno o tome obavještava narod. Za koga? Je li za Bakira Izetbegovića 
i funkcionere SDA? Hoće li to biti apartmani za bošnjačku sirotinju? Pa 
naravno da neće! Islamska zajednica se odvojila od svoje osnovne misije da 
bude zajednica Bošnjaka, da pomaže Bošnjacima, i postala je leglo kriminala 
koji služi samo odabranoj grupi tajkuna i kriminalaca. 

I evo još jedne teme pod rubrikom Krimislamizam: Naplaćen PDV za 
dženazu bez fiskalnog računa!!! Tražimo od Islamske zajednice da nam 
odgovori kako je moguće da se naplati dženaza i obračuna PDV a nema 
fiskalnog računa?! Postavljamo pitanje i IZ i pravnoj državi: Kako može 
neko naplatiti PDV za dženazu bez fiskalnog računa? 


AA 


Defter hefte 366, 04.07.2021. 
SAKRALOCID Islamska zajedinca ruši džamiju 
Sultana Mehmeda Fatiha u Milodražu 


Kad bi se tražila metropola ljudskih 
prava u Evropi, dakle, mjesta gdje 
su rođena ljudska prava, to bi bilo 
u Milodražu, zato što je tu, sultan 
Mehmed Fatih, 28. maja 1463. godine 
fra Anđelu Zvizdoviću dao Ahdnamu, 
prvi dokument u Evropi o poštivanju 
ljudskih prava, kojim Osmanska Carevina garantuje katolicima prava 
na vjeru i sigurnost. Nikad prije toga nisu jednim dokumentom zapisana 
ljudska prava. BiH je zato prva država u Evropi u kojoj je rođen dokument 
o ljudskim pravima, a Milodraž je metropola ljudskih prava u Evropi. Kome 

je moglo naumpasti da sruši u Milodražu džamiju sultana Mehemda Fatiha? 
Stručnom analizom Islamske zajednice je, navodno, utvrđeno da su temelji 
džamije potpuno devastirani. Nismo vidjeli ovu stručnu analizu te 2018. 
godine, nismo vidjeli ni u februaru, kad su oglasili da treba popravljati 
munaru. Odjednom, u maju ove godine, oglašavaju da su temelji džamije, 

navodno, potpuno devastarini, zbog čega je jedino kvalitetno i dugoročno 
rješenje izgradnja nove džamije. Potom su organizirali sergiju za izgradnju 
nove džamije na istoj lokaciji gdje je stara. Još jednom svjedočimo da se 
zaleglo nešto umobolno, to nemanje kompasa u Islamskoj zajednici, gdje 
glave i poglavari ne razumiju imperativ, da mi moramo insistirati na 
svome višestoljetnom trajanju, u kontinuitetu, namjesto što rušimo tragove 
bošnjačkog višestoljetnog postojanja. 


HAA 


Defter hefte 366, 04.07.2021. 
Senaid Zajimović, direktor Vakufske direkcije 
Glavni krivac za prodaju mezarja u Banjaluci 


Kada je 29.12.2016. biznismen Brano Janković kupio harem Hadži Babine 
džamije za 1.214.000KM, prevara u režiji Islamske zajednice i Vakufske 
direkcije je bila okončana! Po tom Ugovoru kupac Brane Janković nema 
nikakvih obaveza prema Islamskoj zajednici. Nigdje se više ne spominje 
poslovni prostor površine 300 m? i stambeni prostor površine 150 m?, koje 
je, po tvrdnjama Senaida Zajimovića, direktora Vakufske direkcije, trebala 
dobiti Islamska zajednica! Vrijednost od 1.200.000KM završila je vjerovatno 
u privatnim džepovima. 

Kao što znamo, Rijaset je smijenio Osmana ef. Kozlića sa pozicije muftije 
za dijasporu, zbog navodne odgovornosti dok je bio banjalučki muftija. Ali, 
Senaid Zajimović je od početka uključen u svaki korak Osmana Kozlića, 
koji je bio, kao što se kaže u obrazloženju - "suprotan propisima i odlukama 
organa Islamske zajednice". Upravo je Zajimović, 2015. godine, slagao 
javnost da će se na Hadži Babinom haremu u Banjaluci graditi Školski centar, 
kako bi se zakamuflirala kriminalna prodaja mezarja. Nema logike da se 
smjenjuje Osman ef. Kozlić, a da se ne smijeni direktor Vakufske direkcije! 
Doduše, Osman ef. Kozlić je premješten na novo radno mjesto, na Zapadu, 
za platu od nekoliko hiljada eura. A Zajimović i dalje vedri i oblači, i gradi 
najveći islamski centar u državi, baš u svome rodnom selu Matuzići. Pravda 
nije zadovoljena, a dokazi o krivcima postoje. 

Na sve kriminalne radnje vezane za rasprodaju vakufa i mezarja u 
Banjaluci proteklih šest godina unazad upozoravala je grupa banjalučkih 
Bošnjaka, obavještavajući redovno o tome Rijaset i Vakufsku direkciju. 

Desetine apela upućeno je Kavazoviću i Zajimoviću, tako da je njihova 
odgovornost neupitna. Postavlja se pitanje - ako se znalo, upozoravalo 
i tražilo od relevantnih instanci da se zaustave kriminalne radnje u vezi 
rasprodaje mezarja - zašto se nije reagiralo na vrijeme? 

U nastavku donosimo samo dio hronološkog pregleda apela koji su 
pristizali na adresu direktora Vakufske direkcije Senaida Zajimovića, a 
što je apsolutni dokaz da su se kriminalne radnje odvijale pod njihovim 
saznanjem i pokroviteljstvom. 

Publicista Bedrudin Gušić uputio je 02.04.2017. otvoreno pismo Senaidu 
Zajimoviću u kojem ga informira šta se trenutno događa na lokalitetu 
harema, a čime demantira njegove ranije izrečene tvrdnje o izgradnji škole 
za bošnjačku djecu, te ga poziva da odgovori na brojna pitanja na koje 
Banjalučani čekaju odgovor. 

Podsjećamo na izjavu Senaida Zajimovića, iz decembra 2015. godine, 
koju je dao za novinsku agenciju Patria, opovrgavajući navode Banjalučana 
da ih je Islamska zajednica izdala. 

Naravno da se ne radi o tome i da te optužbe nisu opravdane — rekao 
je Zajimović objašnjavajući da se na vakufskoj imovini na Hisetima neće 
praviti noćni klubovi i kafane već škola za bošnjačku djecu i stambeno- 
poslovna zgrada u kojoj će i Islamska zajednica imati prostorije. — 
Vakufska direkcija ušla je u poslovni dogovor sa jednim biznismenom iz 
Banjaluke. Mi ćemo dati zemljište, a on će na njemu sagraditi zgradu. U 
protuvrijednosti zemljišta, IZ će u novosagrađenoj zgradi dobiti i poslovne 
prostore. Također, investitor ima obavezu sagraditi i školu pored te zgrade 
koju će pohađati bošnjačka djeca, kako ne bi došli u situaciju kao što smo 
imali u Konjević Polju — objasnio je Zajimović. On je dodao da Vakufska 
direkcija želi iskoristiti svaki pedalj vakufskog zemljišta, koji je do sada 
bio neiskorišten. Na nekim parcelama Vakufska direkcija podiže zasade 
voća, dok na drugim, u saradnji sa partnerima, gradi društveno-korisne 
objekte." 

Budući da su stvarna dešavanja na lokalitetu harema demantirala laži 
direktora Vakufske direkcije Zajimovića, istog dana, dakle, 03.04.2017. 
godine, upućen je mail na adresu Zajimovića u kojem se traži odgovor na 
pitanje o izmjeni regulacionog plana: ,Odgovorite na pitanje šta se desilo 
sa regulacionim planom, odnosno njegovom izmjenom? Na prvom postoji 
škola, a na drugome ne. Šta se desilo u međuvremenu?" 

Istog dana uslijedio je odgovor ili bolje rečeno prijetnja od strane 
Zajimovića, bez davanja konkretnih podataka vezanih za postavljeno 
pitanje. Zajimović u svome odgovoru kaže: ,,Pazite vi gospodine, da vi ne 
biste bili prozvani zbog kleveta! A ko vam je rekao da se neće graditi škola 
za bošnjačku djecu?" 

S obzirom da nije uslijedio konkretan odgovor, publicista Bedrudin Gušić 
ponovo podsjeća na prethodno izrečene laži, pa u svome pismu Zajimoviću, 
navodi sljedeće: ,,Pitajte Melisu Tufekčić, koja blizu harema stanuje i koja 
je plakala kada su lomili nišane i tovarili na kamione. (...) Umjesto da 
odgovorite zašto se ne gradi škola za bošnjačku djecu, jer ste to Vi najavili, 
Vi to prešućujete pitajući me nebuloze i podmećući mi. U svom intervjuu 
spominjete "jednog businessmena" iz Banjaluke. Da, naše je gore list ali 
uortačio se sa poznatim kriminalcem i tamošnjim tajkunom Pantelijom 
Damjanovićem, izmjenjujući Regulacioni plan u namjeri da s njim gradi tri 
zgrade na tom haremu. To se vidi na prilozima. To je istina i ne podmećite 
mi više jer ću Vas zbog kleveta javno prozvati" — poručuje Bedrudin Gušić 
direktoru Vakufske direkcije Zajimoviću. 

Iako su u naprijed navedenim mail prepiskama ponuđeni konkretni 
dokazi o rušenju i skrnavljenju mezarja i izgradnji poslovno-stambenog 
objekta (fotografije, Izvadak izmijenjenog regulacionog plana) Zajimović u 
svojim odgovorima od 03.04.2017. godine tvrdi da su sve to neistine. 

Na Zajimovićevu adresu je 01.06.2017. godine upućen mail, putem kojeg 
je proslijeđen link, u kojem je publicista B. Gušić hronološki prikazao zločin 
nad Hadži Babinim haremom u Banjaluci, u kojem se kaže: 

- ,Šaljem Vam link svoga današnjeg osvrta na kronologiju zločina na 
Hadži Babinom haremu u Banjaluci. Ne morate obraćati pažnju na samitekst, 
ali po službenoj dužnosti biste trebali obratiti pažnju barem na priložene 
zemljišnoknjižne izvatke, na kojima piše da je vlasnik parcele, na kojoj je 
donedavno bio taj harem i na kojem se desio zločin memorocida izvjesni 
Brane Janković. I još nešto: pošto sam donedavno bio u Banjaluci i često odla- 
zio na mjesto zločina, vidio sam da je izvođač radova firma iz Jelaha. Iskreno, 
želim da vjerujem da nemate ništa sa izborom tog izvođača" — piše Bedrudin 
Gušić Senaidu Zajimoviću, aludirajući da je Jelah u komšiluku Zajimo- 
vićevog rodnog sela Matuzići, gdje se gradi najveći islamski centar u BiH. 

Na Zajimovićev mail ponovo je, 16.06.2017. godine, poslata poruka, 
uz prilog dvije fotografije, kojim se dokazuje i svjedoči da je započelo 

,preoravanje" još jednog harema u Banjaluci na Hisetima, podsjećajući 
da se u konkretnom radi o nacionalnom spomeniku koji je pod zaštitom 
države. Namjesto da se odmah reagira, da se animiraju nadležni kako bi se 
ispitali navodi koji ukazuju na skrnavljenje spomenika, direktor Vakufske 
direkcije Zajimović upućuje Bedrudina Gušića na medžlis i muftijstvo. Evo 
odgovora B. Gušića na ignoriranje ovih važnih informacija: ,,Ko kaže da 
nisam poslao? Ali, nemojte se praviti da i Vi ne treba da znate za ovo!" 
Nadalje, 17.06.2017. godine, na adresu Zajimovića upućeno je još nekoliko 
fotografija koje su dokaz o sakralocidu, dokazi da se uveliko skrnave 
mezarovi naših predaka i počinje gradnja stambeno-poslovnog objekta. 
Na mail adresu Zajimovića je 02.10.2017. godine proslijeđeno Saopćenje 
udruženja za zaštitu vakufske imovine: ,,Prvi put vam se obraćamo u svojstvu 
Udruženja za zaštitu vakufske imovine u Banjaluci, osnovanog 16. jula 2017. 
godine u našem gradu. Nažalost, povod za osnivanje našeg udruženja ovoga 
puta nije otimačina vakufske imovine od strane komunista, niti sljedbenika 
Radovana Karadžića. Ovom prilikom vas želimo javno i neposredno 
izvijestiti da je vakuf Hadži Babine džamije u banjalučkom naselju Hiseta 
definitivno prodat, izvjesnom Brani Jankoviću, na kojem on, nakon što je 
preoran harem i kosti banjalučkih merhuma sklonjene na drugu lokaciju, 
sada gradi stambeno-poslovni objekat i ništa više ni manje. Znači, neće se 
graditi najavljeni Školski centar koji će biti u vlasništvu Islamske zajednice." 
Početkom decembra 2017. godine, u organizaciji Vakufske direkcije iz 
Sarajeva održana su savjetovanja u Banjalučkom i Bihaćkom muftijstvu, na 
kojima je umjesto kriminalne rasprodaje vakufa tema bila pozivanje na nova 
uvakufljenja. Tim povodom, publicista Bedrudin Gušić, šalje 14.12.2017. 
godine na adresu Zajimovića novi mail podjećajući ga na licemjerje. U 
mailu kaže: ,,Oni koji prodaju vakufsku imovinu, ruše naše hareme i zatiru 
svjedočanstva našeg višestoljetnog postojanja u Banjaluci, nemaju moralno 
pravo nilegitimitet da pozivaju muslimane Banjaluke na nova uvakufljenja." 
Istovremeno traži se ireakcija reisa Kavazovića, koji se ponovo oglušuje na 
apel. A u tekstu stoji: ,,(...) Pozivamo vas da u skladu sa svojim ovlašćenjima 
intervenirate vezano za slučaj prodaje vakufa Hadži babine džamije u 
Banjaluci privatnom licu (izvršili smo uvid u katastar i uvjerili se da je Brane 
Janković aktuelni vlasnik te parcele) i obmane javnosti od strane direktora 
Vakufske direkcije da će se na toj lokaciji graditi i Školski centar koji će 
biti u vlasništvu Islamske zajednice. Pozivamo vas da utvrdite činjenice po 

ovom predmetu i sankcionirate odgovorne kojima, ponavljamo, nije mjesto 
u Islamskoj zajednici BiH." 

Dakle, kriminalne radnje odvijale su se pod saznanjem i pokroviteljstvom 
reisu-l-uleme Kavazovića i direktora Vakufske direkcije Senaida Zajimovića! 
Tek kada je ovo zlodjelo odjeknulo u javnosti, nakon objave u Defteru hefte, 
dolazi u septembru 2020. godine do priznanja ovog kriminala i smjene 
muftije Kozlića, sa pozicije muftije za Evropu, a zbog ,,ozbiljnih propusta u 
radu na mjestu banjalučkog muftije". 

Ključno je pitanje: Kako može biti odgovoran Kozlić u septembru 2020. 
godine, a nisu odgovorni Kavazović i Zajimović koji su od 2015. kontinuirano 
upozoravani da se sprema kriminalna prodaja Hadži babinog harema, ali 
su drsko odbijali da reagiraju i zaštite vakuf? Štaviše, Zajimović je javno 
štitio aktivnosti muftije Kozlića, iako je imao informacije i upozorenja da se 
sprema prodaja mezarja. 

Evo tog dokaza: ,,Kad se radi o konkretnom predmetu muftija Kozlić 
je sve aktivnosti po ovom pitanju uskladio sa normativno-pravnim aktima 
koji regulišu vakufsku problematiku, ništa nije radio bez saglasnosti Vijeća 
muftija i Rijaseta IZ u BiH. Zbog toga smatram da je krajnje neumjesno 
optuživati ga za netransparentnost u radu" — izjavio je Zajimović. 

Defter hefte ponavlja stav iz septembra: Nema pravde i satisfakcije za 
zlodjelo nad Hadži Babinim haremom, dokle god ne bude smijenjen i 
sankcioniran Senaid Zajimović, direktor Vakufske direkcije! Pozivamo 
medije Islamske zajednice, Rijaset, Vijeće muftija, Tužiteljstvo i državne 
organe da preuzmu sva pisma i faksimile koja dokazuju da je Senaid 
Zajimović pravovremeno upozoravan da se sprema kriminal na Hadži 
Babinom haremu, ali je odbio da zaštiti vakufsku imovinu. 


AAA 
Defter hefte 367, 11.07.2021. 
Iz srebreničke hutbe reisa Kavazovića 
Bošnjake razbošnjačio i nazvao ih vjerskom skupinom, "bosanskim 
muslimanima", a godišnjicu genocida nazvao "festivalom" 


"Draga braćo i sestre! Pred nama je 26. godišnjica Genocida koji je nad 
nama, BOSANSKIM MUSLIMANIMA, počinjen u Srebrenici 11. jula 1995. 
godine. Ove godine se taj datum podudara s prvim danom mjeseca zu-l- 


233 


-hidždžeta, mjeseca hadždža i kurbana. Taj mjesec upotpunjavanja naše 
ibadetske pokornosti Uzvišenom, eto, započet će još jednim FESTIVALOM 
bola, naše neizmjerne i planetarne tuge." 

"ZNAČENJE RIJEČI FESTIVAL (engl. festival, od lat. festivus: radostan), 
svečanost, svetkovina, povremena spektakularna smotra velikog stila 
(glazbena, kazališna, kinematogafska, sportska, folklorna) upriličena s 
namjerom da se stručnoj kritici i širokoj publici predstave najvrjednija djela 
iz spomenutih područja. 


AA 


Defter hefte 373, 26.09.2021. 
Šta jednostranački reis Kavazović radi kod premijera Republike Hrvatske? 


Obaviješteni smo da je reisu-l-ulema Kavazović boravio kod premijera 
Republike Hrvatske Plenkovića. Da li je time reisu-l-ulema Kavazović htio 
dati podršku hrvatskom predsjedniku Zoranu Milanoviću, koji se predstavio 
kao predsjednik Hrvata u BiH?! Da li je i premijer Republike Hrvatske, 
susjedne države, ujedno i premijer Hrvata u BiH?! Ta skandalozna izjava 
velikohrvatskog predsjednika Milanovića, evo, na ovaj način, kao da dobija 
bošnjačku podršku. Druga strana ove priče jeste — šta ima da radi jedan 
vjerski poglavar u međudržavnim kontaktima?! Da li to nas Bošnjake, u 
političkom smislu, predstavlja ajatolah Kavazović? Je li on šef bošnjačkog 
političkog naroda? Postoji i nagovještaj da Turska ponovo putem svojih 
diplomatskih mreža trguje sa bošnjačkim interesima, te se ova posjeta 
realizira uz smislu bošnjačkih ustupaka Hrvatima. Jedna od najodvratnijih 
riječi u našem političkom govoru jeste riječ ,ustupak", koja se poistovijetila 
sa nekakvom mudrošću. Da li je ovo, što je Kavazović otišao Plenkoviću, 
pravljenje terena za još neke ustupke mudrih Bošnjaka, kako bi Bošnjaci 
bili što manji. Nije to baš tako nejasno kao što se čini. Što više ustupaka 
napravi bošnjačka kleropolitika prema Hrvatima, to je jači fildžanistan! Ta 
enklava je prostor u kojem će Bošnjaci skončavati u ambijentu strahovlade 
bošnjačkog Pabla Escobara. Prema tome, Bošnjaci ako hoće da brane 
svoju slobodu, moraju je braniti tako što će tražiti, prije svega, stranačku 
depolitizaciju i oslobođenje Islamske zajednice od SDA. Drugo, tako što 
će tražiti da nema više nikakvih ustupaka! Nas ne zanima fildžanistan, ne 
zanima nas pašaluk bošnjačkog Pabla Escobara! Zanima nas da se borimo 

protiv ove fildžanistanske podvale koja odgovara samo velikosrpskim i 
velikohrvatskim separatistima. 


HAA 


Defter hefte 378, 31.10.2021. 
Zašto je država odbila ugovor sa Islamskom zajednicom? 


Nalazimo se pred jednom od najskandaloznijih tema u našoj realnosti! 
Zamislite koliko je to skandalozna tema da je uopšte nema u medijima!? 
Kako je moguće da u medijima nema nečega što nosi potenicijal skandala? 
O čemu se radi? Radi se o prijedlogu ugovora Islamske zajednice sa drža- 
vom. U bošnjačkom narodu je ostao prizvuk da su protiv ovog ugovora 
Dodik i ostali islamomrsci. A zapravo, ovo što predlaže Islamska zajednica 
ne može se smjestiti u pravne norme. Islamska zajednica traži od države da 
im prizna da su oni država u državi. Kako je moguće da jedna takva drskost 
nije tema u medijima? Ovo što je ponudila Islamska zajednica uistinu je 
skandalozno. U nastavku donosimo dijelove tog prijedloga ugovora, uz 
napomenu da na takav ugovor ne bi pristala ni jedna država. 

Spominje se u ovom Ugovoru, između ostalog i Zakon o slobodi vjere i 
pravnom položaju crkava i vjerskih zajednica. U ovom Zakonu, u članu 15., 
predviđa se mogućnost zaključivanja sporazuma između crkava i vjerskih 
zajednica sa odgovarajućim državnim organima na svim nivoima. To znači 
da je Islamska zajednica mogla, da je htjela, napraviti ugovore, recimo, na 
kantonalnim nivoima. 

Zakon dalje precizira da ni jedna crkva, ni vjerska zajednica, ni njeni 
službenici, ne mogu dobijati posebne privilegije u državi. To kaže Zakon, a 
Islamska zajednica traži i za sebe i za svoje službenike posebne privilegije od 
države. Ima jošjedan momenat na koji nije reagirala pravna država: ovaj Zakon 
decidno kaže da službenici crkava i vjerskih zajednica ne mogu formalno 
učestovati u radu političkih ustanova. To znači da svi oni koji su funkcioneri 
SDA, i istovremeno funkcioneri Islamske zajednice, to su — protuzakonito. 

Član 5. predloženog ugovora kaže: ,,Islamska zajednica je samostalna u 
uređivanju materijalnog i finansijskog poslovanja." Pitamo: Ima li ikakva 
instanca u državi BiH a da može biti samostalna u odnosu na državu BiH u 
pogledu uređivanja svog materijalnog i finansijskog poslovanja? Može li išta 
u državi biti izvan države? 

Nadalje, član 10. predviđa da budu dva dana neradna za vrijeme 
Ramazanskog bajrama, dva dana neradna za vrijeme Kurban bajrama i 
jedan dan neradni za Hidžretsku novu godinu. Zakon predviđa dva dana 
plaćenog odsustva za vjerske praznike i dva neplaćenog. Dakle, ovo je 
protivno Zakonu. 

Dalje, u članu 12. se kaže, da organi i ustanove Islamske zajednice, koji 
imaju svojstvo pravnog lica, mogu kupovati, posjedovati, koristiti i otuđivati 
pokretna i nepokretna dobra. Šta znači riječ ,,otuđiti"? Pa, ukrasti! Otuđiti 
i ukrasti imaju isto značenje! Kako Islamska zajednica može očekivati da 
će država potpisati ugovor s nekim ko traži pravo da smije otuđivati, dakle 
krasti tuđu imovinu?! 

Član 8. predviđa nepovredivost službenih prostorija Islamske zajednice. 
Predviđa se da Islamska zajednica samostalno organizira i upravlja arhivskom 
građom i dokumentima. Dakle, ako se dogodi neki kriminal u Islamskoj 
zajedici, država ne može, i ne mogu istražni organi, doći do tih dokumenata. 
Islamska zajedica traži da nadležna tijela države BiH ne mogu poduzeti 
sigurnosne mjere u službenim prostorijama IZ, bez prethodnog pismenog 
odobrenja nadležnog organa IZ. Primjerice, ako istražni organ hoće da uđe 
i da izuzme neke dokumente, u Islamskoj zajedici mogu to zabraniti, dok oni 
ne sakriju te dokumente. Nadalje, Islamska zajednica iskazuje drskost prema 
državi BiH, i svim drugim građanima, jer svoje zaposlenike izuzima kao 
posebne ljude, kao nadljude, kao aristokraciju koja ima posebna prava. 

Član 9. dalje kaže: ,,U slučaju pokretanja sudske istrage protiv službenika IZ, 
zbog eventualnih krivičnih djela, predviđenih krivičnim zakonom, sudske će 
vlasti BiH o tome, prethodno obavijestiti nadležne organe Islamske zajednice. 
U slučaju privođenja i zadržavanja vjerskog službenika, određivanja mjere 
pritvora ili alternativnih mjera pritvora, nadležna policija, sud ili tužilac dužni 
su obavijestiti nadležno muftijstvo, bez odlaganja." Dakle, muftijstvo naređuje 
šta će država raditi! Takav status nemaju ni političari pod imunitetom. 

Poseban problem je član 16. gdje se kaže: , Bosna i Hercegovina jamči 
Islamskoj zajednici nadležnost za institucionalno tumačenje islama. BiH 
priznaje pravo pripadnicima IZ da osnivaju udruženja, uz prethodnu 
saglasnost nadležnog organa IZ 

Ovo je potpuno protivno imperativima slobode vjeroispovijesti, jer 
Islamska zajednica uzima tapiju na tumačenje islama. Po kojoj osnovi ičija 
vjera može biti ičije vlasništvo? Neko ko hoće da, u skladu sa Zakonom, 


236 


slobodno tumači vjeru, piše vjerske knjige, ima udruženje za promociju 
vjerskih aktivnosti - to ne može uraditi bez odobrenja Islamske zajednice. 

Dalje se kaže da će (...) ,odbiti ili odbaciti zahtjev za upis u registar 
nevladinih organizacija ako se ciljevi i djelatnost nevladinih organizacije 
odnosi na djelatnost Islamske zajednice" - čime se potvrđuje nastojanje da 
islam bude vlasništvo Islamske zajednice i da time bude osporeno ono što 
jeste zagarantirano svim međunarodnim aktima o ljudskim pravima, a 
među kojima jeste i sloboda vjeroispovijesti. 

Postavlja se pitanje da li je neko svjesno napravio ovakav prijedlog 
ugovora kako bi Islamska zajednica i dalje ostala čardak ni na nebu ni na 
zemlji?! Da li je ova podvala uvjet da kriminali unutar Islamske zajednice i 
dalje budu izvan dometa istražnih i pravosudnih organa? Nevjerovatno da 
je ikakav pravnik mogao napraviti jedan ovako skandalozan ugovor koji je 
ništa drugo nego uvreda zakonodavstva Bosne i Hercegovine. 


Defter hefte 378 , 31.10.2021. 
Nova afera u Islamskoj zajednici: Varali državu, krali na grijanju! 


Izbila je afera u čijem centru je informacija da je Islamska zajednica krala na 
grijanju. U Zenici, kako je javnosti poznato, uoči ove grijne sezone, izvršena 
je kontrola kvadrature, koju, između ostalog, plaćaju džamije, i ustanovljeno 
je kako se godinama, svjesno, kralo JP ,Grijanje" Zenica. Zahvaljujući 
činjenici da su šutjeli kako plaćaju manje kvadrata grijanja nego što koriste, 
ovom je preduzeću, godinama unazad, nanesena ogromna finansijska šteta. 
Kada je izvršena kontrola i ustanovljeno da su se namazi u džamijama 
obavljali za imamima koji su lažirali kvadraturu i šutjeli da ne plaćaju punu 
cijenu, i tako svjesno nanosili štetu preduzeću, posegnuli su za lažima i 
obmanama. Podržani džematskim odborima u kojima su stranački ljudi, 
među kojima i oni politički aktivni, smislili su plan da se isključe sa sistema 
daljinskog grijanja. Umjesto da pogledaju istini u oči, da su godinama krali 
javno preduzeće, odlučuju se isključiti i za to okriviti preduzeće, uz obmanu 
da je povećana cijena grijanja. Radi se o džematima Blatuša, Poljice, Ensar 
džamija. Svi oni su godinama svjesno krili stvarnu kvadraturu. Hoćemo 
spomenuti, ovim povodom, da je jedan od urednika u medijima Islamske 

zajednice objavio vapaj da je Islamska zajednica, kobejagi, napadnuta, a svi 
šute.! Pa, znaš li, bolan, što šute? Zato što svi znaju da u Islamskoj zajednici 
ima kriminala, i što znaju da se tu nema šta braniti. 


Defter hefte 381, 21.11.2021. 
Šok u Zenici: Islamska zajednica srušila još jednu džamiju 


Rušenje zdravih ili starih džamija, 
koje su bile u funkciji, koje su mogle 
biti sačuvane ili restaurirane, a za 
koje nas veže povijesno i emotivno 
sjećanje — postala je neobjašnjiva i 
zabrinjavajuća pojava u Islamskoj 
zajednici. Rušenje nekih zdravih i 
funkcionalnih džamija, kao u Cazinu 
ili Prekounju, pravda se, navodnom potrebom, da se na mjestu tih džamija 
grade nove džamije. Ali, zar se nije mogla nova džamija napraviti na nekom 
slobodnom vakufskom zemljištu, a da se sačuva ova stara, koja je urezana 
u transgeneracijsko duhovno sjećanje? Da li su u pravu oni koji tvrde da 
građevinska mafija pri Islamskoj zajednici sebi smišlja poslove za pranje 
para, jer rušenje i izgradnja koštaju više nego sama izgradnja? 

Sdrugestrane, ruše se džamije koje imaju karakter historijskih spomenika, 
kakva je džamija sultana Mehmeda Fatiha na Milodražu, što je istoznačno 
sa mnogobrojnim primjerima čupanja i bacanja višestoljetnih nišana. Kroz 
Detfter hefte objavljeni su brojni dokazi sakralocidnog vandalizma u izvedbi 
Islamske zajednice, a da javnost nije dobila ozbiljan odgovor i objašnjenje. 

Potkraj novembra 2021. godine izbila je velika svenarodna afera sa 
diverzijom koju je Islamska zajednica počinila nad Starom džamijom u 
Doglodima kod Zenice. Mediji u Zenici objavili su ovu informaciju: 

- U Šerićima kod Zenice danas je (14.11.) srušena stara džamija, a brojni 
mještani negodovali su na ove aktivnosti Islamske zajednice, posebno uzme 
li se u obzir da je postojalo nekoliko varijanti namjene stare džamije, poput 
spomen-sobe, te da je rušenje bilo posljednja opcija. Na Facebook stranici 
"Doglodska dolina" oglasili su se povodom rušenja džamije, a njihovu 

objavu prenosimo bez intervencija: Danas svjedočimo uništenju Doglodske 
ljepotice, koja je na tim temeljima postojala od postanka Dogloda. Danas 
svjedočimo sprovođenju sile koju IZ čini prema svojim članovima. Sve je 
počelo još davne 2003. Godine, poslije otvaranja nove džamije u Šerićima, 
kada su se usmjerile sve snage na uništenju stare džamije i svake veze koja 
je postojala među mještanima Dogloda. IZ nije mogla da nađe firmu koja 
će srušiti staru džamiju u Zenici, pa je našla firmu iz Banja Luke, kako bi 
oni sa zadovoljstvom, srušili ne samo džamiju nego i kabur koji se nalazi u 
njoj, a zna IZ vrlo dobro kako se ruše kaburi, jer je i kaburistan u Banja Luci, 
vjerovatno, ta ista firma sravnila sa zemljom. Poslali su danas ,,dželate" 
naših džamija, da u Šerićima, sa osmijehom, ruše našu vezu koja nam je bila 
jedina nada za povezivanje Dogloda, za vraćanje jedinstva koje je vijekovima 
postojalo među nama. Znaju se i akteri koji su učinili sve kako bi je srušili 
i koji su još od 2003. godine lobirali u IZ da se ona mora srušiti (...) - stoji u 
objavi na stranici ,,Doglodska dolina". 


Defter hefte 381, 21.11.2021. 
Monstruozna izjava reisa Kavazovića o preuređenju BiH 


Metaforički i bukvalno postoje rečenice koje se ne smiju reći, zato što udaraju 
na državotvornu svijest, na patriotsku čast, na čast naroda i države. Crvena 
linija je ta koja nas dijeli od otvaranja priče o preuređenju BiH. Ko može 
tražiti prekompoziciju BiH? Samo onaj ko ide stopama Radovana Karadžića, 
Ratka Mladića, Mate Bobana, Franje Tuđmana i Slobodana Miloševića. Sa- 
mo onaj ko hoće da udovolji njihovom separatizmu. E sad su se pojavili oni 
koji slijede Karadžića i Bobana i htjeli bi neku prekompoziciju, pa da mi 
nešto raspravljamo o BiH. A zašto bismo mi raspravljali o BiH kad smo uz 
velike žrtve uspjeli sačuvati BiH kao državu?! Zato treba vrlo odlučno stati 
u kraj, stati na crtu, povući crvenu liniju spram onih u Bošnjaka koji pod 
nekakvom tolerancijom, nekavim ustupcima, pravdaju ideju o raspravljanju 
ideje o budućnosti BiH. O kome se radi? Vijest objavljena minule hefte da 
je Kavazović ,učestvovao u razgovorima sa predstavnicima međunarodne 
zajednice o mogućnostima za rješavanja problema u BiH". Šta on, kao vjerski 
poglavar, ima uopće razgovarati o mogućnosti za rješavanje političkih proble- 

ma u BiH? ..Izuzev ako nije u službi nečega nečasnog. I evo sad monstruozne, 
kriminalne izjave reisa Kavazovića: ,Ne postoji nigdje u svijetu ni jedna 
država koja je Bogom dana za svagda..." Ko može ovo, ovako reći, u Velikoj 
Britaniji, Americi, u Francuskoj ili Španiji.? Odgovor reisu Kavazoviću glasi: 
E, pa postoji! Znaš li koja država? Bosna i Hercegovina! Hiljadu godina 
posto-ji, Bogom dana! Reis Kavazović, dalje, nastavlja: ,,.. A da ne postoje 
razgovori s vremena na vrijeme da se društveni ugovor obnovi". Pa, znate li 
vi kakva je ovo podvala?! Šta to mi treba da obnovimo? Da li da raspravljamo 
sa Dodikom i Čovićem kakva će BiH da bude u budućnosti, jer ona, po reisu 
Kavazoviću, nije Bogom dana za svagda?! Da li vam je jasno nakon ovoga ko 
je Husein Kavazović?! Da li vam je jasno da on govori riječi koje mu je neko 
ugurao da govori - kako bi nas Bošnjake pripremio da počnemo misliti da 
BiH ,,nije Bogom dana za svagda". E, mi poručujemo... BiH je hiljadu godina 
Bogom dana i Bogom dana je za svagda! I nema nikakve šanse da ćete nas 
dovesti u poziciju da mi raspravljamo o nekakvom ugovoru! Jedini ugovor je 
onaj od Prvog marta, Dana nezavisnosti BiH. 


Defter hefte 382, 28.11.2021. 
Mlataranje po Džemi Latiću: Bošnjačke gliste protiv bošnjačkog gorostasa 


Nikada se u bošnjačkoj historiji nije dogodilo da Bošnjaci, ovako masovno, 
povedu hajku protiv jednog bošnjačkog intelektualca, kako su to poveli 
sada protiv istaknutog bošnjačkog pjesnika Džeme Latića, nakon njegovog 
gostovanja na Face tv, 19.11.2021. godine. Išlo se dotle da su pojedini ugledni 
alimi pozvali da se djela, udžbenici, knjige Džeme Latića, izbace iz upotrebe. 
Da se zabrane. Košto je Hitler spaljivao knjige, e tako mi sada treba da 
spalimo knjige Džeme Latića. Šta se to nama događa? Nije to mala pojava, 
da na stotine Bošnjaka frenetično urlaju da treba zabraniti Džemu Latića. Pa 
ako zabranimo Džemu, zabranili smo sebe! Jer, mi se sastojimo od kulture, 
od tekstova, od književnosti, a ne sastojimo se od političara. Politčari budu 
i prođu, a knjige i pisci ostaju. 

Šta je to zgriješio Džemo Latić? Nešto što bošnjački narod ne zna, ili 
neće da zna, ili nema snage da se suoči sa tim činjenicama. A to je da je 
SDA, u toku rata, planirala stvaranje krijeposne muslimanske države i 

proglašavanje te države na Bošnjačkom saboru 27. i 28. 1993. godine. Bošnjaci 
nemaju snage da se sa ovim suoče, iako su to historijske činjenice. Glasilo 
SDA ,,Zmaj od Bosne", baš na dan Bošnjačkog sabora, objavljuje programski 
tekst kako će izgledati krijeposna muslimanska država, koja će, kažu, ostati 
na teritoriji gdje bude ARBiH. I šta sad da mi radimo s te činjenice?! Da li tre- 
ba da kažemo da to ne postoji? A to postoji. Da li treba da kažemo da mi to ne 
vidimo? Kako ne vidimo, kad postoji novina, postoji dokument, postoje knji- 
ge gdje to piše. Sad ovi SDA-ovci, ovi fildžanisti, napadaju na Džemu Latića, 
jer jeotkrio pred narodom nečasne rabote SDA, koje nisu samo u ratu iod rata, 
već su i danas takve. Danas imamo kleropolitičku strukturu koja vidi Bošnjake 
u jednoj privatnoj državi, ne shvatajući da Srbi i Hrvati mogu opstati bez BiH, 
a da Bošnjaci ne mogu opstati bez BiH. Bošnjaci ne mogu opstati u toj krije- 
posnoj muslimanskoj državici. Bošnjaci ne mogu opstati u fildžanistanu. Boš- 
njacinemoguopstatibez Srbai Hrvata. Bošnjaci moraju biti naslonjeninaevrop- 
ske multietničkevrijednosti da bi uopšte opstali kao narod. E, tojerekao Džemo 
Latić! A to mnogi Bošnjaci, haman, ne mogu da razumiju. Ako krenemo putem 
izdaje, putem stvaranja fildžanistana, to je put nestanka. Spametuj se Bošnjače! 

Defter hefte 387, 02.01.2022. 
Klanjanje dženaze za beskućnike naplaćuju 800 KM 


Islamska zajednica pljačka poreske obveznike jer iz 
budžeta naplaćuje 800 KM za "vjerski obred" pri SARAJEVSKO MIRONIKA 13 
ukopavanju socijalnih slučajeva i beskućnika! e 

Dosad smo znali da Islamska zajednica pljačka 
svoje članove, jer im pored višegodišnje članarine 
naplaćuje troškove dženaze. Znali smo i da po 


ALI 9 GAAGKGNANAKIPIAIMN 


RI sjalo po 400 KM. 


osnovu monopola na dženaze i mezarja pljačka one 800 KM S era, 
koji nisu članovi, naplaćujući po nekoliko hiljada 


Nova Uredba će bitiu primjeni od 1. januara 
20227istakla je ministrica Prvulović 


maraka nešto što ne bi smjelo preći 200 maraka. 
Ovo zlodjelo će se dokinuti skorašnjom izgrad- 
njom MREŽE NARODNIH MEZARJA, gdje će gra- 
đani moći uvakufiti ili kupiti zemljište isključivo za 
ovaj hajr - da se narodu omogući besplatan ukop. 


ovadženaze/: 
jalno ugrožene kat 
izbučžetakS-a, kaoiuslovi postupaki_ građanin 

Dosad nismo znali da Islamska zajednica pljačka državne budžete, jer po 
800 maraka naplaćuje klanjanje dženaze za socijalne slučajeve i beskućnike. 
Nisu za to krivi gusari iz Islamske zajednice, krivi su korumpirani političari 
i novinari koji su dozvolili i prešutjeli ovu bestijalnu pljačku poreskih 
obveznika, u ime tzv. "vjerskog obreda" pri ukopu socijalnih slučajeva. 

Pred nama je jedna monstruozna informacija da se naplaćuju vjerski 
obredi za socijalne slučajeve, dakle za ljude čije porodice nemaju sredstava 
da ih ukopaju. Islamska zajednica, dakle, naplaćuje klanjanje dženaze 
za socijalne slučajeve kojima država plaća i snosi troškove ukopa. Još 
monsturoznije je da je Islamska zajednica za 100% poskupila troškove 
vjerskog obreda. Dosad je koštalo 400OKM što hodža klanja dženazu čovjeku 
koji je umro a socijalni je slučaj, a sada na zahtjev Islamske zajednice to košta 
800KM. Ovo nema nikakve veze sa troškovima tehničkog dijela dženaze. 


Defter hefte 390, 23.01.2022. 
Besplatni ukopi na narodnim mezarjima 


Bestijalni pljačkaški pohod Islamske zajednice na porodice umrlih, sa 
enormnim cijenama dženaza, rezultirao je revoltom koji će za hairli rezultat 
imati pokretanje projekta narodnih mezarja - na kojima će UKOPNO 
MJESTO BITI BESPLATNO. 

Grupa vakifa u svim našim mjestima može kupiti zemljište za mezarje 
i oglasiti da je tu ukopno mjesto besplatno. Hajr ovih vakifa će biti 
svakodnevan i očigledan - jer će spasiti ožalošćene porodice od pljačke IZ. 

Čuveni trebinjski imam Husein ef. Hodžić, sa grupom slobodnih imama, 
ponudio se da će - ukoliko to odbije Islamska zajednica - na ovim mezarjima 
besplatno klanjati dženaze. 

Jedan od pratilaca Deftera hefte ponudio se da na prvom ovakvom 
mezarju od sebe izgradi gasulhanu. 

Ovo je narodni projekat koji će se širiti i rasti - u ime zaštite muslimana 
pred pljačkaškim pohodima Islamske zajednice. 

..1 to će tako biti sve dok Islamska zajednica ne počne služiti narodu, 
namjesto što služi pogrebnoj mafiji. 

Protiv ovog projekta - da se narod oslobodi pljačke - mogu biti samo 
kriminalci. 

| BiLO KAKVE RADNJE NA GREBLJU | 
BEZ PISMENE DOZVOLE ISLAMSKE 
O AEO NG SRANJENE! 
\ 'OGO SU 
| tel 030/251-827; 030/253-463 

Spisak tema koje nisu uvrštene u knjigu, a mogu se pogledati 
na nekoliko YouTube kanala na kojima su arhivirane emisije Deftera hefte 


DH 313, 28.06.2020. ? KULTURA SJEĆANJA Pravoslavna pogrebna 
estetika na spomeniku šehidima 

DH 314, 05.07.2020. " Paraislamski marketing za tzv. ,,Paradu ponosa" 

DH 317, 26.07.2020. ' ISLAMOFOBIJA: Od džume sa apostolima do 
rasističkog nadziranja muslimana 

DH 320, 16.08.2020. " Ugursuzluk: Ko je kriv za raspadanje džamije u 
selu Juse na kraljevskom Bobovcu? 

DH 321, 23.08.2020. ?' Kratak odgovor Islamskoj zajednici: Tema nije 
Fatmir, tema je prodato mezarje i pare koje ste pokrali! 

DH 322, 30.08.2020. + Muftija Dedović natovario Bošnjacima ustaški 
zločin nad Srbima, na Korićkoj jami, u junu 1941. godine " Narod pita: Gdje 
živi muftija za zapadnu Evropu? 

DH 323, 06.09.2020. +? Lažna briga za Bošnjake tzv. reisa Kavazovića 
+ Afera ,Merhametli demokratske marke" iz 1993.: Kako su se SDA-ovci 
proglasili mrtvim 

DH 325, 20.09.2020. " Kandidat Mustafa Cerić: Nakon Hižeslava prikazao 
mu se Iblis! 

DH 331, 01.11.2020. "' Francuski fašizam: Vrijeđanje Poslanika a.s. i šutnja 
onog koji je pomijerao ezan 

DH 333, 15.11.2020. " Sjećanje na dan kada su Kotorani odbranili munaru 
od švercera iz Islamske zajednice 

DH 334, 22.11.2020. ?' Uloga Islamske zajednice u rađanju bošnjačkog 
podzemlja " U Kotorskom se prepali objave da su odbranili munaru ? 
Modriča: Hodže u kampanjama suparničkih stranaka 

DH 336, 06.12.2020. ' Defter okom - Islamska zajednica skokom: Nakon 
Medrese u Banjaluci, pokrenuli smo dovršetak Islamskog centra u Zenici 

DH 343, 24.01.2021. " Ekskluzivno: Otkrivamo klopku na koju se upecao 
hodža pedofil 

DH 345, 07.02.2021. " Zašto će sahat kula u Banjaluci koštati 30 puta više 
od realne cijene? " Pitanje za Emeritusa Hižeslava: Da li je vilu od miliona 
maraka platio 12.500 maraka? 

DH 346, 14.02.2021. " Ombudsmani o pedofiliji — Islamska zajednica 
uporna u zaštiti manijaka " Tri ekspertize: a. O sahat kuli u Banjaluci b. O 
novom čupanju starih nišana c. O peMziji dr. Hižeslava Emeritusa 

DH 348, 28.02.2021. "' Pisma Defteru: 1. Sve represije nad hafizom dr. 
Kenanom ef. Musićem; 2. Kako je Islamska zajednica prodala Banjaluku 3. 
Repetitori na munarama 

DH 349, 07.03.2021. " PISMA DEFTERU: " O naciji koja može preživjeti 
budale a ne može izdajnike " O zapošljavanju Feridovog Tarika na Radijonu 
Islamske zajednice " O mostarskom Medžlisu koji plaća nadnice migrantima 
+ O megalomanskoj građevini u selu Matuzući " DEFTER DIJASPORE 
Čekajući presudu Reisovom muftiji za Australiju Jasminu Bekriću 

DH 350, 14.03.2021. ' Pisma Defteru: Gdje se ovo čupaju i zatrpavaju 
nišani? " Zašto su dženaze prof. Mejri i Ibrahimu Imamoviću koštale po 
2.000 maraka? " Vakufski vašer u Matuzićima: Kako je Tito postao vakif 

DH 351, 21.03.2020. ?' Strava u Vinkovcima: Mešihat iz Zagreba izbacio 
na ulicu hodžinicu sa djecom" Bedrudin Gušić: Otvoreni poziv imamima 
na pobunu " Pisma Defteru: a. Zašto je SDA zaboravila žrtve Banjaluke? b. 

Gdje se ovo po šehidskim mezarovima izljeva betonska ploča?, c. Mejit na 
gajbi piva, a mezar k'o torta 

DH 352, 28.03.2021. '" Pisma Defteru: a. Vandalska Vakufska direkcija 
nastavlja gazit mezaristane, b. Otvoreni poziv da se narod ukopava izvan 
IZ, c. Ucjenjivanje povratika od strane IZ i SDA u Bijeljini, d. Stigla pjesma 
o ulemi koja prodaje vakufe 

DH 353, 04.04.2021. ' Fotografije dokazuju: Šehidski mezarovi zaliveni 
armiranim betonom " Hafiz Nihad Beganović otkrio kriminal na FIN-u: 
Plate 4000 KM, a nikome računa ne polažu " Fildžanisti pitaju, a Fatmir 
odgovara: b. Ima li reisofobije bez narodnog reisu-l-uleme? " Pisma Defteru: 
O banjalučkom tabutu, O osnivanju privatnih pogrebnih društava, O 
snimku rušenja munare, O vrijednosti namaza u konvertibilnim markama 

DH 359, 16.05.2021. ' Ko ima interes od stvaranja islamističke mafije 
kod Bošnjaka? " Pisma Defteru: Šta su hodže poručile drvenom reisu? 
+ Otvoreni poziv da IZ javno pokaže tokove novca " Islamska zajednica 
iskopala mezarove posred trotoara " 

DH 360, 23.05.2021. " Pisma Defteru: Šejtan kliče svudže mezar niče " 
Novo u ponudi: Žardinjera za mejita " Kako ,mumin" psuje mater ? Zah- 
valjujući Defteru, preko 100.000 eura zekata otišlo za pomoć invalidima ? 

DH 362, 06.01.2021. ' ILAMANDARA: Šdender na nišanu! " Arhiva IZ 
u đerizu! " Šadrvan na mezarju! 

DH 363, 13.06.2021. " Intervju: Senad Suljić — Kritikovao hodžu što surfa 
na mevludu, a onda doživio ovo... ' Pisma Defteru: Elmir Muftić: Rijasetov 
katul-ferman za Bošnjake Banjaluke " Štaje Emira Hasanović pisala Rijasetu? 
+ Tajna šadrvana na mezarju " Imaju milione a munare izdaju za antene 
Eronetu " ISLAMANDARA: Nakon šadrvana - bungalov na mezarju! ? 
Kasida o prodavanju vakufa u Banjaluci '' Na mezarju u Gradačcu počupani 
stari nišani '" Na pijaci nova meta prodaje se mejit na mejita 

DH 364, 20.06.2021. ? Da li će Rijaset zaustaviti kurbansku mafiju? ? 
PISMA DEFTERU Jajce: Zahvaljujući Defteru, zekat realizovan kao pomoć 
invalidima " Da li IZ postoji zbog svih Bošnjaka? " O rušenju zdrave džamije 
u Teočaku " Ahmedova pjesma o šutnji kod hodža " ISLAMANDARA: 
Raspenzionisani direktor '' U Bugojno džungla na mezarju " Zašto je gasul 
mejita 120 maraka? " Ko je kriv za krađu 150.000 maraka iz prijedorskog 
Medžlisa? ' U Koraju podignut repetitor usred mezarja 

DH 365, 27.06.2021. ? KRIMISLAMIZAM Nakon transporta i ćenifa, 
IZ otvara apartmane i restorane " Otkrivamo: Naplaćen PDV za dženazu, 
bez fiskalnog računa! ' PISMA DEFTERU " Vapaj iz Podrinja: Zaustavite 
kurbansku mafiju! '" Oštre reakcije na ćenifski biznis kod Begove džamije 
+ ISLAMANDARA " U Šipovu napadnuta hodžina skupocjena limuzina 
+ Nakon trotoara, repetirora i bungalova, na mezarju zakopani temelji za 
privatnu kuću ' Tandarala muzika na dženazi 

DH 366, 04.07.2021. " Islamska zajednica tuži heroja Murata Durića, 
zbog gostovanja u ,Defteru hefte" " Postoje li džamije podignute na 
srpskom zemljištu?" ISLAMANDARA Metar ćefina skuplji od metra 
mablištofa ' Nastavljena izgradnja žardinjera za mejitove '" Nakon 1. jula: 
Ibadet u SPA Centru " Katilsko iživljavanje nad kurbanima u klaonicama 
Islamske zajednice " Poje?zija: Hodžinska plata od krađe kurbana i zekata ?" 
O šejtanima i hodžinskim gajtanima " 

DH 367, 11.07.2021. "ISLAMANDARA Podveležje: Lažni vakufod pravog 
kredita! "Eksluzivni snimak: Hodža zastrašuje bivšu ženu " Smećem zatrpan 
ulaz u centralno gradsko mezarje " Džabno ljetovanje u Turskoj za hodže i 
hanume " Šejh-hanuma Razo Razi u manekenskim pozama " Šalj'te pare 
ovih dana Od zekata i kurbana! " Pismo o kurbanskoj mafiji u dijaspori " 

DH368,18.07.2021."ISLAMANDARA Zvanično:Metarćefinaje PETMARA- 
KA! Ko krade 60 maraka po mejitu? " Buvljak u džamiji: Prodaje se obuća iz 
Austrije " Ko je vlasnik , Mercedesa" kojim je presretnuta bivša hodžinica? 

DH 369, 29.08.2021. " Svadba X kradba: Država i vjera pod nogama unuke 
Alije Izetbegovića " Emeritus Hižeslav pozvao Afganistance kod Bošnjaka 
"+ Kriminalna šutnja Vakufske direkcije o otimačini u Banjaluci: Od Palasa 
do džamije u Tabacima '' Bošnjačka sramota: 80. godišnjica Rezolucija El 
Hidajje prolazi u tišini " Islamandara: U kojem gradu hodže odaju počast 
poginulim četnicima? 

DH 370, 05.09.2021. '" ISLAMANDARA Da li reis Kavazović i muftija 
Abdibegović sakrivaju otimačinu hotela Palas u Banjaluci? ' Čavkarica na 
udaru Islamske zajednice 

DH 371, 12.09.2021. ' Reforma Islamske zajednice: Zašto hodže trebaju 
postati učitelji bošnjaštva? 

DH 374 , 03.10.2021. '' Iz Islamske zajednice tužili komandanta i heroja 
Murata Durića " ISLAMANDARA Apartman u mezaru " Tri pitanja o 
zabrani ezana u Trebinju " Džamijska vrata za žene i talibanizacija vjere 

DH 375, 10.10.2021. Eksluzivno iz Australije: Sajit Smajić i Hasan Alijagić 
o hapšenju muftije i njegovih saradnika " Drama u Londonu: Kavazovićevi 
puleni prodaju mesdžid za 550.000 funti " Kako bi se odvijala reforma 
Islamske zajednice? 

DH 376, 17.10.2021. " Hafiz Nihad Beganović: Kako je Islamska zajednica 
nacrtala metu na Fatmiru Alispahiću " Objavljujemo rat protiv pljačke naroda 
na dženazama! " Pismo džematlija sa Mejtaša: Nakon 150 godina, ukinuta 
džuma u Hadži Džaferovoj džamiji '" Poje?tzija: Kavazoviću ahmediju skini 
Neka je preuzme neki insan fini 

DH 377, 24.10.2021. ' Moja odgovor na klevete iz Islamske zajednice: 
Ne obraćajte se meni, već odgovorite narodu! " Izjava advokata Mirnesa 
Ajanovića, u povodu tužbe iz Islamske zajednice protiv Murata Durića, 
povratnika u Vlasenicu 

DH 378 , 31.10.2021." Zašto je država odbila ugovor sa Islamskom 
zajednicom? Zato što su sebe stavili iznad zakona!!! ' DEFTER DIJASPORE 
Dr. Hasan Alijagić: O sudskom procesu protiv funkcionera Islamske 
zajednice" Pozivadvokata Mirnesa Ajanovića da Islamska zajednica odustane 
od tužbe protiv Murata Durića " DH 379, 07.11.2021. " ISZLAMANDARA: 
Bošnjačke počasti za masovnog ubicu iz Egipta '" Džemati u dijaspori u 
službi SDA: Fildžanska turneja po Evropi 

Defter hefte 380, 14.11.2021. '" ISLAMANDARA: Bošnjačke počasti za 
masovnog ubicu iz Egipta (2. dio); Hrvatska komšijska poruka fildžanistima; 
Repetitori na džamijama u Bijeljini 

DH 382, 28.11.2021. ' Možemo li graditi jedinstvo sa krimislamistima i 
privatnom paradržavom? 


Glogovac pored Cazina - porušena ispravna džamija iz 1978. godine, 


da bi se na njenom mjestu podigla nova. 

Zaključne stranice 
ISLAMOKRATIJA UZVRAĆA UDARAC 
Čime su gusari krimislamizma zadužili dejtonsko Tužiteljstvo? 
Završna riječ 


Ili: Da li je Islamska zajednica isposlovala Optužnicu protiv 
Fatmira Alispahića pred Sudom BiH? 

petak, 10.09.2021., iza 14 sati, svi vodeći mediji u BiH, i šire, objavili su 
vijest iz Tužilaštva BiH, koja glasi: ,Potvrđena optužnica protiv novi- 
nara Fatmira Alispahića": 

- Optuženi se tereti da je javno izazivao ili raspirivao nacionalnu, rasnu 
ili vjersku mržnju, razdor ili netrpeljivost među konstitutivnim narodima i 
ostalima, kao i svim drugima koji žive ili borave u Bosni i Hercegovini, čime 
je počinio produženo kazneno djelo Izazivanje nacionalne, rasne i vjerske 
mržnje, razdora i netrpeljivosti iz članka 145a stavak 1. Kaznenog zakona BiH, 
u svezi sa člankom 54. istog Zakona. Optužnica je proslijeđena na potvrđivanje 
Sudu BiH, koji je istu potvrdio - navodi se u saopćenju Tužilaštva BiH." 

Upamtite ovu vijest, zbog usporedbe sa jednim tekstom sa portala Islam- 
ske zajednice, iz januara 2021. godine. Na to ćemo se vratiti. 

Tog, 10.09.2021. godine, jedino je list ,Oslobođenje" htio čuti i ,drugu 
stranu", pa sam imao priliku objasniti da - , suština je da je to što sam ja 
radio borba protiv ilegalnih migracija, trgovine ljudima, borba za legalizam 
(...) da se migranti smjeste u prihvatne centre, uz humanitarni tretman i da 
im se ograniči kretanje". 

Pet dana poslije (15.10.), dao sam intervju za Novinsku agenciju Patria, 
gdje sam imao priliku da sve detaljno objasnim, a što se sažima u ovih 
nekoliko rečenica: , Ponuđeno mi je da priznam krivično djelo (Tužiteljstvo 
BiH je predlagalo kazneni nalog, odnosno sporazumno priznanje krivnje i 
uvjetnu kaznu od godinu dana zatvora, s rokom kušnje od tri godine), a ja to 
ne mogu učiniti, ne samo zbog sebe, već zbog svih naših žrtava migrantskog 
nasilja, zbog građana kojima su migranti popalili i opljačkali kuće, a nadasve 
zbog porodice Berović, čiji je sin i brat Jasmin ubijen od strane migrantskih 
bandita. Ovo je odbrana našeg prava na sigurnost i legalizam." 

Mediji su se narednih sedmica utrkivali da me tretiraju kao jeftinog zlikovca, 
a da niko nije postavio pitanje povampirenja verbalnog delikta, slobode 
govora, činjenice da se po prvi put nakon pada komunizma traži kazna zatvora 
za napisanu riječ. Daleko od toga da je neko ušao u temu, pa pretpostavio 
da moj angažman nije bio ,mržnja prema migrantima", već plediranje za 
legalizam i sigurnost naših građana pred migrantskim nasiljem. Trebala bi 
to biti novinarska hrabrost i građanska odgovornost, kad neko ukazuje da 
korumpirani državni sistem, praćen korumpiranim medijima i Islamskom 
zajednicom, sudjeluje u sponzoriranju trgovaca ljudima koji se maskiraju 
u humanitarni identitet, kako bi kriminalne poslove prikazali kao vjersku i 

humanističku obavezu. Naprotiv, na sceni je ostao samo taj jeftini optuženik, 
koji više nije ni član Društva pisaca, nije autor brojnih knjiga, scenarija, emisija 
i filmova, ostalo je samo nekakvo ime koje simbolizira ,,govor mržnje". 

Naslovi su izgledali poput ovog sa Faktora: ,Počelo suđenje Fatmiru 
Alispahiću zbog izazivanja mržnje", kao da taj zlikovački subjekt tarlaha 
sa tom ,mržnjom" i uzduž i poprijeko. Zanimljivo je da se iz medijskih 
izvještaja ubrzo gubi sintagma ,,mržnja prema migrantima", jer je prioritet 
bio oglasiti da je pronađen, i po prvi put procesuiran jedan zlikovac koji 
je ,raspirivao nacionalnu, rasnu ili vjersku mržnju, razdor ili netrpeljivost 
među konstitutivnim narodima". UZ to, postojala je i logička šupljina između 
Kaznenog zakona i pojma ilegalnih migranata, kao predmeta te navodne 
mržnje. Primjerice, izvještaj Radija Slobodna Evropa počinje riječima: 
Optuženi za širenje nacionalne, rasne i vjerske mržnje i netrpeljivosti Fatmir 
Alispahić..." Neprofesionalizam i navijačka pristrasnost možda se ponajboje 
očituje iz naslova Medicacentra, inače zaduženog za obuku novinara, čiji 
naslov glasi: ,,U sudnici humanista, u medijima gonič migranata". No, sve 
ovo će biti predmet jedne posebne knjige i analize. 

Nas, u nastavku, zanima frapantna sličnost između Optužnice, odnosno 
vijesti iz Tužiteljstva od 10.09., i jednog teksta koji je objavljen 12. januara 
2021., na web stranici Islamske zajednice www.preporod.info, pod naslovom 
,Zastrašujući poziv na nasilje nad migrantima". U tom tekstu, kao da je 
projektovana vijest, koja će se pojaviti deset mjeseci poslije... 

,Krivični zakon Bosne i Hercegovine, član 145a, naglašava da 'ko 
javno izaziva ili raspiruje nacionalnu, rasnu ili vjersku mržnju, razdor ili 
netrpeljivost među konstitutivnim narodima i ostalima, kao i drugima 
koji žive ili borave u Bosni i Hercegovini, kaznit će se kaznom zatvora od 
tri mjeseca do tri godine". 

Time što prešutkuju i ignorišu rigidne provale i izljeve mržnje i 
rasističke ideje te otvorene pozive na nasilje, nadležne institucije države i 
to tužilaštva prije svih - ali i međunarodne organizacije inače vrlo agilne 
u osuđivanju ksenofobičnih ispada u javnom prostoru (OSCE, na primjer) 

- mržnji ostavljaju slobodan prostor i pridonose tome da ona postane 
društveno prihvatljivo ponašanje. 

Dali ta mržnja nekome treba? 

Iznošenjem ovakvih stavova i pokliča 'u ime naroda', kako naglašava, 
Fatmir Alispahić zapravo konstatntno kreira zastrašujuće neprijateljsko 

okruženje prema migrantskoj populaciji i stvara opasnu sliku o 
bošnjačkom narodu koji 'mrzi'. 

Onako, kako mrze fašisti. 

Ovakvim nastupima i de facto pozivima na nepoštivanje zakona koji treti- 
raju govor mržnje i nasilje, Alispahić ugrožava državu koju navodno brani. 

Nije zgoreg podsjetiti i na činjenicu da je Fatmir Alispahić uposlenik 
Općine Tuzla. Budžetski korisnik." (Preporod.info) 

Upamtite ovo ukazivanje ,,na činjenicu da je Fatmir Alispahić uposlenik 
Općine Tuzla, i ,,budžetski korisnik", jer će Islamska zajednica i u nastavku 
odmazde insistirati na činjenici koja nema nikakve veze sa predmetom 
polemike, izuzev što ukazuje na ambiciju Islamske zajednice da Fatmir 
Alispahić, nakon 28 godina rada u općinskoj administaciji — ako bi ikako 
moglo! — ostane bez posla. Nema se čim drugim pravdati taj, za polemiku 
beznačajan podatak, osim jednom podlom ambicijom da se suprotna strana 
ostavi bez izvora egzistencije. 

U ovom pamfletu iz Islamske zajednice, od 12.01.2021., kao i u brojnim 
tekstovima ,,o početku suđenja Fatmiru Alispahiću zbog izazivanja mržnje", 
nije ništa rečeno o stotine dokaza o migrantskom nasilju nad bh. građanima, 
niti je pretpostavljeno da borba za legalizam i sigurnost, ipak, nije ,,govor 
mržnje". Pamflet iz Islamske zajednice, od 12.01.2021., ne tretira ilegalne 
migrante kao problem ili sigurnosnu prijetnju, ali, što je ovdje bitnije, daje 
konkretne instrukcije pravosuđu - šta treba uraditi. Da li je moguće da je 
ista pravna ruka (instrukcija!) pisala i tekst u glasilu Islamske zajednice i 
Optužnicu Tužiteljstva BiH? 

Činjenica je da se u stotinama komentara na društvenim mrežama 
moglo čuti mišljenje da je Optužnicu protiv Fatmira Alispahića isposlovala 
Islamska zajednica da ga ušutka, kroz uslovnu kaznu od godinu dana 
zatvora, u koji će otići ako u roku od tri godine (ne) ponovi ,,krivično djelo", 
koje se, dakle, lahko može napakovati nekome ko kritički misli. 

Naredni, dosad nezabilježeni debakl u historiji Islamske zajednice, 
predstavljat će objavljivanje tri saopćenja u dva dana protiv XY osobe. Uzrok 
ovom nevjerovatnom događaju bilo je moje jednosatno gostovanje na Face 
tv u Centralnom dnevniku kod Senada Hadžifejzovića, 09.10.2021. godine. 

U Defteru hefte 376, od 17.10.2021. godine, objavio sam linkove ovih 
saopćenja Islamske zajednice, uz naslov: ,,Za DVA dana Islamska zajednica 
je objavila TRI saopćenja protiv Fatmira Alispahića!" 

U jednom od ta tri pamfleta Islamska zajednica sugerira da je ,,tajming 
orkestriranog napada na IZ" prilagođen ,momentu kada se Bosna i 
Hercegovina suočava sa najdubljom krizom od perioda agresije", što je jeftini 
blef u pokušaju da se iza krize posakrivaju otvorena pitanja. U istom tekstu 
Islamska zajednica obavještava javnost da je taj Fatmir Alispahić ,,šizofren", 
,opskuran", itd. U sljedećoj rečenici opet prepoznajemo servisiranje 
Tužiteljstva od strane Islamske zajednice: ,, Ništa manje sramno nije davanje 
prostora Fatmiru na jednom mediju, (...) u trenutku kada mu se sudi za 
govor mržnje i podsticanje vjerske i svake druge netrpeljivosti." 

E, sad je vrijeme da ovu knjigu završimo. Posljednja dva teksta u knjizi 
su: 

1. Moj odgovor na jedno od ova tri saopćenja Islamske zajednice, a 
koji nije htio objaviti niti jedan od medija Islamske zajednice, iako 
ih na to obavezuju raznorazni Kodeksi. U tom odgovoru sažima se 
zaključak ove knjige. 

2. Tekst o oslobađajućoj Presudi Suda BiH u procesu protiv Fatmira 
Alispahića. 


Odgovor Fatmira Alispahića 
Uredu za odnose s javnošću Rijaseta Islamske zajednice u BiH 


Ne obraćajte se meni, već odgovorite narodu! 


Poštovani, u skladu sa članom 8. Zakona o zaštiti od klevete FBiH tražim da 
objavite odgovor na klevete koje su na moju čast upućene od strane Ureda 
za odnose s javnošću iz Rijaseta IZ u BiH (,,Reagiranje na govor mržnje", 
15.10.2021.). u visini do 4.067 riječi koliko iznosi ovaj pamflet. 

U prvoj rečenici naveli ste da je Fatmir Alispahić na FACE TV gostovao 
kao , državni službenik u tuzlanskoj općinskoj administraciji", što je zlobna 
konstrukcija, jer moje radno mjesto nema nikakve veze sa mojim pravom 
na slobodu govora na društvenim mrežama. Ja sam do 16 sati državni 
službenik, a poslije 16 slobodan građanin. Isticanje ovog podatka govori o 
inkvizicijskoj ambiciji Islamske zajednice da prostor svoje odmazde proširi 
i na otpuštanje s posla u državnim organima. 

Naveli ste da sam autor ,gnusnih potvora, insinuacija, konstrukcija i 
lažnih navoda o IZ u cjelini", da sam ,,osoba srozanog moralnog i ljudskog 
kredibiliteta", , poznata po govoru mržnje", itd. Prvo, konkretni dokazi nisu 
laž, drugo, opasno je kad Islamska zajednica, ma koga, etiketira kao srozanu 
i neljudsku osobu, treće, govor istine nije govor mržnje. 


Čak i da je sve to tako, a nije, to nema nikakve veze sa činjenicom da 
Islamska zajednica nije demantirala desetine dokaza koje sam iznio. Dužni 
ste odgovoriti narodu, a ne Fatmiru Alispahiću: 


Zašto Rijaset i reis Kavazović nisu spriječili prodaju mezarja i kriminal 
sa vakufima u Banjaluci (26 dunuma na Rebrovcu, Imamska kuća, 
Hotel Palas, itd.), a dobili su desetine upozorenja od Banjalučana, 
odnosno, može li se osloboditi krivice nadređeni koji je znao za kri- 
minal podređenog? 

Dalije istina da je smijenjeni banjalučki muftija Kozlić nagrađen izmi- 
šljenim radnim mjestom u Njemačkoj, kao savjetnik za halal, a za mje- 
sečnu platu do 4000 eura? 

Može li se reis Kavazović osloboditi krivice za zaštitu kriminalnih 
radnji muftije Jasmina Bekrića, s obzirom da je dobio desetine dokaza 
iz Australije? 

Da li je zloupotreba vakufskih dobara u činjenici da se ,,najveći isla- 
mski centar u državi" gradi u selu Matuzići kod Tešnja, a ne u Banjaluci 
ili Bijeljini? 

Ko je dozvolio skrnavljenje nacionalnih spomenika na mezarjima 
Alifakovac i kod Alipašine džamije, gdje se i dalje vrše ukopi? 

Zašto Islamska zajedica nikad nije istražila objave o izdavanju munara 
za repetitore, o bacanju višestoljetnih nišana, o spaljivanju Kur'ana 
pred gasulhanom, o izgradnji trotoara preko mezarova, o zatrpavanju 
jednog mezarja šutom, itd.? 

Ko je zaštitio hodžu pedofila i premjestio ga na novo radno mjesto? 
Koliko je porušeno zdravih džamija i uništeno mezaristana da bi na 
tom prostoru građevinska mafija gradila nove? 

Po kojem osnovu su cijene dženaza previsoke, pa se narod zadužuje i 
diže kredite, kad su mezarja na vakufskom zemljištu, i kad sve može 
stati u par stotina maraka? 

S kojim opravdanjem IZ otvara firme za transport, carinu roba i 
ugostiteljstvo? 

Kakav je to ,prihod od hadža", ako nije po srijedi pljačkanje hadžija, i 
kakav je to , prihod od kurbana", ako pare od kurbana nisu ukradene? 
Kome ostaje prihod od 150-200 maraka po kurbanu, ako se povratnici 
ucjenjuju da prodaju kurbane u pola cijene? Da li se kurbani kupuju iz 
Srbije po 100-150 maraka? 

Ko je tužio Murata Durića, Bošnjaka koji je podnio najveću povratni- 
čku žrtvu? 

S obzirom na tvrdnju da se poslovanje IZ ,,odvija na vrlo transparentan 
način", može li javnost dobiti na uvid tabele, pa da se vidi da li je plata 
u Rijasetu 1.070 KM, ili po nekoliko hiljada? 

S obzirom na tvrdnju da je , iznesena brutalna neistina i konstrukcija o 
krađi zekata, vitara i kurbana", te na stav da su , Ustavom Islamske 
zajednice, u članu 19, definirani izvori finansiranja njenog rada, a to 
su (..) zekat, sadekatu-l-fitr i kurbani", da li to znači da Rijaset 
priznaje da se finansira od zekata, vitara i kurbana, samo što se to ne 
zove krađom, već ,prihodima'? 

Zašto Rijaset nikad nije dao obećani odgovor na tvrdnju hafiza Ke- 
nana ef. Musića da kao glavni imam ,nije imao uvid u osnovne 
elemente finansijskih i vakufskih procesa"? 

Iz kojih prihoda, pored naše sirotinje, Merhametove Narodne kuhinje 
hrane ilegalne migrante, koji sakrivaju svoj sumnjivi identitet, i s kojim 
ciljem IZ angažira po pet hodža da klanjaju dženaze poginulim mig- 
rantima, kao da su heroji, a za koje, dakle, ne znamo ni da li su mus- 
limani? 

Ako je tačno da IZ navodno ,,nastoji da potpiše ugovor sa državom", 
zašto se ugovori o legalizmu ne potpišu tamo gdje navodnih otpora ne- 
ma, u kantonima sa bošnjačkom većinom? 

Koliko je u Saboru IZ funkcionera SDA, odnosno, koliko je uposlenika 
Islamske zajednice bilo na izbornim listama SDA? 

Zašto Rijaset i reis Kavazović nisu pravovremeno reagirali prema istra- 
žnim i pravosudnim organima, s ciljem da odbrane vakufsku imovinu 
i da zaštite Islamsku zajednicu od kompromitacije? 


ODGOVORITE NARODU! 
mr. sc. Fatmir Alispahić 


19.10.2021. 


Objavljeno u kategoriji BiH na 19.11.2021. 15:15:00 
Sud BiH oslobodio krivice Fatmira Alispahića 


SARAJEVO, (Patria) - Sudija Goran Radević danas je izrekao oslobađajuću 
presudu Fatmiru Alispahiću, novinaru i publicisti kojem se sudilo za 
izazivanje nacionalne, rasne i vjerske mržnje, razdora i netrpeljivosti, a 
u vezi objava na portalu Antimigrant u vezi migranata. Ovu informaciju 
potvrdio je za Patriju Alispahićev advokat. 

Suđenje Alispahiću je počelo 1. oktobra, a okončano 12. novembra. 

Odbrana je uložila 50-ak medijskih izvještaja, koji, kako je kazao 
branilac Mensur Radončić, predstavljaju osnovu za uvjerenja optuženog da 
su migranti predstavljali prijetnju. 

Advokat Radončić je u završnoj riječi rekao kako je Alispahić uvijek 
zagovarao humani tretman migranata, a da je Tužilaštvo izašlo iz obaveze 
da tačno identifikuje djela za koja bi tražilo tačnu sankciju. 

Branilac je kazao kako cijela optužnica liči na "švedski stol" u kojem 
"ništa nije konkretizovano" te kako je konstatacija da je Alispahić izazvao 
mržnju i diskriminaciju proizvoljna. 

Alispahić je postupao u dobroj namjeri. Nikada nije rekao da neko uzme 
pušku i pobije migrante. Pozivao je na aktiviranje sigurnosnih mehanizama 
u zemlji", kazao je Alispahićev advokat i dodao kako je izvjesno da je 
prihvatljiva tvrdnja da su migranti bili sigurnosna prijetnja. 

Kako navodi Detektor, sudija Goran Radević je naveo kako je Državni 
sud oslobodio Alispahića optužbi da je počinio krivično djelo izazivanje 
nacionalne, vjerske i rasne mržnje, razdora i netrpeljivosti jer Tužilaštvo 
nije dokazalo da je izazivao mržnju prema konstitutivnim narodima i 
migrantimaijer se u optužnici pogrešno pozvalo na primjenu međunarodnih 
mehanizama. 

On je kazao kako Tužilaštvo nije utvrdilo koje se tvrdnje tačno stavljaju 
optuženom na teret, te je obaveza Suda bila da izvrši analizu svih tvrdnji 
u odnosu na konstitutivne narode i na migrante kako bi se identificirale 
sporne izjave s aspekta govora mržnje. 

"Analizom činjenica Sud je utvrdio da se 80 posto navoda odnosi na 
migrante i 80 posto na konstitutivne narode", naveo je sudija Radević, 

dodajući kako je analizom svih tekstova utvrđeno da su u okviru dozvoljenog 
narativa određenog slobodom misli i govora. 

Sudija Radević je kazao kako su sve izjave i tvrdnje u okviru slobode misli 
i govora, navodeći kako migranti nisu objekat krivično pravne zaštite na 
državnom nivou, te da je Sud po službenoj dužnosti uvidom u zakonodavno 
državnu praksu utvrdio da Državni zakon nije propisao sve pojavne oblike 
takozvanog govora mržnje, za razliku od Krivičnog zakona Republike 
Srpske. 

"Sud zapaža da se Tužilaštvo pogrešno pozvalo na pojavne odredbe za 
diskriminaciju i Konvenciju o kibernetičkom kriminalu", naveo je Radević 
u obrazloženju prvostepene presude, dodajući da je zanemareno da se ovo 
krivično djelo ne dopunjuje dopunskim normama. 

Izreci presude nisu prisustvovale stranke u postupku, javlja Detektor. 


Nastavit će se... Jakako. 

POGOVOR 


Ova knjiga je poziv ulemi da odgovori na mnoga pitanja 
U ime Allaha Milostivog Samilosnog 


Neka je mir i spas na zadnjeg Božijeg Poslanika, 
Allahovog miljenika Muhammeda (alejhi-selam) 


Nova knjiga Fatmira Alispahića, ISLAMOKRATIJA - Kako je Islamska 
zajednica postala leglo kleropolitičke zavjere protiv Bošnjaka, je prva knjiga 
ikada napisana kod nas, a koja se isključivo 1 nadasve krtički bavi radom 
i dijelovanjem Islamske zajednice u Bosni i Hercegovini. Knjiga se sastoji 
od tri poglavlja, i nastavak je Fatmirove prethodne knjige Reisofobija, koja 
je bila selektivna analiza tretmana reisu-l-uleme 1 islamskih vrijednosti 
u dejtonskim medijima za period 2004. — 2009. godine. Dok se u knjizi 
Reisofobija Fatmir Alispahić s pravom stavlja u beskompromisnu odbranu 
islamskih vrijednosti, te bivšeg reisu-l-uleme Dr. Mustafe Cerića od 
napada, kako ih on naziva, dejtonskih medija, u novoj knjizi je u najužem 

fokusu rad 1 dijelovanje Islamske zajednice za vrijeme reisu-l-uleme 
Huseina Kavazovića. Autor knjige sa razlogom razdvaja lik Dr. Mustafe 
Cerića na dva vremenska perioda djelovanja, prvi jako pozitivan i vrijedan 
svake hvale, za vrijeme dok je Dr. Cerić bio reisu-l-ulema, te drugi nakon 
silaska sa pozicije reisu-l-uleme, kada postaje, kako autor veli, jedna 
tragična figura. 

Na centralno pitanje - Kako je Islamska zajednica postala leglo 
kleropolitičke zavjere protiv Bošnjaka? - Fatmir Alispahić će odgovoriti 
brojnim nepobitnim činjenicama. Autor detaljno analizira aferu vezanu 
za tzv. paradžemate iz 2016. godine, te stav Islamske zajednice da tzv. 
paradžemati moraju biti zatvoreni kao ,,sigurnosna prijetnja", što je 
rezultiralo daljnim podijelama 1 tenzijama među Bošnjacima. Autor sa 
pravom skreće paznju na kršenje načela pretpostavke nevinosti ("Ei 
incumbit probatio gui dicit"') koje nalazimo još u Rimskom pravu i 
jedno je od glavnih načela svih modernih pravnih sistema. Načelo znači 
da se optuženi smatra nevinim dok mu se ne dokaže krivica od strane 
nadležnog suda. Isto načelo nalazimo svakako 1 u Islamskom pravu a 
temelji se u hadisima našeg Voljenog Poslanika (o2ds |Js EJ soda). 
Islamska zajednica svakako ne može imati pravo da isključivo odlučuje o 
davanju dozvola za formiranje novih džemata, jer je to svakako suprotno 
osnovnim vjerskim slobodama te pravu na slobodno udruživanje građana 
zagarantovano Ustavom i međunarodnim konvencijama o ljudskim 
pravima. Usljed iznošenja činjenica, te neodgovornog odnosa vrha Islamske 
zajednice prema cijelom slučaju, autor knjige i njegova porodica su bili 
meta neosnovanih optužbi i prijetnji. Nadalje, Kavazovićeve kontraverzne 
izjave date u svezi genocida u Srebrenici svakako su s razlogom bile 
opravdana teme kritičkog osvrta autora knjige, koji nas poziva na analizu 
i razmišljanje. 

U sljedećem podnaslovu autor se s razlogom pita ,,Zašto Rijaset šuti dok 
milionski kriminal potresa džemate Australije?", dajući činjenice 1 analizu 
svega onoga što se do dana današnjeg desilo. Da je Bosna i Hercegovina 
pravna država, takvo pitanje sigurno nikada ne bi bilo ni postavljeno. 
Prije svega, Rijaset Islamske zajednice u BiH ne može donositi odluku o 
osnivanju, pripajanju ili ukidanju džemata koji su van BiH. Takva odluka 
je protivna zakonu, iz jednostavnog razloga - što je to van jurisdikcije 
države Bosne 1 Hercegovine. 

Kontrola bosanskih džemata u dijaspori od strane vrha Islamske 
zajednice vrši se kroz centralizirani administrativni nivo od strane 
Rijaseta, kao i kroz odabir kadrova koji se biraju prvenstveno po preporuci, 
od onih koji su slijepo poslušni 1 koji ne smiju imati kritički stav prema 
negativnostima u Islamskoj zajednici. Nivo obrazovanja apsolutno je 
nebitan. Isto važi i za imenovanje muftija i glavnih imama u dijaspori. Kao 
primjer autor knjige navodi slučaj kada je reisu-l-ulema Kavazović, uprkos 
dokazima o kriminalu, za muftiju IZ u Australiji imenovao Jasmina ef. 
Bekrića. Kako nam je svima poznato Reisov ,,muftija" je 1. oktobra 2021. 
godine uhapšen od strane australijske policije, te razriješen dužnosti. Reis 
Kavazović svakako da nije snosio posljedice za svoju zaštitu Jasmina ef. 
Bekrića. 

Nadalje, autor navodi da bez suglasnosti vrha Islamske zajednice 
nijedan islamski učenjak, ma koliko da je velik i poznat, ne može da 
održi predavanje u dijaspori, u bilo kojem islamskom centru ili džamiji. 
Naveden je slučaj zabrane predavanja dr. Šefik Kurdića u Njemačkoj, koji 
je neosporni autoritet kada je hadiska nauka u pitanju. 

Treće poglavlje knjige autor je posvetio brojnim temama, kao što su: 
kriminalna prodaja mezarja u Banjaluci, uništavanje vakufa, pljačka zekata 
i vitara, što je potkrijepljeno dokumentima i dokazima koje nitko nije ni 
pokušao da ospori do dana današnjeg. Zbog svega navedenog nitko ne bi 
trebao osporavati pravo Fatmiru Alispahiću, kao članu Islamske zajednice, 
da traži reformu iste, njenog unutrašnjeg ustrojstva, te odgovornost svih 
onih koji su se ogriješili. Iz samog vrha Islamske zajednice su trebali 
imati sluha za Fatmirove argumente i namjere, namjesto da ga optuže da 
,patološki mrzi Islam", a što je za mene, kao profesorora Islamskog prava, 
bilo za ne povjerovati, jer je protivno elementarnim načelima Islamskog 
prava 1 etike. Odgovarajući na ove besmislene optužbe, Fatmir je sa pravom 
izjavio: "Nikada ni jedna vjerska zajednica na prostoru bivše Jugoslavije 
nije za pripadnika svoje konfesije, za člana koji uredno plaća članarinu, 
objavila da — bolesno mrzi svoju vjeru i da je u službi agresora na zemlju 
i narod." Nema nikakve sumnje da je Islamska zajednica grubo kršila ne 
samo Božije, nego 1 pozitivno pravo. Kada je riječ o grubim kršenjima 
Božijeg zakona, Fatmir Alispahić sa razlogom bavi dugogodišnjom 
nezakonitom praksom Islamske zajednice prilikom prikupljanja i podjele 
zekata i sadakatu-l-fitra. 

Sokantno je, a također potpuno nedopustivo, da Islamska zajednica 
izdvaja samo 13,6% iz svog Bejtu-l-mala za pomoć socijalno ugroženima! 
Procjenjuje se da oko 15% stanovništva BiH živi ispod apsolutne granice 
siromaštva. Prema procjenama Ujedinjenih Nacija više od polovine 
stanovništva u BiH je na rubu siromaštva." Ako su se islamski pravnici 
(fukaha) svih islamskih pravnih škola (mezheba) složili da sadekat-ul- 
fitr pripada isključivo siromašnim, na osnovu čega je Rijaset Islamske 
zajednice BiH uopšte mogao izdati apsolutno neutemeljenu fetvu po kojoj 
se izdvajanje sadekat-ul-fitra u fond Bejtu-l-mal Islamske zajednice u BiH 
obaveza (farz) svakog muslimana i muslimanke?! Ulemi i muftijama iz 
Islamske zajednice je također moralo biti poznato da je sadegat-ul-fitr 
dozvoljeno dati i nemuslimanima po učenju imama Abu Hanifa. Kako 
je bilo moguće izdati fetvu koja će biti protivna konsenzusu fakiha svih 
islamskih pravnih škola? 

Novu knjigu Fatmira Alispahića treba razumijeti i kao poziv ulemi i 
muftijama da odgovore na mnoga pitanja. Taj poziv oni trebaju svakako 
da shvate kao njihovu vjersku dužnost, ne samo prema Uzvišenom Allahu 
dž.š., nego i prema svim članovima Islamske zajednice. Naša ulema 
i muftije su također dužni objasniti zašto su napustili učenje klasične 
hanefijske pravne škole 1 njenih mudžtehida (a dužni su slijediti Ustav 
Islamske zajednice!) 1 kada će prestati tumačiti mnoge islamske propise po 
novotarijama svog '"bosanskog Šerijata", koji je poznat samo njima?! 

Islamska zajednica u građanskom društvu ne može biti država u državi! 
Njen rad, organizacija, te odgovornost njenih članova, moraju biti u skladu 
prije svega sa Božijim zakonom, te sa zakonodavstvom države Bosne i 
Hercegovine. 

Dr. Sejo Sušić 


Dr Sušić Sejo (Mostar, 1965) je docent je na Međunarodnom Islamskom 


Univerzitetu u Islamabadu (Pakistan), gdje je i doktorirao. Od 2005. godine 
predaje na Fakultetu Šerijata i Prava. 

